
Introducere 


Notă la ediţia în limba română: 

Sfântul Serafim Sobolev, deşi a fost cel mai mare 
făcător de minuni din Bulgaria secolului XX, este rela- 
tiv puțin cunoscut în România. Scrierile sale au avut 
parte de o receptare mult mai reținută decât au avut-o, 
de exemplu, scrierile unuia dintre ucenicii săi, părintele 
Serafim Alexiev. Această carte a fost scrisă cu cinci ani 
înainte ca Sfântul Serafim să fie canonizat de Biserica 
Ortodoxă Rusă şi de Biserica Ortodoxă Bulgară în anul 
2016. Am preferat ca la ediţia în limba română să aşe- 
zăm la începutul cărții, după introducere, capitolele 
despre minunile făcute de sfânt şi amintirile despre el, 
tocmai pentru a favoriza receptarea volumului. Acest 
sfânt a primit două mari harisme de la Dumnezeu, de 
a-i converti la dreapta credinţă pe cei rătăciți şi de a-i 
ajuta pe elevii şi studenţii care au examene. Sperăm că 
prin tipărirea acestei cărți vom contribui la răspândi- 
rea cinstirii acestui mare sfânt în ţara noastră... 


Soarta multor arhierei ruşi instalaţi în scaunul 
episcopal înainte de revoluţie sau în anii războiului 
civil din Rusia 1917-1922 a evoluat în aşa fel încât 
marea lor majoritate nu au reuşit să se manifeste în 
mod deosebit în viaţa civilă. Iar arhiereii pe umerii 
cărora a căzut slujirea pastorală în perioada anilor 
1920-1930 au depus toate eforturile pentru apărarea 
Bisericii şi, de regulă, au primit moarte muceniceas- 
că. Prin urmare, este foarte interesantă soarta acelor 
arhierei care, datorită împrejurărilor, au ajuns în 
afara sferei de influenţă a statului bolşevic şi li s-a 
oferit posibilitatea de a-şi păstori turma în condiţii de 
emigrare. Printre aceşti episcopi se numără şi bine- 

cunoscutul ascet, arhiepiscopul Serafim Sobolev 
1880-1950, a cărui viaţă în exil a fost asociată cu slu- 
jirea din Bulgaria. Timp de 29 de ani, arhiepiscopul a 
păstorit parohiile ruseşti din această ţară, mai întâi 
sub jurisdicţia Sinodului Arhieresc ROCOR, până în 
1945, apoi a Patriarhiei Moscovei. În Bulgaria, arhie- 
piscopului i se păstrează o frumoasă amintire, nume- 
le său nefiind uitat niciodată. Ierarhul a dobândit da- 
rul facerii de minuni încă în timpul vieţii. Curând du- 
pă moartea arhiepiscopului, mormântul său a devenit 
loc de pelerinaj, lucru pe care nici măcar autorităţile 
Bulgariei comuniste nu l-au putut împiedica. 

În Rusia, interesul pentru arhiepiscopul Serafim 
a apărut la începutul anilor '90, când au început să fie 
publicate atât studiile sale asupra abaterilor de la cre- 
dinţa ortodoxă, cât şi scrierile sale privind ideologia 
statului rus. Au început să apară şi biografiile arhie- 
piscopului Serafim, care au stârnit interesul pentru 
ierarh nu numai ca teolog şi patriot, ci şi ca sfânt fă- 
cător de minuni. Totuşi, oricine ar răsfoi biografiile 
arhiepiscopului Serafim ar ajunge la concluzia că toate 
se bazează pe unul şi acelaşi text, şi anume Cuvântul 
memorialistic al ucenicului ierarhului, arhimandritul 
Pantelimon Stariţki. Nu este de mirare că arhiman- 
dritul Pantelimon a încercat să sublinieze sfinţenia ar- 
hiepiscopului şi să evite, în acelaşi timp, orice evaluare 
critică. Amintirile altui ucenic al său, Arhimandritul 
Serafim Alexiev, precum şi O scurtă biografie în limba 
bulgară, publicată în revista Cuvântul ortodox, sunt 
de aceeaşi natură. 

Moştenirea Arhiepiscopului Serafim continuă 
să rămână de actualitate şi în ziua de azi. Acest lucru 
se datorează, în primul rând, prezentării raportului 
dintre Biserică şi stat. Aici, scrierile arhiepiscopului 

Serafim pot fi de mare ajutor. În plus, moştenirea 
arhiepiscopului este importantă şi în rezolvarea pro- 
blemelor cu care se confruntă Biserica. Acest lucru 
este valabil şi pentru unele învățături criticate de ar- 
hiepiscopul Serafim, şi pentru problema ecumenis- 
mului, care încă este controversată în comunitatea 
bisericească. În lucrarea de faţă s-a încercat, pe baza 
informaţiilor existente, cercetarea personalităţii şi 
operei arhiepiscopului Serafim din diferite unghiuri. 
Acest studiu s-a bazat atât pe biografiile arhiepisco- 
pului Serafim publicate anterior, cât şi pe surse nepu- 
blicate prealabil. Acestea sunt materiale din Arhiva 
de Stat a Federaţiei Ruse GARF şi arhiva Departa- 
mentului pentru relaţii bisericeşti externe din Patri- 
arhia Moscovei - Arhiva DECR. Ca sursă suplimen- 
tară, au fost utilizate materiale din alte arhive, şi anu- 
me arhiva Metocului din Sofia al Bisericii Ortodoxe 
Ruse, precum şi arhiva Seminarului Teologic Sfânta 
Treime din Jordanville. Au fost folosite şi materialele 
presei periodice: ziarele ruseşti pre-revoluţionare, 
presa din emigrație Știri bisericeşti, Viaţa Bisericii, 
Rusia ortodoxă, precum şi periodice bisericeşti bul- 
gare, în primul rând organul oficial al Bisericii Bul- 
gare Țserkovnii vestnic (Mesagerul bisericesc). 

De asemenea, s-au folosit şi memorii, atât ale 
fiilor duhovniceşti ai arhiepiscopului Serafim, cât şi 
ale prigonitorilor săi. Toate acestea luate împreună 
fac posibilă o mai bună înţelegere a acţiunilor arhi- 
episcopului Serafim, pentru a evalua însemnătatea 
personalităţii sale pentru Biserică şi pentru Rusia. 


Mărturii despre minunile şi ajutorul haric 
al arhiepiscopului Serafim Sobolev 


Salvare de la execuţie 

O nefericită mamă a primit, pe neaşteptate, un 
ajutor minunat de la arhiepiscopul Serafim, despre 
care nu ştiuse nimic înainte, deoarece în acea vreme 
încă nu credea în Dumnezeu. Era profesoară de gim- 
naziu şi locuia cu singurul ei fiu în Sliven. În iarna 
anului 1952, fiul ei, P., îşi îndeplinea serviciul militar 
la graniţa de sud a Bulgariei. Iarna din acel an a fost 
foarte aspră, cu multă zăpadă şi rece. Odată, când tâ- 
nărul era la postul său, obosit şi îngheţat, a căzut în 
zăpadă şi a adormit adânc. În acest moment, a avut 
loc un raid al unui grup de diversionişti, care căutau 
să treacă graniţa. Din fericire, soldaţii detaşamentu- 
lui lui P. au reuşit să-i respingă şi să-i neutralizeze. 
Dar, când au început să caute santinela, l-au găsit pe 
P. adormit la post, l-au arestat şi l-au trimis la tri- 
bunalul militar din Sofia. Din cauza circumstanțelor 
politice nefavorabile la acea vreme, pentru a băga fri- 
ca în soldaţi, ca învăţătură de minte, instanţa a emis 
cea mai grea sentinţă: execuţia prin împușcare! Nu 
exista nicio modalitate de recurs... Mama zdrobită de 
durere nu putea decât să ceară trupul fiului ei mort şi 
să nu i se ia şi mângâierea de a merge la mormântul 
său. A venit la Sofia şi în fiecare dimineaţă, cu groază, 
suna la închisoare pentru a afla dacă pedeapsa fusese 
deja executată. 

Într-o astfel de aşteptare deznădăjduită, într-o 
noapte a aţipit. Dintr-o dată, i-a apărut în faţă un sta- 
reţ cu chip de sfânt şi i-a spus: „Maică îndurerată, 

vino la mine la biserica rusă şi te voi ajuta!” Înainte 
de zori, a alergat acolo, în întuneric, crezând că a vă- 
zut în vis chipul unui sfânt, a cărui icoană făcătoare 
de minuni se află în acea biserică. Când a ocolit toate 
icoanele din biserică şi nu a găsit chipul din vis, deza- 
măgită s-a întors acasă, gândindu-se că a avut o halu- 
cinaţie. Dar, în noaptea următoare, acelaşi stareţ cu 
chip de sfânt i-a apărut din nou şi i-a spus: „Ai fost în 
biserica rusă, dar nu ai coborât până la mine. Coboa- 
ră până jos la mine şi te voi ajuta”. 

Femeia surprinsă şi-a dat deja seama că aceasta 
nu era o halucinație. S-a dus din nou la biserica rusă 
şi a întrebat dacă în subsolul bisericii se păstrează 
cumva icoane făcătoare de minuni. Când a coborât la 
subsol, ochii i-au căzut brusc asupra portretului arhi- 
episcopului Serafim. Ea a recunoscut în el pe stareţul 
cu chip de sfânt care în vis îi promisese că o va ajuta 
şi a început să i se roage fierbinte. După o rugăciune 
lungă, plină de lacrimi, a părăsit cripta. leşind din bi- 
serică, s-a întâlnit pe neaşteptate cu un vechi coleg, de 
studenţie al răposatului ei soţ, pe care nu-l mai văzu- 
se de multă vreme. În acel moment, acest bărbat era 
cel mai cunoscut avocat din Sofia. Când a aflat despre 
nenorocirea ei, imediat, fără a pierde timpul, a mers 
cu ea la Ministerul Apărării, la procurorul militar 
general. Procurorul l-a sunat imediat pe premierul de 
atunci V. Cervenkov, care a acceptat anularea sentin- 
ţei cu moartea, înlocuind-o cu condamnarea la închi- 
soare pe viaţă. Şi câteva luni mai târziu, odată cu pri- 
ma amnistie, tânărul a fost eliberat! 

Mama lui P., care până atunci fusese atee, a cre- 
zut din tot sufletul în Dumnezeu. În semn de recu- 
noştinţă pentru Domnul, ea a organizat o agapă bo- 
gată în curtea bisericii ruseşti şi ea a spus tuturor 

despre ajutorul minunat pe care îl primise de la Vlă- 
dica Serafim. 


Scăparea de acuzaţii nedrepte 

Funcţionara E. K. povesteşte: „Când o rudă a 
mea apropiată, o femeie cu credință profundă, mi-a 
vorbit despre salvarea miraculoasă de la moarte a 
unui tânăr soldat, nici nu mă aşteptam ca în acelaşi 
an, 1952, să dau de un mare necaz şi să primesc, în 
cea mai grea clipă din viaţa mea, ajutorul minunat 
din partea arhiepiscopului Serafim. Iată ce mi s-a 
întâmplat. 

Pe la mijlocul lunii iulie a anului 1952 eram bol- 
navă. Dintr-o dată, am primit un mesaj de la Institu- 
tul de Asigurări, unde lucram ca încasatoare, pentru 
a mă prezenta în legătură cu un control, care a fost 
făcut în absenţa mea. Am mers imediat la instituţia 
mea. Inspectorul mi-a spus că verificarea fusese deja 
finalizată şi că sunt acuzată de abuz în serviciu, pen- 
tru suma de 4.800.000 de leva. Rămăsese doar să se 
întocmească actul de revizie şi control, pe care urma 
să-l semnez şi eu. Când am auzit acest lucru, mi s-a 
făcut rău de supărare. Inspectorul a propus, cu un 
caracter nepăsător, întâi să mâncăm, apoi să semnăm 
actul de revizie, pe care el însuşi îl va întocmi după 
prânz. 

Am ieşit de acolo clătinându-mă, neputincioasă 
şi zdrobită. În disperarea mea, m-am îndreptat spre 
centrul oraşului, cu intenţia de a mă arunca sub un 
tramvai. Deodată, în acest moment fatal, mi-am a- 
mintit clar minunea Vlădicii Serafim cu tânărul sol- 
dat. Înlăuntrul meu s-a înfiripat nădejdea că el mă va 
ajuta şi pe mine. M-am grăbit spre biserica rusă, am 

rugat să mă lase în criptă şi acolo m-am rugat mult 
timp, cu lacrimi, cerând Vlădicii Serafim să îmi vă- 
dească nevinovăția. Pe la trei după-amiaza am mers 
din nou la institut, cu mare teamă. Dar revizorul, nu 
se ştie din ce motiv, nu a mai apărut nici în acea zi, 
nici în ziua următoare. Apoi am aflat că în timpul 
mesei de prânz i s-a făcut rău şi fusese dus de urgenţă 
la spital, unde a murit brusc. 

În locul său a fost trimis un nou revizor, în vâr- 
stă şi cu multă experienţă. Nu a vrut să semneze un 
act de revizie străin, ci a dorit să verifice singur totul 
din nou. După o verificare amănunţită, a descoperit 
că se făcuse un fals deliberat. S-a dovedit că docu- 
mentele celorlalţi doi casieri, care delapidaseră suma 
de 4.800.000 leva, au fost înlocuite şi atribuite mie. 
Aşa s-a întâmplat, că în curând au murit şi aceştia 
subit! Ulterior, am aflat că primul revizor băgase la 
închisoare mulţi încasatori şi cei mai mulţi dintre ei 
fuseseră nevinovaţi.” 

E.K. îşi încheie povestea cu cuvintele: „Slavă lui 
Dumnezeu şi sfântului Său, arhiepiscopul Serafim, cu 
ale cărui rugăciuni Domnul prin adevărul Său Dum- 
nezeiesc a învins nelegiuirea umană!” 


„Botează-te şi posteşte!” 

Se ştie că mormântul Vlădicii Serafim este vizi- 
tat mai ales de studenţi şi elevi. Ei se roagă lui pentru 
reuşită la examene şi primesc ajutor minunat, care se 
reflectă favorabil şi în sufletele lor. 

Un student la medicină, anul doi, vizita deseori 
cripta Vlădicii Serafim şi se ruga pentru ajutor la exa- 
mene. Studentul provenea dintr-o familie atee şi nu 
fusese botezat. Odată s-a rugat din nou acolo, ca de 

obicei. Când şi-a terminat rugăciunea, a sărutat mor- 
mântul din marmură și s-a ridicat din genunchi în pi- 
cioare. Şi deodată... l-a văzut pe arhiepiscopul Sera- 
fim în faţa lui, ca viu. Vlădica l-a binecuvântat şi i-a 
zis: „Botează-te şi posteşte!” Apoi a dispărut. Studen- 
tul a fost zguduit până în adâncul sufletului de cele 
întâmplate. Și-a chemat imediat din provincie mătu- 
şa, care era credincioasă, şi a rugat-o să devină naşa 
lui. A fost botezat în Biserica Sfântului Mare Mucenic 
Pantelimon într-o casă de bătrâni din districtul 
Kneajevo. 

După această minunată întâmplare, studentul le 
spunea tuturor că, chiar dacă ar fi dat la chinuri până 
la moarte, acestea nu i-ar putea clinti credinţa în 
existenţa vieţii de apoi. 


Ajutor miraculos la examen 

M.P., studentă la Facultatea de Studii Orientale, 
urma să susţină în iunie 1988 un examen foarte difi- 
cil la literatura turcă. Fiind credincioasă, i-a mărturi- 
sit îngrijorarea unei călugăriţe pe care o cunoştea. 
Pentru a o încuraja, călugăriţa i-a povestit cum Vlădi- 
ca Serafim, cu ajutorul minunat al lui Dumnezeu, a 
trecut cu bine examenele de intrare la Academia Teo- 
logică din Sankt Petersburg. M.P. povesteşte: „Cu 
mare dificultate, am învăţat bine o întrebare, care mi 
s-a părut mai uşoară. Înainte de examen, m-am dus 
la biserica rusă şi m-am rugat fierbinte la mormântul 
Arhiepiscopului Serafim. Când am intrat cu frică în 
sala de examen, profesorul mi-a întins câteva bilete. 
L-am luat pe cel care era mai aproape de mine. S-a 
dovedit a fi chiar întrebarea pe care o ştiam cel mai 


12 


bine. Profesorul meu a fost foarte mulţumit și chiar 
m-a lăudat că sunt bine pregătită ”. 

După ceva timp, M.P. a trebuit să se prezinte la 
un alt examen. De data aceasta, ea a decis, cu nechib- 
zuinţă, că nu este nevoie prea mult să înveţe, ci doar 
să se roage stăruitor la mormântul Vlădicii Serafim. 
Dar a picat examenul! „De atunci, spune M.P., mai 
întâi încerc să mă pregătesc cât mai bine pentru exa- 
menele mele, apoi mă rog Vlădicii Serafim, şi atunci 
primesc de la el ajutor în chip minunat!” 


Ajutor în greutăţi de toate zilele 

L. $., profesoară de pian din Sofia, în toate difi- 
cultăţile prin care trecea se ruga cu credinţă la mor- 
mântul Vlădicăi Serafim. Nici ea, nici cele două fiice 
ale ei, împreună cu care locuia, nu se descurcau prea 
bine în treburile cotidiene. Odată, cu banii economi- 
siți, au cumpărat o maşină de spălat automată. Când 
au adus-o acasă şi i-au făcut proba, au constatat, spre 
marea lor mâhnire, că maşina de spălat nu funcţiona. 
S-au gândit că cei de la magazin au observat naivita- 
tea lor şi le-au dat o maşină de spălat stricată, ur- 
mând să o returneze a doua zi. Pentru a se consola în 
nenorocirea lor, s-au dus să se roage la mormântul 
Vlădicii Serafim. Când s-au întors acasă, au văzut, 
spre marea lor mirare şi bucurie, că maşina de spălat 
mergea singură! 


Vindecarea de o boală gravă 
Doctoriţa P. îl cinstea foarte mult pe Arhiepis- 
copul Serafim şi, când trecea pe lângă biserica rusă, 
intra mereu să se roage la mormântul său. Şi, când se 


13 


întâmpla să iasă în oraş cu soţul ei, care era necre- 
dincios, îl lăsa pe bulevard şi ea cobora în criptă să se 
roage. Odată, fiul lor s-a îmbolnăvit grav, chiar şi-a 
pierdut cunoştinţa. Medicii se întrebau nedumeriţi ce 
diagnostic să-i pună: meningită sau altă boală. Mama 
şi-a invitat colegii acasă la fiul bolnav pentru o 
consultaţie, iar ea a alergat să se roage la Vlădica Se- 
rafim, pentru ca acesta să-i înţelepţească pe medici şi 
să-i salveze fiul. Și s-a întâmplat o minune! Când s-a 
întors acasă, şi-a găsit fiul stând pe pat, pe deplin 
conştient. EI i-a spus: „Mamă, unde ai fost? Dă-mi să 
mănânc, mi-e foame...” 


Dăruirea unui prunc 

Familia 1. şi M.T., din Sofia, şi-au pierdut în- 
tr-un accident pe singurul lor fiu - un băiat de 14 ani. 
Mama s-a scufundat în nemângâiata ei durere, iar ta- 
tăl, aflând despre Arhiepiscopul Serafim, grabnicul 
ajutător al celor îndureraţi, a început să meargă la 
mormântul său şi să se roage acolo. Durerea lor a fost 
agravată şi de faptul că, potrivit medicilor, M. nu mai 
putea avea copii. Dar soţul ei a crezut în puterea 
rugăciunilor Arhiepiscopului Serafim atât de mult, 
încât cu mare nădejde a început să-l roage să ceară şi 
pentru ei un copil de la Dumnezeu. Și nădejdea nu l-a 
înşelat. Spre marea surpriză a medicilor, M. a născut 
în mod miraculos un băiat şi l-a numit Serafim. 
Tânărul are acum (în 1990) 18 ani şi creşte spre 
bucuria părinţilor săi. Tatăl fericit spune adesea: 
„Vlădica m-a ajutat atât de mult şi continuă să mă 
ajute, încât nu-mi pot imagina existenţa fără el”. 

Vindecarea cancerului de stomac 

R., soţia doctorului K. Ia. din Nova Zagora, s-a 
îmbolnăvit de cancer la stomac. Soţul ei, fiind medic, 
a avut grijă să i se facă toate investigaţiile şi, după 
stabilirea unui diagnostic, a trimis-o la operaţie în ca- 
pitală. Ajunsă la Sofia, R. a mers mai întâi la mor- 
mântul Vlădicii Serafim, pe care îl cinstea de mult 
timp, şi s-a rugat îndelung pentru ca operaţia să de- 
curgă cu bine. Apoi a mers la spital. Înainte de ope- 
raţie, toate analizele au fost făcute din nou. Și, minu- 
ne! S-a constatat că nu are cancer! Femeia fericită a 
ieşit din spital şi a alergat înainte de toate să-i mulţu- 
mească minunatului ei doctor, Vlădica Serafim. 


Doctorul necredincios caută ajutor ceresc 

Fiica acestei familii din Nova Zagora, D., îşi do- 
rea cu tot dinadinsul să devină medic, la fel ca şi tatăl 
ei. Dar, din cauza lipsei de locuri libere, a trebuit să 
meargă la Facultatea de stomatologie. La aflarea 
acestui lucru, tatăl ei a mers la Sofia pentru a-şi folosi 
cunoştinţele şi a o transfera pe D. la Facultatea de 
medicină. După lungi și nereuşite drumuri pe la di- 
verse instituţii şi cunoscuţi cu influenţă, doctorul şi-a 
amintit brusc de credinţa soţiei sale în mijlocirea ru- 
gătoare a Vlădicii Serafim şi vindecarea ei miraculoa- 
să. În ciuda faptului că era un necredincios, a decis să 
încerce şi acest mijloc şi a mers la mormântul său. 
Ieşind afară după rugăciune, s-a întâlnit din întâm- 
plare cu un coleg, care l-a ajutat foarte curând să o 
transfere pe D. la Facultatea de medicină. 

O femeie săracă primeşte apartament 

Un bărbat era foarte îngrijorat de sora sa, care 
locuia într-un apartament întunecat şi umed şi chiar 
se îmbolnăvise din cauza umezelii de acolo. În mâh- 
nirea lui, s-a dus să se roage la Vlădica Serafim şi, 
când a ieşit din criptă, a întâlnit o veche cunoştinţă, 
căreia i-a povestit despre îngrijorarea sa. S-a dovedit 
că prietenul său se ocupa cu repartizarea apartamen- 
telor pentru cei nevoiaşi. Curând, femeia cea săracă a 
primit un apartament frumos şi luminos. 


O fată îşi găseşte un partener de viaţă 

Văduva unui preot suferea foarte mult pentru că 
fiica ei nu se putea căsători. Aflând despre minunile 
Vlădicii Serafim, ea s-a dus împreună cu fiica ei la 
mormântul său, unde s-au rugat cu credinţă. Când au 
plecat de acolo, au întâlnit un tânăr cunoscut, pe care 
nu-l mai văzuseră de mult. El a fost foarte încântat de 
întâlnire şi la scurt timp după aceea s-a căsătorit cu 
fiica preotesei. 


Un alt caz de dăruire a unui copil 

O femeie, şofer de taxi, povesteşte că mulţi ani 
nu a avut copii, deşi îşi dorea. Odată a visat că în 
maşina ei se află un bebeluş, care plânge. Se întreba 
nedumerită, de unde luase acest copil. Deodată, a 
auzit în vis răspunsul: „De pe strada Ţarul Eliberator, 
nr. 3.” Dimineaţa, femeia a mers să vadă ce se află la 
această adresă. A fost foarte surprinsă când şi-a dat 
seama că aceasta este adresa bisericii ruse din Sofia. 
Intrând în biserică, ea le-a povestit visul său ciudat 
slujitorilor bisericii, care au sfătuit-o să coboare în 

criptă şi să se roage la mormântul Arhiepiscopului 
Serafim. În curând a rămas însărcinată şi L-a slăvit 
pe Dumnezeu şi pe Vlădica Serafim. 


Medicul credincios scapă de răuvoitori 

Doctorul T.Z., medic veterinar din Sofia, avea 
mari probleme la serviciu. Nişte oameni pizmaşi râv- 
neau să-i ia locul. În acest scop, în 1983, ei au pro- 
vocat un control neaşteptat, care a durat douăzeci de 
zile. L-au ameninţat de mai multe ori, spunându-i că 
vor fi cele mai grave consecinţe. Alarmat, medicul 
mergea în fiecare zi să se roage la mormântul Vlădicii 
Serafim, în a cărui mijlocire nădăjduia. Şi credinţa lui 
s-a adeverit. Controlul s-a încheiat cu bine, iar el a 
rămas la locul lui. „Întotdeauna, în toate necazurile 
mele, alerg la Vlădica Serafim, iar a doua zi totul se 
rezolvă”, spunea doctorul T.Z. 


Prevenire înainte de nuntă 

V.T., fiica aceluiaşi medic, T.Z., aştepta cu nerăb- 
dare ziua nunţii sale. Totul era gata. Dar, în noaptea 
dinaintea nunţii, văzut în vis pe Arhiepiscopul Sera- 
fim, care a avertizat-o să nu încheie această căsătorie, 
căci altfel va fi foarte nefericită. V. le-a povestit părin- 
ţilor ei despre acest lucru, dar nu a acordat atenţia 
cuvenită visului prevestitor şi s-a măritat. Ulterior, a 
regretat amar. Căsătoria ei s-a dovedit a fi extrem de 
nereuşită. Curând, V. s-a despărţit de soţul ei. 

Înainte de a doua căsătorie, V. l-a văzut din nou 
în vis pe Vlădica Serafim. El a promis că o va ajuta să 
depăşească toate dificultăţile. Cu adevărat, viaţa ei 
s-a schimbat în chip minunat! A doua căsătorie s-a 

dovedit a fi extrem de favorabilă şi toate treburile ei 
lumeşti au mers perfect. Ea a povestit toate acestea 
cu lacrimi în ochi. 


Convertire la credinţă 

I.P., asistent la o instituţie de învăţământ supe- 
rior din Sofia, un om profund credincios, s-a logodit 
cu M., o tânără ai cărei părinţi erau necredincioşi, ca şi 
ea. În iarna anului 1989, M. căuta cu tot dinadinsul 
să-şi cumpere o pereche de cizmuliţe roşii, dar nu pu- 
tea găsi nicăieri. I.P., care aştepta de mult o ocazie de 
a-şi converti mireasa la credinţă, a adus-o la mormân- 
tul Arhiepiscopului Serafim, la care el alerga mereu, şi 
i-a spus: „Dacă te vei ruga lui cu ardoare, îţi va ajuta 
imediat să-ţi găseşti cizmuliţele mult dorite!” Fata a 
ascultat de logodnicul ei şi s-a rugat din inimă. Când 
au ieşit din criptă, în primul magazin pe care l-au în- 
tâlnit în cale, au găsit exact cizmuliţele pe care M. le 
visase. Datorită acestei întâmplări, ea a dobândit o 
credinţă atât de puternică în mijlocirea rugăciunii Ar- 
hiepiscopului Serafim, încât după căsătoria sa cu L.P., 
şi-a botezat primul său copil cu numele de Serafim! 
De atunci, ea mereu a căutat ajutorul lui plin de milă. 


Autobuzul s-a reparat „de la sine” 

K.P., un cunoscut critic de artă din Sofia a 
călătorit împreună cu un grup de artişti cu un mic au- 
tobuz spre Veliko Târnovo, unde urmau să participe 
la lucrările unei comisii de artă. Din păcate, pe drum, 
într-o zonă nelocuită, s-a defectat ceva la o piesă de la 
motor. Şoferul a oprit autobuzul de nenumărate ori, a 
coborât şi a încercat cumva să remedieze această de- 
fecţiune, astfel încât să poată ajunge măcar la prima 
aşezare locuită. Totul a fost în zadar. Îngrijorată, K.P. 

şi-a amintit de Vlădica Serafim, care o ajutase în re- 
petate rânduri în momentele dificile şi a început să i 
se roage în taină cu fervoare, cerându-i să remedieze 
defecţiunea. Şi, într-adevăr, după rugăciunea «ei, 
autobuzul a pornit şi nu s-a mai oprit până când au 
ajuns în siguranţă în Veliko Târnovo. Chiar la in- 
trarea în oraş, șoferul a dat jos călătorii din autobuz 
şi s-a dus imediat la un atelier de reparaţii auto. 
Ulterior, el, surprins de cele întâmplate, povestea 
tuturor că, atunci când au examinat piesa defectă, s-a 
dovedit că se sudase „de la sine” atât de strâns, încât 
a fost dificil chiar şi să o spargă! 


Vindecarea cancerului galopant 

Iată ce povesteşte un corist al bisericii ruse, I.I.: 
„Odată, mă rugam în cripta Arhiepiscopului Serafim. 
Acolo a intrat şi o femeie în vârstă, care părea inteli- 
gentă. Ea a povestit că în 1988 îi apăruse în gură o 
umflătură, care a început să crească rapid. Curând, 
ajunsese să vorbească cu dificultate şi nu putea nici 
să mănânce, din cauza durerilor severe. A apelat la 
diverşi medici pentru ajutor, unul dintre aceştia fiind 
un cunoscut al său, profesor oncolog. După examina- 
re, el i-a spus deschis că are cancer galopant al limbii 
şi că medicina era deja neputincioasă să o ajute, din 
moment ce boala avansase: cancerul se extinsese 
aproape în întreaga cavitate bucală. 

Nefericita femeie care, odată, chiar în oraşul ei 
natal Plovdiv, auzise despre cazurile neobişnuite de 
vindecare de la mormântul Vlădicii Serafim, a început 
să meargă în fiecare zi la biserica rusă şi să se roage 
timp îndelungat la mormântul său. În ziua a şasea, ea 
stătea singură lângă mormânt. Deodată, a auzit o vo- 

ce: „Înmoaie lumânarea pe care o ţii în mână în can- 
dela de deasupra mea şi unge cu ulei locul dureros”. 
Cuprinsă de uimire şi bucurie de acest răspuns minu- 
nat la rugăciunea ei, bolnava a făcut tot ce i s-a spus. 
Spre marea ei surpriză, durerea insuportabilă i-a tre- 
cut imediat. Zilele următoare, a continuat să ungă lo- 
cul dureros; tumoarea a început treptat să se mic- 
şoreze şi după o săptămână a dispărut complet! 

Femeia a mers apoi la profesorul ei. După exa- 
minare, el, emoţionat, a început să o roage să-i spună 
cum a fost tratată şi cine a vindecat-o. Atunci, femeia 
i-a spus în detaliu tot ce i s-a întâmplat. Doctorul i-a 
răspuns că a găsit cea mai potrivită metodă de trata- 
ment şi a exclamat cu bucurie: „Slavă Domnului şi 
Sfântului Vlădică Serafim!” 


Vindecarea cancerului de sân 


Povestea părintelui N. N., preot din satul Tetovo, 
lângă oraşul Ruse 

În august 1984, soţia mea, preoteasa Marina A., 
a descoperit o tumoare la sânul stâng. După prima 
examinare din satul nostru, medicul a trimis-o la Ru- 
se, unde a fost examinată. Rezultatele biopsiei au sta- 
bilit: cancer de sân. Cu o senzaţie apăsătoare, ne-am 
dus în oraşul Sofia, pentru o întâlnire cu profesorul 
K. şi cu doctorul D., pe care pacienţii l-au poreclit 
„Bisturiul de aur!” Reproşându-ne că am apelat la ei 
atât de târziu, medicii au stabilit ziua operaţiei. Când 
bolnavii ne-au văzut în secţie, au început să spună: 
„Dacă până şi preotul şi-a adus soţia la noi, înseamnă 
că nu există Dumnezeu”. 

După examenul medical, ne-am plimbat mult 
timp prin orașul Sofia, realizând că nu ne rămâne de- 

cât să sperăm la o minune. Ne-am rugat în Catedrala 
Sfântul Alexandru Nevski şi nu ne-am dat bine seama 
cum am ajuns în apropierea bisericii ruseşti a Sfântu- 
lui Nicolae, Făcătorul de Minuni. Fiind încă semina- 
rist, am auzit multe despre minunile arhiepiscopului 
Serafim şi ştiam că el le spusese fiilor săi duhovni- 
ceşti: „Veniţi la mormântul meu şi eu vă voi ajuta”. 

În cripta vlădicii, am aprins lumânări şi ne-am 
rugat mult timp. Am pus un bilet pe mormânt: „Pă- 
rinte, ai milă de preoteasa Marina şi ajut-o”. După 
aceea, am uns fruntea preotesei şi locul bolnav cu 
ulei de la candela mormântului. 

Operația a fost programată de urgenţă. În acea 
zi erau prevăzute trei astfel de operaţii. Prima a fost 
operată preoteasa Marina. Țesutul tumoral a fost tri- 
mis imediat pentru examinare. Şi, minune! Analizele 
au arătat că nu exista niciun semn de cancer. Apoi au 
urmat operaţiile celorlalte două femei tinere. Dar nici 
la ele nu a fost găsit cancer. Uimirea medicilor nu a- 
vea limite: „Cum este posibil, aceasta este o adevăra- 
tă minune!” Au fost şi exclamaţii de bucurie: „Există 
Dumnezeu! Există Dumnezeu!” Adevărat, există 
Dumnezeu! Există, slavă Domnului, şi Vlădica Sera- 
fim, care ne-a auzit rugăciunile şi ne-a ajutat. Şi de 
nouă ani, draga mea preoteasă, este în viaţă şi e bine! 


Un ajutor minunat în stabilirea unei familii de 
emigranți 
Povestea lui L. V. A., un emigrant rus 
din Sevastopol 


În 1950, tatăl lui L. V. A. a murit. În luna de- 
cembrie a aceluiaşi an, ea, dimpreună cu bătrâna sa 
mamă, bolnavă de scleroză, au fost expulzate din Iu- 

goslavia, hotărând să plece în Bulgaria. Au ajuns în 
oraşul Sofia seara, la ora 22.30. La gară, autorităţile 
le-au arestat imediat. Au petrecut noaptea la miliţie, 
pe o bancă, cerându-li-se să scrie o notă explicativă. 
Dimineaţa au fost duse la Clubul rusesc. Pe drum, 
L.V. nu a fost în stare să o ţină pe mama ei, care era 
neputincioasă, iar aceasta a căzut şi şi-a spart capul. 
Au fost duse la un spital rusesc, dar nu au fost pri- 
mite acolo, deoarece L. V. nu putea să plătească pen- 
tru tratament. Din fericire, un felcer a avut milă de 
ele, a bandajat-o pe mama şi le-a sfătuit să ceară aju- 
tor la Clubul rusesc. Acolo le-au ajutat şi L.V. a reuşit 
să o interneze pe mama ei la spital timp de două 
săptămâni: s-a constatat că în timpul căderii suferise 
o comoţie cerebrală. 

L.V. avea grijă de mama ei şi de alţi pacienţi din 
secţie în timpul zilei, iar noaptea şi-o petrecea într-un 
fotoliu lângă ei. Când, două săptămâni mai târziu, ea 
şi mama ei au ieşit din spital, nu aveau unde să-şi pu- 
nă capul. La acea vreme, emigranților din Iugoslavia 
li s-a interzis să trăiască în oraşele mari - Sofia, Plov- 
div, Varna. Iar în provincie, L.V., cu o mamă bolnavă, 
nu putea merge. Era atât de disperată, încât avea 
gânduri de sinucidere. 

La spital, L.V. a întâlnit o rusoaică, mama unei 
călugăriţe, care la un moment dat fusese fiică duhov- 
nicească a arhiepiscopului Serafim. Această femeie 
i-a povestit despre Vlădica Serafim şi despre Casa ru- 
sească a invalizilor din Kneajevo, sfătuind-o să mear- 
gă acolo cu rugămintea ca ea să fie angajată, iar ma- 
ma ei primită în acel loc. Pentru aceasta era necesar 
în primul rând să obţină aprobarea miliției pentru a 
locui în oraşul Sofia, ceea ce se considera aproape 
imposibil. 

L.V. nu avea la cine să apeleze după ajutor. 
Amintindu-şi brusc cele povestite de cunoştinţa sa de 
la spital despre puterea rugăciunilor mijlocitoare ale 
Vlădicii Serafim, ea a decis să meargă la biserica ru- 
să. Rugându-se la mormântul vlădicii, a lăsat acolo şi 
un bileţel: „Vlădică sfânt, ajută-mă să rămân aici şi 
să-mi găsesc şi un tovarăş de viaţă!”. 

La miliţie, unde s-a dus pentru aprobare, i s-a 
spus că pentru document trebuia să apeleze la şeful 
M., despre care toată lumea spunea că este o „adevă- 
rată fiară”. Încercarea ei de a obţine hârtia de la un 
alt şef nu a reuşit, ea fiind din nou trimisă la M. Ea a 
intrat la el cu mare teamă, rugându-se în inimă Sfân- 
tului Nicolae şi Vlădicii Serafim. M. a citit petiția ei şi 
a întrebat-o brusc dacă are fotografiile necesare. 

— Chiar vom putea rămâne?, s-a mirat ea. 

— Veţi putea, veţi putea, a răspuns M. Dar aveţi 
fotografii la dumneavoastră? 

Dar nu avea fotografiile. Şi nu avea nici bani cu 
ce să le facă. Șeful a privit-o cu înţelegere şi într-un 
mod destul de neaşteptat a acceptat să o ajute să ob- 
ţină şi fotografiile şi documentele necesare. L. V. 
nu-şi credea ochilor... Astfel, cu ajutorul lui Dumne- 
zeu, cu rugăciunile vlădicii, ea a reuşit să rămână la 
Sofia şi să se angajeze ca infirmieră la Casa invalizi- 
lor, unde a internat-o şi pe mama sa. 

La scurt timp, i-a fost îndeplinită şi cea de-a do- 
ua rugăminte. A cunoscut un om bun, A.A., un emi- 
grant rus, fost ofiţer, care lucra pe atunci în aceeaşi 
Casă a invalizilor. Ulterior, a constatat că acest băr- 
bat era şi el din Sevastopol, îl cunoştea pe tatăl ei şi 
chiar fusese în casa lor. Din Rusia, el, ca şi L.V., emi- 
grase în Iugoslavia. Dar s-au cunoscut aici, în Sofia, 
unde în scurt timp s-au şi căsătorit. 

Găsirea unui loc de muncă 
O altă minune povestită de L.V.A. 


Un tânăr pe nume A.P. a absolvit Universitatea 
din Sofia şi era specialist în filologie rusă. Un timp a 
lucrat în specialitatea sa. Dar în curând el şi alţi co- 
legi ai lui au fost disponibilizaţi. El nu-şi putea găsi 
un loc de muncă potrivit. L.V., care o cunoştea pe 
mama lui, i-a sfătuit să se roage Arhiepiscopului Se- 
rafim pentru ajutor. I-au ascultat sfatul şi foarte cu- 
rând tânărul şi-a găsit de lucru, pe neaşteptate, la o 
școală unde lucrează şi astăzi. 


Vindecarea rinichiului 
Povestea lui N. S. A. din oraşul Mihailovgrad 


Am un fiu de 30 de ani, Ţ. În urmă cu cinci-șase 
ani, fiul meu s-a îmbolnăvit de rinichi. În Mihailov- 
grad s-au făcut investigaţii, care au arătat că are doar 
un singur rinichi. Am insistat să mergem la Sofia, la 
Academia de Medicină. Acolo, medicii au descoperit 
că fiul meu are doi rinichi, dar unul dintre ei este 
subdezvoltat, nu funcţionează, şi băiatul trebuie să fie 
foarte atent. 

Anul trecut (1992), el s-a îmbolnăvit din nou. A 
trebuit să meargă la Sofia pentru tratament. Intre 
timp, am citit într-un ziar că mulţi primesc ajutor ru- 
gându-se la mormântul Vlădicii Serafim. Prin urma- 
re, l-am convins pe fiul meu să meargă la biserica 
rusă, să scrie acolo un bileţel vlădicii şi să se roage 
pentru însănătoşire. Chiar înainte de a intra în spital, 
fiul meu s-a dus să se roage la mormântul vlădicii. 
Spre marea lui mirare, s-a simţit imediat mai bine. 
Iar când medicii au început să efectueze studiul, au 

descoperit că rinichiul era complet sănătos. Fiul meu 
le-a spus că din investigaţiile anterioare era clar că 
acest rinichi nu funcţiona. Acum însă ambii rinichi 
erau sănătoşi. 

În serisorica către Vlădica Serafim, fiul meu a 
scris mai multe cereri. În decursul unei luni, spre ma- 
rea lui bucurie toate aceste cereri au fost împlinite. 


Vindecare de septicemie 
O.D.V. l-a cunoscut pe Vlădica Serafim, pe ca- 
re-l respecta şi iubea foarte mult. Odată, pisica prie- 
tenilor ei şi-a înfipt adânc ghearele în mâna ei. Mâna 
s-a inflamat rău de tot şi durerea creştea. I s-a spus 
că face septicemie şi cazul poate ajunge la operaţie. 
Seara, a decis să facă un pansament, dar în loc de 
medicamente, a folosit lucruri binecuvântate. A ume- 
zit bandajul cu apă sfinţită şi, pe locul dureros, a pus 
o mică fotografie a arhiepiscopului Serafim, pe care o 
purta mereu cu ea. Noaptea a fost neliniştită. Dure- 
rea o chinuia, dar nu înceta să se roage vlădicii. Spre 
dimineaţă, a simţit o uşurare. Când a îndepărtat ban- 
dajul, a observat că nu mai avea umflătura. Doar do- 

uă mici cicatrici îi rămăseseră pe mână. 


Vindecarea de sinuzită 
Povestea lui G. T. 


Încă din copilărie am suferit de sinuzită. Mă 
chinuiau dureri de cap frecvente. Pe vreme rece eram 
întotdeauna bolnavă, dar nu dădeam prea multă im- 
portanță acestui lucru. Nu am folosit nici medica- 
mente şi nici nu am solicitat ajutor medical. 

De la o cunoştinţă am aflat despre Vlădica Se- 
rafim şi am început să merg adesea la mormântul 
său, pentru a mă ruga. Odată, în 1992, când am venit 
să mă rog la vlădica şi mi-am pus capul pe lespedea 
de marmură, am simţit brusc un val cald, care mi-a 
pătruns întreaga fiinţă, luându-mi greutatea din cap. 
Din acest moment, durerile de cap nu s-au mai întors 
la mine şi am început să respir normal. Acum am ui- 
tat deja de fosta mea boală. Îi mulţumesc întotdeau- 
na lui Dumnezeu şi Vlădicii Serafim pentru aceasta. 


Îndeplinirea unei dorinţe 

Ecaterina M., o fată care avea paralizie cerebra- 
lă, îşi dorea cu tot dinadinsul să viziteze Mănăstirea 
Acoperământul Maicii Domnului din Kneajevo, ctito- 
rită de Vlădica Serafim, despre care rudele ei îi po- 
vestiseră multe. Mama i-a promis că o va duce acolo 
cu maşina, dar maşina nu a putut fi reparată. Era 
toamna târziu (1992), când frigul şi alte dificultăţi 
puteau face călătoria imposibilă. Tristă, Katia a scris, 
cu lacrimi, o scrisoare către vlădica, în care îl ruga să 
o ajute în această problemă. Nici nu a apucat să ter- 
mine scrisoarea, când în camera a intrat mama şi i-a 
spus că a doua zi vor merge să se închine la mănăsti- 
re. Aşa că vlădica imediat a aflat conţinutul scrisorii 
şi a îndeplinit în mod miraculos dorinţa fetei bol- 
nave, care s-a bucurat nespus de mult. 


Povestea lui N. B. din oraşul Sofia 
Pe 16 iulie 1993, fiica mea, R., urma să susţină 
examenul de admitere la Universitatea de Literatură 
din Sofia. Cu câteva zile înainte, a avut amigdalită în 


26 


formă severă. În ciuda tratamentului, starea ei de să- 
nătate nu s-a îmbunătăţit. În ajunul examenului, gâ- 
tul era foarte inflamat, iar temperatura a ajuns la 
40”. Fiica mea şi cu mine ne-am rugat cu ardoare la 
Arhiepiscopul Serafim, cerându-i ajutorul. 

Noaptea de dinaintea examenului a fost un chin 
pentru fiica mea bolnavă. Starea ei era critică. Avea 
frisoane severe şi nu putea dormi. Spre dimineaţă 
temperatura a început să scadă şi fiica a decis să 
meargă la examen. Am condus-o până la Universitate 
şi m-am dus imediat la cripta bisericii ruse, la mor- 
mântul vlădicii. În timp ce fiica mea era la examen, 
eu m-am rugat din toată inima. Apoi am mers la uni- 
versitate, să-mi întâmpin fiica după examen. Spre 
marea mea uimire, am găsit-o în stare de sănătate 
bună, deşi gâtul îi era încă umflat. Fiica mi-a spus că 
în timpul examenului nu a simţit nici febră, nici du- 
rere şi a scris bine lucrarea. Profesorii au notat-o 
ulterior cu „excelent”. 

Înainte de a pleca acasă, eu şi fiica mea am mers 
imediat la vlădica, pentru ca să-i mulţumim pentru 
ajutor. Pe parcurs, starea fiicei mele a început să se 
deterioreze, iar acasă temperatura a crescut din nou 
la 40,30. Şi în această stare gravă, a fost obligată să 
stea în pat încă o săptămână întreagă. 

Până acum, nu încetăm să-l mulţumim lui 
Dumnezeu. Amândouă am înţeles bine că Domnul i-a 
dăruit fiicei mele nu numai câteva ore de sănătate, 
prin rugăciunile Vlădicii Serafim, ci și un an întreg de 
studii. Pentru că, dacă nu s-ar fi prezentat la acest 
examen, putea să o facă abia după un an. 

O altă mărturie de ajutor la examene 
Povestea lui A. G. din oraşul Sofia 


De multe ori am apelat la Vlădica Serafim pen- 
tru ajutor, mergând să mă rog la mormântul său. 
Sunt studentă la Universitatea Sfântul Clement de 
Ohrida din Sofia. Prin harul lui Dumnezeu şi cu aju- 
torul vlădicăi, până acum nu am picat la niciun exa- 
men. 

Primele două examene din sesiunea de vară din 
1993, la materiile Analiză, partea a II-a, şi Ecuaţii di- 
ferenţiale, au fost foarte importante. Sunt considera- 
te de noi chiar cele mai dificile din toată perioada 
studiilor. M-am pregătit cu sârguinţă, dar frica nu a 
scăzut, ci chiar a crescut şi în fiecare seară mă rugam 
cu stăruinţă la Dumnezeu. 

Mă duceam foarte des şi la mormântul vlădicii. 
Şi s-a întâmplat minunea: în ciuda îngrijorării mele, 
cu rugăciunile vlădicii, am primit ajutor în chip mi- 
nunat. La fiecare întrebare a profesorului, răspunsul 
corect „apărea” în capul meu. Parcă cineva îmi spu- 
nea ce trebuia să răspund. Auzind întrebările adresa- 
te altor studenţi, mi-am dat seama că nu pot răspun- 
de la multe dintre ele. Dar, după câteva minute, când 
mi s-au pus aceleaşi întrebări, am răspuns imediat cu 
exactitate. Acest fapt m-a uimit foarte mult și am în- 
ţeles foarte bine de unde mi-a venit această cunoștin- 
ţă. Datorită ajutorului minunat al Domnului, am pri- 
mit notele 5 („bine”) şi 6 („excelent”) pentru aceste 
două examene. Mai mult, nota mea de şase a fost sin- 
gura printre numeroşii studenţi talentaţi şi silitori, 
mult mai capabili decât mine, care au participat la 
examen. Mulţumesc lui Dumnezeu şi Vlădicăi Serafim 
pentru această milă, pentru faptul că nu sunt doar în 
al treilea an, ci sunt şi printre cei mai buni studenţi. 

Restituirea documentelor pierdute 
Povestea lui M. M. din oraşul Varna 


În iulie 1993, am pierdut o geantă frumoasă, ca- 
re conţinea actele pentru înregistrarea unui aparta- 
ment cooperativ şi o carte de economii cu suma nece- 
sară pentru plata acestui apartament. Geanta conţi- 
nea şi un calendar bisericesc şi o icoană a Sfinţilor 
Constantin şi Elena. 

Când am aflat că mi-am pierdut geanta, mâhni- 
rea mea era greu de descris. M-am grăbit la biserica 
rusă spre Vlădica Serafim, i-am spus, de parcă era viu, 
durerea mea şi m-am rugat fierbinte, cerându-i să-mi 
arate milă şi să mă ajute să-mi găsesc actele. După 
aceea, am mers la casa de economii, pentru a face o 
declaraţie pentru cartea de economii pe care o pier- 
dusem. 

Au trecut două zile. În tot acest timp am fost 
foarte ocupată şi mă întorceam acasă târziu. Totuşi, 
speranţa de a primi vreo veste despre actele pierdute 
nu m-a părăsit. În a treia zi, femeia de la care închi- 
riasem camera mi-a spus că de două zile mă caută un 
bărbat, care îmi găsise documentele. Când l-am întâl- 
nit pe acest bărbat de treabă, mi-a înmânat imediat 
geanta, pe care în acea seară tristă o găsise pe stradă, 
în noroi (atunci ploua cu găleata). 

Toate documentele erau intacte. Unele dintre 
ele au fost deteriorate de ploaie, dar documentul 
principal, care ar fi fost imposibil de înlocuit, s-a do- 
vedit a fi în perfectă stare. Necunoscutul care a găsit 
documentele era un bărbat în vârstă, cel mai probabil 
un credincios. Când i-am oferit o iconiţă în semn de 
recunoştinţă, chipul îi strălucea de fericire. Sunt ab- 
solut sigură că am primit această milă de la Dumne- 
zeu prin rugăciunile Vlădicii Serafim. 

Un alt caz de restituire a documentelor 
Povestea lui I. G. M. din oraşul Sofia 


În urmă cu aproximativ patru ani, Vlădica Sera- 
fim a făcut cu mine o minune, care m-a întărit în cre- 
dinţă. S-a întâmplat aceasta în a cincea săptămână a 
Postului Mare. Joi dimineaţa, după ce mi-am termi- 
nat rugăciunea în faţa icoanelor, înainte de a merge 
la serviciu, am descoperit că îmi pierdusem poşeta. Şi 
erau în ea câteva iconiţe, notițele mele pentru spove- 
danie, abonamentul pentru transport şi permisul 
meu de la locul de muncă, Radioul Naţional Bulgar. 
Doar Domnul ştie prin ce am trecut în acele clipe. 
Eram conştientă de faptul că, chiar dacă un om cin- 
stit ar găsi geanta mea, nu mă ajuta cu nimic, căci 
oricum ar fi dus-o la miliţie sau la locul meu de mun- 
că, iar pentru mine aceasta însemna concediere (pier- 
derea actelor, cu atât mai mult de către un credin- 
cios, pe atunci se pedepsea în modul cel mai sever). 
Fiind foarte mâhnită, nu ştiam ce să fac: să merg la 
Biserica Sfântului Apostol Andrei, unde în ziua pre- 
cedentă fusesem la Canonul Sfântului Andrei Critea- 
nul, şi să-mi caut acolo geanta, sau să alerg la biserica 
rusă spre mormântul vlădicii. Pe drum, am decis să 
merg la vlădica. Înainte de asta, am sunat la serviciu, 
am raportat pierderea permisului şi am anunţat că 
voi întârzia. Așteptând cu nerăbdare deschiderea bi- 
sericii ruseşti, am coborât în criptă, am căzut în ge- 
nunchi în faţa mormântului vlădicii şi am izbucnit în 
plâns. Nu ştiu cât am stat acolo plângând, cerând ca 
vlădica să mă ajute în mâhnirea mea. După un timp 
m-am calmat puţin şi am plecat la muncă. Colega 
mea mi-a spus că m-a căutat un necunoscut şi mi-a 
lăsat şi numărul de telefon. L-am sunat imediat şi 

mi-a spus că trebuie să ne întâlnim, deoarece are 
ceva de transmis mie personal. 

Ne-am întâlnit în locul stabilit. Spre marea mea 
uimire, mi-a întins chiar poşeta pierdută. El mi-a 
explicat că nu voia să lase geanta la locul meu de 
muncă, considerând a fi mai bine să mi-o predea per- 
sonal. EI a înţeles bine că conţinutul poşetei nu tre- 
buia să cadă în mâini străine, deoarece mi-ar fi creat 
probleme. 

- Dar cum aţi aflat numărul meu de telefon de la 
birou?, l-am întrebat eu, mirată. 

Iar el, zâmbind, mi-a răspuns: 

- Sunt avocat şi ştiu cum se face. 

Aşa, într-un chip cu totul minunat, Vlădica Se- 
rafim m-a izbăvit de o mare ispită. 


„Până la urmă, părinţii mei s-au cununat” 
Povestea lui M. H. din oraşul Sofia 


Din păcate, părinţii mei nu erau credincioşi şi 
până nu demult nu erau nici cununaţi. Când, acum 
doi ani, m-am întors la credinţă şi mi-am dat seama 
cât de important era ca ei să se cunune, am încercat 
să-i conving, să-i rog să o facă, dar rugăminţile mele 
au rămas fără răspuns. Atunci am decis să mă rog în 
taină Vlădicăi Serafim, iar părinţilor mei să nu le mai 
spun nimic în această privinţă. Mă rugam vlădicăi ca 
ei să se cunune, dar în adâncul sufletului meu nu 
credeam că acest lucru se poate întâmpla. Însă, con- 
trar necredinţei mele, Vlădica Serafim a făcut o mi- 
nune: dintr-o dată părinţii mei şi-au exprimat singuri 
dorinţa de a se cununa. S-au cununat în biserică, apoi 
mama a primit şi Sfânta Împărtăşanie. Prin harul lui 

Dumnezeu, ea a început să meargă regulat la biserică 
şi să se împărtăşească. 


XXX 


Despre ajutorul constant pe care Vlădica Sera- 
fim mi-l oferă la examene chiar nu este nevoie să 
scriu, deoarece toţi studenţii din oraşul Sofia, care 
ştiu despre vlădica, au experimentat ajutorul lui 
grabnic. Pot spune despre mine că merg la examene 
numai după ce fac o rugăciune şi mă închin înaintea 
mormântului vlădicii. Odată nu am făcut acest lucru 
şi era cât pe ce să pic la examen. 


Izbăvirea de religiile demonice 

Un prieten apropiat al surorii mele se ocupa cu 
cercetarea profundă a religiilor şi filosofiei orientale. 
El a ajuns până acolo încât primise de la demoni 
chiar şi câteva „daruri” în acest domeniu. Bineînţeles 
că el nu înţelegea cine se afla în spatele acestor „da- 
ruri”. Cel mai trist lucru a fost că în jurul său s-a for- 
mat un grup de tineri, asupra cărora avea o influenţă 
mare, dar de fapt demonii acționau prin el. Din pă- 
cate, şi sora mea a intrat sub influenţa sa. Dar, slavă 
Domnului, ea era botezată, şi acest lucru a ajutat-o să 
se despartă de ei. 

Când în viaţa mea a apărut Vlădica Serafim şi 
am simţit ajutorul lui minunat, am început să mă rog 
să-l înţelepţească pe nefericitul tânăr şi să-l aducă la 
credinţa ortodoxă. Într-adevăr, vlădica a săvârşit mi- 
nunea şi l-a izbăvit pe acest tânăr de puterea demo- 
nică: pe neașteptate el a primit învăţătura creștină, 
s-a botezat şi a fost admis la Facultatea de Teologie. 


32 


Eliberare din secta krişnaiţilor 
Povestea lui L. Z. I. din oraşul Sofia 


Mă ocup cu vânzarea literaturii duhovniceşti. 
De mulţi ani merg la biserica rusă. Ştiu multe despre 
Vlădica Serafim, cred cu adevărat în puterea rugăciu- 
nilor sale şi, prin urmare, ofer clienţilor o carte des- 
pre el. 

În luna august 1993, o femeie necunoscută a ve- 
nit la mine. Era interesată de cărţile duhovniceşti, 
dar mai ales de lucrările Arhiepiscopului Serafim. 
Mi-a explicat că acesta l-a salvat pe fiul ei. Femeia a 
povestit următoarele. 

Numele băiatului este S. Are 18 ani. Acum un an 
şi jumătate, a devenit membru al sectei krişnaiţilor 
din oraşul Sofia. Toate mijloacele prin care mama sa 
a încercat să-l salveze nu dăduseră niciun rezultat. 

Acum un an, ea a început să meargă să se roage 
la mormântul Vlădicii Serafim. Nefericita mamă nu 
rata ocazia de a se ruga pentru înţelepţirea şi mântui- 
rea fiului ei. Şi, deodată, destul de neaşteptat, băiatul a 
încetat să-i viziteze pe krişnaiţi şi, în cele din urmă, a 
rupt legăturile cu secta lor. Mai mult, a început să 
meargă regulat la Biserica Ortodoxă şi să citească lite- 
ratură ortodoxă. Cu dragoste deosebită, el a citit car- 
tea arhiepiscopului Serafim. Și, făcând armata, i-a ce- 
rut mamei sale să găsească şi să-i aducă la cazarmă 
toate cărţile vlădicăi. 


Vindecarea sarcomului 
Povestea lui L. Ţ. din orașul Ruse 


Fiica mea L. s-a îmbolnăvit pe la sfârşitul anului 
1995. În martie 1996 a fost diagnosticată cu sarcom 

(o tumoare malignă). În acelaşi an, a suferit o inter- 
venţie chirurgicală şi a făcut chimioterapie, iar în 
noiembrie a făcut septicemie şi s-a luptat cu moartea 
toată luna decembrie a anului 1996. Au fost folosite 
toate combinaţiile posibile de medicamente, dar sta- 
rea fetei nu se îmbunătăţea. În situaţia mea lipsită de 
speranţă, i-am scris o scrisoare Vlădicii Serafim. Și 
Dumnezeu a auzit cererea mea. Dintr-o dată, fiica 
mea şi-a revenit şi, deşi era foarte epuizată, a sărbă- 
torit cu bine Crăciunul la secţia de hematologie pen- 
tru copii din Plovdiv. Desigur, nu subestimez grija 
medicilor în legătură cu ea. Dar faptul că stabilizarea 
sa a început brusc şi chiar din momentul în care am 
scris cu disperare o scrisoare către Vlădica Serafim, 
nu are explicaţii ştiinţifice. Îţi mulţumesc Ţie, Doam- 
ne! Păzeşte-mi copilul pe tot parcursul vieţii sale! 


Salvarea de la concediere 
Povestea lui E. P. din oraşul Plovdiv 


În 1995, se prevedea închiderea şcolii spitaliceşti 
din Plovdiv. După ce au aflat despre acest lucru, toţi 
profesorii ortodocşi au scris împreună o scrisoare că- 
tre Vlădica Serafim, cerându-i să le salveze şcoala. O 
singură colegă de-a noastră nu a vrut să semneze scri- 
soarea, deoarece era evanghelistă. Puțin mai târziu, 
am aflat că, la o şedinţă a Ministerul Educaţiei, s-a de- 
cis închiderea şcolii spitalului din Șumen şi reducerea 
cu două treimi a personalului şcolii din Sofia. În şcoala 
noastră din Plovdiv a fost păstrat întregul personal. 
Această şcoală continuă să existe până în ziua de azi, 
ianuarie 2000. Demiterea a afectat-o doar pe colega 
care nu a binevoit să semneze scrisoarea. 

Vindecarea cancerului de piele 
Povestea lui I. M. din oraşul Sofia 


Cu aproape trei ani în urmă, pe spate mi-a apă- 
rut o pată întunecată de dimensiunea unei monede 
de 20 de copeici. În iulie 1998, a început să crească. 
Acesta a devenit motivul pentru care am fost la un 
dermatolog, care mi-a recomandat să fac o interven- 
ţie chirurgicală. 

După operaţie, mi s-au făcut investigaţii. Am 
avut două consultaţii - la Universitatea de Medicină 
din Varna şi la Centrul Oncologic Naţional din Sofia. 
Diagnosticele au fost diferite, unul dintre ele fiind 
cancer de piele - melanom malign. 

Datorită sprijinului managerului companiei în 
care lucrez, am reuşit să aranjez o călătorie în Ger- 
mania pentru consult şi tratament suplimentar. În zi- 
ua plecării spre Munchen, am vizitat mormântul Ar- 
hiepiscopului Serafim în biserica rusă. Din toată ini- 
ma l-am rugat pe vlădica să mijlocească la Tatăl nos- 
tru Ceresc şi pentru salvarea mea de această boală 
periculoasă, după care mi-am scris cererea pe un bi- 
let. În Germania mi s-a confirmat diagnosticul şi am 
suportat o a doua operaţie. 

Într-o noapte, după toate acestea, am visat că 
mă aflu din nou în faţa mormântului Vlădicii Serafim 
în biserica rusă şi mă rog cu smerenie pentru ajutorul 
său. Dintr-o dată, s-a auzit un foşnet. Am ridicat ca- 
pul de pe placa de marmură a mormântului şi am 
privit spre cruce. În dreapta ei, aplecat spre mine, 
stătea Vlădica Serafim, cu părul şi barba albe. 

- Nu ţi se va întâmpla nimic rău, lulian! mi-a 
spus el. E timpul să te linişteşti şi să te gândeşti la 
familia ta! Eşti sănătos! 

Spunând aceste cuvinte cu un zâmbet uşor, s-a 
întors şi a dispărut după tufele care se aflau în 
spatele crucii. M-am trezit emoţionat şi bucuros și nu 
am putut dormi până dimineaţa. 

Îi mulţumesc Vlădicii Serafim că mi-a ascultat 
rugăciunile, mi-a liniştit sufletul şi m-a smuls din 
ghearele cancerului cu rugăciunile sale! 


Convertirea la credinţă prin ajutor acordat în necaz 
Povestea lui P. V. din oraşul Berkoviţ 


Acum câţiva ani eram cu totul necredincioasă. 
Am o familie cu doi copii. Soţul meu, R., a lucrat în 
poliţie. În seara zilei de 13 iunie 1990, el şi colegul 
său se aflau în zona urbană Belie Berezi. Trecând pe 
lângă o cafenea improvizată într-o furgonetă, au de- 
cis să se oprească pentru o cafea. Acolo, colegul său 
s-a certat cu un şofer. Şoferul s-a înfuriat, a ieşit re- 
pede şi puţin mai târziu a adus un grup întreg de to- 
varăşi, aproximativ treizeci de oameni. Soţul meu pu- 
tea fugi, dar nu voia să-şi lase singur colegul, ştiind 
că are trei copii mici, aşa că a intervenit pentru a-l 
proteja. Acest lucru i-a înfuriat pe şoferi şi au început 
să-l bată cu brutalitate şi pe soţul meu. L-au bătut pe 
R. cu lanţuri de fier, astfel încât abia a supravieţuit. 

Eu nu ştiam nimic despre cele întâmplate. Soţul 
meu nu s-a întors acasă în acea seară, dar acest lucru 
nu m-a îngrijorat prea mult, pentru că adesea se în- 
tâmpla să fie reţinut la datorie. A doua zi, am sunat la 
serviciu şi atunci am aflat că se întâmplase ceva rău. 
Dar numai când am ajuns la spital am aflat întregul 
adevăr. Acolo, când l-am văzut pe soţul meu după 
acea bătaie, mi-am pierdut cunoştinţa. Era de ne- 
recunoscut! 

Soţul meu a stat la spital o lună de zile, iar când a 
fost externat, ne aştepta o nouă lovitură grea. El a fost 
informat că este dat afară de la serviciu, fiind în curs o 
anchetă de stabilire a vinovatului pentru incident. 

Am căzut cu totul în disperare. Cum voi trăi - cu 
doi copii, cu un soţ bolnav, persecutați de o acuzaţie 
gravă, fără bani, fără nicio speranţă! În acest impas, 
Dumnezeu m-a ajutat în mod miraculos prin Sfântul 
Său arhiepiscop Serafim. Vecina noastră M., căreia 
mama mea i-a împărtăşit îngrijorarea legată de noi, 
i-a povestit despre Vlădica Serafim și a sfătuit-o să se 
îndrepte imediat spre el pentru ajutor. „Această ispi- 
tă este îngăduită de Domnul pentru ca ei să se în- 
toarcă la credinţă”, i-a spus mamei vecina. 

Aşa că, pentru prima dată în viaţa mea, am auzit 
de Vlădica Serafim. Am început să merg la mormântul 
lui zilnic sau la două zile, vărsându-mi toată durerea 
înaintea lui. Între timp, ancheta s-a tot prelungit... 
Soţul meu şi-a pierdut nădejdea şi a început să 
pomenească de sinucidere. Acest lucru m-a alarmat şi 
mai mult. Odată, deja în decembrie, după ce m-am 
rugat cu stăruinţă la mormântul vlădicăi pentru soarta 
soţului meu, m-a străfulgerat gândul să-l sun personal 
pe şeful soţului meu. L-am sunat şi am început să-l 
implor să termine ancheta cât mai curând posibil şi să 
dovedească nevinovăția lui R. 

La numai două zile după această discuţie a venit 
la ei procurorul militar principal. A aflat despre caz și 
a dorit să cerceteze personal materialele de anchetă. 
Constatând că soţul meu şi colegul său nu fuseseră 
vinovaţi, a ordonat achitarea lor. Nu trecuse nici mă- 
car o săptămână şi amândoi au revenit la muncă, fi- 
ind plătiţi pentru tot timpul în care ancheta fusese în 
desfăşurare. Sunt sigură că această întorsătură neaş- 

teptată, care este o adevărată minune, s-a petrecut 
prin rugăciunile Vlădicăi Serafim! El nu numai că 
ne-a salvat familia de la un mare necaz, dar ne-a şi 
arătat calea către credinţă. Soţul meu s-a convertit şi 
el la credinţă, ne-am cununat în biserică. Iar eu şi 
acum merg în mod regulat la mormântul iubitului 
meu vlădică, cu recunoştinţă şi cu credinţă deplină în 
puterea mijlocirii sale înaintea lui Dumnezeu. 


Recuperarea bunurilor furate 
Povestea lui J. A. din oraşul Svilengrad 


Locuiesc în provincie. În 1991 am avut mari 
probleme: am fost condamnată pe nedrept de in- 
stanţă să plătesc o sumă mare de bani. Întrucât nu 
aveam nicio posibilitate să câştig această sumă în 
Bulgaria, am decis să încerc să câştig cumva bani prin 
comerţ şi am făcut o călătorie în Germania. Pe 14 oc- 
tombrie, fiind pe drum, m-am oprit în Sofia și mi-am 
lăsat maşina în faţa unui restaurant, unde mă gân- 
deam să mănânc. Poşeta mea a rămas pe scaunul din 
față al maşinii, noi nefiind pe atunci obişnuiţi cu fur- 
turile. Aveam în poşetă pașaportul, viza, permisul de 
conducere, două monede de aur valoroase, învelite 
într-un șerveţel alb, un portofel, în care am ascuns 
1.000 de mărci germane, şi bilete de tren, care costau 
aproximativ 2.000 de mărci germane. Într-un cu- 
vânt, toate bunurile pe care mă bazasem pentru a în- 
cepe activitatea. Plecând din restaurant, am fost în- 
grozită să văd că geamul din faţă al maşinii era spart, 
iar geanta mea dispăruse. Am sunat la poliţie şi apoi, 
în deplină disperare, am mers la biserica rusă la mor- 
mântul vlădicăi, căutând ajutor şi mângâiere. Știam 
despre mijlocirea lui rugătoare de multă vreme. Era 

ultima mea speranţă. Iar ajutorul Vlădicii Serafim nu 
a întârziat! În aceeaşi zi am fost informată că poşeta 
mea fusese găsită abandonată în curtea unei case din 
cartierul Lozeneţ. Am mers imediat la adresa specifi- 
cată. Mi s-a dat poşeta şi, spre marea mea surpriză, 
am găsit în ea portofelul, toţi banii şi biletele pentru 
un tren internaţional. Când am plecat, proprietarii 
mi-au arătat chiar locul în care au găsit geanta mea 
de mână. M-am oprit şi am început să dau cu grijă la 
o parte frunzele de toamnă, care acopereau pămân- 
tul. Spre marea mea bucurie, am găsit acolo nu doar 
câteva lucruri mici, care mi-au căzut din poşetă, ci şi 
şerveţelul alb cu cele două monede de aur înfăşurate 
în el. Astfel, toate valorile mele au fost găsite! Am ră- 
mas uluită, bucuroasă şi nu-mi venea să cred ochilor. 
Primul lucru pe care l-am făcut a fost să merg la mor- 
mântul Vlădicii Serafim şi să-i mulţumesc. 


Îndeplinirea dorințelor de taină 

La mormântul Vlădicii Serafim, o femeie de vâr- 
stă mijlocie mi-a spus următoarele: „Eram încă stu- 
dentă, când pentru prima dată am auzit despre pute- 
rea miraculoasă de rugăciune a Vlădicii Serafim. Ști- 
ind acest lucru, am venit la el ca să mă rog pentru ceva 
tainic şi foarte important pentru mine. Mie mi-au 
murit şase copii la rând. În cele din urmă, am adoptat 
un băiat şi l-am crescut. Acum este mare, deja căsăto- 
rit. Eu însă îmi doream să am propriul meu copil. Am 
venit la mormântul Vlădicăi Serafim şi l-am rugat să 
mă ajute să nasc un copil. La scurt timp, am născut o 
fetiţă minunată şi sănătoasă. Ulterior, când avea 17 
ani, fiica mea s-a îmbolnăvit şi a trebuit să i se facă o 
intervenţie chirurgicală la rinichi. Medicul mi-a spus 

că mă pot aştepta le ce-i mai rău, operaţia urmând a fi 
dificilă şi periculoasă. Apoi am venit din nou aici, 
rugându-mă cu disperare. Operația a avut succes, fiica 
mea s-a recuperat complet. Acum studiază şi lucrează 
în străinătate. Pentru aceste două dorinţe de taină 
m-am rugat eu, iar cu alte lucruri mărunte nu am vrut 
niciodată să-l deranjez pe omul cel sfânt. Dar de multe 
ori vin aici să-i mulţumesc. Imediat după naşterea 
fetiţei mele, am venit la Vlădica Serafim cu flori și cu o 
lumânare aprinsă, ca să-i spun: «Mulţumesc!»” 


Povestirile călugărului K. 


Cine este Dumnezeu mare ca Dumnezeul nos- 
tru? Tu eşti Dumnezeu, Care faci minuni! (Psalmul 
76, 13). Am hotărât cu prietenul meu să facem o 
plimbare. Am călătorit în direcţia unei mănăstiri. 
Acolo am cunoscut o monahie în vârstă. Într-o 
conversaţie particulară, am simţit încredere în ea şi 
mi-am deschis sufletul, spunându-i despre durerea 
mea că nu văd niciun rost în viaţă, că mă simt neferi- 
cit, în ciuda faptului că am tot ceea ce visează oame- 
nii, dar nimic din cele pământeşti nu mă face fericit. 
Maica m-a sfătuit să merg, la mormântul Arhiepisco- 
pului Serafim, să mă rog lui şi să-i vorbesc ca şi cum 
ar fi viu, iar el mă va ajuta în problemele mele sufle- 
teşti. Am mers la mormântul Vlădicii Serafim. Acolo 
m-am rugat cu lacrimi, ca şi cum ar fi viu, cerând să 
mă ajute să înţeleg sensul vieţii. Deodată, înaintea 
mea a apărut aievea o Cruce, revărsând în sufletul 
meu o putere uimitoare, pace şi o bucurie extraordi- 
nară. S-au deschis ochii mei duhovniceşti şi mi-a de- 
venit clar sensul întregii mele existenţe. Cui să-i mul- 

ţumesc pentru toate acestea? Ce om de ştiinţă sau 
scriitor ar fi fost în stare să-mi ofere asemenea bucu- 
rie tangibilă şi înţelegere? Am găsit ceea ce căutam, 
dobândind şi un nou călăuzitor ceresc, care mi-a ofe- 
rit mai multă pricepere şi înţelepciune decât toţi înţe- 
lepţii lumeşti. Aici, şi mie mi s-ar fi potrivit cuvintele 
apostolului: Căci eraţi ca nişte oi rătăcite, dar v-aţi 
întors acum la Păstorul şi Păzitorul sufletelor voas- 
tre (1 Petru 2, 25). De atunci, am simţit nevoia să 
vizitez mormântul Vlădicăi Serafim ori de câte ori era 
posibil, iar bucuria mea în urma acestor vizite era 
incomparabilă cu orice altă bucurie pământească. 
Acum nu mă mai pasionează cărţile mele ştiinţifice, 
visul meu e să devin călugăr. 


XXX 


După cele arătate mai sus, am continuat să tră- 
iesc în lume, dar cu tristul sentiment al expulzării din 
rai. Odată, după o rugăciune la mormântul acestui 
vlădică „al meu”, mi-a apărut în suflet dorinţa de a-l 
cunoaşte pe unul dintre cei mai devotați ucenici ai 
săi, arhimandritul P., care în acel timp se afla în mă- 
năstirea de fecioare întemeiată de vlădica. Și m-am 
îndreptat într-acolo. La intersecţia dintre strada Ala- 
bin şi Bulevardul Vitoşa, la semnalul verde, traver- 
sam drumul alături de alţi pietoni. Traversând, am 
fost surprins brusc de semnalul roşu, iar lângă mine 
nu mai era nimeni. Nu aveam niciun refugiu. Din 
dreapta venea un şuvoi de maşini şi un tramvai. Dân- 
du-mi seama de situaţie, am strigat: „Vlădica, aju- 
tă-mă!” Şi m-am avântat cu disperare înainte. Frâne- 
le au scârţâit... Am rămas întins pe pământ. Roţile 
tramvaiului se opriseră chiar în dreptul meu, iar lân- 
gă cap frânase o maşină. Geanta mi-a zburat la dis- 
tanţă în lateral. Dar eu, slavă Domnului, am supra- 

vieţuit ca prin minune! Simţeam o durere. Aveam ge- 
nunchii zdreliţi, palmele pline de sânge. Dar la spital 
nu m-am dus, căci rana mea sufletească era mult mai 
dureroasă. Adesea, aducându-mi aminte de acest in- 
cident, îmi pun întrebarea: dacă nu aş fi apelat la 
vlădica, aş fi supravieţuit oare? Puțin probabil... 


XXX 


Am primit binecuvântare pentru a intra la Aca- 
demia Teologică. Nu prea ardeam de dorinţa de a de- 
veni student, dar neîndrăznind a acţiona din proprie 
voinţă, am mers la mormântul vlădicii, cerându-i să 
se roage pentru mine, ca să se arate voia lui Dumne- 
zeu. Am început să strâng documentele pentru dosar. 
Însă m-am confruntat cu o problemă. S-a dovedit că 
Certificatul meu de studii medii fusese distrus. Am 
mers la școala unde studiasem înainte, pentru a obţi- 
ne un duplicat. Acolo tocmai se completau certifica- 
tele pentru absolvenţii care abia terminaseră studiile. 
Din fericire pentru mine, „întâmplător” aveau un for- 
mular în plus. Surprinzător, directorul adjunct a fost 
de acord să completeze acest formular pentru mine. 
În timp ce completa documentul, m-a întrebat: „Înţe- 
legeţi că acest certificat este o adevărată minune pen- 
tru dumneavoastră? În astfel de cazuri, noi trimitem 
datele la poliţie, unde timp de un an se face o anchetă 
pentru aflarea documentului. Apoi, în ziarul oficial, 
certificatul pierdut este declarat invalid. Se plăteşte o 
amendă substanţială, se depune o cerere la Ministe- 
rul Educaţiei și, abia după aprobarea cererii, vi se eli- 
berează un duplicat. Iar astăzi dumneavoastră pri- 
miţi imediat un exemplar original”. Această minune, 
prin rugăciunea Vlădicii Serafim, mi-a arătat voia lui 
Dumnezeu de a deveni student. 

XXX 


Citind despre viaţa şi faptele sfinţilor lui Dum- 
nezeu, aveam o dorinţă puternică de a imita cele citi- 
te. Pentru că dormeam într-un pat moale confortabil, 
am început să caut nişte scânduri, ca să-mi fac un pat 
din ele. Dar nu am putut găsi. Ca întotdeauna, m-am 
rugat în mintea mea Vlădicii Serafim să mă ajute în 
această problemă. În curând, colegul meu de cameră 
a intrat înăuntru cu cuvintele: „Am lăsat în curte 
nişte scânduri, pe care, dacă vrei, poţi să le iei, altfel 
le voi arunca”. Am ţâşnit ca din puşcă. Apoi a apărut 
o nouă problemă: nu aveam un fierăstrău cu care să 
le pot tăia la dimensiunea potrivită. Dar, când le-am 
unit, s-a dovedit că „tâmplarul nevăzut” tăiase scân- 
durile exact aşa cum ar fi trebuit, iar eu i-am mul- 
ţumit cu lacrimi şi bucurie. 


XXX 


Fiind student la Academia Teologică, am avut o 
mare ispită. Apăreau tot felul de obstacole care să mă 
împiedice să învăţ. Pe neaşteptate am primit un mesaj 
despre mobilizarea în armată. Dirigintele anului meu 
mi-a explicat în particular că acest lucru fusese făcut 
în mod intenţionat, pentru a mă îndepărta cu forţa din 
Academie. Am alergat la mormântul arhiepiscopului 
Serafim şi mi-am plâns durerea în faţa lui. Apoi am 
mers la comisariatul militar, unde am prezentat cita- 
ţia. Am fost întâmpinat cu cuvinte ciudate: „Ah, dum- 
neata eşti?... Este chiar acela?!” Odată cu venirea mea, 
cei de acolo s-au înviorat vizibil. Conversaţia lor nu o 
auzeam. La vederea barelor de fier care mă încon- 
jurau, am simţit picături de transpiraţie rece pe 
frunte. A trecut ceva timp. Deodată, s-a deschis brusc 
o fereastră și mâna cuiva cu amabilitate persistentă 
mi-a întins... o cutie deschisă de bomboane de cioco- 

lată. Apoi, înapoindu-mi documentele cu multiple scu- 
ze pentru deranj, mi-au spus că m-au chemat doar 
pentru informare, apoi mi-au spus, nu într-un mod 
militar, ci destul de amabil, „La revedere” şi aşa am 
plecat. Din cauza emoţiilor prin care am trecut, am 
ieşit de acolo complet fără putere. Ce s-a întâmplat 
acolo, în spatele uşii, şi cum să explic schimbarea stă- 
rii de spirit, încă nu ştiu. Îmi este clar doar un singur 
lucru, că de mobilizarea militară m-a eliberat mijloci- 
rea prin rugăciune a iubitului meu stareţ. 


XXX 


Munca grea din mănăstire nu mi-a permis să 
mă pregătesc pentru examenul de Tâlcuire a Sfintelor 
Scripturi din Vechiul Testament. Am primit, însă, bi- 
necuvântarea de a mă prezenta la examen şi am mers 
cu teama că nu voi reuşi, punându-i într-o situaţie 
penibilă şi pe părinţii şi pe fraţii mei duhovniceşti. 
Numai Domnul Dumnezeu şi Vlădica Serafim îmi şti- 
au durerea; mă rugam să facă o minune pentru mine, 
fiind conştient de nevrednicia mea. Colegii mi-au spus 
că, pe lângă un conspect, se mai cerea una dintre în- 
trebările suplimentare, despre care aflasem pentru 
prima dată. Cineva mi-a înmânat note cu privire la 
aceste întrebări suplimentare şi am început să citesc 
prima pagină. De îndată ce am întors pagina, a ieşit 
profesorul. S-a dovedit că în faţa uşii stăteam doar 
eu. Nu prea voiam să intru, dar nu aveam altă ieşire. 
Am tras un bilet şi, spre bucuria mea, a doua între- 
bare a fost cea pe care tocmai o citisem. Mi-au dat o 
Biblie în ebraică, de unde era necesar să citesc textul. 
Şi nu ştiam decât câteva litere ebraice... Mă aşteptam 
la un deznodământ neplăcut, dar inevitabil. Intre 
timp au mai intrat alţi doi profesori, să asiste la exa- 
men. Şi acum îmi venise rândul şi a trebuit să încep 

să citesc în ebraică. Mi-au spus să nu mă jenez. În 
astfel de cazuri fără speranţă, numai vlădica mă pu- 
tea ajuta, invocând rugăciunile sale. Deodată, un cu- 
vânt necunoscut pentru mine a început să se contu- 
reze în mintea mea şi l-am şoptit. Profesorul a dat 
din cap aprobator. După primul cuvânt, a apărut un 
al doilea, un al treilea - şi tot aşa întregul text. Mi-au 
reproşat jena nejustificată, din moment ce cunosc 
textul atât de bine. După aceea, în memoria mea, ca 
într-un film, s-au derulat explicaţiile profesorului din 
timpul prelegerii şi am început să le reproduc cu spe- 
ranţa că aparţin textului meu. S-a dovedit chiar așa. 
Profesorul a fost foarte încântat că am reprodus ex- 
plicaţiile sale atât de exact. La a doua întrebare, am 
răspuns rapid ceea ce reuşisem să citesc pe coridor şi 
m-au oprit exact în momentul în care cunoştinţele 
mele au luat sfârşit. 


XXX 


După o îndelungată muncă fizică în ploaie, la în- 
ceputul postului Naşterii Domnului, am simţit dureri 
ascuţite la nivelul abdomenului. Medicii locali m-au li- 
niştit frivol, spunând că este o răceală şi mi-au repro- 
şat că mă îngrijorez prea mult pentru sănătatea mea. 
Cu toate acestea, nu aveam nici poftă de mâncare şi 
starea mea se agrava. A trebuit să mă adresez medici- 
lor de la urgenţă. La examinare, îngrijoraţi de starea 
mea, au decis să înceapă imediat operaţia. Mi-am dat 
seama că sunt între viaţă şi moarte şi am început să 
mă rog intens la iubitul meu Arhiepiscop Serafim, lă- 
sându-mă complet în grija lui. Când mi-am revenit 
după anestezie, am văzut o tăietură mare în abdomen, 
din care ieşeau două tuburi de dren. Acest lucru m-a 
convins şi mai mult de pericolul situaţiei mele. De slă- 
biciune nu puteam ridica mâinile. În timpul vizitelor, 

medicii se uitau la unghiile de la mâini şi de la picioa- 
rele mele, căutând semne de moarte iminentă. Dar, cu 
rugăciunile vlădicii, am început să mă recuperez trep- 
tat. În timpul unei vizite, medicul mi-a spus: „Ai trecut 
de linia morţii. Cu siguranţă eşti un om al lui Dum- 
nezeu. O minune s-a întâmplat cu tine, pentru că ni- 
ciunul dintre medici nu credea că vei supravieţui”. 
Chirurgul care m-a operat a vrut să vorbească cu mine 
când mă voi simţi mai bine. M-a rugat să-i spun tot ce 
ştiu despre Sfântul Serafim. Am găsit pentru el o carte 
despre Sfântul Serafim din Sarov şi i-am dat-o. Dar el 
mi-a întors-o, spunând că m-a întrebat despre arhie- 
piscopul Serafim, care nu este canonizat. El a adăugat 
că familia sa îl consideră pe Vlădica Serafim un sfânt 
şi un făcător de minuni şi vizitează adesea cripta lui. 


XXX 


În acest timp, în spital zăcea lângă mine un grav 
bolnav, cu hemoragie esofagiană. I se făcuseră trans- 
fuzii de sânge de mai multe ori, însă sângerarea nu i 
se oprise. Medicul care-l trata, care pe atunci era 
ateu, se luptase cu devotament pentru viaţa sa, nede- 
părtându-se de patul său. Dăruirea medicului ateu 
era impresionantă. Aceasta era o adevărată împlinire 
a poruncilor Evangheliei, care nu a rămas fără răs- 
plată de sus. Fiind foarte slăbit, nu puteam fi de folos 
cu nimic, în afară de a-L ruga pe Dumnezeu şi pe Vlă- 
dica Serafim să aibă milă şi de medic, şi de pacient. 
După miezul nopţii, pierzându-și nădejdea, medicul a 
spus: „Dacă Dumnezeu există, numai El poate să îl 
ajute”. Iar eu i-am răspuns: „Doctore, fiţi sigur că 
Dumnezeu există şi EI îl va ajuta”. Nu ştiu de ce, dar 
am crezut cu tărie că Vlădica Serafim nu-l va lăsa fără 
ajutor. Doctorul a ieşit, dar s-a întors curând. Am ob- 
servat că, apropiindu-se de patul celui grav bolnav, el 

şi-a încetinit paşii, s-a oprit surprins, neascunzân- 
du-şi uimirea. Pacientul stătea culcat pe pat foarte li- 
niştit. Sângerarea se oprise. Această minune l-a făcut 
pe doctor să creadă cu ardoare în Dumnezeu. 


XXX 


Pentru mănăstirea în care trăiesc era nevoie de 
un camion mic. Am apelat la administraţia eparhială. 
Acolo mi-au acceptat cererea, dar mi-au spus că nu 
există aproape nicio speranţă, căci ei înşişi s-au adre- 
sat în mod repetat Ministerului Transporturilor pen- 
tru un mijloc de transport atât pentru ei, cât şi pentru 
alte mănăstiri mari, dar nu primiseră nimic. Nu am 
avut de ales decât să mă duc la mormântul Vlădicii 
Serafim, rugându-l să aranjeze totul după voia lui 
Dumnezeu. Au trecut câteva luni. M-am împăcat deja 
cu gândul că cererea mea fusese uitată şi abandonată, 
aşa cum se întâmplă adesea. Nu aveam pe nimeni ca- 
re să intervină pentru noi, cu excepţia, desigur, a Vlă- 
dicii Serafim. Deodată, am primit o telegramă urgen- 
tă, prin care eram chemaţi să primim maşina cerută. 
După aceea, cei de la administraţia eparhială mă ru- 
gau insistent să le fac şi lor rost de un camion prin 
„legăturile mele”. Nu le-am explicat nimic, ştiind că 
nu mă vor crede, dacă le-aş spune care sunt „legătu- 
rile mele”. Am încă sentimentul că acest dar a fost 
primit de noi din cer. 


XXX 


Într-o zi de sâmbătă a trebuit să merg în provin- 
cie. Toate staţiile de autobuz erau pline de oameni. 
Ploua foarte tare şi m-a descurajat faptul că nu pu- 
team să ajung în autobuz, deoarece oamenii mai pu- 
ternici mă dădeau la o parte şi eu rămâneam ultimul. 
Apoi am început să mă rog cu tărie arhiepiscopului 

Serafim şi ucenicului său, arhimandritul Pantelimon, 
cerându-le să mijlocească ajutorul de Sus. Şi, de în- 
dată ce m-am rugat, un autobuz gol luxos s-a oprit în 
faţa mea, parcă pentru mine. Am urcat în el şi am 
călătorit de unul singur şi gratis! 


XXX 


Urma să fac o călătorie urgentă şi lungă cu tre- 
nul. Mă grăbeam, eram în întârziere. Când am urcat 
în autobuz, am observat că îmi pierdusem metanie- 
rul. Doamne, iartă-mă, Vlădica Serafim, ajută-mă! 
Totuşi, am decis să nu merg fără metanier şi am co- 
borât din autobuz. L-am găsit unde mă aşteptam să 
fie. Dar mi-am dat seama că nu mai puteam face că- 
lătoria pe care trebuia s-o fac. M-am adresat din nou 
vlădicii. În acest moment, a venit un alt autobuz. Fă- 
ră să ştiu de ce, am urcat în el şi am ajuns la gară. La 
gară, am văzut staționând un tren. Cineva mi-a stri- 
gat că trenul mă aşteaptă pe mine. Am intrat în el 
fără bilet şi, imediat ce am intrat, trenul a pornit. Am 
căutat imediat un supraveghetor, ca să-i plătesc 
amenda. EI, în schimb, m-a întâmpinat afectuos, m-a 
liniştit și m-a aranjat gratuit într-un compartiment 
confortabil. Minunate sunt lucrările Tale, Doamne! 


Confirm adevărul mărturiilor de mai sus prin 
conştiinţa mea monahală. 

(Mărturiile din acest capitol despre minunile 
săvârşite prin rugăciunile arhiepiscopului Serafim 
au fost preluate din volumul Viaţa, minunile şi învă- 
țăturile Arhiepiscopului Serafim Sobolev, editat la 
Sofia de Mănăstirea de Fecioare Acoperământul 
Maicii Domnului, Editura Sfântul Apostol şi Evan- 
ghelist Luca, 2001, pp. 161-204. Au fost preluate şi în 
volumul Asceţi ai evlaviei secolului XX, Moscova, 
Editura Frăției Ortodoxe Rugul Aprins, 1994, pp. 
161-200.) 

Noi mărturii despre minunile şi 
ajutorul haric al arhiepiscopului 
Serafim Sobolev 
Din arhiva Bisericii Sfântul Nicolae din Sofia 


Scăparea din primejdia unui accident rutier şi 
vindecarea de cancer 

Vreau să povestesc ce mi s-a întâmplat în anul 
1995. În luna decembrie a acelui an, eu şi soţul meu 
am fost în vizită la o prietenă a mea în Germania, la 
Duisburg. Pe 29.12.95 am plecat spre casă, în Bulgaria. 
Era o iarnă aprigă. Zăpada era de mai bine de un 
metru. Drumurile nu fuseseră curățate, pentru că în 
Europa de Vest era vacanţă. Ceaţa era groasă. Soţul 
meu conducea maşina, iar eu mă rugam neîncetat în 
mintea mea şi, probabil, am adormit. În faţa mea a 
apărut un stareţ (acum ştiu cine era: scumpul meu Vlă- 
dică Serafim, dar pe atunci încă nu-l cunoşteam). Stă- 
tea în fața mea, îmbrăcat în alb, cu părul alb, ţinând un 
toiag în mână şi mă privea cu ochi blânzi, plini de 
dragoste. Nu-mi amintesc ce mi-a spus, dar știu sigur 
că încerca să mă convingă cu privire la ceva. M-am 
trezit imediat şi am privit la soţul meu. Maşina mergea 
înainte, luând-o uşor spre stânga, iar soţul dormea cu 
capul pe volan. „Stai, l-am apucat eu de mâini şi l-am 
scuturat, ce faci?” Slavă lui Dumnezeu pentru toate! EI 
s-a trezit şi a zis: „Vai, m-a furat somnul!”. 

Apoi, o prietenă m-a adus aici, la cripta din bi- 
serica rusă, iar el, părinţelul meu Serafim, îmi zâm- 
bea din portret, privindu-mă. Am căzut pe mormân- 
tul său şi l-am sărutat mult timp. EI ne-a salvat! 

De asemenea, vreau să relatez ce s-a întâmplat 
în anul 2003 cu verişoara mea R. din orașul Gabrovo. 
S-a îmbolnăvit. Diagnosticul: cancer uterin. Avea 
42 de ani. Avea deja metastaze la intestine. Medicii nu 
aveau de gând să o opereze în Gabrovo şi au trimis-o 
la Sofia. A venit la mine, pentru că profesorul T. de la 
spitalul oncologic stătea la noi cu chirie. A dus-o pe 
verişoara mea la spitalul orăşenesc nr. 5. Au exami- 
nat-o cu atenţie şi i-au spus că trebuie să se opereze de 
urgenţă. Dar, în acel moment, ea şi soţul ei nu aveau 
serviciu, iar aici pentru examinarea ulterioară şi pen- 
tru operaţie trebuia să plătească. S-a hotărât să se în- 
toarcă la Gabrovo, să facă o altă examinare gratuit, a- 
poi să revină pentru o intervenţie chirurgicală. Mai era 
timp până la tren. Deodată ea mi-a zis: „Cândva mi-ai 
spus că moaştele Sfântului Serafim, arhiepiscopul de 
Bogucear, se află în biserica rusă şi că multe minuni se 
fac acolo. Hai să mergem la el!” Am mers şi am scris o 
scrisorică scumpului nostru Batiuşka Serafim despre 
cazul şi problema ei. Nu ştia, sărmana, cum să se com- 
porte la mormânt. Îi spuneam: „Uite ce fac eu, fă şi tu 
la fel”. Ne-am rugat vlădicii stăruitor, cu lacrimi. Pe 
urmă ea mi-a spus: „Când m-am atins de mormânt, 
am simţit ceva asemănător unui şoc electric”. „Harul 
este acesta, i-am zis eu, nu te teme”. Apoi părintele pa- 
roh Nicolae i-a citit o rugăciune pentru reuşita opera- 
ţiei sale. A plecat spre Gabrovo. Am aşteptat o zi, do- 
uă, patru, o săptămână. Nu suna. Chiriaşa mea, profe- 
soara T., mi-a zis: „Ei bine, Mila, ce aştepţi? Are me- 
tastaze.” Când a sunat verişoara mea, am început ime- 
diat a o mustra, iar ea mi-a spus cu o voce plină de bu- 
curie: „De ce nu mă întrebi cum a trecut operaţia? Nu 
mai am nimic! Sunt complet sănătoasă! ” 
M. G. R.I. Gabrovo 

Vindecarea bolii de picioare 

În vara anului trecut în 2000 am venit din satul 
Lepakovo Sofiisko la Sofia pentru un tratament la pi- 
cioare, în special la piciorul drept, care avea talpa 
foarte umflată şi abia puteam să mă mişc. Înainte de 
a merge la doctor, în Gornaia Bania, m-am dus la iu- 
bita mea Biserică rusă Sfântul Nicolae, ca să mă rog 
Bunului Dumnezeu pentru uşurarea durerilor mele. 
Am stat la Sfânta Liturghie, apoi am coborât, ca de 
obicei, în criptă, la mormântul Sfântului Serafim. 
Acolo m-am rugat şi am plâns pentru necazul meu. 
Am plecat apoi şi la doctorii pământeşti, care m-au 
îngrozit, spunându-mi că trebuie să mă operez la am- 
bele picioare, care erau foarte deformate din cauza 
platfusului. M-am gândit că nu voi face operaţie, ci 
voi suporta durerile, de vreme ce mă pot măcar mişca 
cât de cât. Și doctorul, de parcă mi-ar fi ghicit gându- 
rile, a zis că durerile se vor intensifica şi că nu voi mai 
putea să mă mișc. Şi nu-mi rămânea nimic altceva de 
făcut. A fost hotărâtă şi ziua operaţiei, mai întâi la un 
picior, apoi la celălalt. Nu voi ascunde faptul că am 
fost aproape de disperare. Dar nădejdea în mila lui 
Dumnezeu nu m-a părăsit nici de data asta. 

Din nou am mers la biserica rusească şi am 
coborât în criptă, ca să cer ajutor Sfântului Serafim. 
Lacrimile mi-au împânzit ochii şi mă temeam să nu 
mă poticnesc şi să cad. O cerşetoare m-a văzut, chiar 
la intrarea la vlădica, şi mi-a zis, de parcă prin gura ei 
a vorbit Dumnezeu: „Ei, de ce plângi? Nu mai plânge! 
Vlădica te va ajuta!”. 

Şi toţi cei care se aflau în biserică mă compă- 
timeau, manifestând cu toată sinceritatea milă faţă 
de suferinţa mea şi multă nădejde că vlădica mă va 
ajuta. Tania, o tânără care avea grijă de candela de la 

mormânt, mi-a turnat nişte ulei sfinţit, spunându-mi 
cuvinte încurajatoare pentru recuperare. M-am rugat 
şi am plâns la mormânt, i-am scris un bileţel vlădicii, 
cerându-i vindecare, dacă va fi voia lui Dumnezeu, şi 
dacă nu, atunci voi suferi pentru păcatele mele. 

Şi am plecat înapoi acasă, în sat. Multă muncă, 
umblu într-un picior, mă chinuiesc. Şi seara, înainte 
de culcare, îmi spăl piciorul bolnav, pun un pic de 
ulei sfinţit pe o bucăţică de vată şi ung în formă de 
cruce locul dureros, aşa, de jur împrejur, cum reco- 
manda o nebună pentru Hristos de la Mănăstirea 
Sfântului Serafim din Sarov. Şi aşa în fiecare seară, 
până când s-a terminat uleiul, de vreo 15-20 de ori. 
Tumoarea a dispărut, durerea m-a lăsat, ba chiar am 
început să uit de ea. Când îmi aminteau de operaţie, 
le vorbeam cu un zâmbet fericit despre vindecătorul 
meu ceresc. Am venit la el să-i mulţumesc şi să plâng 
din nou cu bucurie şi smerenie. Şi acum, iată, m-am 
hotărât să scriu despre asta, pentru că taina împără- 
tească trebuie păstrată, iar cea dumnezeiască trebuie 
păstrată spre învăţătură. 

R.S.V. 


Tămăduire de cancer şi ajutor pentru aflarea unui 
loc de muncă 

Eu, G. N. P., în vârstă de 70 de ani, vreau să 
descriu un caz de ajutor al Vlădicii Serafim. În 1988, 
fiul meu a avut o tumoare, care creştea văzând cu 
ochii. Profesorul K. a spus că era necesară o operaţie 
imediată. 

Cu o zi înainte, când încă nu credeam, m-am 
dus la biserica rusă şi m-am rugat cu lacrimi la mor- 
mântul dragului vlădică, implorându-l să-mi salveze 

fiul. Mult, foarte mult timp l-am tot rugat, l-am im- 
plorat şi... o, minune! Mi-am dat seama că vlădica 
m-a auzit şi că totul va fi bine. Operația a avut succes 
şi testele tumorale au ieşit negative. Am crezut cu 
adevărat în Domnul şi în ajutorul dragului nostru 
vlădică Serafim. 

Şi un alt caz. După absolvire, fiul meu nu şi-a 
mai găsit mult timp de muncă. M-am întors din nou 
spre vlădica şi în ziua următoare a venit ajutorul. Fiul 
meu este acum profesor la Şcoala Nicolae Ostrovski, 
unde lucrează până astăzi. Personal, Vlădica Serafim 
m-a ajutat de multe ori, salvându-mă de ispitele vi- 
cleanului. 

Dragul nostru vlădică, cinstit şi iubit de toţi, se 
va învrednici de canonizare şi să dea Dumnezeu ca 
acest lucru să se întâmple cât mai curând şi să-l pu- 
tem cinsti ca sfânt. Pentru noi el este sfânt demult. 

G.P., Sofia 


Ajutor pentru obţinerea cetăţeniei bulgare 

Eu, roaba lui Dumnezeu I., vreau să relatez des- 
pre ajutorul pe care l-am primit de la Vlădica Sera- 
fim. Am ajuns în Bulgaria în toamna anului 1992 din 
Tadjikistanul sfâşiat de război. Soţul meu este de na- 
ţionalitate bulgară. În 1943 părinţii lui au fost expul- 
zaţi din Crimeea, fiind consideraţi duşmani ai popo- 
rului. Eu nu mai aveam rude în Rusia. Deci, cu voia 
lui Dumnezeu, am ajuns aici, în Bulgaria, cu doi co- 
pii. A fost greu să obţinem un loc de muncă, dar totul 
s-a rezolvat treptat. 

Dificultăţile au început odată cu introducerea 
vizelor între Bulgaria şi Rusia. S-a dovedit că cel 
de-al doilea fiu al nostru, care avea 13 ani, nu avea 

acte legale pentru Bulgaria, conform noii legi. La mi- 
nister ne-au spus că va fi dat afară din ţară etc. Nu 
i-au fost preluate nici documentele pentru cetăţenia 
bulgară, deoarece o hârtie fusese completată inco- 
rect. În acelaşi timp, fuseseră preluate toate docu- 
mentele pentru fiul cel mai mare. Asta a fost în oc- 
tombrie 2004. 

Când veneam la Sofia de la Haskovo, mergeam 
neapărat la biserica rusă. Vlădica Serafim ne-a ajutat 
foarte mult. Dar de data aceasta am stat plângând 
lângă mormântul lui, în nădejdea că ne va ajuta să 
rezolvăm problema cu fiul nostru, mai ales că el în- 
suşi știe ce înseamnă să fugi din ţara iubită, lăsând 
totul: casă, masă, loc de muncă etc., şi să te pome- 
neşti într-un loc cu totul nou. 

Mare ne-a fost mirarea, când, la câteva zile du- 
pă ce am solicitat cetăţenia fiului cel mai mare, el a 
fost chemat la Sofia şi s-a constatat că copiii aveau 
cetăţenie bulgară încă din 1994, aşa că problema le- 
galizării s-a rezolvat în câteva zile. Şi am profunda 
convingere că faptul că familia mea, într-o perioadă 
atât de dificilă, are şi loc de muncă şi locuinţă se da- 
torează rugăciunilor Vlădicii Serafim. 

I. A. A. din Haskovo 


Vindecarea de boli 

Eu, L.L., mărturisesc înaintea Domnului despre 
tot ce mi s-a întâmplat, ce minuni s-au petrecut dato- 
rită rugăciunilor arhiepiscopului Serafim Sobolev. 
Acum cinci ani eram grav bolnavă. Mi s-a spus că am 
handicap gradul 1. Am umblat în baston. Dar de când 
am început să vizitez periodic mormântul arhiepisco- 
pului Serafim, nu mai am nevoie de baston. De trei 

ani merg şi eu ca un om sănătos. Am avut şi ficatul 
mărit şi tensiunea arterială crescută, dar acum totul 
este în ordine. Medicii doar se întreabă cum se poate 
aşa ceva. 

Când nu aveam bani pentru medicamente şi-i 
ceream vlădicii să mă ajute să le procur, întotdeauna 
primeam, în chip minunat, exact suma cerută, de la 
oameni aproape necunoscuţi chiar în aceeaşi zi. 

Închinăciune până la pământ şi veşnică pome- 
nire Arhiepiscopului Serafim! 

Sofia, 12.07.2005 


Ajutor în corectarea problemelor de vorbire 
Povestea lui V. S. oraşul Sofia 


Nepotul meu, S.V., a avut probleme cu vorbirea. 
Până la vârsta de şase ani nu a putut pronunţa corect 
sunetele: „s, z, c, ş, zh, şc, ţ”. Sub îndrumarea unui lo- 
goped, a făcut exerciţii, dar fără rezultate. El urma să 
meargă în clasa întâi şi dislexia îi putea face mult rău. 

Şi l-am adus la biserica rusă. Ne-am rugat îm- 
preună ca Dumnezeu să ne elibereze de această pro- 
blemă. Rugăciunea mea stăruitoare și cu lacrimi în 
faţa mormântului Vlădicii Serafim o repeta șoptit şi 
copilul. Am scris cererea mea pe o foaie. 

Au trecut două-trei zile şi nepotul meu a pronun- 
ţat clar grupul de litere „şc”. Apoi, încetul cu încetul, a 
început să rostească şi alte „sunete dificile”. Le pro- 
nunţa foarte clar. Rugăciunea către părintele Serafim 
l-a eliberat pe nepotul meu de problemele de vorbire. 


V. Ş., 3.08.2006 

Ajutor în viaţa de zi cu zi 
Povestea lui G.P., tânără enoriaşă a Bisericii 
Sfântul Nicolae 


Nu aveam bani să ne cumpărăm ceva de încălţat 
şi l-am rugat pe tata să ne dea. EI însă ne-a spus în 
batjocură: 

- Păi, să vă dea Dumnezeu încălțăminte! 

După aceea, am mers cu sora mea la biserică, să 
ne rugăm Sfântului Serafim. Şi, dintr-o dată, o femeie 
ne-a văzut şi ne-a dăruit două perechi de pantofi noi 
de lac. A fost ajutorul părintelui Serafim, fără îndoială. 

8.12.2006 


O convertire la credinţa ortodoxă 
Povestea lui I. M. A. oraşul Sofia 


Aş putea enumera mai multe cazuri de ajutor, 
dat mie şi rudelor mele, prin rugăciunile Arhiepisco- 
pului Serafim Sobolev, dar vreau în special să amin- 
tesc doar două dintre acestea. 

Am un văr la Sankt Petersburg, care în copilărie 
nu fusese botezat. Adult fiind, tot refuza să se boteze, 
deşi bisericile erau deja deschise şi perioada de ateism 
trecuse. În familia noastră, nu fusese vorba de ateism 
niciodată, aşa că părea ciudat că tânărul refuza bote- 
zul. Eu şi cu mătuşa, mama lui, am încercat să-l con- 
vingem şi chiar să facem uşoare presiuni, dar nimic nu 
a ajutat. Şi iată, într-o zi, m-am gândit să cer ajutorul 
Vlădicii Serafim. I-am scris un bileţel şi l-am pus în- 
tr-o cutie, care stă în cripta Bisericii Sfântul Nicolae 
din Sofia. Răspunsul „a venit” destul de repede. Acum 
nu pot spune cu siguranţă, dar se pare că după o săp- 
tămână vărul meu a fost trimis într-o călătorie de 

afaceri la o conferinţă în domeniu în Israel. El a zburat 
la Tel Aviv într-o sâmbătă. Apoi a povestit: „Totul în 
jur pare că ar fi murit, nicăieri nu poţi cumpăra nici o 
sticlă cu apă minerală şi n-ai ce face.” Pentru orice 
eventualitate, mătuşa mea i-a dat telefonul fiicei celei 
mai bune prietene a ei, o tânără ortodoxă, care locu- 
ieşte în Israel. Vărul meu a considerat că era momen- 
tul să-i facă o vizită. A sunat, s-a prezentat şi femeia a 
sosit imediat şi l-a dus la Ierusalim. EI îşi amintea de 
această călătorie ca de o călătorie într-o „altă dimensi- 
une”. Ceva i s-a întâmplat acolo. Şi aproape imediat 
după întoarcerea sa la Sankt Petersburg, aproximativ 
o săptămână mai târziu, la vârsta de 30 de ani, a pri- 
mit Sfântul Botezul, iar a doua zi s-a împărtăşit cu 
Sfintele Taine. 


Dăruirea a doi ani de viaţă unui bolnav 
deznădăjduit 
Povestea lui I. M. A. oraşul Sofia 

Cel de-al doilea caz se referă la o altă rudă a 
mea din Sankt Petersburg, sau mai bine zis, a soţului 
ei, pe care toată lumea din familia noastră îl iubea 
foarte mult. Lui i s-a descoperit o tumoare canceroa- 
să neglijată, care urma să fie supusă unei intervenţii 
chirurgicale. Înainte de operaţia propriu-zisă, am 
scris un bileţel Vlădicii Serafim, cerându-i ajutor de 
rugăciune pentru cel bolnav. Operația nu a confirmat 
prognozele sumbre, a mers bine, a apărut şi nădej- 
dea, apoi această nădejde s-a întărit. După un an, 
analizele au fost încurajatoare, pacientul chiar a în- 

cercat să meargă din nou la muncă, fiind medic. 
Deci, soţului rudei mele, prin rugăciunile Vlă- 
dicii Serafim, sunt absolut sigură de acest lucru, i 

s-au dăruit încă doi ani de viaţă, fără povara grijilor 
acestei vieţi trecătoare. 


Ajutorul bănesc al Vlădicii Serafim şi vindecarea de 
boli 
Povestea lui L. A. orașul Radomir 


Eu, păcătoasa roabă a lui Dumnezeu L. A. din 
oraşul Radomir, Îi mulţumesc Domnului Dumnezeu 
că ne-a rânduit un astfel de mijlocitor, vindecător, în- 
drumător şi grabnic ajutor. 

Vlădica Serafim m-a ajutat foarte mult. Când 
fiica mea, E., era în anul 3 la universitate, a trebuit să 
plătesc o taxă de 150 de leva. Nu aveam acei bani și 
m-am dus la vlădica şi l-am rugat să-mi arate de la 
cine aş putea să împrumut niște bani, pentru că nu-i 
puteam returna pe toţi odată, ci doar eşalonat. 

Eu pe atunci lucram într-un depou CFR, spălam 
vagoane. După ce m-am rugat cu ardoare, am mers la 
muncă pe tura de noapte. Nu voi uita niciodată cele 
întâmplate. Am spălat vagonul, am şters praful și am 
trecut din nou prin compartimente. În cel de-al trei- 
lea compartiment am văzut un portofel. La început 
m-am speriat, pentru că atunci când am spălat po- 
deaua nu era acolo. Când l-am deschis, înăuntru erau 
150 de leva, adică 3 bancnote de 50 de leva. Aşa mă şi 
gândisem, că voi întoarce câte 50 de leva pe lună. Nu 
ştiam ce să fac, pentru că în portofel nu era nimic alt- 
ceva decât bani. M-am gândit să-l dau șefului meu, 
însă mi-am amintit de rugăciunea mea şi am hotărât 
că aceşti bani sunt de la scumpul meu Vlădica Sera- 
fim. Şi cu aceşti bani am plătit taxa la universitate. 
După muncă, m-am dus din nou la Vlădica Serafim şi 
i-am mulţumit. 

Şi cât mă ajută în boli! Dinţii m-au durut foarte 
tare şi m-am rugat vlădicii să mă ajute, căci bani pen- 
tru tratament nu aveam. Și de doi ani nu m-au mai 
durut. Și cel mai important, prin rugăciunile Vlădicii 
Serafim, inima mea a încetat să mă doară. Am avut 
angină pectorală şi am scăpat treptat de ea. Ultima 
dată am fost la spital în luna iunie, mi-au făcut toate 
testele şi mi-au spus că nu am angină pectorală, iar 
eu le-am zis că asta s-a făcut prin rugăciunile vlădicii. 
În zece zile, Dumnezeu, prin rugăciunile vlădicii, m-a 
vindecat de erizipel la un picior, iar medicii au fost 
din nou surprinşi. Toate acestea nu pot fi descrise. 

Slavă lui Dumnezeu pentru că ne-a rânduit un 
mijlocitor atât de puternic. 

Amintiri despre arhiepiscopul Serafim 
ale fiilor săi duhovniceşti 


Din însemnările episcopului Partenie 
Stamatov Lefkiski 


(1982) 


În memoria mea mi s-a întipărit bine următoa- 
rea prorocire a arhiepiscopului Serafim, care s-a şi 
împlinit de curând. Cu câţiva ani înainte de moartea 
sa (26 februarie 1950), arhiepiscopul Serafim m-a 
avertizat că al optzeci şi şaselea an din viaţa mamei 
mele va fi fatal pentru ea. Am primit această veste cu 
mare îngrijorare şi nelinişte, în sensul său literal cel 
mai grav, dar voiam să cred că poate mama mea la 
această vârstă va suferi doar o boală gravă. Dar acest 
lucru s-a adeverit în cel mai trist sens: pe 23 ianuarie 
1959, mama mea, Stoika Stamatova, a adormit în 
Domnul, fără nicio durere, la vârsta de 86 de ani şi 
jumătate (era născută în 1872). 


XXX 


În 1946, mi s-a stricat ceasul de buzunar şi nu 
putea fi reparat, deoarece nu erau piese de schimb 
necesare. O bună cunoştinţă de a mea voia cu tot di- 
nadinsul să-mi ofere un ceas de aur scump. Eu am 
decis să cer mai întâi binecuvântarea arhiepiscopului 
Serafim, pentru că mă jena gândul că un călugăr nu 
trebuie să aibă şi să fie ataşat de obiecte din aur. Şi 
chiar la prima spovedanie după aceasta, l-am între- 
bat dacă îmi dă binecuvântare pentru a primi un dar 

atât de scump. Vlădica stătea culcat în pat, pentru că 
era bolnav; m-a privit îndelung, a zâmbit uşor şi mi-a 
răspuns: „a-l, bucuria mea! O vei mâhni dacă nu-l 
vei lua. Căci el (ceasul) este foarte mic” (...). Am ră- 
mas uimit, pentru că ceasul era într-adevăr o capodo- 
peră în miniatură a unui ceasornicar elveţian, iar re- 
gretatul vlădica nu-l văzuse niciodată şi în acel mo- 
ment nu-l aveam nici eu la mine, de vreme ce nu ac- 
ceptasem darul. Pentru început, am rămas uimit, dar 
apoi mi-am venit în fire şi am început să râd de bu- 
curie că avem un duhovnic aşa binecuvântat (...). 


XXX 


Odată, pe când încă eram protosinghel la Mitro- 
polia Nevrocop 1936/1944, citeam viaţa renumitului 
arhimandrit rus Antonie [Medvedev], stareţul lavrei 
Sfântului Serghie de lângă Moscova, în publicaţia 
athonită Biografii ale asceţilor ruşi din secolele XVIII 
şi XIX pentru luna mai, Moscova, 1908, pp. 48-78. 
Arhimandritul Antonie a fost egumen al lavrei în pe- 
rioada în care mitropolit al Moscovei era vestitul teo- 
log şi ascet Filaret Drozdov. Acesta din urmă, în cali- 
tate de superior al arhimandritului Antonie, îl apre- 
cia foarte mult şi chiar l-a ales ca duhovnic la care se 
mărturisea. Citind viaţa cuviosului, am dat de un pa- 
saj, care m-a tulburat: „Cu toată prietenia sa, cu toată 
încrederea şi cu respectul aproape filial pentru părin- 
tele Antonie, mitropolitul Filaret, rămânând neschim- 
bat în acţiunile sale de superior, cerea în mod persis- 
tent de la părintele Antonie să nu facă nimic fără ști- 
rea şi permisiunea sa prealabilă, examinând cu luare- 
aminte toate propunerile sale, în timp ce, în cele mai 
multe cazuri, se opunea fiecăruia dintre proiectele sa- 
le, cerând respectarea în toate a formalităţilor, de care 

părintele Antonie nici nu prea avea mare cunoştinţă. 
(cf. Biografii..., p. 66). 

Când citeam acest fragment, am simţit străfulge- 
rarea unui gând reprobabil față de mitropolitul Fila- 
ret: „Şi mai este considerat unul dintre rarii cucernici 
asceţi, dar de fapt se dovedeşte a fi un superior am- 
biţios!” Dar îmi aduc bine aminte că acest gând ful- 
gerător doar mi-a trecut iute prin minte, fără să zăbo- 
vească în ea nicio secundă. Şi iată, în prima scrisoare 
pe care am primit-o după acest incident de la arhie- 
piscopul Serafim (14.VI.1942, Hisar, casa doctorului 
Malakov), spre marea mea mirare, am citit următoa- 
rele: „Pe mitropolitul Filaret să nu-l condamni nicio- 
dată. Pentru asta Domnul te poate pedepsi mult, căci 
mitropolitul Filaret este un om drept înaintea lui Dum- 
nezeu şi un sfânt părinte”. Nedumerirea mea s-a dato- 
rat în primul rând faptului că eu uitasem complet con- 
damnarea cu gândul a mitropolitului Filaret şi nu pu- 
team înţelege despre care Filaret îmi scrie Vlădica Se- 
rafim. Am deschis ciorna ultimei mele scrisori către el, 
pentru a vedea dacă i-am scris cumva despre vreun Fi- 
laret, dar nu am găsit acolo nimic de acest fel. M-am 
tot gândit toată ziua la cele întâmplate şi abia spre sea- 
ră mi-am amintit că avusesem nişte gânduri negative 
despre mitropolitul Filaret al Moscovei, când citeam 
viaţa arhimandritului Antonie. Cât de uimit am fost de 
minunata lui previziune! Fiecare suflet uman este o 
taină, inaccesibilă celorlalţi, chiar şi atunci când tră- 
iesc în aceeaşi casă. Şi aici... ce lucru uimitor! Oraşul 
Nevrokop se află la mai mult de 200 km de Sofia, iar 
Plovdiv şi Hisara sunt şi mai departe, dar toate acestea 
nu l-au împiedicat pe duhovnicul meu să-mi citească 
fugitivul gând păcătos, pe care eu însumi l-am uitat! 
Ştiam că arhiepiscopul Serafim îl cinsteşte în mod 

deosebit pe mitropolitul Filaret al Moscovei, conside- 
rându-l întocmai cu vechii Părinţi ai Bisericii Ortodo- 
Xe, dar o asemenea clarviziune m-a uluit. (...) 


XXX 


Altă dată, din nou în Nevrokop, am avut unele 
nedumeriri la serviciu şi nu ştiam ce să fac. Simţeam 
nevoia să-l întreb pe Vlădica Serafim, dar eu abia îi tri- 
misesem scrisoarea de spovedanie şi, cu binecu- 
vântarea lui, nu puteam să-i scriu decât o dată la două 
săptămâni, căci primea multe scrisori din toată Bulga- 
ria. Și noaptea am avut un vis. Se făcea că mă aflam 
într-o şcoală, stând în genunchi în faţa Vlădicii Sera- 
fim. EI şi-a pus mâinile pe capul meu, ca la mărturisi- 
re, dându-mi un răspuns exact şi clar la nedumeririle 
mele. A doua zi, am acţionat după sfatul lui înţelept, 
dar m-am gândit: „A fost un vis ca orice vis. Nu prea 
trebuie să dăm crezare viselor”. După aceea, în urmă- 
toarea scrisoare, i-am pus întrebarea vlădicii, deşi cu 
întârziere. Şi mi-a scris: „Doar ţi-am răspuns deja!”. 
Mi-a devenit clar că visul meu nu a fost doar o re- 
flectare a grijilor mele din timpul zilei, fiindcă Vlădica 
Serafim ştia şi despre vis şi despre participarea sa la 
el, acesta fiind, după cum spun ruşii, un „vis vizionar”. 


XXX 


Arhiepiscopul Serafim avea un ucenic de chilie, 
N.Sh., căruia i s-a descoperit talentul artistic şi a în- 
ceput să picteze icoane deosebite, ca în vechime. I-am 
comandat şi eu icoana Preasfintei Fecioare Maria, 
pentru care a cerut 20.000 de leva. I-am dat suma ce- 
rută, după care mi s-a părut cam scump şi am decis 
să-l întreb pe Vlădica Serafim despre asta la mărturi- 
sire. Am notat această întrebare într-un caieţel şi în 
ziua stabilită am mers la el. În timpul mărturisirii, mă 


64 


tot frământam: dacă Vlădica Serafim va considera că 
icoana este foarte scumpă, atunci, probabil, îmi va da 
înapoi diferenţa, din moment ce tot ce se făcea în acea 
casă, la el ajungea. Și asta ar fi foarte incomod pentru 
mine. Prin urmare, ajungând la întrebarea din caieţel, 
am decis să nu i-o pun, continuând mai departe. 
Atunci Vlădica Serafim m-a întrerupt şi mi-a spus: 
„Icoana merită banii!” Am rămas uimit! Cazul nu poa- 
te fi explicat altfel, decât prin manifestarea unei intui- 
ţii profetice, deoarece Vlădica Serafim nu avea cum să 
citească notițele mele şi nici să audă de la cineva des- 
pre nemulțumirea mea, din moment ce eu nu am spus 
nimănui nimic, nici măcar pictorului. 


XXX 


Un student teolog se ataşase mult de mine şi, la 
recomandarea regretatului meu stareţ, mitropolitul 
Boris al Nevrokopului, a trebuit să mă ocup de creş- 
terea sa duhovnicească. Studentul insista asupra tun- 
derii sale cât mai grabnice în monahism, dar eu nu 
puteam face nimic fără binecuvântarea Vlădicii Sera- 
fim. Iar Vlădica Serafim ne sfătuia să mai aşteptăm. 
Atunci studentul nerăbdător a plecat într-o miercuri 
undeva, într-o atmosferă spirituală complet opusă at- 
mosferei spirituale a Vlădicii Serafim, unde a fost că- 
lugărit. Viaţa sa ulterioară mărturiseşte faptul că pri- 
mirea hainei monahale nu a fost deloc spre cinstirea 
Bisericii lui Hristos. Iar eu, împreună cu studentul, 
făceam tot posibilul pentru a-i grăbi tunderea şi îm- 
preună cu el, în inima mea, mă indignam din cauza 
întârzierii deliberate, la o râvnă a lui atât de nelimita- 
tă, dar acum văd cât de greşit am fost şi cât de pro- 
fund vedea arhiepiscopul Serafim cu privirea sa spiri- 
tuală pătrunzătoare sufletele oamenilor, viitorul lor. 

Mai sunt şi alte fapte, dar voi păstra tăcerea cu 
privire la ele din cauza neînsemnătăţii şi a naturii lor 
prea intime pentru a fi puse la dispoziţia publicului 
larg. Noi, fiii lui duhovniceşti, stăteam în faţa lui ca la 
o radiografie spirituală şi nu îndrăzneam să ascun- 
dem nimic din viaţa noastră personală. Prin urmare, 
mărturisirea era una adevărată şi ieşeam de la el cu 
totul înnoiţi şi luminaţi. Eu întotdeauna am avut sen- 
zaţia că dreapta sa cea sfântă avea capacitatea de 
a-mi scoate din cap toată bezna duhovnicească şi 
deznădejdea, atunci când îşi punea mâna pe capul 
meu în timpul tainei de spovedanie. 


(Din Cuvântul ortodox, nr. 4/2001, pp. 7-9) 

Din amintirile arhimandritului Alexandru 


Pentru Biserica Bulgară a fost o mare fericire 
faptul că arhiepiscopul Serafim a trăit și a slujit prin- 
tre noi, ne-a încurajat prin credinţa şi mintea sa de 
Dumnezeu luminată, ne-a îmbogăţit prin calităţile 
minunate ale sufletului său. 

Întreaga sa viaţă a constat din minuni şi, pentru 
marea sa smerenie, Dumnezeu i-a dăruit şi darul îna- 
inte-vederii. Nimic nu rămânea tăinuit de el... 

Precum violetele de pădure, care cresc şi înflo- 
resc într-un loc retras şi ascuns, ies în vileag prin par- 
fumul lor delicat, la fel şi Vlădica Serafim, oricât de 
mult ar fi ascuns cu smerenie virtuțile sale, totuşi 
manifestările minunate ale sufletului său milostiv şi 
vizionar se descopereau celor care, într-o măsură sau 
alta, intrau în contact cu el. Avea atâta dragoste, încât 
îi putea însufleţi şi înflăcăra pe toţi cei din jurul său. 

El avea o cunoaştere patristică a adevărului, cu 
ajutorul căruia şi-a călăuzit fii săi duhovniceşti pe ca- 
lea mântuitoare a Ortodoxiei. 

Cuvintele lui aveau o putere de foc, ele aprin- 
deau inimile oamenilor şi-i îndemnau să urce pe 
culmile unei vieţi sfinte şi virtuoase. Rugăciunea sa 
fierbinte, simplă şi izvorâtă din adâncul inimii, 
primea adesea răspuns minunat din cer. 

Eu însumi, nevrednicul său fiu duhovnicesc şi 
posluşnic, am experimentat de mai multe ori puterea 
rugăciunilor sale şi m-am minunat de clarviziunea sa. 
Îi datorez viaţa, de două ori. 

Cum l-am cunoscut pe Vlădica Serafim? Ca lo- 
cuitor al Sofiei, l-am văzut de mai multe ori pe acest 

vlădică rus, dar personal nu-l cunoscusem. Până 
când, odată, după serviciu, când m-am apropiat de el 
să-i sărut dreapta, m-a binecuvântat şi m-a întrebat 
brusc: 

- Cum te cheamă? Kostia? 

- Da, Kostia! I-am răspuns surprins, uimit că 
îmi ştia numele. 

- Vino să slujeşti ca ipodiacon în biserica noas- 
tră! 

A doua zi am venit. Astfel a început legătura 
mea cu Vlădica Serafim. 


XXX 


Fiind în ultimul an de studii, aveam la facultate 
un profesor care împărțea studenţii în „ai săi” şi 
„străini”. Mă număram printre „străini” şi mi-a fost 
foarte frică de examenul cu el. Înainte de examen, 
m-am dus dimineaţa devreme la Vlădica Serafim şi 
i-am împărtășit îngrijorările mele. El mi-a cerut un 
conspect şi a notat cu creion roşu cinci întrebări. 
Apoi s-a rugat şi mi-a spus că una dintre acestea îmi 
va pica la examen, poruncindu-mi să le învăţ bine. A 
doua zi am mers la examen. Când am tras biletul, am 
văzut că acesta conţinea toate acele întrebări pe care 
Vlădica Serafim mă binecuvântase să le învăţ. 


XXX 


Pe 1 ianuarie 1943, în timpul ultimului meu 
semestru de studii, m-am îmbolnăvit de febră tifoidă. 
Boala mea s-a agravat rapid. Febra mă mistuia. Fără 
să ştiu, medicii i-au avertizat pe părinţii mei despre 
finalul inevitabil. În acel moment, a venit la mine în 
vizită o cunoştinţă de-a mea, doamna N.V., care se 
număra printre apropiații Vlădicii Serafim. Văzând 
starea mea gravă, ea s-a dus imediat la vlădica şi i-a 

vorbit despre mine. El a întrebat-o care este 
temperatura mea, iar când a aflat că aceasta a ajuns 
la 40%, s-a rugat în faţa iconostasului, apoi m-a 
binecuvântat, în absenţa mea, pentru ca temperatura 
să scadă la 37,2%. Eu imediat m-am simţit mai bine. 
Până seara temperatura mi-a scăzut şi nu a mai 
crescut deloc. 

Imediat după recuperare, m-am îmbolnăvit din 
nou. Medicii care m-au tratat credeau că febra tifoidă 
recidivează. Când Vlădica Serafim a aflat că sunt din 
nou bolnav, a cerut să fie chemat un specialist în 
afecţiuni asociate durerilor în piept, un pneumolog. 
Dar medicii insistau asupra punctului lor de vedere. 
Atunci vlădica a rugat, în numele său, să fie chemat 
doctorul Bogdanov. După ce acesta m-a examinat, s-a 
dovedit că am pleurezie exudativă. Prin rugăciunile 
stareţului meu, m-am recuperat repede şi din această 
boală. 


XXX 


Eram pe punctul de a fi tuns în călugărie. Apă- 
ruse deja și decizia Sfântului Sinod. Mama mea fuse- 
se de acord cu aceasta, dar tatăl meu încă nu îşi dă- 
duse acordul. EI şi-a dorit mult să mă căsătoresc, vi- 
sând să aibă un nepot, care să-i poarte numele. Îna- 
inte de călugărie, Înaltpreasfinţitul Mitropolit Ştefan 
m-a întrebat ce nume aş vrea să primesc la tunderea 
în monahism. M-am dus la Vlădica Serafim şi l-am 
întrebat ce nume ar trebui să cer. Rugându-se, mi-a 
poruncit să cer numele Alexandru, în cinstea 
Sfântului Alexandru Nevski, sau loan, în cinstea 
Sfântului Cuvios loan de Rila. Am transmis acest 
lucru mitropolitului Ştefan, care la călugărie mi-a 
ales numele Alexandru. Brusc, tatăl meu, care mai 
înainte fusese împotriva tunderii mele în monahism, 

şi-a dat acordul, zicând: „Mi-am auzit numele. Acum 
pot să şi mor!” Și, într-adevăr, după douăzeci şi cinci 
de zile a murit. Moartea sa a fost una creştinească, 
paşnică şi fără durere. A plecat în pace, cerând iertare 
tuturor şi primind Sfânta Împărtăşanie. 


XXX 


Cu puţin timp înainte de moartea părinţilor 
mei, Vlădica Serafim m-a întrebat: 

- Saşa, pe cine iubeşti mai mult, pe mama sau 
pe tata? 

Neştiind ce să răspund, i-am spus: 

- În egală măsură! 

Intrebarea a fost pusă destul de mângâietor, dar 
eu am avut un sentiment de nelinişte. Starețul m-a 
mângâiat şi mi-a spus: 

- Toţi părinţii au avut părinţii lor, iar părinţii lor 
au mers la ai lor părinţi. Orice s-ar întâmpla, să nu 
deznădăjduieşti, ci să Îi mulţumeşti Domnului că ţi-a 
dat un părinte duhovnicesc. Eu îţi sunt şi tată şi ma- 
mă. 

După această convorbire, părinţii mei au murit 
pe neaşteptate. 

Când mama mea şi-a pierdut cunoştinţa, i-am 
trimis un bileţel Vlădicii Serafim, cerându-i să se 
roage pentru ea. S-a rugat imediat, iar seara a slujit şi 
un moleben pentru ea, după care s-a adresat celor 
prezenţi şi a spus: 

- Nu este voia lui Dumnezeu ca mama lui Saşa 
să se facă bine. 

Mama mea a murit în noaptea aceea. 


XXX 


În 1944, în timpul bombardamentului, din ini- 
ţiativa Vlădicii Serafim, am strâns ajutoare pentru 

călugării ruşi înfometați de la Sfântul Munte. Părin- 
tele Serafim Alexiev, care era ieromonah, şi cu mine, 
smeritul, pe atunci ierodiacon, ne aflam la Sfânta 
Mănăstire Rila. Acolo se aflau mulţi locuitori ai ora- 
șului Sofia, pe care bombardamentul i-a forţat să-şi 
caute un refugiu în salvatorul Sion bulgar. Pe ma- 
joritatea îi cunoşteam personal şi au răspuns cu ge- 
nerozitate apelului nostru de ajutor pentru călugării 
ruşi athoniţi. Am strâns aproximativ 14.000 de leva. 
Într-una din călătoriile mele la Sofia, am vizitat 
mănăstirea rusă Kokalianski, unde locuia atunci 
Vlădica Serafim, pentru a-i transmite banii colectaţi. 
L-am găsit scriind într-o poiană din apropierea 
mănăstirii. M-a privit cu blândeţe şi mi-a spus: 

- Ah, ai adus banii pentru Sfântul Munte? Cam 
cât este acolo în plic? 

Şi a numit suma exactă... 


XXX 


În luna martie a aceluiaşi an, am decis să merg 
împreună cu părintele Serafim Alexiev la Sofia, pentru 
câteva zile. Desigur, am scris mai întâi o scrisoare că- 
tre stareţul nostru, cerându-i binecuvântarea. 

EI ne-a binecuvântat, prin scrisoare, să mergem 
la Sofia, poruncindu-ne însă ca înainte de 17 martie să 
ne întoarcem la Mănăstirea Rila, deoarece „se zice (cu 
aceste cuvinte el îşi acoperea întotdeauna înainte-ve- 
derea) că atunci va fi un mare bombardament”. 

Și aşa s-a întâmplat. Scrisoarea i-a fost înmâna- 
tă părintelui Serafim, care s-a dus la Sofia și pe 17 
martie s-a întors, fugind de pericol. 


XXX 


Cu câteva luni înainte de moartea sa, Vlădica 
Serafim a spus: „Am deja 68 de ani şi toate eveni- 

mentele cele mai semnificative din viaţa mea au avut 
loc pe data de 14. Şi acum suma numerelor mele de 
6+8 ani este 14. Anul acesta voi muri. Mă întristez 
mult pentru voi, dar vă rog să urmaţi neabătut calea 
aleasă. Păstraţi-vă curăţenia sufletească. Feriţi-vă de 
orice legătură cu ecumenismul. Ţineţi-vă de credinţa 
ortodoxă şi de învăţăturile Domnului nostru Iisus 
Hristos. 

Când stareţul nostru a murit, eu eram foarte în- 
tristat. Fiind adânc îndurerat, m-am rugat mult timp 
la sicriul lui. În aceeaşi noapte m-am culcat să mă 
odihnesc după o zi grea. Deodată, am avut un vis. Se 
făcea că vlădica s-a ridicat de pe patul său de moarte, 
m-a îmbrăţişat şi mi-a spus înduioşător: „Deşi am 
murit, dar pentru voi mereu voi fi viu!” Astfel mi-a 
răspuns la rugăciune şi m-a mângâiat în întristare. 

Când stareţul nostru ne tot prevenea că va muri 
curând, noi, ca nişte copii mici pe lângă tatăl lor, îl 
întrebam cu îngrijorare ce ne vom face fără el. 

- Atunci când veţi întâmpina greutăţi, scrieţi-mi 
o scrisoare, ne-a răspuns el. 

- Dar este posibil a trimite scrisori în cer? 

- Scrieţi-mi o scrisoare şi lăsaţi-o la mormântul 
meu. Dacă voi afla milă de la Domnul, vă voi mângâia 
şi vă voi ajuta. 

Aşa s-a şi întâmplat. Și până astăzi, mormântul 
iubitului nostru vlădică este o sursă inepuizabilă de 
vindecări şi alinări. 


(Din Cuvântul ortodox, nr. 4/2001, pp. 7 — 11) 

Amintiri ale monahiei Casinia Vezenkova 
(1909 — 1981) 


În anul în care l-am cunoscut pe vlădica, 1932, 
când am venit la el o dată, m-a întrebat: 

- Mănânci în fiecare zi? 

Surprinsă de întrebare, am răspuns: 

- În fiecare zi. 

- De câte ori pe zi mănânci? 

- De trei ori pe zi, am răspuns eu, cu o nedume- 
rire din ce în ce mai mare. 

- Citeşti şi Evanghelia în fiecare zi? 

- Nu, vlădica. Am citit-o deja şi stă acolo, pe 
noptiera mea, iar când voiesc, mai citesc din ea. 

- Ia aminte, mi-a spus clar şi răspicat vlădica, 
ceea ce este pâinea pentru trup, este Evanghelia 
pentru suflet. Fără citirea Evangheliei, sufletul flă- 
mânzeşte şi se slăbănogeşte. Evanghelia hrăneşte, în- 
tăreşte şi luminează sufletul. Îţi dau poruncă să ci- 
teşti Evanghelia în fiecare zi. 

- Dar nu o pot citi în fiecare zi. Sunt funcţionar 
public. Dimineaţa mă grăbesc la muncă, iar seara 
sunt frântă de oboseală şi abia aştept să mă culc. 

- Eu nu-ţi poruncesc să citeşti mult, de exem- 
plu, un capitol. Ci să citeşti în fiecare zi măcar 7 ver- 
sete din Evanghelie, 7 versete din Faptele şi Epistole- 
le Apostolilor şi câte un psalm. Iar această scurtă pra- 
vilă, dacă o vei săvârşi statornic, îţi va întări şi îţi va 
lumina sufletul. 


XXX 


Odată, după ce a avut criză o durere de ficat în 
anul 1932, vlădica a zis: 

- Nu am închis un ochi toată noaptea şi nici nu 
mă puteam ruga de durere, ci spuneam doar: „Doam- 
ne, miluieşte!” Ce rugăciune completă! Ea cuprinde 
întreaga sferă a relaţiei omului cu Dumnezeu. 


XXX 


Când l-am întrebat dacă pot merge la un con- 
cert, vlădica mi-a răspuns: 

- Desigur, poţi să mergi. Muzica îmblânzeşte 
chiar și lupii. Poate că te va îmblânzi şi pe tine. 


XXX 


Mă certam adesea cu mama mea. Vlădica mi-a 
spus: 

- Cum poţi să Îl iubeşti pe Dumnezeu, când nu o 
iubeşti pe mama ta? 


XXX 


În vara lui 1940, eram cu Vlădica la Mănăstirea 
Rila. În drum spre hotel, Vlădica mi-a recitat versu- 
rile lui Nekrasov: 

„Cercetează-i pe cei obidiţi, 

Cercetează-i pe cei umiliţi, 

Aleargă pe urmele lor. 

Acolo unde greu se respiră, 

Acolo unde durerea domină 

Fii primul la ajutor.” 

Apoi s-a întors către mine şi mi-a spus: 

- Repetă aceste cuvinte. 

Eu, bâlbâind, le-am repetat. Iar vlădica mi-a 
spus din nou: 

- Ţine minte aceste cuvinte. 


XXX 


Doctoriţa Raina Ivanovna îi făcea vlădicii elec- 
troliză, care-i diminua mult durerile de cap. Copiii ei 

îl iubeau foarte mult pe vlădica, tot învârtindu-se în 
preajma lui în timpul electrolizei. Însăşi Raina Iva- 
novna îl cinstea foarte mult pe vlădica şi credea în 
puterea rugăciunilor sale. 

Într-o dimineaţă, ea a sunat-o pe Nadejda Ve- 
licikova şi a rugat-o să-i spună vlădicii că mezinul ei, 
Mişa, în vârstă de şapte ani, s-a îmbolnăvit. Temân- 
du-se că poate avea difterie, îi cerea vlădicii să se 
roage pentru copil. Apoi a chemat medicul. Întrucât 
nu se ştia încă dacă era difterie sau nu, Nadejda i-a 
scris un bileţel vlădicii doar despre îmbolnăvirea co- 
pilului, cerându-i să se roage pentru el, iar despre re- 
zultatul analizelor scria că o să-l informeze suplimen- 
tar. 

Analizele au arătat că avea difterie, şi Nadejda 
s-a dus la vlădica pe la ora 4, pentru a-l avertiza să nu 
meargă la electroliză. Dar vlădica plecase cu 10 mi- 
nute înainte de sosirea ei. Nadejda s-a simţit 
vinovată, dar totul s-a dovedit a fi după pronia lui 
Dumnezeu. 

Vlădica, venind, a spus că nu se teme de infec- 
ţie, a liniştit-o pe mama înspăimântată, care plângea 
nemângâiată, s-a rugat pentru bolnav, l-a binecuvân- 
tat şi cu panaghia pe care o purta la piept. Apoi vlă- 
dica a făcut şedinţa de electroliză şi a plecat, iar bă- 
iatul a adormit. 

A doua zi, Mişa avea temperatura normală şi 
nu-l durea nimic. A venit doctorul, a examinat paci- 
entul şi a ridicat din umeri: 

- Că a avut difterie copilul, nu există nicio îndo- 
ială. Analizele medicale au arătat acest lucru. Dar as- 
tăzi boala lui a dispărut. Şi nu ştiu cum să explic asta. 
Băiatul se recuperează. Nu am mai văzut până acum 
ca difteria să treacă atât de curând. 

Mama se temea de complicaţii, dar vlădica i-a 
spus: 

- Harul Duhului Sfânt este mai presus decât 
orice boală. 


XXX 


Primind de la vlădica nişte bani, 100 leva, 
mi-am exprimat dorinţa de a cumpăra ceea ce aveam 
nevoie: un stilou. Şi vlădica mi-a dat binecuvântare 
pentru asta. Dar pentru 100 de leva nu puteam găsi 
nicăieri ceea ce voiam şi cu greu am reuşit să obţin o 
reducere de la 200 de leva la 160. Mi-a fost teamă 
să-i spun această sumă vlădicii, ca să nu mai adauge 
încă 60 de leva, din moment ce stiloul ar fi trebuit să 
fie considerat darul lui. 

Când am venit săptămâna următoare la vlădica, 
i-am arătat stiloul, i-am mulţumit, dar nu i-am spus 
niciun cuvânt despre preţ. 

- Şi cât costă? - întrebă brusc Vlădica. 

- O sută şase, - am răspuns eu repede. 

- O sută şaizeci? - ca şi cum n-ar fi auzit, a între- 
bat din nou vlădica, şi, privindu-mă şiret şi pătrunză- 
tor, a zâmbit. 


XXX 


Ninocika, preferata vlădicii, s-a îmbolnăvit de 
meningită. A fost internată la doctorul Berzen, fiind 
deja pe moarte. Temperatura ei atinsese valori de 
40%. Berzen a spus că mai are de trăit doar o zi. 
Părinţii s-au adresat vlădicii. Vlădica se afla la acea 
vreme la odihnă, în Kneajevo. EI s-a rugat stăruitor 
pentru ea şi a citit pentru ea din Psaltire. 

A doua zi, temperatura a scăzut şi Ninocika a 
început să se recupereze. Părinţii au venit să-i mulţu- 
mească vlădicii. Doctorul Berzen a spus: 

- Nu înţeleg ce s-a întâmplat cu ea, cum de se 
recuperează. 

De nenumărate ori, rugăciunile vlădicii i-au lă- 
sat nedumeriţi pe doctori. 

Pe Ninocika vlădica întotdeauna o numea: „Ni- 
nocika mea”. Iar lumea îi zicea: „Ninocika vlădicăi”. 

Odată, când Ninocika era avea doar patru ani- 
şori, apropiindu-se de Sfântul Potir, ea i-a spus brusc 
vlădicii, care o împărtăşea: 

- Vlădica, ieri am băut lapte şi pentru tine. 

Cu o zi înainte fusese forțată să bea lapte, dar ea 
refuzase. Însă, când i s-a spus să bea pentru vlădica, 
nu a putut să refuze şi a băut tot laptele, iar a doua zi 
l-a informat despre fapta ei. 

Odată vlădica a fost la școala unde învăţa Ni- 
nocika. Ea, ca o elevă silitoare, a fost chemată să reci- 
te o poezie înaintea distinsului oaspete. Ninocika a 
ieşit în faţă, s-a jenat şi s-a oprit în tăcere. Apoi s-a 
repezit brusc spre vlădica, a început să-l îmbrăţişeze 
şi să-l sărute, după care s-a potolit şi a recitat foarte 
bine poezia. Pe atunci avea vreo şase-şapte anișori. 


XXX 


Când era pe moarte, E.I. Stoianova, care-l iubea 
şi-l cinstea mult pe vlădica, a cerut ca el să vină să o 
spovedească, cerând insistent să fie de faţă şi soţul şi 
copiii ei, în prezenţa cărora s-a mărturisit şi s-a po- 
căit sincer de toate păcatele ei. 

Când a terminat, vlădica i-a spus vesel şi bine- 
voitor: 

- Ei bine, acum voi vorbi eu. Nu vei muri. Pen- 
tru pocăinţa ta, Domnul îţi va prelungi viaţa şi eu voi 
veni în vizită la onomastica ta. 

Toată lumea a considerat că prin aceste cuvinte 
vlădica a mângâiat-o pur şi simplu pe bolnavă. Dar 

cu adevărat ea s-a simţit mai bine, şi vlădica a venit la 
onomastica ei. După aceea, a mai trăit ceva timp. 


XXX 


Gocea, fiul cel mic al lui E. Alexandrova, s-a 
îmbolnăvit grav, făcând o complicaţie cerebrală. 
Aproape că nu exista nicio speranţă de recuperare. 
Băiatul era pe moarte. Vlădica s-a rugat cu tot dina- 
dinsul pentru el și a slujit şi un moleben. Brusc, 
Gocea, care zăcea în uitare de sine, a deschis ochişorii 
şi a spus: 

- Vlădica este aici. El m-a binecuvântat şi mi-a 
dat prescură. 

După aceea, Gocea a început să se recupereze 
rapid. 


XXX 


În anul morţii sale, vlădica mi-a zis: 

- Sunt un mare păcătos. 

- Ce spuneţi, vlădica, ce păcate aveţi? - am 
obiectat eu. 

- Sunt mândru şi zgârcit, - a spus Vlădica şi a 
izbucnit în plâns. 


(Din arhiva Anastasiei Boikikeva, 
fiica duhovnicească a monahiei Casiana) 

Capitolul 1. 


Copilăria şi adolescenţa 


Nicolae Borisovici Sobolev, viitorul arhiepiscop 
Serafim, s-a născut în oraşul Riazan la 1 decembrie 
anul 1881, în familia negustorului Boris Matveevici 
Sobolev şi a soţiei sale sa Maria Nikolaevna. Familia 
Sobolev a avut doisprezece copii, dintre care şapte au 
murit în copilărie sau adolescenţă. Nicolae Sobolev 
era cel de-al zecelea copil din familie!. Arhimandritul 
Pantelimon Stariţki povestea, din cuvintele arhiepis- 
copului Serafim, despre un caz, care poate fi con- 
siderat profetic, că imediat după naşterea lui mama a 
exclamat: „Ce mukhtar serios s-a născut!”. Nicolae 
era uneori numit în familie „mukhtar”, ceea ce nu-i 
era deloc pe plac. Abia mulţi ani mai târziu, arhiereul 
a aflat că cuvântul „mukhtar” în limba arabă înseam- 
nă „episcop”2. Familia Sobolev a trecut printr-o grea 
încercare, Boris Matveevici fiind fulgerător lovit de o 
boală nemiloasă. Nicolae avea doar şase ani, când 
tatăl său a suferit un accident vascular cerebral și, 
timp de paisprezece ani, până aproape de moarte, a 
stat imobilizat la pată. 

Întreaga atmosferă a familiei era pătrunsă de du- 
hul rugăciunii şi de profunda conştientizare a proniei 
lui Dumnezeu în viaţa omului. Încă din fragedă copilă- 
rie, Nicolae Sobolev a auzit-o pe dădaca sa povestin- 
du-i cum s-a întâlnit ea cu o haită de lupi în pădure, 
cum a căzut la pământ şi a rostit în șoaptă rugăciunea 
către Maica Domnului până ce haita a dispărut?. 

Fără îndoială că, în alegerea unei căi spirituale, 
Nicolae Sobolev a fost influenţat de mama sa, care 
dintotdeauna şi-a dorit ca fiul ei să devină preot. Fi- 
ind foarte legat de mama sa, care era de o mare blân- 
deţe şi căldură sufletească, arhiereul a căutat întot- 
deauna să găsească pentru Maria Nikolaevna un loc 
potrivit, cât mai aproape de locul slujirii sale. 

În anul 1894, Nicolae Sobolev a fost admis în 
clasa a doua la Colegiul Teologic din Riazan. A urmat 
apoi un seminar teologic, care în acei ani a devenit 
pentru mulţi nu numai o şcoală teologică, ci şi o 
încercare a credinţei şi evlaviei. Seminariile în Rusia 
erau pe atunci destinate, în primul rând, educaţiei 
creştine a tinerilor proveniţi din familii de clerici. Prin 
urmare, mulţi fii de preoţi au fost nevoiţi să studieze la 
seminarii, chiar dacă nu voiau să ajungă preoți. 

Cunoscutul scriitor duhovnicesc, mitropolitul 
Veniamin Fedcenkov, a efectuat un calcul, prin care a 
stabilit că din numărul total de absolvenţi de seminar 
doar 10-15% au devenit preoţi, iar din numărul total 
de absolvenţi de academii duhovniceşti, şi mai pu- 
ţini5. Nici chiar sistemul educaţional al seminariilor 
teologice nu presupunea faptul că absolvenţii îşi vor 
consacra viaţa în mod obligatoriu slujirii pastorale. 
Orice menţiune referitoare la chemarea lor duhovni- 
cească provoca proteste atât din partea studenţilor, 
cât şi a profesorilor?. Preotul Roman Medved, care a 
vizitat Grecia chiar înaintea Primului Război Mondi- 
al, scria cât de neobişnuită şi ciudată i s-a părut tradi- 
ţia şcolilor teologice greceşti, ai căror elevi purtau 
rasă şi părul lung”. 

Mai rău era că elevii din seminar îşi pierduseră 
pur şi simplu credinţa. „Nimeni, scria P. Liubimov în 
ziarul monarhist Cauza rusească, nu se raportează 

atât de superficial şi, uneori, atât de blasfemiator la 
religie ca un seminarist (...). Cunoşteam un tovarăş 
de seminar, care mi-a mărturisit: «Nu-ţi poţi imagina 
cât de religios am fost în copilărie. Ba chiar s-a 
întâmplat ca mama mea să mă pedepsească, refuzând 
să mă ia la biserică (...). Acum nu a mai rămas nimic. 
Seminarul a stârpit totul»”8. 

Şi arhiepiscopul Serafim Sobolev își amintea 
despre seminar acelaşi lucru. Ierarhul povestea că „în 
mare parte, studenții finalizau cursul academic cu o 
perspectivă non-bisericească şi chiar anti-bisericeas- 
că asupra lumii”9. 

Ca răspuns la declinul disciplinei, conducerea se- 
minarului lua măsuri drastice, ceea ce a condus doar 
la învrăjbirea studenţilor și chiar la revolte, care une- 
ori se încheiau tragic. De exemplu, la Penza a fost ucis 
rectorul seminarului local, Arhimandritul Nicolae, iar 
la Tiflis a fost împuşcat cu un revolver inspectorul de 
seminar Dobronravov. O tentativă de omor a avut loc 
şi asupra rectorului seminarului din oraşul Vladimir. 

Desigur, astfel de cazuri nu pot fi generalizate. 
Studenţii de seminar care aveau amintiri plăcute din 
acei ani mărturiseau despre existenţa multor exemple 
pozitive. Şi nu poate fi uitat faptul că dintre absol- 
venţii de atunci au răsărit mii de mucenici, care au pă- 
timit pentru Hristos în anii persecuției comuniste. 

Aşadar, orice elev al şcolii teologice din acea 
vreme putea să-şi aleagă calea pe care s-o urmeze. 

Într-o astfel de atmosferă a trăit şi viitorul arhi- 
ereu. În anul 1900, a intrat la Seminarul Teologic din 
Riazan, unde a studiat până în anul 190410. Arhiman- 
dritul Pantelimon relatează un fapt interesant din 
această perioadă a vieţii lui Nicolae Sobolev: „Vlădica 
era în clasa a VI-a la seminar. Toţi elevii s-au adunat 

la o şedinţă pentru a-l demasca pe hoţul M. din clasa 
lor. Preşedintele şedinţei a început discursul acuzator. 
M., dându-şi seama ce se întâmplă, s-a ridicat imediat 
şi, trecând prin clasă, s-a aşezat în bancă lângă Sobo- 
lev, plecându-și ruşinat capul. Nicolae a început să-l 
liniştească: «Nu-i nimic, nu-i nimic. Nu-ţi fie frică!». 
«Tovarăşi, a spus preşedintele, iată, Nicolae Borisovici 
Sobolev (...) l-a luat pe hoţul M. sub protecţia lui, dar 
el nu ştie că acum două săptămâni, M. i-a furat galoşii 
cei noi!» M. a lăsat capul şi mai jos şi a început să şop- 
tească: «De ce am făcut eu asta, de ce am făcut eu 
asta?!» Nicolae a început din nou să-l consoleze: «Nu 
te teme. Cine-i fără de păcat?» Iar preşedintele a de- 
clarat cu voce şi mai tare: «Tovarăşi, Nicolae Boriso- 
vici Sobolev continuă să-l consoleze pe M., dar nu ştie 
că i-a furat şi mănuşile acum trei zile». Dar Sobolev 
continua să-l liniştească pe M. Când clasa a decis să 
ceară excluderea lui M. din seminar, pentru că era hoţ, 
Nicolae l-a apărat cu ardoare şi, învingând rezistenţa 
întregii clase, a pledat ca acesta să ceară să plece din 
seminar din proprie iniţiativă şi, prin aceasta, l-a sal- 
vat de ruşine pe viaţă”!!. Ulterior M. şi-a îndreptat via- 
ţa şi a devenit un preot bun. 

Arhimandritul Pantelimon scria că încă din se- 
minar Nicolae Sobolev Îi făgăduise Domnului să de- 
vină călugăr, dar tot amâna. Nu voia să-şi supere ma- 
ma, care, în dorinţa de a aranja viaţa personală a fiu- 
lui ei, tot făcea încercări de a-l căsători, care însă nu 
s-au încununat de succes. Iată una din astfel de ten- 
tative. „Următoarea presupusă mireasă, scria părin- 
tele Pantelimon, era o fată frumoasă şi deşteaptă (...), 
pe nume Nastia. În timp ce părinţii tinerilor discutau, 
Nicolae, pentru a nu fi prezent la această conversaţie, 
a ieşit împreună cu Nastia şi cu cele două surori ale ei 

la o plimbare, de-a lungul liniei ferate. În timpul dis- 
cuţiei, Nastia l-a întrebat de ce nu a intrat mai întâi la 
Academia duhovnicească şi apoi să se căsătorească. 
El a răspuns că acţionează conform voinţei mamei 
sale. Atunci ea l-a întrebat: «Şi tu nu vrei să te căsă- 
toreşti?»”. Nicolae a răspuns că nu vrea. «De ce?», a 
întrebat ea. «Pentru că îmi doresc să fiu călugăr», a 
răspuns el. La întoarcere, sora mai mică a fetei i-a 
povestit totul mamei sale. Aceasta a început să o 
mustre pe mama lui Nicolae pentru faptul că şi-a 
adus fiul ca posibil mire, iar el visează să fie călugăr. 
Şi, astfel, peţitul a eşuat. Pe drum, mama l-a întrebat: 
«De ce i-ai spus, Kolia, miresei despre dorinţa ta de a 
deveni călugăr?» «Mamă, ceea ce am simţit, aceea 
am şi spus», i-a răspuns Nicolae”12. 

În vara anului 1904, Nicolae Sobolev nu era încă 
hotărât pe ce cale va merge în continuare. Pentru un 
absolvent de seminar necăsătorit, care nu căuta o 
funcţie publică, la acea vreme exista o singură posibili- 
tate de lucru, aceea de a obţine un loc de dascăl într-u- 
na din parohii. Cu toate acestea, mult timp Nicolae nu 
s-a putut hotărî cum e mai bine să procedeze. În cele 
din urmă, s-a hotărât să meargă împreună cu mama 
sa ca să se închine mai întâi la icoana făcătoare de mi- 
nuni a Maicii Domnului Bogoliubska, aflată în cate- 
drala orașului. Această icoană era adusă în fiecare an, 
cu procesiune, din satul Zimarovo la Riazan spre în- 
chinare. Ajungând aici, au aflat că icoana Bogoliubska 
a fost dusă înapoi la Zimarovo. În drumul lor, însă, 
mama şi fiul s-au întâlnit cu un coleg al lui Nicolae, 
Mihail Smirnov, cu care şi-au împărtăşit problemele. 
„Ai învăţat atât de bine şi asta ca să devii doar cântăreţ 
într-o parohie oarecare?! Tu trebuie să mergi la Aca- 
demie”, i-a spus Mihail. Nicolae i-a amintit că exame- 

nele de la academiile teologice trecuseră deja şi, în 
afară de aceasta, el însuşi nu era deloc pregătit pentru 
examene. Iar Mihail i-a răspuns că examenele de la 
Academia din Sankt Petersburg, fuseseră reprograma- 
te la sfârşitul lunii august, din cauza reparațiilor. „Ştiu 
că eşti ancorat adânc în credinţă, i-a spus Mihail, pu- 
ne-ţi nădejdea în Domnul! Și Mântuitorul nu te va lă- 
sa. Eu zic să mergi aşa la examene, fără nicio pregă- 
tire”13. 

Nicolae a primit cuvintele lui Mihail Smirnov ca 
pe un răspuns al Maicii Domnului la nehotărârea lui. 
Astfel s-a hotărât să dea admiterea la academie. 

Însă admiterea la academie fără pregătire era 
aproape imposibilă. Trebuiau susţinute examene la 
mai multe materii: teologia dogmatică, istoria Biseri- 
cii, Sfânta Scriptură — Vechiul şi Noul Testament, 
greaca şi latina. În total, pentru admiterea în acade- 
mie, era necesar să citească şi să înveţe cel puţin 
1200 de capitole. Prin urmare, mulţi şi refuzau să dea 
admiterea!4. Nicolae Sobolev avea doar zece zile de 
pregătire pentru examene. Cu toate acestea, cu cre- 
dinţă tare și cu nădejde, viitorul arhiereu a plecat 
spre Sankt Petersburg. 

Cele două întâmplări cu totul deosebite din tim- 
pul admiterii la academie l-au întărit pe viitorul ie- 
rarh în credinţă şi i-a influenţat decisiv viaţa. 

Neavând timp să se pregătească pentru exame- 
nul de teologie dogmatică, Nicolae a învăţat doar un 
singur bilet: „Istoria dogmei Sfintei Treimi” şi s-a ru- 
gat cu tărie lui Dumnezeu ca să-i pice tocmai acest bi- 
let. Preasfinţitul povestea că în ajunul examenului 
stătea ascuns în podul academiei şi se ruga fierbinte, 
cerând sincer ajutorul lui Dumnezeu. Rugăciunea lui 

nu a rămas fără de răspuns. Nicolae a tras chiar acest 
subiect, susţinând examenul cu succes. 

Pentru examenele ulterioare, Nicolae Sobolev 
nu a mai avut îndrăzneala să recurgă la o asemenea 
rugăciune, cu toate acestea, el le-a trecut pe toate cu 
bine. În acel an, din 71 de abiturienţi, doar 50 de per- 
soane au fost acceptate în academie, precum şi şase 
cetăţeni străini, admişi prin decretul Sfântului Sinod. 
În lista celor admişi Nicolae Sobolev s-a situat pe 
locul 4815. 

Apoi, a început studiile. Sankt Petersburgul, ca- 
re la acea vreme era capitala Rusiei, le oferea tineri- 
lor multe ispite. Unii au şi cedat tentaţiilor. Sankt Pe- 
tersburgul, însă, nu era doar un oraş al ispitelor, ci şi 
un oraş al marilor sfinţenii. Întreaga Rusie cunoştea 
Lavra Alexandru Nevski, unde se aflau moaştele 
Sfântului Alexandru Nevski. În centrul oraşului se 
înălţau două catedrale magnifice: Kazanskaia şi Sfân- 
tul Isaac. 

Locuitorii oraşului cinsteau în mod deosebit 
Icoana Maicii Domnului din Kazan. Ei cu osârdie 
păstrau predania, pe care o legau şi de numele Sfân- 
tului Mitrofan de Voronej (din secolul XVIII), că 
Sankt Petersburgul nu va cădea în mâna duşmanilor 
atâta timp cât această icoană se află în oraş. 

Loc de pelerinaj era şi mormântul Sfintei Xenia 
din Petersburg, care ajuta oamenii în cele mai dificile 
situaţii. În acei ani, nu departe de Sankt Petersburg, 
în Catedrala Sfântului Andrei din Kronstadt slujea 
sfântul nostru părinte Ioan Serghiev, făcătorul de mi- 
nuni. Dreptul şi sfântul Ioan din Kronstadt era cinstit 
foarte mult de oamenii Bisericii încă în timpul vieţii 
sale. Pentru vindecare şi sfaturi duhovniceşti veneau 
la el creştini din toată Rusia. Biserica unde slujea 

protoiereul Ioan era întotdeauna aglomerată. Dar de 
multe ori se întâmpla ca Sfântul Ioan să ofere ajutor 
şi de la distanţă. Mulţi i-au scris părintelui Ioan des- 
pre necazurile lor în scrisori, iar după rugăciunea 
sfântului au primit ajutor. 

Unul dintre bunii prieteni ai lui Nicolae Sobolev 
în timpul studiilor sale la Academie era Ivan Fedcen- 
kov, care era cu un an mai mare decât viitorul arhie- 
reu. Ulterior, Ivan Fedcenkov s-a călugărit, primind 
numele de Veniamin, a devenit episcop şi apoi mitro- 
polit. În perioada anilor 1930-1940, mitropolitul Veni- 
amin a păstorit eparhia Patriarhiei Moscovei în SUA, 
iar după cel de-al Doilea Război Mondial s-a întors în 
Rusia, a fost mitropolit de Riga, apoi mitropolit de 
Rostov și, la sfârşitul vieţii sale, mitropolit de Saratov. 
Mitropolitul a devenit celebru şi ca scriitor duhovni- 
cesc. Arhiereul a murit în Mănăstirea Pskov-Pecerski. 

În academie, lui Nicolae Sobolev toţi i se adre- 
sau cu diminutivul „Kolecika”. Mitropolitul Veniamin 
Fedcenkov îşi amintea că acest nume se datora afec- 
ţiunii sale deosebite pe care o avea faţă de toţi colegii 
săi. Mitropolitul Veniamin scria mai târziu: 

„Se întâmpla uneori ca el să treacă prin audito- 
riile pline de studenţi şi, dintr-o dată, fără veste, le 
adresa un salut: 

- Bună ziua, dragii mei! 

Sau bătea uşor pe careva pe umăr, îl mângâia 
afectuos pe creştet, indiferent dacă acestuia îi conve- 
nea sau nu... Ori, îmi spunea: 

- Vanecika! (numele de botez al Mitropolitului 
Veniamin.) Lasă-mă să te sărut, drăguţul meu, pen- 
tru că te iubesc!16”. 

O astfel de adresare nu includea acea „dragoste 
abstractă pentru umanitate”, în care, potrivit lui F.M. 

Dostoievski, omul se iubeşte doar pe sine însuşi!7. Ca- 
zul descris anterior, legat de seminaristul prins la fu- 
rat, arată că atitudinea caldă a lui Nicolae Sobolev faţă 
de oameni nu era făcută cu intenţia de a impresiona. 

Conform mărturiei Mitropolitului Veniamin Fed- 
cenkov, la academie Nicolae Sobolev nu avea nici duş- 
mani şi nici prieteni apropiaţi, însă toată lumea îl iubea 
prieteneşte!8. Cu toate acestea, mulţi chiar au abuzat de 
bunătatea lui. „Aproape niciodată, scria Arhimandritul 
Pantelimon, lui nu-i rămânea nici porţia de ceai, nici 
cea de zahăr, pe care tovarăşii săi le consumau fără să 
mai ceară voie”!9. Trebuie remarcat faptul că Nicolae 
Sobolev nu era bogat şi în al patrulea an de studii, el 
fiind deja ierodiacon, nu şi-a putut plăti la timp stu- 
diile. În consecinţă, nu a fost admis la susţinerea exa- 
menelor şi a disertaţiei împreună cu colegii săi?0. 

Marea pasiune al lui Nicolae Sobolev era să cân- 
te la pian în sala de seminar şi să cânte rugăciuni, in- 
clusiv compoziţii proprii?!. 

În anii de studii la academie, cu viitorul arhiereu 
s-a întâmplat un lucru ciudat, ceea ce, fără îndoială, a 
influenţat cursul vieţii sale. La sfârşitul primului an de 
studii, Nicolae, împreună cu mama sa şi fratele său 
mai mic, Mihail, au mers pentru ceva timp în vizită la 
sora lor mai mare, Varvara, care era căsătorită cu șeful 
gării din Politovo. Într-o bună zi, când Nicolae stătea 
întins la o margine de pădure şi admira cerul, a venit 
la el în grabă fratele său, Mihail. „Varia moare!”, a 
spus acesta, speriat. Sora lui avea o hemoragie nazală 
spontană, care nu putea fi oprită. Varvarei îi cursese 
mult sânge şi era deja pe moarte. „Acum toată nădej- 
dea este doar în rugăciunile tale”, i-a spus mama lui 
Nicolae, înecându-se de plâns. „Până la oraş de aici, de 

la staţia noastră, este foarte departe şi niciun doctor 
nu poate fi chemat de urgenţă”. Vlădica Serafim le 
povestea ulterior fiilor săi duhovniceşti cum s-a apro- 
piat de Varvara, s-a rugat şi a însemnat-o cu semnul 
sfintei cruci. Sângerarea s-a oprit imediat şi sora şi-a 
recăpătat cunoştinţa. Preasfinţitul își amintea adesea 
acest incident, fără să uite de fiecare dată să-I mulţu- 
mească lui Dumnezeu pentru această minune??2. 

În mod repetat, în timpul studiilor sale, Nicolae 
Sobolev l-a vizitat pe protoiereul Ioan din Kronstadt. 
Ultima vizită a avut loc în primăvara anului 1907. 
Împreună cu prietenul său, Viktor Raev, Nicolae So- 
bolev a participat la slujba din Catedrala Sfântul An- 
drei. În acea zi, studenţii s-au rugat în altar. lată cum 
îşi aminteşte Arhiepiscopul Serafim de felul în care 
şi-au luat ei rămas bun de la părintele Ioan. „Luân- 
du-şi rămas bun de la noi, povesteşte Arhiepiscopul 
Serafim, părintele Ioan l-a binecuvântat mai întâi pe 
Vitia Raev, apoi şi pe mine. Vitia, ocolind Sfânta 
Masă, se îndrepta deja spre altarul central, timp în 
care eu m-am apropiat de scaunul cel de sus din spa- 
tele Sfintei Mese. Deodată, părintele Ioan fulgerător 
s-a repezit spre mine. Brusc m-am oprit în loc lângă 
scaunul cel de sus. Părintele şi-a pus mâinile pe capul 
meu în formă de cruce, şi-a ridicat ochii spre cer şi a 
spus cu o voce emoţionată: «Binecuvântarea Domnu- 
lui să fie peste creştetul tău!» Am simţit imediat ca şi 
cum o scânteie de foc mi-a trecut din creştet până în 
călcâie. O negrăită bucurie mi-a umplut inima şi în- 
treaga ființă. Fram ca un om beat, clătinându-mă 
uşor şi temându-mă să nu cad. Întreaga zi am trăit o 
bucurie nespus de mare, simțind că plutesc”.23 

Mitropolitul Veniamin Fedcenkov scria că Nico- 
lae Sobolev nu a avut succese deosebite în timpul 

studiilor sale, iar la examene se pierdea cu totul. 
După examene, considerând că răspunsurile sale 
fuseseră extrem de nereuşite, el alerga iute în camera 
lui Ivan Fedcenkov. Acesta, în memoriile sale, ne 
descrie starea prietenului său astfel: 

„«Ei, drăguță, să ştii că am picat examenul!» Şi 
cu un surâs stânjenit, dând din cap cu tristeţe, îmi 
povestea despre eşecul său (...) «Ce ruşine! Dacă aş fi 
picat la filozofie sau metafizică, Dumnezeu cu ele; dar 
am picat la patrologie şi m-am făcut de râs»”. Când 
se dovedea însă că situaţia nu era atât de tragică şi că 
profesorul, binevoitor, îi acordase cea mai mare notă, 
Nicolae dădea buzna din nou la Fedcenkov, strigând: 
«Cinci! Cinci! Dragul meu! Nu pot să cred, Doamne!» 
Şi bucuros, ca un copil, continua: «Eu nici trei nu 
meritam, iar dragii de ei mi-au trântit un cinci! 
Mântuieşte-i, Doamne!»24. 

Desigur, viitorul arhiepiscop Serafim nu era un 
student slab, ci aparţinea tipului de oameni pentru 
care era dificil să găsească din mers un răspuns la o 
întrebare temeinică, dar care, cu o pregătire adec- 
vată, uimesc prin profunzimea de înţelegere a esenței 
problemei abordate. Un exemplu în acest sens este 
disertaţia strălucită a viitorului arhiereu, precum și 
un punctaj general de absolvire destul de ridicat, 
4.50935. Pentru comparaţie, trebuie subliniat faptul 
că nota finală a colegului său Gheorghe Şavelski, 
viitorul protoiereu al armatei şi marinei a fost 4.777, 
iar nota finală a lui Mihail Iliinski, viitorul mitropolit 
Macarie, exarh al Patriarhiei Moscovei în Statele 
Unite, a fost 4.39326. 

Pe parcursul anilor de învăţământ, Nicolae So- 
bolev s-a ocupat cu studierea, din proprie iniţiativă, a 
scrierilor patristice. Iar atunci când inspectorul aca- 

demiei, arhimandritul Teofan Bâstrov, a adunat un 
grup de studenţi care să se ocupe cu studiul operelor 
şi învăţăturii Sfinţilor Părinţi, Nicolae s-a înscris 
imediat. Prietenii săi, Ivan Fedcenkov şi Viktor Raev, 
i s-au alăturat. Grupul a fost numit în cinstea Sfân- 
tului Ioan Gură de Aur, dar studenţii îl numeau 
prescurtat: „Zlatoust”. Iniţial, în grup erau înscriși 
doar cinci studenţi, apoi treptat numărul lor a cres- 
cut. Întâlnirile decurgeau în felul următor: studenţii 
citeau în prealabil un fragment din scrierile unuia 
dintre Sfinţii Părinţi, după care se întruneau la şedin- 
ţa grupului. Unul dintre studenţi prezenta un referat, 
iar toţi ceilalţi, împreună cu arhimandritul Teofan, 
discutau pe marginea acestuia. „Încetul cu încetul, îşi 
aminteşte Mitropolitul Veniamin, se înfiripa în noi 
ideea patristică ortodoxă. Acesta fiind de fapt şi 
obiectivul. În acelaşi timp, a intra în rândul membri- 
lor acestui grup nu era deloc simplu. În academie se 
zicea chiar că «este mai uşor să curgă Niprul înapoi, 
decât în Grupul Zlatoust să nimerim noi»"27. Ședin- 
ţele grupului se ţineau săptămânal. 

Arhimandritul Teofan Bâstrov a avut asupra lui 
Nicolae Sobolev un impact imens. Fiind absolvent al 
Academiei Teologice din Sankt Petersburg, Teofan 
Bâstrov i-a dedicat ulterior acesteia mulţi ani, mai în- 
tâi ca profesor, inspector apoi ca şi rector. Atitudinea 
sa faţă de viaţa monahală era atât de serioasă şi atât de 
smerită, încât el, ca şi Sfântul Grigore, făcătorul de 
minuni, care fugea de hirotonia sa întru episcop28, a 


fugit de două ori înainte de călugărirea sa29, de teama 
măreției acestui cin. Adâncirea constantă în rugăciune 
şi smerenia profundă a arhimandritului au dus adesea 
la abuzuri din partea studenţilor, iar mai târziu, când a 
devenit rector, chiar la o scădere a disciplinei. Cu toate 

acestea, el a avut şi admiratori sinceri, printre care se 
numărau şi Ivan Fedcenkov şi Nicolae Sobolev. „Chi- 
pul neobişnuit al Arhimandritului Teofan, îşi amintea 
Mitropolitul Veniamin, atrăgea în mod natural stu- 
denţii interesaţi de viaţa spirituală (...) L-am iubit şi 
l-am apreciat mult pe părintele Teofan. Pentru aceas- 
ta, studenţii ne-au numit «teofaniţi». Desigur, nu ne 
supăram pentru aceasta”.30 

Legătura cu Arhiepiscopul Teofan Bâstrov l-a 
determinat, în mare măsură, pe Nicolae Sobolev să 
rezolve problema tunderii lui în monahism. Această 
problemă îl preocupa pe viitorul episcop încă din anii 
de seminar, când s-a decis să aleagă calea monahală. 
În academie, însă, Nicolae Sobolev a început să fie 
cuprins de îndoieli. Unii pot obiecta că astfel de îndo- 
ieli îi sunt străine unui viitor călugăr adevărat. În acest 
sens, arhimandritul Ciprian Kern scria că pentru o 
persoană cu înclinaţie monahală nu ar trebui să existe 
nicio ezitare între calea monahală şi cea familială31. 

Însă cuvintele arhimandritului Ciprian nu se po- 
trivesc în cazul lui Nicolae Sobolev. Ezitările viitorului 
ierarh nu erau legate de îndoieli cu privire la calea pe 
care urma să o aleagă, căsătoria sau călugăria, ci de 
marea responsabilitate pe care o implica monahismul. 

Mitropolitul Veniamin Fedcenkov îşi aminteşte 
că în acea perioadă Nicolae Sobolev se îndoia că va 
putea face faţă greutăților vieţii monahale3?. Situaţia 
era îngreunată şi de faptul că, atunci când era în anul 
IV de studii, arhimandritul Teofan îi ceruse să se de- 
cidă curând în ce calitate intenţiona să slujească Bise- 
rica în continuare33. 

Arhimandritul Teofan însuşi nu insista asupra 
căii monahale pentru Nicolae și nici nu intenţiona să-i 
impună voinţa sa. Și atunci Nicolae Sobolev a cerut 

sfat, în scris, stareţului de la Optina, Sfântului Ana- 
tolie Potapov, şi Sfântului Ioan de Kronştadt. Însă 
nici de această dată viitorul arhiereu nu a primit 
răspuns la întrebarea sa. Starețul Anatolie i-a scris că 
nu poate da un răspuns la această întrebare fără să îl 
vadă, iar Sfântul Ioan din Kronstadt nu i-a răspuns 
deloc34. La îndemnul arhimandritului Teofan, Nico- 
lae Sobolev a mers după sfat la un vestit stareţ, care 
i-a dat următorul răspuns: „Poţi alege viaţa monaha- 
lă, dar poţi şi să nu o alegi. Tu vrei să fii călugăr, dar 
poţi fi şi un bun preot”35. 

Nicolae Sobolev a primit răspuns la întrebarea 
sa datorită lui Ivan Fedcenkov, care în anul 1905 a 
mers într-un pelerinaj la Mănăstirea Sarov pentru a 
se închina Sfântului Serafim de Sarov, care fusese 
canonizat cu doi ani înainte. Știind că Nicolae Sobo- 
lev avea mare evlavie la acest sfânt, i-a adus de acolo 
o iconiţă mică a Cuviosului Serafim. Ulterior, mitro- 
politul Veniamin Fedcenkov îşi amintea că nici nu 
şi-a imaginat că acest dar va juca un rol cheie în viaţa 
lui Nicolae Sobolev. 

Nicolae, după cum a mărturisit el însuşi mai târ- 
ziu, s-a hotărât să-i ceară ajutorul Sfântului Serafim cu 
privire la alegerea căii în viaţă. Rugându-se în faţa 
icoanei primite în dar de la Ivan Fedcenkov, viitorul 
arhiereu i-a cerut Sfântului Serafim să-i dea un răs- 
puns la întrebarea care-l frământa, deschizând la în- 
tâmplare cartea cu viaţa acestuia. Mitropolitul Venia- 
min a copiat textul de la pagina aceea, care i-a fost 
arătată de Nicolae Sobolev: „În anul 1830, un frate din 
pustia Glinsk, fiind extrem de nehotărât în ceea ce 
priveşte chemarea sa, a mers intenţionat la Sarov pen- 
tru a-i cere sfatul părintelui Serafim. Căzând la picioa- 
rele Preacuviosului, l-a rugat să-i dea un răspuns la în- 

trebarea care îl chinuia: «Era voia lui Dumnezeu ca el 
şi fratele său Nicolae să meargă la mănăstire?» Şi 
preasfântul stareţ i-a răspuns: «Mântuieşte-te pe tine 
şi pe fratele tău!». Apoi, gândindu-se puţin, a continu- 
at: «Îţi aminteşti viaţa lui Ioanichie cel Mare? Rătă- 
cind prin munţi, a scăpat din întâmplare din mâini 
toiagul, care a căzut în prăpastie. Nici toiagul nu putea 
fi scos şi nici sfântul fără el nu putea merge mai de- 
parte. Trecând printr-o stare de întristare profundă, el 
a strigat către Domnul Dumnezeu şi îngerul Domnului 
i-a înmânat în chip nevăzut un toiag nou». Spunând 
acestea, părintele Serafim şi-a pus propriul baston în 
mâna dreaptă a fratelui şi a continuat: «Cât de greu 
este să păstoreşti suflete! Dar, în toate nenorocirile şi 
necazurile tale în păstorirea sufletelor fraţilor, îngerul 
Domnului va fi cu tine mereu, până la sfârşitul vieţii 
tale». Şi, ce a urmat? Acest frate, care îi ceruse sfatul 
părintelui Serafim, s-a călugărit cu numele de Paisie şi 
în anul 1856 a fost numit stareţ în pustia Churkinskaia 
din Astrahan, iar şase ani mai târziu a fost ridicat la 
rangul de arhimandrit, ajungând astfel, aşa cum îi pre- 
zisese părintele Serafim, să păstorească sufletelor fra- 
ţilor. Iar fratele părintelui Paisie (...) şi-a încheiat viaţa 
ca simplu ieromonah în Mănăstirea Sfântului Gheor- 
ghe din Kozeleţki36”. 

Cele citite în viaţa Sfântului Serafim l-au zgudu- 
it pe Nicolae. Îndoielile cu privire la calea sa viitoare 
au fost complet risipite. Este interesant de remarcat 
şi faptul că fratele mai mic al lui Nicolae, Mihail, a 
fost şi el călugărit cu numele Serghie, apoi a fost ridi- 
cat la rangul de arhimandrit şi până la moartea sa, în 
1948, a fost mereu alături de Nicolae. 

La scurt timp după aceasta, adică la 8 februarie 
anul 1908, Nicolae Sobolev, pe când era student în 
anul IV la Academie, a fost tuns în monahism37. 

La alegerea numelui monahal pentru viitorul 
arhiereu s-au întâmplat următoarele. De regulă, sta- 
reţul sau arhimandritul care călugăreşte un frate nu-l 
întreabă ce nume ar dori să primească în călugărie. 
Există însă şi excepţii. O astfel de excepţie s-a petre- 
cut şi la stabilirea numelui viitorului arhiereu. Când 
Nicolae Sobolev a fost întrebat ce nume în călugărie 
ar dori să primească, el a răspuns că un călugăr tre- 
buie să renunţe la voinţa sa de la bun început şi, prin 
urmare, este gata să accepte orice nume. „Ei bine, i-a 
spus arhimandritul Teofan Bâstrov, vezi ca nu cumva 
să nu-ţi fie pe plac numele pe care ţi-l vom da!” Mai 
târziu s-a aflat că Nicolae urma să primească numele 
Dosoftei. 

Totuși, lui Nicolae Sobolev i-a fost hărăzit să 
primească un alt nume. Rectorul Academiei Teologi- 
ce din Sankt Petersburg, episcopul Serghie Tihomi- 
rov, în ajunul tunderii lui Nicolae, a mers la cină la 
negustorul Ivan Ivanovici Rubakhin, care era staroste 
al bisericii Academiei Teologice şi supraveghetor fi- 
nanciar onorific al Academiei din Sankt Petersburg. 
Fiind un om foarte bogat, I.I. Rubakhin îi ajuta per- 
manent financiar pe studenţii săraci din academie 
să-și plătească studiile38. Acesta a şi influenţat în- 
tr-un fel alegerea unui nume pentru viitorul arhiereu. 
În timpul cinei, conversaţia s-a îndreptat către viitoa- 
rea tundere şi cele două fiice ale negustorului l-au în- 
trebat pe episcopul Serghie ce nume îi va da tânărului 
călugăr. Aflând că viitorul călugăr va fi numit Do- 
softei, fetele au intervenit pe lângă episcop ca să-i dea 
acestuia un nume mai armonios. Întorcându-se aca- 

să, episcopul Serghie şi-a amintit că în urmă cu ceva 
timp, fiind martor la dezgroparea moaştelor Sfântu- 
lui Serafim de Sarov, i-a promis sfântului că va da 
numele lui unui student al academiei, pe care îl va 
tunde el însuşi3%. Astfel s-a rezolvat problema cu nu- 
mele lui Nicolae. Noul său nume i-a fost dat în cin- 
stea sfântului, la ajutorul căruia a alergat în mo- 
mentul căutărilor sale duhovniceşti. 

La 3/16 februarie anul 1908, călugărul Serafim 
a fost hirotonit ierodiacon40, iar cu puţin înainte de 
sfârşitul cursurilor episcopul Serghie Tihomirov l-a 
hirotonit ieromonah+!. 

În toamna anului 1908, ieromonahul Serafim 
şi-a susţinut disertaţia cu tema: „Doctrina smereniei 
în Filocalie”, care a fost coordonată de îndrumătorul 
său de la Catedra de teologie morală, temă care ar 
putea părea plictisitoare. Căci ce poţi scrie nou şi in- 
teresant despre smerenie, virtute atât de des pome- 
nită, uneori, din păcate, chiar fără motiv? 

Cu toate acestea, viitorul ierarh a reuşit să gă- 
sească o abordare nouă şi originală pentru scrierea 
disertaţiei sale. Ieromonahul Serafim a reuşit să 
transforme un subiect „plictisitor” într-un studiu 
strălucit, care a fost foarte apreciat de profesorul Ale- 
xandru Alexandrovici Bronzov. 

Înainte de toate, părintele Serafim a studiat cu 
multă atenţie Filocalia, apoi şi-a scris eseul, nesofisti- 
cat şi la obiect. Viitorul ierarh a scris, în primul rând, 
despre esenţa conceptului de „smerenie” şi a examinat 
în detaliu diferitele sale tipuri, cum ar fi cel primar, 
mediu şi desăvârşit, dezvăluind apoi în detaliu sem- 
nificaţia acestei virtuţi în lucrarea mântuirii. 

Profesorul A.A. Bronzov, în recenzia sa, a men- 
ţionat că lucrarea ieromonahului Serafim era un stu- 

diu profund al moştenirii patristice şi a sfătuit au- 
torul „să continue să rămână fidel acestei căi”. Drept 
urmare, la 16 septembrie anul 1908, consiliul știinţi- 
fic al Academiei Teologice din Sankt Petersburg a de- 
cis să-i acorde părintelui Serafim Sobolev gradul de 
candidat în teologie cu dreptul de a primi un master 
în teologie fără noi teste orale4?. 

Subiectul smereniei a fost ulterior foarte apro- 
piat arhiereului. Ca şi Sfinţii Părinţi, arhiereul era 
convins că fără smerenie „sunt imposibile adevărate- 
le fapte ale vieţii creştine”43. Acest subiect, în viitor, a 
fost reflectat în predicile şi scrierile teologice ale 
Sfântului Serafim. 


96 


Capitolul 2. 


Pe tărâmul educaţiei duhovniceşti 


În acei ani au fost făcute nenumărate încercări 
de a depăşi privilegiul de clasă în educaţia duhovni- 
cească. Situaţia s-a îmbunătăţit abia pe la sfârşitul se- 
colului al XIX-lea, când şi-au făcut apariţia primele 
proiecte privind transformarea şcolilor teologice. Au- 
torii acestor proiecte au propus separarea învăţă- 
mântului general de cel teologic şi pastoral+4. 

Primii paşi în această direcţie au fost făcuţi de 
către arhiepiscopul de Volin şi Jitomir Antonie Hra- 
poviţki. În eparhia sa, el a înfiinţat o Şcoală pasto- 
rală, unde ieromonahul Serafim Sobolev şi-a început 
activitatea didactică. 

În şcoală erau primiţi toţi doritorii, fără restric- 
ţii de clasă. Viaţa în școală era vizibil diferită de cea 
din seminar, fiind mai apropiată de cea mănăsti- 
rească. Toţi profesorii şcolii făceau parte din cler. 
Programul şcolii era orientat către formarea elevilor 
pentru viitoarea slujire pastorală. Pe parcursul celor 
trei ani de studii, elevii învățau Sfânta Scriptură, 
dreptul canonic, istoria Bisericii, muzica bisericească, 
arta bisericească. Patrologia se studia succint, din 
scrierile Sfinţilor Părinţi fiind selectate doar lucrările 
necesare păstorului pentru formarea sa şi cele 
necesare pentru predicare. Teologia era de asemenea 
predată în cadrul unui program prescurtat, redus la 
negarea ereziilor şi la apărarea împotriva îndoielilor 
religioase. Evlavia creştină se învăţa după cartea 
Sfântului Teofan Zăvorâtul Calea spre mântuire45. 

Tot în această şcoală preda şi prietenul ieromo- 
nahului Serafim, Victor Raev, care fusese călugărit cu 
numele Ioan. Curând după călugărire, el a murit de 
tuberculoză+6. Materiile pe care le preda au fost pre- 
luate de ieromonahul Serafim. Aceasta s-a dovedit a 
fi o muncă copleşitoare pentru el, deteriorându-i să- 
nătatea. Din acest motiv, ieromonahul Serafim a de- 
pus o cerere de transfer şi, în acelaşi an, a fost numit 
supraintendent adjunct al Şcolii teologice din Kaluga. 
Și mama părintelui Serafim s-a stabilit cu traiul tot în 
gubernia Kaluga, în oraşul Peremisl. 

În anul 1910, la sărbătorile de Crăciun, părintele 
Serafim urma să vină în vizită la mama sa, la Pere- 
mis]. Maria Nikolaevna își dorea cu tot dinadinsul 
să-şi trateze fiul cu nişte peşte, pe care era imposibil 
să-l găseşti pe timp de iarnă. Nu-i rămânea decât să 
nădăjduiască la ajutorul de sus. Maria Nikolaevna, 
după ce s-a rugat înaintea icoanei Sfântului Nicolae, 
făcătorul de minuni, a ieşit în drum. Ceea ce s-a în- 
tâmplat în continuare povesteşte Arhimandritul Pan- 
telimon: „Pe cealaltă parte a drumului trecea în grabă 
un ţăran. «Taică, tăicuţă!», l-a strigat ea. Țăranul s-a 
îndreptat spre ea. «Eşti cumva pescar?», l-a întrebat 
ea. «Da, sunt pescar. Care-i treaba?» «Vezi, drăguță, 
zilele acestea vine acasă fiul meu, care este călugăr. 
Carne el nu mănâncă, ci numai peşte. Te rog să mergi 
la râu şi să prinzi nişte peşte pentru fiul meu, iar eu 
îţi voi plăti cât ceri.» «Dar, parcă acum e timp de 
prins peşte, măicuţă dragă? Acum, toţi peştii sunt la 
fundul apei. Păi, cum altfel, la ger de -25*...» Mama 
însă continua să insiste, spunându-i: «Fiul meu se va 
ruga lui Dumnezeu pentru tine». Țăranul a strâns din 
umeri, dar a fost totuşi de acord. S-a dus la râul Oka 
şi timp de aproximativ o oră a spart gheaţa, care era 

de grosimea cam de 70 cm, tot făcându-şi cruce şi ru- 
gându-se, aşa cum îl învățase femeia. Apoi, a coborât 
plasa de pescuit în gaură, spunând: «Doamne, pentru 
părintele Serafim, slujitorul Tău, trimite nişte peşte». 
De îndată ce plasa s-a scufundat în adâncuri, el a 
simţit cum se zbătea ceva în ea. Spre marea lui bu- 
curie, a scos la suprafaţă un peşte mare, o plătică 
argintie, pe care a dus-o imediat femeii. Încântată, ea 
i-a oferit bani, dar el i-a refuzat cu tărie: «Ferească 
Dumnezeu! Nu vreau nimic, maică. Nu vezi că acesta 
a fost o pescuire minunată? Spune-i fiului tău, părin- 
telui Serafim, să se roage şi pentru robul lui Dum- 
nezeu Petru.» Şi a plecat”.47 

Şcolile teologice din Rusia erau şcoli elementare 
pentru copiii din clasa clerului. Comunicarea cu co- 
piii îi aducea ieromonahului Serafim o mare bucurie. 
Şi copiii la rândul lor îşi îndrăgeau mult povăţuitorul. 
„La noi, intraţi la noi, părinţele!”, strigau copiii când 
părintele Serafim trecea în orele sale libere pe cori- 
dor. Viitorul arhiereu încerca să intre în fiecare clasă 
şi să discute cu toată lumea. 

O mare mângâiere pentru ieromonahul Serafim 
în această perioadă a fost legătura sa cu Mănăstirea 
Optina, unde se păstrau cu sfinţenie tradiţiile mona- 
hismului egiptean. Practica mănăstirii includea des- 
coperirea zilnică a gândurilor către duhovnic. Mănă- 
stirea Optina era, de asemenea, cunoscută şi pentru 
activităţile sale editoriale. Aici au fost publicate scri- 
erile ascetice ale Sfinţilor Părinţi, traduse de către 
Preacuviosul Stareţ moldovean Paisie Velicikovski. În 
întreaga ţară erau bine cunoscuţi sfinţii stareţi din 
Mănăstirea Optina: Moise Putilov, Ambrozie Gren- 
kov, Lev Nagolkin. Mănăstirea Optina a fost vizitată 

de scriitori şi filozofi ruşi, cum sunt N.V. Gogol, F.M. 
Dostoievski, 1.V. Kireevski şi alţii. 

La începutul secolului XX, Mănăstirea Optina 
nu îşi pierduse din fosta sa măreție spirituală. La 
sfinţii stareţi Anatolie Potapov, Varsanufie Plihankov 
şi Iosif Litovkin alergau pentru sfaturi duhovniceşti şi 
rugăciune creştini din toată Rusia. Şi ieromonahul 
Serafim mergea deseori la părinţii de la Optina. O 
relaţie mai strânsă el a păstrat dintotdeauna cu Sfân- 
tul Anatolie, care i-a devenit şi duhovnic48. 

În luna decembrie a anului 1911, părintele Sera- 
fim a fost promovat în funcţia de inspector al Cole- 
giului Teologic din Kostroma. Un an mai târziu, pe 
22 decembrie 1912, ieromonahul Serafim, prin deci- 
zia Sfântului Sinod, a fost numit rector cu rang, de 
arhimandrit al Seminarului Teologic din Voronej şi 
s-a aflat în această funcţie până în anul 1918, când 
seminarul a fost închis de comunişti. 

Mai sus s-a menţionat faptul că situaţia din se- 
minariile teologice din acea vreme era tristă. Unii 
autori din acea vreme explicau trivialitatea moravuri- 
lor în rândul elevilor prin faptul că rectorii acestui se- 
minar considerau funcţia lor doar un pas în calea că- 
tre episcopie. Unul dintre autorii revistei Bogoslov- 
skii vestnic (Buletinul teologic oficial al Academiei 
teologice din Moscova) scria pe această temă: „Marea 
majoritate a rectorilor din seminarii sunt persoane 
străine de instituţia lor de învățământ”. 

Autorul articolului împarte toţi rectorii în trei 
tipuri. Primul tip este rectorul care-şi afirmă autorita- 
tea. „Se întâmpla ca uneori să apară rectorul pe co- 
ridorul dintre clase (...) cu o înfăţişare gravă, privind 
foarte aspru, cu un baston în mână şi cu cruci pe piept, 
de tremurau elevii şi se temeau să se iţească din 

clasele lor şi numai cei mai îndrăzneţi seminariști în- 
drăzneau să treacă pe lângă rector”. Al doilea tip este 
rectorul iezuit, care creşte spioni. „Seminarul este 
complet corupt de un astfel de sistem, rectorul fiind 
urât de toată lumea”. Al treilea tip este rectorul șef, 
care nu vrea să ştie de nimic și petrece tot timpul în 
casele oficialilor influenţi sau în serviciile arhierești. 
Potrivit autorului articolului, rectorul pe care să-l 
doară sufletul pentru seminarişti era o mare raritate5o. 
Deşi autorul articolului pare să fi exagerat gra- 
vitatea situaţiei, cuvintele sale sunt parţial confirma- 
te de asasinările rectorilor, precum şi de sentimentele 
rebele din seminarii. Seminarul din Voronej nu a fă- 
cut excepţie, iar disciplina aici era la un nivel scăzut. 
Elevii chiar au încercat să-i asasineze pe rectorul pro- 
topop Bogoiavlenski şi pe inspectorul Romanovski, 
iar anul 1912 a fost marcat de o adevărată revoltă a 
seminariştilor. Arhiepiscopul de Volin Antonie Hra- 
poviţki îi scria părintelui Serafim Sobolev: „Sunteţi 
numit în cel mai lipsit de nădejde şi rebel seminar”5:. 
Mitropolitul Veniamin Fedcenkov scria ulterior 
că, în aceste condiţii, cea mai bună soluţie era să aplici 
stricteţea doar în cazuri extreme şi să acoperi cu 
dragoste ceea ce putea fi iertat52. Seminariştii apreciau 
bunăvoința şi adesea îşi corectau comportamentul. 
Aşa a procedat cu ei şi arhimandritul Serafim. 
Discutând cu elevii la scurt timp după preluarea 
funcţiei, arhimandritul Serafim a observat că unii 
dintre elevi aveau un comportament extrem de nepo- 
trivit faţă de inspector. În aceeaşi zi, inspectorul i-a 
prezentat noului rector o listă a celor ce încalcă ordi- 
nea şi a propus excluderea acestora din seminar. Cu 
toate acestea, noul rector era un adversar al unor ast- 
fel de măsuri şi a încercat să se apropie individual de 

fiecare elev. Arhimandritul Serafim i-a chemat pe 
rând pe cei vinovaţi, a purtat discuţii cu ei şi i-a con- 
vins să se schimbe. Această abordare a dat roade. În 
scurt timp, situaţia de la seminarul din Voronej s-a 
îmbunătăţit semnificativ. În anul 1915 la seminar a 
fost trimisă o comisie care a întocmit un raport favo- 
rabil53. Activitatea Arhimandritului Serafim a fost 
foarte apreciată de către membrul Comisiei de studiu 
de pe lângă Sfântul Sinod, Petru Fiodorovici Po- 
lianski, care mai târziu a ajuns Mitropolit de Krutiţa 
şi Kolomensk şi locţiitor al scaunului patriarhal, care 
a fost ucis de comunişti în anul 1937. Petru F. Po- 
lianski a considerat Seminarul din Voronej drept 
unul dintre cele mai bune din Rusia54. 

Despre îmbunătăţirea situaţiei de la seminar, 
episcopul de Ostrogojski Vladimir Şimkovici, care era 
preşedinte al Comisiei de studiu din eparhia Voronej, 
i-a spus chiar arhimandritului Serafim: „Aţi reînviat 
seminarul nostru fără nicio pedeapsă, doar datorită 
dragostei sfinţiei voastre. Probabil că în curând veţi fi 
numit episcop. Biserica Rusă are nevoie de asemenea 
arhierei”55. 

Arhimandritul Serafim vizita anual Mănăstirea 
Zadonsk, pentru a se închina la moaştele Sfântului 
Tihon de Zadonsk. În timpul acestor călătorii, viito- 
rul arhiereu vizita întotdeauna şi Mănăstirea de maici 
Sfânta Treime din oraşul Zadonsks. 

La Voronej, Arhimandritul Serafim îmbina reu- 
şit îndatoririle sale de rector cu un şir de alte sarcini. 
Împreună cu postul de rector al seminarului, arhi- 
mandritul Serafim a primit şi funcţia de redactor al 
publicaţiei Foi eparhiale Voronej. În plus, arhiman- 
dritul a devenit şi membru permanent al Consiliului 
de studiu eparhial. 

Curând după sosirea sa la Voronej, Arhimandri- 
tul Serafim a finalizat demersurile pentru deschide- 
rea Frăției pentru ajutorarea seminariştilor săraci. 
Până la sfârşitul anului şcolar, frăţia, numită în cin- 
stea Sfântului Apostol Ioan Teologul, şi-a început ac- 
tivitatea. Sarcina frăţiei includea asistenţă materială 
acordată elevilor săraci din seminar, care nu aveau 
bani pentru a-şi plăti şcolarizarea, pentru a-şi 
cumpăra haine, medicamente sau bilete pentru a 
călători acasă%7. 

Din 1913, arhimandritul Serafim a devenit 
membru al consiliului Frăției „Sfinţii Mitrofan şi Ti- 
hon”. Membrii acestei frăţii purtau discuţii duhovni- 
ceşti, citeau cărţi religioase, îi învățau pe enoriaşi 
cântările bisericeşti şi distribuiau broşuri şi pliantes&. 

În 1914, părintele Serafim a fost ales membru în 
Consiliul de administraţie pentru construcţia Cate- 
dralei Sfântul Vladimir din Voronej5. Odată cu iz- 
bucnirea Primului Război Mondial, arhimandritul 
Serafim a devenit preşedinte al Comitetului pentru 
refugiaţi din regiunile vestice ale Rusiei*0. Arhiman- 
dritul Serafim a privit războiul ca o pedeapsă pentru 
păcatele poporului rus, care nu voia să se schimbe în 
bine. „Domnul ne pedepseşte, spunea părintele Sera- 
fim, pentru că nu auzim chemarea Lui, nu ascultăm 
de poruncile Sale dumnezeieşti. Nu voim să trăim 
după placul lui Dumnezeu, ci trăim după placul 
nostru. Am uitat frica de Dumnezeu şi ne-am dedat 
patimilor ruşinoase. Acolo, pe câmpul de luptă, 
sângele fraţilor noştri curge şuvoi, iar aici, în prag, de 
sărbători, chiuie muzica. Parcurile sunt pline de 
oameni plimbăreţi, iar în teatre şi cinematografe nu 
ezită a pune în scenă piese şi filme imorale pentru 
public. Chiar şi Parisul, care se distinge prin 

indecenţă, şi acela acum s-a schimbat: nu există 
plăceri, nici spectacole; toate locurile de divertisment 
sunt închise. Iar la noi, poporul rus ortodox, vedem 
cu totul altceva”e:. 

Ocupând o poziţie înaltă, arhimandritul Serafim 
nu făcea niciun lucru pentru care l-ar fi mustrat con- 
ştiinţa. Un exemplu în acest sens este poziţia arhi- 
mandritului Serafim faţă de Grigore Rasputin, care 
era apropiat de familia ţarului. Rasputin a fost un ţă- 
ran siberian, care, părăsind satul natal, a început să 
rătăcească prin Rusia. După ceva timp, rătăcitorul a 
ajuns în Sankt Petersburg, unde a câştigat populari- 
tate în înalta societate depravată, umblând după pro- 
feţii şi minuni. Având imaginea unui pelerin cucer- 
nic, Rasputin a atras atenţia arhimandritului Teofan 
Bâstrov, care l-a prezentat şi familiei Sfântului Țar 
Nicolae al II-lea. 

Cu toate acestea, în curând comportamentul lui 
Rasputin a devenit îngrijorător. În cercurile bisericeşti 
erau bine cunoscute astfel de fapte, precum purtarea 
de către Rasputin a crucii preoţeşti, grosolana lui 
neascultare faţă de episcopi şi epuizarea fizică, simi- 
lară cu cea extrasenzorială, în timpul şedinţelor*2. El a 
început să intervină ca un impostor în afacerile de 
stat. Rasputin făcea păcate care discreditau familia 
ţaristă. Situaţia a fost agravată de faptul că duşmanii 
monarhiei ortodoxe au început să se folosească de 
Rasputin. Arhimandritul Teofan, care pe atunci deve- 
nise episcop, era foarte indignat de comportamentul 
lui Rasputin. „Au ieşit la iveală fapte documentate 
absolut exacte, își amintea Mitropolitul Veniamin 
Fedcenkov, despre faptul că Episcopul Teofan a rupt-o 
cu Rasputin (...) Ţarul a solicitat aceste documente; o 
parte din ele mi-a fost transmisă mie de către Epis- 

copul Teofan, pentru păstrare. Şi eu, luând copii după 
ele, le-am dus la Sankt Petersburg, Mitropolitului An- 
tonie [Vadkovski] pentru transmiterea către ţar. Ni- 
mic însă nu a schimbat problema ”63. 

Episcopul Teofan Bâstrov şi-a dat seama ulterior 
că adusese o persoană periculoasă în apropierea ţa- 
rului şi a încercat să-l îndepărteze pe Rasputin de la 
Curte, dar eforturile sale au fost zadarnice. Acest lucru 
s-a datorat faptului că Rasputin avea darul de a opri 
pierderea de sânge a prinţului moştenitor Alexei, care 
suferea de hemofilie. Împărăteasa Alexandra, care era 
plină de îngrijorare pentru boala fiului ei, îl apăra pe 
Rasputin în orice mod posibil şi, prin urmare, toate 
încercările de îndepărtare a acestuia au eşuat. 

Împotriva lui Rasputin s-a pronunţat şi Mitro- 
politul de Sankt Petersburg, Vladimir Bogoiavlenski, 
şi de aceea a fost transferat la Kiev. A eșuat şi încer- 
carea surorii împărătesei, Stareţa Elisabeta de la Mă- 
năstirea Marta şi Maria, de a atrage atenţia asupra 
rătăcirilor lui Rasputin, împărăteasa întrerupând ori- 
ce legătură cu ea. 

Un alt viitor sfânt mucenic, Episcopul de Ţari- 
ţino Ermoghen (Dolganev), care a încercat în zadar 
să-l convingă personal pe Rasputin, a fost demis. 
Episcopul Teofan Bâstrov a căzut şi el în dizgrație. 

Cu toate acestea, au existat în Rusia şi cei care 
încercau să-l măgulească pe Rasputin, pentru a face 
carieră. 

În aceste condiţii, Arhimandritul Serafim Sobo- 
lev s-a comportat aşa cum i-a dictat conştiinţa. Încă 
din anii studenţiei, el era sigur că Rasputin aduce 
Rusiei nenorocirea. De pe atunci părintele Serafim 
considera că atitudinea negativă a părintelui Ioan de 
Kronstadt faţă de arhimandritul Teofan Bâstrov se 

datora faptului că cel din urmă îl prezentase pe Ras- 
putin familiei ţarului6+. Și în anii următori părintele 
Serafim a fost cu toată convingerea de partea adver- 
sarilor lui Rasputin. 

În ediţia Foi eparhiale Voronej din 1913, care a 
fost redactată de arhimandritul Serafim, a apărut ar- 
ticolul preotului Petru Petrov Ai noștri sfinţi ipocriți, 
care conţinea critici ascuţite la adresa unor diverşi 
escroci şi sfinţi mincinoşi, care, sub pretextul Orto- 
doxiei, profită de oameni credincioşi sau naivi. Prin- 
tre astfel de escroci, autorul articolului îl menţiona de 
două ori pe Rasputin, numindu-l unul dintre cei mai 
cunoscuţi „sfinţi falşi şi escroci”65. 

Este clar că, în acele condiţii, poziţia luată de 
arhimandritul Serafim i-ar fi putut afecta cariera. Cu 
toate acestea, articolul a fost publicat în revistă. Ulte- 
rior, fiind deja în exil, arhiepiscopul Serafim, în co- 
respondenţa sa, sublinia faptul că Rasputin a fost 
unul dintre vinovaţii pieirii Rusiei Ortodoxe66. 

Revoluţia şi războiul civil l-a prins pe viitorul 
arhiereu la Voronej. 

Capitolul 3. 
Arhimandritul Serafim şi războiul civil 


Revoluţia din februarie 1917 a răsturnat puterea 
ţaristă în Rusia. Viitoarea formă de guvernare urma 
să fie decisă de Adunarea constituantă. Înainte de 
convocarea sa, puterea din Rusia ar fi trebuit să 
aparţină Guvernului provizoriu. Cu toate acestea, cri- 
za s-a intensificat, Guvernul provizoriu nu a putut 
depăşi tulburările, iar pe 25 octombrie/7 noiembrie, 
în timpul loviturii de stat, Partidul Comunist a ajuns 
la putere. Adunarea Constituantă aleasă, în care par- 
tidul bolşevic a câştigat doar aproximativ 25% din vo- 
turi, a organizat o singură şedinţă, după care a fost 
dispersată de noul guvern. Pentru mai bine de 70 de 
ani, în Rusia a fost instituită o dictatură comunistă 
teribilă şi sângeroasă. Noua guvernare urmărea nu 
numai suprimarea libertăţilor care erau normale în 
orice alt stat, ci şi persecuția teribilă şi fără precedent 
a religiei. Biserica Ortodoxă a fost principala ţintă a 
acestor persecuții. 

Bolşevicii nu au lăsat Bisericii niciun loc în vii- 
toarea societate utopică. Liderul comuniştilor, V. 1. 
Ulianov-Lenin, care la vârsta de 15 ani şi-a scos de la 
gât crucea şi a aruncat-o în coşul de gunoi”, nu-şi 
ascundea profundul său dezgust chiar şi faţă de o 
simplă amintire despre numele lui Dumnezeu. „Orice 
dumnezeiaş este necrofilie”, scria Lenin, „Orice idee 
religioasă, orice idee despre oarecare dumnezeiaș, 
chiar orice flirt cu un dumnezeiaş, este o mizerie 
inexplicabilă, (...) este cea mai periculoasă mizerie, 

cea mai acerbă «molimă»”68. „Trebuie să ducem lup- 
ta cu religia. Acesta este alfabetul materialismului în 
totalitatea sa şi, prin urmare, al marxismului”69, scria 
Lenin într-unul din articolele sale. Iar în articolul 
Catehismul proletariatului conştient de clasă, pu- 
blicat în ziarul central comunist Pravda, spunea că 
„puterea capitalismului va dispărea doar atunci când 
va muri ultimul capitalist, ultimul proprietar de pă- 
mânt, ultimul preot, ultimul ofiţer”7o. 

Construcţiile teoretice ale conducătorilor bolşe- 
vici erau însoţite de directive destul de concrete. De 
exemplu, în anul 1919, Lenin telegrafia: „Să procedaţi 
imediat o nemiloasă teroare în masă împotriva preo- 
ţilor, culacilor şi celor din gărzile albe”7:, iar în anul 
1922, într-o scrisoare secretă în legătură cu confis- 
carea bunurilor bisericeşti, scria: „Cu cât mai mulţi 
reprezentanţi (...) ai clerului reacţionar vom reuşi să 
împuşcăm în această împrejurare, cu atât mai 
bine”72. Este clar că liderului revoluţiei nu-i păsa prea 
mult dacă viitoarele victime erau cu adevărat vino- 
vate sau nu faţă de noua putere. „Teroarea 
nemiloasă” a devenit principala armă împotriva 
Bisericii. Slujitorii lui Hristos nu numai că şi-au 
pierdut drepturile civile, dar au fost adesea împușcați 
fără nicio vină, doar pentru „identitatea de clasă”. 
Treptat lua amploare şi propaganda ateistă. Una 
dintre manifestările acesteia a fost campania pentru 
profanarea sfintelor moaşte. 

Toată această nenorocire s-a abătut şi peste Vo- 
ronej. Puterea bolşevicilor a fost instituită în oraş la 
12 noiembrie 1917. Iar la 8 februarie 1918 aici s-a tras 
într-o procesiune religioasă de călugări și enoriaşi de 
la Mănăstirea Mitrofanievsk.73 

Ulterior, în timpul bătăliei pentru acest oraş, 
bolşevicii au înmormântat de vii câţiva călugări din 
această mănăstire şi arhiepiscopul Serafim şi-a amin- 
tit toată viaţa de gemetele mucenicilor care se auzeau 
de sub pământ74. Când odioasa campanie de 
profanare a sfintelor moaşte a ajuns în Voronej, pe 
28 ianuarie 1919 au fost pângărite moaştele Sfântului 
Tihon din Zadonsk, iar la 8 februarie 1919, moaştele 
Sfântului Mitrofan din Voronej. 

Noua putere nu a cruțat nici seminarul teologic 
din Voronej. În martie 1918, clădirea seminarului a 
fost ocupată de Armata Roşie. Cursurile s-au oprit, 
iar arhimandritul Serafim a fost trimis în vacanţă, pe 
care a petrecut-o în Mănăstirea Zadonsk. În iulie 
1918 clădirea a fost în cele din urmă confiscată de la 
Biserica Ortodoxă, în ea adăpostindu-se diverse orga- 
nizaţii. În august 1918, arhimandritul Serafim s-a în- 
tors la Voronej. Împreună cu enoriaşii Bisericii Sfân- 
tul Apostol Ioan Teologul, care aparţinea de seminar, 
a depus o plângere la noile autorităţi. Dar, desigur, 
scrisoarea nu i-a afectat pe atei şi nu a schimbat cu 
nimic situația”. 

În anul 1919, arhiepiscopul de Voronej Tihon 
Nikanorov l-a trimis pe arhimandritul Serafim la 
Moscova, la Sfântul Patriarh Tihon, cu un raport asu- 
pra situaţiei din eparhie. La raportul către Patriarh el 
a ataşat şi o scrisoare specială, al cărei conţinut nu îi 
fusese comunicat şi arhimandritului Serafim. În 
scrisoare, arhiepiscopul Tihon menţiona calităţile şi 
devotamentul arhimandritului Serafim faţă de Biseri- 
că, recomandându-l pentru hirotonirea ierarhică în 
eparhia Moscovei. Arhimandritul Serafim a reuşit să 
ajungă la Moscova şi să se întâlnească cu patriarhul, 
care a citit scrisoarea şi l-a informat despre conţinu- 

tul acesteia. Sfântul Patriarh Tihon nu l-a hirotonit 
pe arhimandritul Serafim vicar al Eparhiei Moscovei, 
explicând acest lucru prin lipsa posturilor vacante. În 
acelaşi timp, el a binecuvântat hirotonirea arhiman- 
dritului Serafim ca al doilea vicar al eparhiei Voronej, 
referindu-se la faptul că decizia de a deschide un al 
doilea vicariat în această eparhie fusese luată cu doi 
ani înainte. Cu toate acestea, războiul civil împie- 
dicase această hirotonie?6. 

În prima jumătate a lunii octombrie 1919, arma- 
ta albă a generalului A.I. Denikin a eliberat Voronejul 
de comunişti, iar locuitorii ortodocşi ai oraşului au 
putut în sfârşit să respire liber. Totuşi, la sfârşitul lu- 
nii octombrie, armata roşie se apropia din nou de 
oraşul Voronej. 

Arhimandritul Serafim nu ştia cum să procede- 
ze mai bine, să meargă spre sud cu armata lui Deni- 
kin sau să rămână la Voronej. Se pare că şi fratele 
său, ieromonahul Serghie, care fusese hirotonit în 
anul 1916 la Mănăstirea Mitrofanievsk77 şi care slujea 
la Voronej, avea aceleaşi îndoieli. 

Arhimandritul Serafim s-a hotărât să meargă 
să-i ceară sfatul în această privinţă unui stareţ cunos- 
cut, părintele Aaron. Acesta, care era paralitic, locuia 
în apropiere de Voronej. „Nu-ţi face griji, te vei să- 
lăşlui în partea cea bună”, a spus bătrânul despre 
soarta viitoare a arhimandritului Serafim. „Cum pot 
eu înţelege cuvintele sfinţiei tale?”, a întrebat arhi- 
mandritul. „Te vei sălăşlui şi vei afla”, a fost răspun- 
sul stareţului Aaron?8. 

Mama părintelui Serafim, Maria Nikolaevna, 
era conştientă de faptul că, intrând în oraş, comuniş- 
tii nu-i vor cruța pe fiii ei. Prin urmare, ea îi implora 
să plece cu armata albă. La despărţire, Maria Niko- 

laevna l-a binecuvântat pe arhimandritul Serafim cu 
icoana Născătoarei de Dumnezeu, zicându-i: „Ie în- 
credințez Sfântului Acoperământ al Maicii Dom- 
nului ”79. 

Arhimandritul Serafim şi ieromonahul Serghie 
au părăsit Voronejul în ultimul moment, într-un va- 
gon deschis, încărcat cu cărbune pentru locomotiva 
trenului80. Trebuie spus faptul că plecarea fraţilor din 
Voronej a fost oportună, deoarece comuniștii, in- 
trând în oraş, nu au cruțat pe nimeni dintre cei pe 
care îi bănuiau că ar fi avut legături cu armata albă. 
Pentru arhimandritul Serafim, însă, începea o nouă 
perioadă, şi anume cea legată de slujirea pastorală 
într-unul dintre ultimii capi de pod ai Rusiei libere, 
Peninsula Crimeea. 

Războiul civil împărţise Rusia de-a lungul linii- 
lor de front şi comunicarea cu întâistătătorul Bisericii 
Ruse, Sfântul Patriarh Tihon, fusese întreruptă. 
Pentru rezolvarea problemelor arzătoare, episcopii 
care se aflau pe teritoriile libere de comunişti au ales 
singura cale corectă, cea de organizare a unor admi- 
nistraţii bisericeşti provizorii. Una dintre aceste ad- 
ministraţii a fost creată în sudul Rusiei, în Stavropol, 
care se afla sub controlul generalului A.I. Denikin. În 
subordonarea administraţiei bisericeşti provizorii 
ABP din sud-estul Rusiei se aflau mai bine de zece 
episcopi. Tot aici apărea şi ziarul Știri bisericeşti, au 
fost deschise noi eparhii şi vicariate şi s-au hirotonit 
episcopi. Sfântul Patriarh Tihon a recunoscut ulterior 
toate deciziile luate de către consiliul ABP&. 

Mulţi episcopi, preoţi, călugări şi laici au înce- 
put să sosească aici, în sudul Rusiei, din teritoriile 
abandonate de armata lui Denikin. În toamna anului 
1919, au ajuns aici şi arhimandritul Serafim cu fratele 

său, ieromonahul Serghie. În luna decembrie, consi- 
liul ABP l-a numit pe arhimandritul Serafim în funcţia 
de rector al Seminarului teologic din Ekaterinoslav. 
Cu toate acestea, părintele arhimandrit nu a reuşit 
să-şi preia sarcinile, întrucât oraşul era în acel mo- 
ment ocupat de bandele atamanului N.I. Mahno22. 

La începutul primăverii anului 1920, bolşevicii 
au ocupat aproape toate teritoriile care fuseseră 
controlate anterior de armata albă. Generalul 
Denikin a predat controlul armatei albe generalului 
P.N. Wrangel şi a plecat în străinătate, centrul 
forţelor anti-bolşevice în anul 1920 devenind 
peninsula Crimeea şi o mică parte din coasta de nord 
a Mării Negre. Conducerea armatei s-a mutat în 
capitala Crimeei, în Simferopol. Generalul Wrangel 
înţelegea bine că organizarea unei noi campanii 
împotriva Moscovei nu-şi mai avea rostul, motiv 
pentru care a planificat crearea unui stat indepen- 
dent în Crimeea cu un sistem de stat corect, menit să 
atragă simpatia populaţiei ruse şi să conducă la că- 
derea comuniştilor. Potrivit generalului, era necesară 
ducerea unei „politici «ruseşti», în afara tuturor 
partidelor”83. P.N. Wrangel interzicea categoric cleru- 
lui să manifeste simpatie politică, pentru a nu îm- 
părţi poporul rus pe principii politice. Cei care încăl- 
cau ordinul erau expulzați din Crimeea, indiferent de 
cinul şi statutul lor social84. 

În Crimeea s-a statornicit şi administraţia bise- 
ricească provizorie, al cărei preşedinte era arhiepis- 
copul de Tavricesk Dimitrie Abaşidze, preşedinte de 
onoare fiind ales viitorul întâistătător al Bisericii 
Ortodoxe Ruse din afara graniţelor, Mitropolitul 
Antonie Hrapoviţki. 

Aici ajunseseră şi alţi vechi prieteni ai arhi- 
mandritului Serafim. În Crimeea, la acea vreme, se 
afla şi fostul inspector al Academiei Teologice din 
Sankt Petersburg, care fusese numit de puţină vreme 
arhiepiscop de Poltava, Teofan Bâstrov. Aici locuia şi 
episcopul de Sevastopol Veniamin Fedcenkov, care 
păstorea clerul militar al armatei ruse, conduse de 
generalul Wrangel. 

Şi arhimandritul Serafim s-a alăturat vieţii bise- 
riceşti din Crimeea. La 7 mai 1920, a fost numit rec- 
tor al Seminarului teologic din Simferopols. 

Curând a fost pusă în discuţie problema 
hirotoniei întru episcop a arhimandritului Serafim. 
În special arhiepiscopul Teofan insista asupra acestei 
hirotonii 86. La ședința din 24 septembrie 1920 a 
administraţiei bisericeşti provizorii ABP s-a luat ho- 
tărârea hirotonirii arhimandritului Serafim întru 
episcop de Lubenski, vicar al eparhiei Poltava%?. 
Această hotărâre a fost semnată de către arhiepisco- 
pul Dimitrie Abaşidze, arhiepiscopul Teofan Bâstrov, 
episcopul Veniamin Fedcenkov şi secretarul E. I. 
Maharoblidze. 

Pe 14 octombrie, de praznicul Acoperământului 
Maicii Domnului, în Catedrala Sfântul Alexandru 
Nevski, arhimandritul Serafim a fost hirotonit epis- 
cop de Lubenski, vicar al eparhiei Poltava. Cu puţin 
timp înainte sosise la Simferopol, de la Mănăstirea 
din Herson, Mitropolitul Antonie Hrapoviţki, pentru 
a participa la o şedinţă a ABP. EI a şi condus slujba 
festivă şi hirotonirea întru ierarh a arhimandritului 
Serafims8. 

Până la căderea Crimeii sub loviturile Armatei 
roşii rămăsese doar o lună de zile, timp în care episco- 

pul Serafim fusese activ implicat în conducerea semi- 
narului și în vizitarea trupelor care apărau Crimeea89. 

Dar schimbarea situaţiei nu a fost posibilă. În 
data de 7 noiembrie 1920, armata roşie a început 
operaţiunea pentru cucerirea Crimeei, în scurt timp 
devenind clar că zilele statului liber din Crimeea erau 
numărate. Curând, armata rusă a început evacuarea 
sa din Crimeea. Cu armata pleca mulţime de lume, şi 
mireni şi clerici, care se temeau de represalii. 

Episcopul Serafim a reflectat mult, neștiind 
cum să procedeze mai bine, să meargă în exil sau să 
rămână în Rusia. Vedea, pe de o parte, că arhiepis- 
copul Dimitrie Abaşidze rămânea în Rusia, iar, pe de 
altă parte, că majoritatea episcopilor consiliului ABP, 
inclusiv mitropolitul Antonie Hrapoviţki, arhiepisco- 
pul Teofan Bâstrov şi arhiepiscopul Veniamin Fed- 
cenkov, deciseseră să emigreze. 

După o rugăciune făcută înaintea icoanei făcă- 
toare de minuni a Maicii Domnului „a Semnului” a 
Rădăcinii din Kursk, episcopul Serafim a mers la ar- 
hiepiscopul Dimitrie Abaşidze pentru binecuvântarea 
de a rămâne în Rusia. Însă arhiepiscopul Dimitrie nu 
i-a dat binecuvântarea. „Nu pot face asta!, a zise 
acesta. Dacă vi se va întâmplă ceva rău mai târziu, voi 
suferi că v-am dat binecuvântarea mea”. Pentru a afla 
voia lui Dumnezeu, cei doi ierarhi au decis să tragă la 
sorţi. Pe primul bileţel au scris „a pleca”, pe celălalt 
„a nu pleca”. După o rugăciune în faţa icoanei Maicii 
Domnului, arhiepiscopul Dimitrie a scos un bileţeleo. 
Soarta arhiereului a fost decisă şi, pe 14 noiembrie 
anul 1920, pe nava „Hersones”, episcopul Serafim 
Sobolev şi-a părăsit ţara natală. 

Capitolul 4. 


Slujirea pastorală a arhiepiscopului 
Serafim în Bulgaria 


Pentru următorul sfert de secol, viaţa episcopu- 
lui, ulterior arhiepiscopului Serafim, a fost strâns le- 
gată de Biserica Ortodoxă Rusă din afara Rusiei nu- 
mită şi Biserica Ortodoxă Rusă din afara Graniţelor, 
ROCOR, care din 1931 până în 2007 nu a avut oficial 
comuniune bisericească cu Patriarhia Moscovei. De 
aceea, apartenenţa arhiepiscopului Serafim la 
Biserica Rusă din afara Graniţelor necesită o discuţie 
aparte. 

Începutul Bisericii Ruse din afara Graniţelor a 
fost pus de administraţia bisericească provizorie ABP 
din sudul Rusiei. Încă pe când se afla în Rusia, ea a 
decis să preia administrarea parohiilor ruseşti în exil, 
întrucât nici patriarhul Tihon, nici vreunul dintre cei- 
lalţi episcopi care se aflau în Rusia, din cauza prigoa- 
nei nu au putut prelua controlul asupra emigrării Bi- 
sericii. Spre exemplu, în august 1920, la Geneva a 
avut loc Congresul mondial al reprezentanţilor comu- 
nităţilor şi Bisericilor creştine pentru lupta împotriva 
ateismului. Patriarhul Tihon nu a avut posibilitatea 
de a-şi trimite la acel Congres reprezentantul său, 
pentru că invitaţia care îi fusese trimisă fusese 
returnată de autorităţile bolşevice, care scriseseră pe 
plic, cu cinism: „Destinatar necunoscut”. Este clar 
că, în astfel de condiţii, administraţia bisericească 

provizorie ABP din sudul Rusiei fusese obligată să-și 
asume responsabilitatea de a reprezenta Biserica 
Rusă. La Geneva l-a trimis pe arhiepiscopul Evloghie 
Gheorghievski%. ABP s-a ocupat, de asemenea, şi de 
numirea episcopilor şi a preoţilor în eparhiile şi 
parohiile străine, gestionând şi misiunile ortodoxe94. 

În noiembrie 1920, administraţia bisericească 
provizorie ABP s-a mutat la Constantinopol. În data 
de 20 noiembrie 1920, pe nava Marele Duce Alexan- 
dru Mihailovici din portul Constantinopolului, a avut 
loc şedinţa ABP în afara graniţelor Rusiei. În cadrul 
şedinţei, s-a decis continuarea activităţilor sale în 
exil. Preşedinte al administraţiei bisericeşti provizorii 
în exil a fost numit Antonie Hrapoviţki, Mitropolitul 
Kievului şi Galiciului. 

Patriarhia ecumenică a permis activitatea ABP 
pe teritoriul său, însă restricţiile impuse de Constan- 
tinopol au dus la mutarea, în primăvara anului 1921, 
în Regatul Sârbilor, Croaților şi Slovenilor din anul 
1929 - Iugoslavia. Aici, ierarhii au fost primiţi cu căl- 
dură de către Patriarhul Dimitrie, care le-a acordat o 
parte din reşedinţa sa din oraşul Sremski Karlovţi. Pe 
31 august 1921, Sinodul Arhieresc al Bisericii Sârbeşti 
a autorizat activităţile administraţiei bisericeşti ruse 
pe teritoriul său9. 

Administraţia bisericească de peste graniţe fu- 
sese recunoscută şi de către Sfântul Patriarh Tihon. 
În noiembrie 1920, patriarhul a permis episcopilor 
rupţi de Moscova să creeze districte bisericeşti auto- 
nome. La 13 octombrie 1921, printr-un decret, Sfân- 
tul Sinod al Bisericii Ruse a autorizat activităţile ad- 
ministraţiei bisericeşti de peste graniţe», deşi decre- 
tul corespunzător nu a ajuns la cei din emigrație. 

Pentru emigranții ortodocşi ruşi, supunerea față 
de administraţia bisericească de peste graniţe era 
ceva firesc. Exodul refugiaților din Rusia fusese 
masiv. Fugind de teroarea sângeroasă, locuitorii 
Rusiei migrau în Europa, China și America. Au fost 
aproximativ două milioane de exilați. În plus, alte 
câteva milioane de oameni s-au trezit în teritorii dez- 
lipite de Rusia după Primul război mondial. 

În exil nimeni nu credea că puterea comunistă 
avea să rămână în Rusia timp îndelungat. Prin ur- 
mare, emigranții considerau că exilul lor era de scur- 
tă durată. În aceste condiţii, refugiații şi-au dorit să 
se unească sub autoritatea Bisericii Ruse. Din cauza 
imposibilității de a comunica cu Moscova, autoritatea 
era reprezentată de administraţia bisericească de 
peste graniţe. 

Toţi arhiereii ruşi care s-au refugiat în străină- 
tate, mai mult de treizeci de episcopi, au recunoscut 
administraţia bisericească de peste graniţe, conside- 
rând-o pe bună dreptate a fi singura verigă de legă- 
tură cu Patriarhul Tihon. 

Episcopul Serafim Sobolev nu a fost o excepţie. 
La scurt timp după sosirea sa la Constantinopol, el, 
cu permisiunea administraţiei bisericeşti de peste 
graniţe, a predat teologia dogmatică la Şcoala Teolo- 
gică Superioară a Patriarhiei Ecumenice de pe insula 
Halki. Se părea că toate ororile asociate evenimente- 
lor din Rusia rămăseseră în urmă, iar insula Halki 
devenise cel mai bun loc de pe pământ. Totuşi, epis- 
copul Serafim nu gândea aşa. Când un cleric i-a zis: 
„Lată-ne, Preasfinţite, în sfârşit ajunşi la limanul cel 
bun!”, acesta i-a răspuns: „Liman bun?! Ce fel de li- 
man bun e aici, unde în jur sunt turcii, musulmanii? 

Să avem răbdare, că va rândui Bunul Dumnezeu să 
vedem şi noi limanul cel bun”. 

Într-adevăr, episcopului Serafim nu s-a aflat 
mult timp în Turcia, fiind numit după puţină vreme 
episcop în Bulgaria, unde se aflau mulţi emigranţi 
ruşi. Din cauza sosirii constante a refugiaților din 
Rusia şi a plecării lor în alte ţări, este foarte dificilă 
determinarea exactă a numărului de refugiaţi. 
Conform estimărilor lui M. Jovanovici, în anul 1920 
în Bulgaria erau mai bine de 16.000 de refugiaţi ruşi. 
În 1921, numărul emigranților ajunsese la 36000 de 
persoane. Ulterior, acest număr a început să scadă, în 
1934 ajungând la aproximativ 20 de mii de persoane, 
iar în 1937 rămânând doar 16500 de persoane. 

Bulgaria i-a tratat pe refugiații ruşi cu ospitali- 
tate99. Statul bulgar a alocat împrumuturi pentru aju- 
torarea emigranților ruşi. Potrivit mărturiei protoie- 
reului Gheorghe Şavelski, mulţi bulgari îi ajutau 
dezinteresat pe ofiţerii şi soldaţii ruşi să îşi găsească 
locuri de muncă. „Cunosc, din cele mai sigure surse, 
scria protoiereul Gh. Şavelski, că pe atunci s-a făcut o 
încercare de a pune la dispoziţia acestora mari supra- 
feţe de pământ, eliberate după relocarea turcilor din 
sudul Bulgariei în Turcia”. Potrivit protoiereului 
Gheorghe, ideea însă nu s-a realizat, în mare parte 
din cauza faptului că soldaţii ruşi erau siguri că vor 
continua în curând războiul cu bolşevicii100. 

Un mare ajutor le-a fost oferit emigranților din 
Rusia şi din partea Bisericii Bulgare. Arhimandritul 
Ştefan Șokov, viitor mitropolit, exarh al Bisericii bul- 
gare în anul 1920, a participat la crearea Comitetului 
cultural şi caritabil ruso-bulgar, care se ocupa cu aju- 
torarea refugiaților ruşi. Arhimandritul Ștefan a de- 
venit preşedinte al acestei organizaţii. În plus, Sino- 

dul Bisericii Bulgare a emis o decizie conform căreia 
urma organizarea comisiilor eparhiale pentru ajuto- 
rarea emigranților ruşi. La scurt timp după hirotoni- 
rea sa ierarhică, în mai 1921, episcopul Ştefan a deve- 
nit comisarul pentru problemele refugiaților ruşi şi 
reprezentantul bulgar în Înaltul Comisariat al Ligii 
Naţiunilor. În acest post, episcopul Ştefan a depus un 
efort susținut pentru ca Bulgaria să primească un 
număr cât mai mare de exilați ruşi:o!. 

În Bulgaria au fost înființate mai multe parohii 
ruseşti, în toată ţara. Cea mai mare comunitate 
ortodoxă rusă a fost înfiinţată la Sofia. Centrul comu- 
nităţii era biserica ambasadei ruse, cu hramul 
Sfântului Nicolae, făcătorul de Minuni, parohul ei 
fiind arhimandritul Tihon Liaşcenko. În anul 1921, 
arhimandritul Tihon a fost transferat la Berlin şi 
hirotonit episcop. A apărut problema unui nou paroh 
al Bisericii Sfântului Nicolae. Întrucât la acea vreme 
Bulgaria era sub păstorirea arhiepiscopului Evloghie 
Gheorghievski, de el depindea cine avea să-l înlocu- 
iască pe arhimandritul Tihon la Sofia:c2. În anul 1921, 
diplomatul rus A.M. Petriaev a apelat la arhiepisco- 
pul Evloghie cu o cerere de numire a unui nou paroh 
la Biserica Sfântului Nicolae. Petriaev însuși voia să-l 
vadă în acest post pe protoiereul Gheorghe Şavelski. 

Opiniile enoriaşilor cu privire la viitorul paroh 
erau împărţite. Mitropolitul Evloghie ştia că o parte a 
parohiei Sfântului Nicolae voia să-l aibă paroh pe 
protoiereul Gheorghe Şavelski, iar cealaltă parte in- 
sista să fie numit în această funcţie episcopul Serafim 
Sobolev:53. Arhiepiscopul Evloghie a făcut alegerea în 
favoarea celui din urmă. Protoiereul G. Șavelski scria 
că, la numire, arhiepiscopul Evloghie a ţinut cont şi 
de tinereţea şi vigoarea episcopului Serafim:04. 

Decizia arhiepiscopului Evloghie de numire a episco- 
pului Serafim la Sofia în luna mai anul 1921 a fost 
aprobată de administraţia bisericească de peste 
graniţe:o5. La 28 aprilie anul 1921, mitropolitul 
Antonie Hrapoviţki l-a informat pe Patriarhul Tihon 
despre numirea episcopului Serafim ca paroh al Bi- 
sericii Sfântul Nicolae din Sofia:06. Curând, pe 19 mai 
1921, episcopul Serafim şi fratele său, ieromonahul 
Serghie, au sosit în Bulgaria. 

Numirea episcopului Serafim i-a provocat 
nemulţumirea protoiereului Gheorghe Șavelski, care 
nu-şi ascundea dorinţa de a ocupa locul de paroh. 
Dezaprobarea faţă de nou-numitul paroh părintele 
Gheorghe şi-a exprimat-o chiar în ziua sosirii 
episcopului Serafim la Sofia, refuzând sfidător să-l 
întâlnească la gară. Nu l-au întâmpinat pe arhiereu 
nici clericii Bisericii Sfântul Nicolae, protopopii A. 
Rojdestvenski şi V. Florovski. Cu toate acestea, epis- 
copul Serafim nu dorea conflicte şi a doua zi a mers 
cu smerenie în vizită la preoţii din subordinea sa!%7. 
Aceştia au apreciat dorinţa de pace a episcopului 
Serafim, stabilindu-se imediat relaţii bune între ei. 

La 31 august anul 1921, administraţia bisericilor 
de peste graniţe l-a numit pe episcopul Serafim ad- 
ministrator al comunităţilor ortodoxe ruse din Bul- 
garia, lăsându-i şi postul de paroh al Bisericii ruseşti 
Sfântul Nicolae din Sofia:08. 

În exil era bine cunoscut faptul că Patriarhul Ti- 
hon recunoscuse hirotonirea întru arhiereu a episco- 
pului Serafim. Acest lucru era confirmat de listele ie- 
rarhilor legitimi care fuseseră transmise în secret la 
Moscova. În anii '20 au existat mai multe astfel de 
liste. În listele din anii 1921 şi 1922, episcopul 
Serafim este numit arhiereu de Lubensk, iar în lista 

din anul 1928, episcopul Serafim apare ca arhiereu 
de Bogucear. În acelaşi timp, în document se 
confirma faptul că arhiereul era şi administratorul 
parohiilor ruse din Bulgaria:09. 

Oraşul Bogucear se află în regiunea Voronej şi 
schimbarea titlului episcopului Serafim confirmă fap- 
tul că încă din anul 1919 Sfântul Patriarh Tihon bine- 
cuvântase hirotonia arhimandritului Serafim Sobolev 
întru episcop-vicar al eparhiei Voronej. 

Poate că Patriarhul Tihon i-a schimbat titulatu- 
ra episcopului Serafim în „de Bogucear” la sfârşitul 
anului 1921, întrucât în luna octombrie a acelui an 
pentru Lubensk a fost numit episcopul Grigore Li- 
sovski:!0. 

Cu toate acestea, în exil nu s-a aflat imediat des- 
pre noul titlu şi, prin urmare, în toate documentele 
Bisericii Ruse de peste hotare, până aproape de 1930, 
episcopul Serafim a continuat să fie numit de Lu- 
bensk. Abia la sfârşitul anului 1929, Sinodul Arhie- 
resc al Bisericii Ruse de peste hotare, la cererea epis- 
copului Serafim, decide să fie numit episcopul de 
Bogucear. 

Până la sfârşitul zilelor sale, episcopul Serafim a 
rămas în funcţia sa de administrator al parohiilor ru- 
se din Bulgaria, mai întâi sub jurisdicţia Bisericii Ru- 
se de peste hotare, apoi sub jurisdicţia Patriarhiei 
Moscovei. Sfântul nu şi-a părăsit postul nici atunci 
când trupele sovietice au intrat în Sofia. 

Locul slujirii episcopului Serafim a fost Biserica 
Sfântul Nicolae de pe Bulevardul Ţarul Liberator. 
Această biserică fusese construită înainte de Primul 
Război Mondial. Ea ţinea de Ambasada Rusă și 
fusese sfinţită pe 24 noiembrie 1914. Acum, după 
exodul rus, Biserica Sfântul Nicolae devenise centrul 

duhovnicesc al emigrării în Bulgaria. În afară de a- 
ceastă biserică, în subordinea episcopului Serafim se 
aflau Mănăstirea Icoana Sfintei Feţe a lui Hristos din 
Iambolsk şi Mănăstirea Sfinţii Chiric şi lulita din 
Asenovgrad, precum şi parohiile din Varna, Plovdiv, 
Pernik, Ruse, Peşcere, Ţarebrod nu departe de oraşul 
Şumen, Kniajev lângă Sofia şi de pe vârful Șipkai. 

În Biserica Sfântul Nicolae, împreună cu epis- 
copul Serafim slujeau şi protoiereul G. Şavelski, pro- 
topopul V. Florovski, protopopul A. Rojdestvenski şi 
ieromonahul Serghie Sobolev. 

Situaţia din Bulgaria în acei ani era dificilă. Anii 
'20 au fost o perioadă de criză economică pentru Bul- 
garia, criză cauzată de banii pe care Bulgaria îi plătea 
ţărilor învingătoare în Primul Război Mondial, Marea 
Britanie și Franţa. Țara se afla de fapt într-o stare de 
război civil, iar Sofia, potrivit emigrantului rus A.P. 
Şcerbatov, era în anii '20 „centrul intrigilor politice”. 
Era greu să-ţi dai seama cine ce fel de om este::2. 
Mitropolitul Veniamin Fedcenkov, care a vizitat Bul- 
garia la începutul anilor '20, povestea că în acei ani în 
vagoanele de tren disputele aprige pe teme politice 
erau în plină desfăşurarei::3. 

Problemele din ţară însă nu se limitau doar la 
dispute înflăcărate, ci uneori se transformau în teroa- 
re şi confruntări armate. De exemplu, în anul 1923, a 
fost ucis prim-ministrul A. Stamboliiski, după care a 
urmat o serie de lovituri de stat militare. Își sporeau 
activitatea şi comuniştii locali, care primeau fonduri 
considerabile din partea U.R.S.S.::4 În anul 1925, co- 
munișştii bulgari au comis un act terorist în Catedrala 
Sfintei Nedelia. În urma exploziei au murit 150 de 
oameni, care se aflau în biserică la rugăciune“s5. 

Se distribuiau ziarele comuniste cu liste ale no- 
ului guvern și sloganurile „Trăiască Bulgaria sovie- 
tică!” Totuşi, armata bulgară a reuşit să-i respingă pe 
rebeli. La reprimarea revoltei comuniste au participat 
şi soldaţi emigranţi ruşi. 

La începutul şederii sale la Sofia, episcopul Se- 
rafim a participat la lucrările partidelor pro- 
monarhiste, dar s-a retras curând din politică şi a s-a 
ocupat doar de treburile Bisericiii:6. 

Refuzul comunităţii ruse de a se amesteca în 
politică nu a însemnat că problemele refugiaților din 
parohie erau ignorate. Probleme au fost multe, cea 
mai gravă fiind problema materială. Prin urmare, în 
anul 1921, pe lângă biserică s-a format o fraternitate 
pentru sprijinul material al enoriașilor cu dizabilităţi. 
Pe unii dintre ei preasfinţitul i-a aranjat într-un spi- 
tal, pe alţii într-o casă pentru persoanele cu handi- 
cap, iar pe alţii într-o mănăstire. Au fost şi refugiaţi 
pe care episcopul îi hrănea acasă la el.::7 Pentru a-i 
ajuta pe cei săraci şi pe bolnavi, episcopul Serafim a 
obţinut permisiunea Ministerului Afacerilor Interne 
pentru colectarea de ajutoare băneşti speciale pe 
străzile orașului Sofia. Banii strânşi mergeau la ame- 
najarea de locuri gratuite în spitalele oraşului::8. 

Arhiereul a organizat, de asemenea, şi un comi- 
tet pentru strângerea de ajutoare în sprijinul călu- 
gărilor ruşi din Athos, care după revoluţie se aflau în- 
tr-o stare materială dificilă, fiind chiar ignoraţi de gu- 
vernul elen, şi adesea chiar îndurau foamea. 

Faptul că arhiereul a ajuns în Bulgaria a fost o 
manifestare clară a Providenţei lui Dumnezeu. Dra- 
gostea faţă de Biserica Bulgară el a simţit-o încă pe 
când se afla în Rusia. Avusese dintotdeauna o mare 
evlavie față de Sfântul Ioan de Rila. La scurt timp du- 

pă sosirea sa în Bulgaria, ierarhul a vizitat Mănăsti- 
rea Rila, unde s-a închinat la moaştele sfântului. Mai 
apoi, ierarhul vizita această mănăstire destul de des 
şi a compus chiar şi un acatist Cuviosului Ioan. 

Arhiereul credea cu tărie că Sfântul Ioan de Rila 
nu-l părăseşte, simţindu-i mereu ajutorul. În toamna 
anului 1922, arhiereul Serafim s-a învrednicit de o 
vedenie minunată, în care i-au apărut într-o lumină 
negrăită trei sfinţi cu numele de Ioan: iubitul ucenic 
al lui Hristos, Apostolul Ioan Teologul, Cuviosul Ioan 
de Rila, numit în cinstea Apostolului Ioan Teologul şi 
Sfântul Ioan de Kronstadt, numit în cinstea Sfântului 
Ioan de Rila. Uimit, episcopul Serafim a îngenun- 
cheat cu smerenie în faţa lor, iar sfinţii l-au binecu- 
vântati:9. 

Boala sa gravă, tuberculoza, nu-l împiedica însă 
pe episcopul Serafim să săvârşească în mod regulat 
slujbele bisericeşti. Arhiereul slujea în duminici şi în 
sărbători, iar joia citea şi acatistul Sfântului Nicolae. 
Protoiereul Gheorghe Şavelski scria că arhiereul să- 
vârşea slujbele în pace, cu multă râvnă şi dăruire:20. 
După slujbe, vlădica ţinea şi predici pline de în- 
văţăminte, în cuvinte simple şi pe înţelesul tuturor:2:. 
EI acorda o atenţie deosebită corului bisericii, în care 
făcea tot posibilul ca să atragă conducători de cor 
experimentați. Corul de la biserica rusă, în care slujea 
arhiepiscopul, era cu adevărat celebru în capitală, 
fiind considerat drept unul dintre cele mai bune co- 
ruri din Bulgaria, vrednic de urmat de toate corurile 
bisericeşti din ţară. Performanţa acestui cor încercau 
să o atingă şi coriştii de la Biserica Bulgară, de la 
Catedrala Sfintei Nedelia şi de la Catedrala Sfântul 
Alexandru Nevski:22. 

Erau, de asemenea, păstrate şi tradiţiile liturgi- 
ce ale Bisericii Ruse. De aceea, mitropolitul Ștefan 
Şokov a înţeles că se pot învăţa multe de la clerul rus 
şi, începând cu anul 1940, în urma unei înţelegeri cu 
arhiepiscopul Serafim, trimitea tineri diaconi la bise- 
rica rusă, pentru a căpăta experienţă în slujire!33. 

În timpul vieţii arhiepiscopului Serafim şi, ul- 
terior, până în 1968, slujbele în biserica rusă se ţi- 
neau zilnic, dimineaţa şi seara:24. 

Conform mărturiei fiilor săi duhovniceşti, sluj- 
bele şi rugăciunea individuală erau pentru arhiereu la 
fel de necesare ca şi respiraţia. Arhiereul se nevoia şi 
cu lucrarea de taină a rugăciunii lui lisus:35. La scurt 
timp după sosirea sa în Bulgaria, episcopul Serafim a 
facilitat trecerea în această ţară a dascălului său, 
arhiepiscopul Teofan Bâstrov:26. Semnificativ este şi 
faptul că în anul 1935, Sinodul Bisericii Bulgare a 
predat arhiepiscopului Serafim Mănăstirea Sfântul 
Arhanghel Mihail. Din partea Bisericii Bulgare s-a 
pus condiţia ca nu numai ruşii, ci şi bulgarii să fie 
acceptaţi în această mănăstire, „cu scopul de a-i avea 
drept pepinieră de adevărat monahism pentru mă- 
năstirile bulgare”. Arhiepiscopul Serafim nu s-a opus 
acestui lucru:27. 

În ciuda programului său încărcat, arhiepisco- 
pul Serafim găsea întotdeauna timp să citească litera- 
tură de suflet ziditoare, iubind mai ales vieţile sfinţi- 
lor. De-a lungul vieţii sale, arhiereul a citit colecţia 
completă în 12 volume din Vieţile Sfinţilor de Sfântul 
Dimitrie din Rostov:28. 

La şase luni de la numirea sa în Bulgaria, în no- 
iembrie 1921, episcopul Serafim a luat parte la lucră- 
rile Sinodului din Karlovac, care a jucat un rol sem- 
nificativ în viaţa Bisericii Ruse din străinătate. Este 

cunoscut faptul că problemele politice ridicate la 
acest sinod au dus la o mare perturbare a emigrației 
şi au înrăutățit relaţiile cu autorităţile bisericeşti din 
Moscova. 

Cu toate acestea, pe lângă problemele politice, 
sinodul din Karlovac a încercat să rezolve un şir de 
probleme duhovniceşti ale emigrației ruseşti, printre 
care un loc aparte îi revenea problemei referitoare la 
combaterea învățăturilor false şi a necredinţei, care 
erau răspândite printre emigranţi. Rezolvarea ei a 
fost încredinţată Departamentului de misiune al 
Sinodului din Karlovac, condus de episcopul Serafim. 

Luând cuvântul la şedinţa Sinodului, arhiereul a 
menţionat că una dintre problemele principale ale 
emigrației ruse era propaganda baptistă şi adventistă 
în rândul refugiaților, aceasta din urmă considerân- 
d-o a fi cea mai periculoasă. Potrivit arhiereului, a- 
ceastă doctrină, care neagă viaţa de apoi, poate duce 
la ateism. Arhiereul vedea, de asemenea, un mare pe- 
ricol şi în organizaţiile publice, unde, sub pretextul 
creştinismului, li se instigau tinerilor idei oculte şi 
necredinţă. 

Episcopul Serafim considera că o altă problemă 
importantă cu care se confrunta Biserica Ortodoxă 
era propaganda catolicismului militant. Pe bună 
dreptate, el atrăgea atenţia asupra faptului că Roma 
încerca să profite de situaţia gravă a Bisericii Ruse în 
favoarea misiunii sale. Episcopul a menţionat ca 
exemplu declaraţia secretarului papal, cardinalul 
Gaspari: „Fiii Bisericii catolice pot triumfa pentru 
reuşitele lor strălucite atât în vest, în Franţa şi 
Polonia, cât şi în est, în Rusia. De multă vreme 
Biserica catolică nu a mai obţinut victorii atât de 
mari şi complete”. Episcopul Serafim atrăgea atenţia 

asupra faptului totodată că propaganda catoli- 
cismului vizează nu numai Rusia, ci şi emigrația 
TUSĂI29. 

Poziţia episcopului Serafim este confirmată şi 
de alte surse. Mitropolitul Evloghie Gheorghievski, 
spre exemplu, menţiona: „Catolicii îi curtau pe tinerii 
noştri şi făceau propagandă pe scară largă a 
aşa-numitului catolicism al «ritului estic» (...) La 
Lyon sunt o mulţime de copii emigranți... şi parohia 
încă nu a reuşit să organizeze o şcoală. Copiii se 
îneacă în valurile culturii străine, îşi pierd limba, uită 
de credinţă”.:30 Trebuie adăugat faptul că Bulgaria nu 
făcea excepţie. Propaganda catolică se desfăşura foar- 
te activ în ţară, în mare măsură contribuind la aceas- 
ta şi lipsa preoţilor ortodocşi:3:. 

În scopul combaterii ofensivei catolicismului şi 
a sectarismului, episcopul Serafim a propus crearea 
unui Consiliu misionar special. În activitatea consi- 
liului intenţiona să atragă preoţi misionari experi- 
mentaţi, aflaţi în exil. Responsabilităţile acestora ar fi 
trebuit să includă studiul confesiunilor sectare şi he- 
terodoxe, organizarea cercurilor parohiale misionare. 
S-a propus organizarea pe lângă Biserica din străină- 
tate a unei edituri, pentru tipărirea de literatură teo- 
logică și pliante, precum şi crearea de cursuri misio- 
nare de scurtă durată şi şcoli misionare pentru femei. 
Ca măsură de protejare a copiilor împotriva propa- 
gandei catolice, episcopul Serafim a propus înregis- 
trarea tuturor copiilor din parohie şi purtarea de dis- 
cuţii pe teme religioase cu aceştia. 

Pentru succesul misiunii ortodoxe, arhiereul s-a 
oferit să trimită clerici la facultăţile teologice şi la in- 
stitutele misionare, unde teologii ruşi puteau face cu- 

noştinţă cu limbile, obiceiurile şi confesiunile religi- 
oase din diferite ţări. 

Pentru a se opune organizaţiilor dubioase de ti- 
neret, s-a propus crearea unei uniuni religioase şi fi- 
losofice ortodoxe pentru tinereti:32. 

Punerea în aplicare a propunerilor depindea în 
mare măsură de arhiereii și preoţii eparhiei, care din 
proprie iniţiativă puteau înfiinţa cursuri, diverse cer- 
curi parohiale, gata să opună şi rezistenţă propagării 
unor false doctrine. Cât priveşte propunerea creării 
unei edituri proprii, Biserica din exil nu dispunea de 
fonduri necesare pentru aceasta. Ulterior, de pu- 
blicarea literaturii apologetice s-a ocupat Mănăstirea 
Sfântul Iov de la Poceaev din Vladimirov, Slovacia. 

Pe lângă conducerea Departamentului de misi- 
une al Sinodului din Karlovac, episcopul Serafim par- 
ticipa, de asemenea, şi la discutarea altor probleme, 
inclusiv a celor legate de viitoarea structură de stat a 
Rusiei. 

Evident că Sinodul nu putea ignora situaţia po- 
litică din patrie. Însă perceperea într-un mod cu totul 
diferit a binelui Rusiei a condus la neînţelegeri, care 
au dezbinat Sinodul. Polemica a fost cauzată de me- 
sajul „Către fiii Bisericii Ortodoxe Ruse, aflaţi în pri- 
begie şi exil”, în care se vorbea despre revenirea la 
tronul imperial a "Țarului din dinastia Romanov. 

Oponenții referirii la dinastie considerau că o 
astfel de afirmaţie va avea un caracter politic, nu bi- 
sericesc. Alţii, din contră, ziceau că a face referire la 
Țar era tocmai o problemă bisericească. Întâistătăto- 
rul Bisericii Ruse de peste hotare, Mitropolitul 
Antonie Hrapoviţki, stăruia în ideea că a respinge 
problema dinastiei însemna a fi de acord cu revoluţia 
şi a justifica crimele acesteia. 

Un susţinător al referirii la dinastia Romanov, 
considerând-o drept legitimă, a fost şi episcopul 
Serafim Sobolev. Faptul că episcopul Serafim s-a 
pronunţat în favoarea  menţionării dinastiei 
monarhice pare a fi destul de firesc. Fiind un 
monarhist convins, arhiereul nu vedea pentru 
viitorul Rusiei o altă cale decât monarhia. Episcopul 
Serafim respingea, mai mult sau mai puţin categoric, 
alte forme de guvernare, ca nefiind statornicite prin 
Scriptură:33. Cât despre socialism, episcopul Serafim 
îl numea „doctrină a diavolului”:34. El era convins că 
Biserica trebuie să-l condamne sub toate formele 
sale, ca fiind radical contrar creştinismului:35. 
Ierarhul reacţiona negativ şi faţă de ideea de mo- 
narhie limitată, constituţională, considerând că o ast- 
fel de formă de guvernare nu este hotărâtă de Dum- 
nezeu'36. În acelaşi timp, episcopul Serafim era un 
adversar şi al unei monarhii absolute, declarând că 
monarhia ar trebui să fie ortodoxă, iar Ţarul ar trebui 
să-şi coordoneze acţiunile cu învăţăturile Bisericii. 

Slujirea episcopului Serafim în Biserica Sfântul 
Nicolae de pe Bulevardul Ţarul Eliberator a durat pâ- 
nă în anul 1934. În acel an, Bulgaria a recunoscut 
oficial U.R.S.S. şi a stabilit relaţii diplomatice cu gu- 
vernul sovietic. În timpul negocierilor preliminare, 
reprezentanţii sovietici au cerut transferul proprietă- 
ţii bisericii ruseşti din Bulgaria către U.R.S.$.137. În- 
deplinirea acestei cerinţe însemna că bisericile ar pu- 
tea fi pângărite. Era clar că comuniştii nu ar fi permis 
niciodată slujirea în aceste biserici. Istoria mărturi- 
seşte că bisericile transferate de diverse state către 
autorităţile bolşevice au avut o soartă tristă. De 
exemplu, în Iran, bisericile ortodoxe primite de co- 
muniști împreună cu alte clădiri ale ambasadei în 

1921 au fost distruse de către trimisul sovietic F.A. 
Rotştein. Odoarele Bisericii Sfântul Nicolae din in- 
cinta ambasadei, inclusiv icoanele şi steagurile, au 
fost aruncate după porţile ambasadei de către noii 
proprietari. A încetat să mai funcţioneze ca locaș 
sfânt şi Biserica Alexandru Nevski:33, care a fost 
transferată ateilor. Bolşevicii au închis şi bisericile 
ruseşti din Viena și Constantinopol!'39. 

Încă înainte de recunoaşterea sa oficială, epis- 
copul Serafim s-a adresat autorităţilor din Bulgaria, 
cu rugămintea de a nu permite încălcarea drepturilor 
de proprietate ale Bisericii Ruse din ţara gazdă. 

Sinodul bulgar s-a alăturat și el în această ches- 
tiune, creând o comisie specială prezidată de secre- 
tarul Sinodului, episcopul Boris, iar Biserica bulgară 
a făcut apel la Ministerul Afacerilor Externe şi Confe- 
siunilor pentru a influenţa situaţia. În acest sens, că- 
tre guvern s-au adresat şi Mitropolitul Ștefan şi Uni- 
unea Veteranilor din Războiul de Eliberare Ru- 
so-Turc. 

Drept urmare, guvernul bulgar, deşi a decis să 
transmită bisericile în jurisdicţia U.R.S.S., totuşi a 
solicitat guvernului sovietic menţinerea fostului sta- 
tut de proprietate bisericească din ţară. Decizia finală 
a fost un compromis, deoarece U.R.S.S. a acceptat să 
ofere Bulgariei Biserica Sfântul Nicolae din Sofia, Bi- 
serica Naşterea Domnului de pe vârful Șipka, precum 
şi Mănăstirea lambol. În acelaşi timp, reprezentanţii 
sovietici au stabilit condiţia ca Biserica Bulgară să 
gestioneze aceste biserici fără participarea emigran- 
ţilor ruşi. În anul 1934, toate aceste lăcaşuri au fost 
transmise Bisericii bulgare:40. Curând, episcopul Se- 
rafim a fost evacuat din apartamentul de la ambasa- 
dă:4!. În anii următori, arhiereul a închiriat un apar- 

tament în casa cu numărul 30 de pe strada Veliko 
Târnovo. În aceste împrejurări, totuşi comunitatea 
rusă din Sofia nu a fost nevoită să-şi caute un loc nou 
prea multă vreme. Biserica Ortodoxă Bulgară a predat 
parohiei ruseşti Biserica Sfântul Nicolae de pe strada 
Țarul Kaloian, în timp ce parohia acestei biserici a tre- 
cut la Biserica Sfântul Nicolae de pe Bulevardul Ţa- 
rului Eliberator. Timp de zece ani, Biserica Sfântul 
Nicolae de pe strada Țarul Kaloian a devenit centrul 
vieţii bisericeşti a emigrației ruseşti şi locul principal 
de slujire a episcopului, în curând arhiepiscopului, 
Serafim. Deşi această biserică era mai spațioasă decât 
cea precedentă, s-a dovedit a fi neîncăpătoare, 
datorită faptului că mulţi credincioşi bulgari au 
continuat să meargă aici, unde era o icoană făcătoare 
de minuni. Arhiepiscopul scria că enoriaşii se sufocau 
de căldură:2. 

Biserica bulgară a predat emigranților ruşi, în 
locul bisericii de pe vârful Șipka, Biserica Sfântul 
Atanasie cel Mare din Varna și în locul Mănăstirii 
Ilambol, Mănăstirea Sfântul Arhanghel Mihail din Ka- 
kaliansk:43. Stareţ al acestei mănăstiri în anii urmă- 
tori şi până la moartea sa, în 1948, a fost arhiman- 
dritul Serghie, fratele mai mic al episcopului Serafim. 
Episcopul îşi făcea multe griji pentru fratele său, 
fiind mereu îngrijorat de starea sănătăţii lui. Arhi- 
mandritul Serghie era chinuit în mod constant de 
dureri de cap insuportabile, suferind şi de alte boli, 
astfel încât de multe ori s-a aflat chiar în pragul 
morţii. Mitropolitul Veniamin Fedcenkov își amin- 
teşte că arhiepiscopul Serafim şi-a întărit fratele în 
răbdare şi credinţă toată viaţa:44. Despre părintele 
Serghie există puţine informaţii. Întreaga sa viaţă a 
trăit în umbra fratelui său, deşi arhimandritul, se 

pare, nu a fost împovărat de poziţia sa. Arhiereul a 
avut grijă de fratele său şi l-a considerat potrivit 
pentru o slujire superioară. Aşadar, în primăvara 
anului 1928, episcopul Serafim s-a adresat Sinodului 
Episcopilor Bisericii din străinătate cu o cerere de 
numire a arhimandritului Serghie în funcţia de 
adjunct al său în consiliul eparhial. Sinodul a refuzat 
cererea episcopului, justificând acest lucru prin 
faptul că nu e normal ca fratele preşedintelui 
consiliului eparhial să ajungă adjunctul său:4. În 
anul 1939, arhiepiscopul Serafim a cerut Sinodului 
să-l rânduiască pe arhimandritul Serghie episcop 
vicar, responsabil pentru hrănirea spirituală a 
enoriaşilor din parohiile ruse din Bulgaria. Sinodul, 
deşi a remarcat faptul că arhimandritul Serghie era 
vrednic de hirotonirea întru episcop, a respins totuşi 
această solicitare, făcând referire la numărul mic de 
parohii ruseşti din Bulgaria şi la legătura de sânge cu 
episcopul întâistătător:46. 

În anul în care comunitatea s-a mutat la Biserica 
Sfântul Nicolae de pe strada Țarul Kaloian, Sinodul 
Arhieresc al Bisericii Ruse de peste hotare l-a ridicat 
pe episcopul Serafim la rangul de arhiepiscop:77. 

Primind acest rang înalt, viaţa ierarhului nu s-a 
schimbat cu nimic. Începând cu anul 1934, arhiepis- 
copul închiria un apartament foarte modest, lipsit 
chiar de elementarele comodităţi, situat pe strada Ve- 
liko Târnovo. Arhipăstorul încerca să evite luxul şi 
dependenţa de lucruri, zicând: „Lucrurile mă împo- 
vărează. Ele sunt o grea sarcină pentru suflet”:48. În 
fiecare zi, arhiereul mergea pe jos pe străzile Sofiei 
spre Biserica Sfântul Nicolae. Mitropolitul Ilarion Ţo- 
nev de Dorostolsk își aminteşte: „De multe ori l-am 
văzut pe vlădica mergând pe stradă. Avea o postură 


132 


impresionantă, era înalt, bine construit, cu faţa prie- 
tenoasă, părul lung şi blond”:4e. 

Mitropolitul Ilarion mărturiseşte că încă din 
acei ani locuitorii Sofiei îl vedeau pe arhiepiscopul 
Serafim ca pe un ales al lui Dumnezeu, ca pe un bi- 
neplăcut al Său. „Mulţi îl considerau pe vlădica vă- 
zător cu duhul, scria mitropolitul Ilarion. Mare era la 
acea vreme respectul și devotamentul filial faţă de 
arhiepiscopul Serafim, atât în rândul ruşilor, cât şi al 
bulgarilor” De harismele arhiepiscopului s-a convins 
şi viitorul mitropolit Ilarion, încă de când era studen- 
tul Dimitrie 'Țonev. „Mitia va fi călugăr”, a spus odată 
cu încredere arhiepiscopul despre el.:50 Şi aşa a fost. 

Un caz interesant s-a întâmplat cu un emigrant 
rus, fost profesor asistent la una dintre universităţile 
din Rusia. În condiţiile dificile ale emigrării, el nu a 
putut să-şi scrie teza de doctorat şi, prin urmare, nici 
nu a reuşit să obţină un loc la universitate. În timpul 
spovedaniei, acest bărbat i-a mărturisit arhiereului 
durerea sa. La întrebarea: „Voi reuşi eu oare să devin 
aici profesor?”, arhiereul i-a răspuns: „Nu vă 
mâhniţi, încă patru ani şi veţi deveni neapărat”. 
Cuvintele arhiepiscopului Serafim s-au împlinit e- 
xact, iar la patru ani de la prezentarea disertaţiei sale, 
acest emigrant a fost numit profesor la una dintre 
universităţiisi. Fiii duhovniceşti ai arhiepiscopului 
Serafim îşi amintesc că de multe ori, în timpul 
spovedaniei, el le amintea de păcatele uitate sau chiar 
le dădea răspuns la gândurile care-i frământau. „Este 
absolut întâmplător”, zicea zâmbind arhiereul, ca 
răspuns la nedumerirea acestora.152 

Au simţit, desigur, şi enoriaşii puterea rugăciu- 
nilor arhiepiscopului. Arhimandritul Pantelimon îşi 
aminteşte că toţi cei care veneau la arhiepiscopul 

Serafim necăjiţi şi întristaţi plecau de la el mângâiaţi 
şi înaripaţi. Conform mărturiei arhimandritului 
Pantelimon, rugăciunea arhiepiscopului Serafim 
readucea uneori la viaţă şi pe bolnavii fără nicio 
speranţă de vindecare!5. Însă arhiepiscopul Serafim 
nu vedea nimic neobişnuit în puterea rugăciunilor 
sale. Îi plăcea să repete: „Când vom muri, atunci vom 
înțelege cât de aproape au fost de noi Mântuitorul, 
Maica Domnului şi toţi sfinţii, cum cercetau şi 
vindecau  neputinţele noastre şi cum ascultau 
rugăciunile noastre”.154 

Pentru sprijin de rugăciune către acest ierarh s-a 
adresat şi Exarhul Bisericii Bulgare, Mitropolitul Şte- 
fan, în ciuda faptului că relaţiile dintre ei nu au fost 
întotdeauna fără probleme. Este important şi faptul că 
în anul 1948, după pensionare, în fapt, fiind arestat la 
domiciliu, mitropolitul Ștefan îşi găsea mângâiere în 
corespondenţa cu arhiepiscopul Serafim.155 

Nu este de mirare că arhiepiscopul Serafim se 
bucura de dragostea păstoriţilor săi. Comunicarea cu 
el umplea sufletul omului cu un sentiment cald de 
mângâiere şi bucurie. Fiul său duhovnicesc, Ivan 
Vsevolodovici Spiller, îşi amintea: „Odată ce îl 
cunoştea pe vlădica, când cel puţin o dată era în 
preajma lui, orice persoană se apropia imediat de 
înţelegerea a ceea ce în întreaga sa viaţă de căutări 
persistente nu ar fi putut înţelege. Prin simplul fapt 
că vlădica era aproape te simţeai atât de bine, 
indiferent în ce stare ajungeai la el. Și asta, fără 
îndoială, toată lumea a simţit mereu. (...) Sunt 
absolut sigur că această stare este de aceeaşi calitate 
şi asemănătoare cu cea pe care a avut-o Motovilov în 
dialogul său cu Sfântul Serafim de Sarov:56. Mărtu- 
risesc,  îndrăznind să afirm: Vlădica Serafim 

răspândea din belşug harul lui Dumnezeu, fiind un 
energic şi constant purtător al acestuia, fără nicio în- 
doială. Sentimentul prezenţei vlădicii în casă se 
păstra mult timp după plecarea lui”.:57 La aceasta mai 
trebuie adăugat şi faptul că, în timpul slujbelor 
săvârşite de arhiepiscopul Serafim, enoriaşii vedeau 
uneori strălucind o lumină neobişnuită. Iar o fetiţă 
i-a spus chiar odată arhiereului: „Vlădica, dumneata 
răspândeşti mireasma raiului!"158. 

Arhiepiscopul se bucura de respectul şi dragos- 
tea studenţilor din Sofia, care nu numai că participau 
la slujbele sale, ci mergeau chiar şi la el acasă pentru 
spovedanie.:59 Una dintre calităţile arhiereului, con- 
form mărturiei oamenilor care l-au cunoscut, era fap- 
tul că vorbea la fel cu toată lumea, şi cu oficialii, şi cu 
fiii duhovniceşti:0. Cu deosebită plăcere arhiepisco- 
pul Serafim mergea în vizită la elevii de la gimnaziul 
rus. Arhiereul asista la lecţii, după care se adunau în 
biserică, unde le ţinea o predică vie, caldă, plină de 
har şi lumină, ca să poată ajunge la inima lor. 

O amintire vie despre această perioadă din viaţa 
arhiepiscopului Serafim a fost lăsată de ipodiaconul 
şi vechiul enoriaș al Bisericii Sfântul Nicolae, Petru 
Ivanovici Petkov: „De mic copil, mă bâlbâiam rău de 
tot, povestea el. Când Vlădica Serafim venea la gim- 
naziu, mă punea mereu să cânt o rugăciune împreună 
cu el. «Petruţ! Hai să cântăm o rugăciune!», zicea 
vlădica. În timp, tulburările de limbaj şi de vorbire 
mi-au dispărut complet, dar nu consider aceasta a fi 
o minune, ci mai degrabă socotesc că corectarea de- 
fectului meu de vorbire se datorează influenţei mora- 
le a episcopului, care mi-a dat încredere în sine. Când 
am crescut, vlădica a început să mă invite la altar 
pentru a ajuta în slujire. De obicei, cinci-şase băieţi îl 

ajutau pe preot la altar. La finalul slujbei, împreună 
cu vlădica, coboram la trapeză. După rugăciune, el îşi 
scotea rasa, apoi ne aşezam cu toţii la masă. Uneori 
vlădica îşi permitea să bea un păhăruţ de rachiu sau 
ceva vin înainte de masă”..6: 

Un alt tânăr băiat de altar, Ivan Tinin, îşi amin- 
teşte cum odată, la sfârşitul slujbei, el şi tovarăşii săi 
s-au apropiat de arhiereu, pentru binecuvântare. Ală- 
turi de arhiepiscop stătea arhidiaconul Ioanichie, ca- 
re ţinea în mâini o farfurie cu banii donați după 
slujbă de enoriaşi: „Ne-am apropiat de arhiepiscop, 
plecând smerit capul şi ţinând desfăcută palma 
dreaptă, peste cea stângă, spre binecuvântare. El ne-a 
binecuvântat, apoi a luat o mână de bani din farfurie, 
i-a pus în mâinile noastre şi părinteşte ne-a bătut 
uşor pe obraz”.162 

Aceste lovituri uşoare pe obraz erau un semn de 
deosebită simpatie a arhipăstorului pentru persoana 
în cauză. Simpatia arhiepiscopului Serafim se mani- 
festa în mod diferit. Spre exemplu, I.V. Spiller îşi 
aminteşte: „Binecuvântându-l pe cel care se apropia 
de el, uneori îşi exprima bunăvoința prin faptul că îi 
ciufulea părul entuziasmat sau îi dădea drăgăstos un 
ghiont ori o lovitură pe obraz. Cine „primea” mai 
mult, era mai fericit. Dar cel mai bucuros era acela 
sau aceea căruia, în plus, vlădica îi mai zicea şi Kolia, 
dând acest nume afectuos chiar şi unei bătrâne al că- 
rei nume şi patronimic îl cunoştea foarte bine”.:63 

Pe lângă îndatoririle sale de paroh al Bisericii 
Sfântul Nicolae şi conducerea unor parohii ruseşti 
din Bulgaria, arhiepiscopul Serafim lua parte şi la 
treburile administraţiei Bisericii Ruse de peste hota- 
re, ale cărei relaţii cu Patriarhia Moscovei se 
deteriorau rapid în acea perioadă. 

Capitolul 5. 


Arhiepiscopul Serafim şi Patriarhia 
Moscovei în anii 1920 — 1930 


Cea mai mare parte a timpului, arhiepiscopul 
Serafim a slujit sub omoforul Bisericii Ruse din afara 
graniţelor. La începutul anilor '20, toţi episcopii şi 
preoţii ruşi aflaţi în emigrare recunoşteau Biserica 
Rusă din străinătate drept singura legătură cu Patri- 
arhia Moscovei. Ei au crezut sincer că exilul lor nu va 
dura mult, că puterea comuniştilor din Rusia va că- 
dea în curând, după care se vor întoarce înapoi în pa- 
tria lor. Cu toate acestea, timpul trecea şi devenea tot 
mai clar faptul că acea putere fără de Dumnezeu avea 
să rămână în Rusia pentru multă vreme. 

În acelaşi timp, preoţilor emigranţi le era foarte 
dificil să comunice cu Sfântul Patriarh Tihon. Prin ur- 
mare, conducerea Bisericii Ruse din afara graniţelor 
s-a decis să-şi prezinte poziţia faţă de Biserica Rusă. 

De această problemă s-a ocupat Sinodul din Kar- 
lovac, care, după adoptarea mesajului „Către fii Bise- 
ricii Ortodoxe Ruse aflaţi în pribegie şi exil” a înrău- 
tăţit relaţiile cu Biserica din Rusia. 

Relaţiile ulterioare dintre Patriarhul Tihon şi 
Biserica Rusă din afara graniţelor au fost influențate 
negativ şi de un alt mesaj al Bisericii Ruse din afara 
graniţelor, cel „Către Conferinţa de la Geneva”. Mesa- 
jul cerea comunităţii mondiale ajutor pentru răstur- 
narea stăpânirii atee din Rusia. 

Nu este de mirare că la scurt timp după aceea, 
autorităţile bolşevice i-au cerut Patriarhului Tihon să 

anatemizeze membrii conducerii Bisericii Ruse din 
afara graniţelor:64. Desigur, Patriarhul Tihon nu a 
putut ceda unei astfel de cerinţe. Rezultatul confrun- 
tării dintre Întâistătătorul Bisericii Ortodoxe Ruse şi 
stăpânire a fost emiterea decretului patriarhal nr. 348 
din 5 mai 1922. Conform acestui decret, s-a considerat 
că mesajele Sinodului din Karlovac nu exprimă vocea 
oficială a Bisericii Ortodoxe Ruse, din cauza naturii 
lor politice. În plus, prin acest decret, Biserica Rusă 
din afara graniţelor era desfiinţată, iar puterea asu- 
pra parohiilor străine trecea la mitropolitul Evloghie 
Gheorghievski:65. 

Chiar a doua zi după semnarea acestui docu- 
ment, patriarhul a fost arestat, iar puterea în Biserica 
Rusă, cu sprijinul comuniştilor, a fost confiscată de un 
grup de aventurieri în reverendă, care au creat o 
schismă, numită renovaţionistă. Curând, schismaticii 
l-au dat jos din scaunul patriarhal pe Patriarhul Ti- 
hon, au anatematizat capitalismul, au introdus episco- 
patul căsătorit şi căsătoria a doua pentru clerici etc. Pe 
tot parcursul anului, în timp ce Patriarhul Tihon era în 
arest, s-a desfăşurat o aprigă confruntare între episco- 
pii credincioşi Preafericitului Tihon și cei schismatici. 
Este foarte important să subliniem faptul că, la acea 
vreme, regimul bolşevic-ateist recunoștea drept auto- 
ritate bisericească legitimă doar schisma renova- 
ţionistă. 

În aceste condiţii, mitropolitul Agatanghel Pre- 
obrajenski, numit de către Patriarhul Tihon locţiitor 
al tronului patriarhal, a ales singura cale de ieşire, 
permiţând eparhiilor, din cauza dezorganizării vieţii 
bisericeşti şi a incapacității de a prelua controlul, tre- 
cerea temporară, până la normalizarea vieţii bisericii, 
la autoadministrare:66. 

Ierarhii ruşi din străinătate erau într-o totală 
nedumerire, neștiind dacă să respecte sau să nu res- 
pecte decretul Patriarhului Tihon. Pe de o parte, de- 
cretul provenea de la înalta autoritate a Bisericii Ru- 
se. Pe de altă parte, toată lumea ştia că patriarhul fu- 
sese arestat, că la Petrograd se pregătea pedepsirea 
cu moartea a Mitropolitului Veniamin Kazanski şi că 
în toată ţara erau arestaţi clericii credincioşi Pa- 
triarhului Tihon. Decretul Mitropolitului Agatanghel 
Preobrajenski privind autoadministrarea temporară 
a eparhiilor nu presupunea abolirea Bisericii Ruse de 
peste hotare, ci mai degrabă consolidarea acesteia. 

Cei din emigrare, desigur, intuiau faptul că de- 
cretul fusese smuls de la patriarh cu forţa. În anii 
1922-1923 s-au făcut multe presupuneri cu privire la 
modul în care a apărut acest decret. 

Episcopul Serafim Sobolev nu a rămas nici el in- 
diferent în această privinţă. EI era sigur că decretul nu 
a fusese dat de bună voie. În acest caz, se întreba el, 
trebuie oare respectat decretul, dacă apăruse sub pre- 
siune din afară? Şi episcopul Serafim a decis să se ba- 
zeze pe analogii istorice, care erau suficiente, cea mai 
grăitoare dintre acestea ţinând de începutul secolului 
al XIX-lea, când a avut loc un incident similar cu epis- 
copii romano-catolici şi cu papa Pius al VII-lea. 

Napoleon Bonaparte voia cu orice preţ să insti- 
tuie în Europa episcopi fideli lui, fără participarea pa- 
pei. Pentru aceasta, însă, împăratul francez avea ne- 
voie de acordul papei de la Roma. Prin violenţă, Na- 
poleon a obţinut semnătura necesară de la papă. În 
acelaşi timp, Napoleon i-a indus în eroare episcopii 
francezi cu privire la situaţia reală în care se găsea 
capul Bisericii de la Roma. Unii episcopi s-au supus 
lui Napoleon, alţii însă au refuzat să facă acest lucru. 

Ulterior, papa îi scria lui Napoleon: „În faţa lui 
Dumnezeu declarăm că conștiința noastră nu permi- 
te îndeplinirea acordului încheiat şi că tot ceea ce am 
făcut în timpul detenţiei noastre a fost doar o 
chestiune de violenţă şi de scandal, şi, prin urmare, 
noi (...) ne delimităm de ceea ce am semnat”. Când 
papa a fost eliberat, el a aprobat comportamentul 
episcopilor care refuzaseră să asculte de decretele 
date sub presiunea lui Napoleon. 

Episcopul Serafim a găsit în această situaţie 
multe în comun cu ceea ce se întâmpla în Rusia sub 
bolşevici. Episcopul era convins că Patriarhul Tihon 
era supus unei presiuni mult mai mari decât cea su- 
ferită de papa Pius al VII-lea. Prin urmare, concluzia 
episcopului Serafim a fost următoarea: „Dacă va fi 
voia lui Dumnezeu ca noi toţi să ajungem la elibera- 
rea nu numai a Patriarhului Tihon, ci şi a întregii Ru- 
sii de sub regimul sovietic, atunci vom afla la ce mare 
presiune a fost expus Preafericirea Sa, Patriarhul, de 
către duşmanii Bisericii noastre şi ai Patriei, înaintea 
cărora Napoleon este un copil nevinovat, cu toate 
ororile violenţei sale.” Cuvintele arhiereului s-au do- 
vedit a fi profetice. Abia după căderea puterii comu- 
niste a devenit cunoscută presiunea teribilă exercita- 
tă de către atei asupra Patriarhului Tihon. 

Episcopul Serafim era departe de a-l condamna 
pe Patriarhul Tihon pentru decretul său. Dar nu era 
de acord categoric cu acuzaţiile de activitate politică 
ale Bisericii Ruse din afara graniţelor, exprimate în 
decretul nr. 348. Arhiereul era gata să admită nuanţa 
politică în declaraţiile monarhice ale Sinodului din 
Karlovac. Însă episcopul Serafim considera just 
apelul către Conferinţa de la Geneva cu privire la 


140 


persecuția Bisericii din Rusia, aducând drept dovadă 
exemple din istoria Bisericii. 

Potrivit episcopului, mesajul către Conferinţa 
de la Geneva reprezenta „strigătul deznădăjduit al su- 
fletului rusesc cu rugămintea către toate popoarele 
lumii de a salva, prin orice mijloace posibile, chiar 
până la folosirea armelor, nefericitul popor rus de 
sub jugul bolşevic, ca şi cult al crimelor, jafului şi 
blasfemiei în Rusia”. Episcopul Serafim era convins 
că, adresând un astfel de apel către comunitatea 
mondială, Sinodul din Karlovac a urmat calea Sino- 
dului de la Cartagina secolului al V-lea. Sfinţii Părinţi 
de la acest Sinod au făcut apel la suverani, fiii 
împăratului Teodosie cel Mare, cu o cerere de a 
trimite trupe pentru a salva Biserica de violenţa 
donatiştilor eretici (Canonul 93 al Sinodului de la 
Cartagina). Episcopul Serafim a făcut referire şi la 
Apostolul Pavel, care a recurs la ajutorul militar 
împotriva „celor răzvrătiți”, precum şi la exemplul 
Patriarhului Ermoghen, patriarhul Moscovei care 
chemase poporul la luptă împotriva polonezilor, care 
capturaseră Moscova la începutul secolului al 
XVII-lea.:67 

Se poate obiecta aici, de exemplu, că Sfântul 
Mucenic Ermoghen al Moscovei chema la luptă îm- 
potriva invadatorilor externi. Dar dacă ne amintim 
cuvintele lui Lenin că „Rusia a fost cucerită de bolşe- 
vici”:68, atunci cuvintele episcopului Serafim nu mai 
par atât de departe de realitate. 

Problema decretului patriarhal a fost pusă în 
discuţie în cadrul unei adunări a Bisericii Ruse din 
afara graniţelor din 1 septembrie 1922. Îndemnul 
episcopului Serafim de a trata decretul după Evan- 
ghelie, adică „cu înţelepciunea şarpelui şi blândeţea 

porumbelului”:69, nu a fost auzit. Cei prezenţi erau 
înclinați să-i asculte pe protoiereul Vladimir Vosto- 
kov şi pe generalul Nicolae Batiuşin, care cereau res- 
pingerea decretului. Drept urmare, s-a decis ca 
decretul Patriarhului Tihon să fie respins. 

Dar a doua zi, la Sremski Karlovţi a sosit arhie- 
piscopul Anastasie Gribanovski, care nu a fost de 
acord cu decizia luată cu o zi înainte. Pe 2 septem- 
brie, arhiereii Bisericii Ruse din afara graniţelor s-au 
adunat într-o altă şedinţă, dar fără prezenţa pro- 
toiereului V. Vostokov şi a generalului Batiuşin. La 
această întrunire arhierească arhiepiscopul Anastasie 
a fost sprijinit întru toate de episcopul Serafim So- 
bolev, după care i s-au alăturat şi alţi episcopi. Drept 
urmare, ierarhii au decis să desființeze Administraţia 
Bisericească din afara graniţelor şi să transfere con- 
ducerea Bisericii din străinătate către Sinodul Epis- 
copilor, fără participarea preoţilor şi a mirenilor.:70 

Şi în anii următori, episcopul Serafim s-a pro- 
nunţat împotriva ideii de „Sinod extins”, adică a unui 
sinod la care să participe şi mirenii. Arhiereul se 
temea că politicienii laici vor încerca să ia decizii 
dezavantajoase pentru Biserica Ortodoxă. 

Episcopul Serafim avertiza că la un astfel de 
sinod laicii vor deveni judecători ai Patriarhului, ceea 
ce îi va submina autoritatea atât în ochii poporului 
rus, cât şi în ochii întregii lumi. În opinia episcopului 
Serafim, soarta Bisericii din străinătate o poate deci- 
de doar Sinodul Episcopilor, întrucât „nu laicii, ci 
episcopii sunt principalele persoane responsabile în 
Biserică şi lor le va aparţine ultimul cuvânt cu privire 
la suprema autoritate bisericească”.17: 

Cât despre personalitatea viitorului conducător 
al Bisericii Ruse din afara graniţelor, episcopul Sera- 

fim îi sfătuia şi pe mitropolitul Evloghie şi pe mitro- 
politul Antonie să renunţe la putere. 

Desigur, prin propunerea sa episcopul Serafim 
putea provoca nemulțumiri din partea ambilor mi- 
tropoliţi. Dar acest lucru nu-l deranja prea mult. Pen- 
tru el, principalele considerente erau adevărul cano- 
nic, modul legiuit înaintea lui Dumnezeu de călăuzire 
a emigrației bisericeşti şi dreptatea creştină. Mer- 
gând pe această cale, arhiereul nu se temea să facă 
declaraţii pe care conducerea Bisericii din afara 
graniţelor le putea considera nepotrivite. 

Unele dintre propunerile episcopului Serafim 
corespundeau opiniei altor episcopi ai Bisericii din 
străinătate. Deşi Mitropolitul Antonie rămăsese în- 
tâistătător al Bisericii Ruse de peste hotare, politici- 
enii laici nu au mai putut influenţa viaţa Bisericii. 
Începând cu anul 1923, în fruntea Bisericii din 
străinătate se aflau deja Sinoade Episcopilor care se 
ţineau anual şi nu Sinoadele cu participarea clerului 
şi a laicilor. Sinodul Episcopilor a devenit organul de 
conducere în perioada dintre Sinoadele Episcopilor. 

După moartea Patriarhului Tihon şi arestarea în 
1925 a locţiitorului tronului patriarhal Petru Polian- 
ski, în fruntea Bisericii Ruse s-a ridicat adjunctul loc- 
ţiitorului tronului patriarhal, mitropolitul Serghie 
Stragorodski. Ulterior, în 1943, mitropolitul Serghie a 
devenit patriarh. 

Pare important faptul că, în acţiunile sale ulteri- 
oare, episcopul Serafim şi-a concentrat atenţia asu- 
pra mitropolitului Serghie, în calitate de întâistătător 
al Bisericii Ruse. 

Astfel, în anul 1926, în timpul conflictului din- 
tre Sinodul Episcopilor şi Mitropolitul Evloghie, arhi- 
episcopul Teofan Bâstrov şi episcopul Serafim Sobo- 

lev i-au cerut sfatul mitropolitului Serghie, care i-a 
sfătuit fie să creeze un organism autoritar de admi- 
nistrare a Bisericii, care să rezolve conflictul la faţa 
locului, fie să decidă trecerea ierarhilor Bisericii Ruse 
de peste hotare în jurisdicţia Bisericilor Locale:72. 

În acelaşi an, când Sinodul Episcopilor Bisericii 
Ruse din afara graniţelor iniţia demersuri în favoarea 
recunoaşterii autocefaliei Bisericii Poloneze, ambii 
arhierei, arhiepiscopul Teofan şi episcopul Serafim, 
şi-au exprimat protestul şi au declarat că, fără voia 
autorităţilor Bisericii din Moscova, Sinodul Episcopi- 
lor nu are dreptul să rezolve astfel de probleme.:73 

Iar atunci când Sinodul Episcopilor a încercat 
să decidă înlocuirea catehismului Sfântului Filaret al 
Moscovei cu catehismul Mitropolitului Antonie Hra- 
poviţki, arhiepiscopul Teofan şi episcopul Serafim 
şi-au ridicat din nou vocea şi au declarat că Sinodul 
nu-şi poate asuma asemenea puteri, fără permisiunea 
întregii Biserici Ruse.174 

Un moment de cotitură în viaţa Bisericii Ruse 
din afara graniţelor a fost vestita Declaraţie a Mitro- 
politului Serghie Stragorodski, care şi-a anunţat loia- 
litatea faţă de comunişti. În spatele cuvintelor Decla- 
raţiei se ascundea nu doar loialitatea, ci şi consimţă- 
mântul la intervenţia autorităţilor fără de Dumnezeu 
în viaţa Bisericii. O manifestare a unei astfel de poli- 
tici a fost cererea mitropolitului Serghie către ierarhii 
ruşi din străinătate să confirme, prin semnătură, lo- 
ialitatea faţă de guvernul comunist, după următorul 
model: „Eu, subsemnatul, îmi iau angajamentul real 
că de acum încolo, aflându-mă sub jurisdicţia Patri- 
arhiei Moscovei, nu voi permite nimic din activitatea 
mea publică, în special din cea bisericească, care poa- 

te fi considerat drept expresie a neloialităţii mele faţă 
de Guvernul Sovietic”.175 

În practică, aceasta însemna nu numai interzi- 
cerea de a predica împotriva celor fără de Dumnezeu, 
nu numai interdicţia de a vorbi împotriva închiderii 
bisericilor şi a persecuției credincioşilor, ci şi restric- 
ţia de a pomeni la parastase sufletele celor „ucişi fără 
vină”. Dar şi mai neplăcută a fost continuarea logică 
a unei astfel de politici, întrucât clericii care şi-au dat 
semnătura deveneau susţinători ai puterii bolşevice 
în faţa întregii lumi. 

După cum se ştie, întreaga lume ortodoxă în acei 
ani s-a ridicat în apărarea Bisericii ruse persecutate. 
Mitropolitul Ştefan al Sofiei, de exemplu, scria: 
„Suntem surprinşi de faptul că la noi în Bulgaria, un 
bun gospodar îşi tratează cu mai multă atenţie şi grijă 
vitele decât autorităţile îşi tratează cetăţenii acolo, în 
Rusia «liberă» (...) Încă nu a fost uitat cazul, în care 
executarea a doi criminali italieni:76 a provocat o fur- 
tună de indignare aproape în întreaga lume. Dar fap- 
tul că cei mai cruzi despoţi, cărora li s-a dat ca inima 
lor să nu mai fie inimă de om, ci o inimă de dobitoc 
(cf. Daniil 4, 13), tiranizează un întreg, popor, blasfe- 
miază pe Dumnezeu, pe Hristos şi toate valorile sfinte 
ale sufletului uman, ameninţă că vor inunda întreaga 
lume cu freneziile şi necredinţa lor, nu provoacă prin- 
tre popoarele luminate nici groază, nici dezgust, nici 
protest puternic şi unit. Iar ceea ce se întâmplă în 
Rusia nu este doar cea mai brutală violenţă împotriva 
poporului rus, ci şi o ameninţare pentru întreaga lu- 
me. Este timpul să se scuture întreaga lume culturală 
creştină, este timpul să ne eliberăm, este timpul să 
trezim conştiinţa umană şi să înfierăm violenţa con- 
tinuă împotriva poporului rus deznădăjduit şi a Bise- 

ricii, împotriva adevăratului său nume, şi să o con- 
damnăm hotărât ca fiind cea mai ruşinoasă crimă 
pentru luminatul secol al XX-lea”.177 

Cu siguranţă ar fi fost foarte ciudat dacă epis- 
copii ruşi refugiaţi, care trăiau în condiţii de libertate, 
ar fi tăcut despre ceea ce se întâmpla în Rusia. 

Acţiunile mitropolitului Serghie au stârnit o se- 
rie de separări în Biserica Rusă. Unii episcopi au fost 
de acord să i se supună mitropolitului Serghie şi, prin 
urmare, bolşevicilor, în timp ce alţii au preferat să ru- 
pă relaţiile cu Patriarhia Moscovei. Este clar că nici 
Biserica din afara graniţelor nu putea fi de acord cu 
cererea de loialitate faţă de guvernul comunist. În 
Epistola Sinodului Episcopilor Bisericii din afara gra- 
niţelor din 1927, semnată, printre alţi episcopi, şi de 
episcopul Serafim, se spunea: „Biserica nu poate bi- 
necuvânta o politică anticreştină, cu atât mai mult o 
politică fără de Dumnezeu. Afirmând acest lucru, nu 
vrem să spunem că Biserica ar trebui să fie complet 
străină de politica statului. Biserica ar trebui să fie 
mai presus de interesele politice şi de spiritul de par- 
tid, având totodată datoria să binecuvânteze nu doar 
politica creştină a statului, ci şi lupta împotriva prin- 
cipiilor sale anti-creştine şi chiar lipsite de Dumne- 
zeu”. Declaraţia mitropolitului Serghie nu a fost recu- 
noscută drept document bisericesc, ci ca document 
pur politic, care nu poate avea o semnificaţie canoni- 
că bisericească şi nu poate fi obligatorie pentru cei 
care sunt liberi de jugul puterii atee:78. 

Cererea de loialitate faţă de bolşevici a fost res- 
pinsă de Sinodul Episcopal al Bisericii Ruse din afara 
graniţelor din 1927 privitor la subordonarea admi- 
nistrativă faţă de mitropolitul Serghie. Patru ani mai 
târziu, în 1931, a urmat ruperea comuniunii biseri- 

ceşti şi de rugăciune cu mitropolitul Serghie şi cu cle- 
rul care îl susținea. Biserica Rusă din afara graniţelor 
a continuat să-l pomenească la slujbe pe locţiitorul 
scaunului patriarhal, Mitropolitul Petru Polianski, 
care se afla în arest. 

În mod formal, tocmai din acest moment a în- 
ceput divizarea între autorităţile Bisericii din Mosco- 
va şi Sinodul din afara graniţelor. A acuza Sinodul 
pentru atitudinea sa ar fi cu siguranţă un lucru 
nepotrivit. 

Mitropolitul Serghie, care îndura presiuni grave 
din partea celor fără de Dumnezeu, a continuat să 
meargă pe calea compromisului, de dragul turmei sa- 
le. Mitropolitul credea că în acest fel Biserica va pu- 
tea supravieţui până la sfârşitul persecuției. Numai 
preocuparea pentru turmă justifică oarecum acordul 
mitropolitului Serghie la compromisul pe care l-a 
făcut cu ateii. 

Dar tot prin grija pentru turmă se explica şi po- 
litica Sinodului din afara graniţelor. Un compromis 
cu puterea ateilor ar fi provocat plecarea din Biserica 
Rusă din afara graniţelor către structurile marginali- 
zate a milioane de emigranţi ruşi, care visau la elibe- 
rarea Rusiei de ateii care au înrobit-o. Aceasta privea 
şi Bisericile din alte state. În 1934, patriarhul Serbiei, 
Varnava, remarca pe bună dreptate că separarea Bi- 
sericii Ruse din afara graniţelor de Patriarhia Mosco- 
vei nu era decât o parte din problema generală a or- 
todoxiei ruse. 

Patriarhul Varnava al Serbiei sublinia că aproa- 
pe peste tot unde episcopii ruşi erau în afara sferei de 
influenţă a statului bolşevic apăreau conflicte cu Pa- 
triarhia Moscovei. El afirma că acest lucru „nu poate 
fi explicat doar prin agresivitate şi, în general, prin 

vinovăția personală a unora sau a altora dintre ie- 
rarhi”, ci poate fi explicat, în primul rând, prin poli- 
tica antireligioasă a comuniştilor, prin dependenţa 
mitropolitului Serghie faţă de această politică şi prin 
libertatea faţă de această politică a ierarhilor din 
afara graniţelor.:79 

Relaţiile Sinodului de la Karlovac cu Patriarhia 
Moscovei s-au complicat după interdicţia de a sluji, 
impusă de mitropolitul Serghie în anul 1934 mai mul- 
tor arhiepiscopi ai Bisericii din afara graniţelor: mi- 
tropolitului Antonie Hrapoviţki, arhiepiscopilor Ana- 
stasie Gribanovski, Serafim Luchianov, Meletie Za- 
borovski, episcopilor Nestor Anisimov, Tihon Liaşcen- 
ko, Tihon Troiţki şi Victor Sviatin'80. În prezent, există 
dovezi că interdicţia venită de la mitropolitul Serghie 
fusese dată sub presiunea autorităţilor ateiste:8. 

Biserica din afara graniţelor nu a recunoscut 
aceste interdicții. Şi Patriarhul Varnava al Serbiei le-a 
considerat nedrepte. Celelalte Biserici Ortodoxe au- 
tocefale au ignorat, de asemenea, interdicțiile mitro- 
politului Serghie şi au permis slujirea cu clerul Bise- 
ricii Ruse din afara graniţelor. 

Totodată, unii episcopi ai Bisericii din afara gra- 
niţelor îl mustrau direct pe mitropolitul Serghie şi pe 
clericii credincioşi lui. Mitropolitul Serghie era acuzat 
de trădarea intereselor Bisericii, deşi sarcina sa era 
tocmai aceea de a salva Biserica de distrugerea com- 
pletă pe care o plănuiseră comuniștii. 

În acei ani, şi vlădica Serafim Sobolev se afla în 
afara comuniunii cu mitropolitul Serghie. Protoiereul 
G.I. Şavelski scrie că după ruperea de mitropolitul 
Serghie, episcopul Serafim Sobolev nu numai că s-a 
pronunţat clar împotriva guvernului bolşevic, numin- 
du-l „putere demonică”, ci a condamnat şi politica vi- 

carului locţiitorului tronului patriarhal, mitropolitul 
Serghie Stragorodski:82. 

În ceea ce priveşte poziţia arhiepiscopului Sera- 
fim faţă de bolşevici, mărturiile protoiereului G. Şa- 
velski pot fi de încredere, întrucât ele sunt confirmate 
şi prin alte informaţii.:83 Se ştie că încă de la sfârşitul 
anilor '30 ierarhul scria că este necesară rugăciunea 
pentru răsturnarea puterii atee din Rusia.:34 Nu 
există nimic anti-bisericesc în declaraţiile antisovieti- 
ce ale episcopului Serafim. Celebrele cuvinte ale Apo- 
stolului Pavel: nu este stăpânire decât de la Dumne- 
zeu (Rom. 13, 1), Părinţii Bisericii, cu o mie cinci sute 
de ani înaintea comuniştilor, le-au atribuit în mod 
categoric însuşi principiului puterii, ca manifestare a 
armoniei în lume, şi în niciun caz unor anumite regi- 
muri politice sau conducători şi şefi, printre care erau 
chiar şi duşmani ai lui Hristos:85. 

După cum se ştie, apostolii nu s-au supus auto- 
rităţilor (Fapte 4, 5-20; 5, 27-29), iar Sfântul Vasile 
cel Mare s-a rugat pentru eliberarea Imperiului Ro- 
man de sub guvernarea împăratului Iulian Apostatul, 
care trădase credinţa creştină.!86 Şi dacă Sfântul Iosif 
din Voloţk l-a numit chiar pe ţarul căzut în necinste 
şi răutate nu slujitor al lui Dumnezeu, ci slujitor al 
diavolului, care nu poate fi ascultat:87, cu atât mai 
mult cuvintele preacuviosului puteau fi folosite la 
adresa guvernului comunist, care avea drept scop 
anihilarea credinţei în Dumnezeu. Cuvintele Aposto- 
lului Pavel confirmă faptul că el avea în vedere doar 
dregătorii care nu se temeau de fapta bună, ci de cea 
rea (Rom. 13. 2-4). Cu toate acestea, ideologia comu- 
nistă înlocuia adesea conceptele de bine şi de rău. 
Ceea ce este cel mai important pentru un creştin, cre- 
dinţa în Dumnezeu, era pentru comunişti o crimă, în 


149 


timp ce blasfemia, falsitatea şi denunţarea erau pen- 
tru ei o virtute. 

Represiunile lui Iosif Djugaşvili Stalin, din anii 
1920-1930, au vizat clase întregi și au dus la moartea 
a milioane de oameni nevinovaţi. În acest sens, au 
fost distruşi cei mai buni oameni, cei mai harnici ţă- 
rani şi cei mai aleşi reprezentanţi ai intelighenţiei. Cu 
puţin timp înainte de război, represiunile în masă au 
atins şi armata roşie, ceea ce a adus Rusia în pragul 
dezastrului în anul 1941. 

Până la începutul Celui de-al Doilea Război 
Mondial, comuniştii distruseseră aproape complet 
Biserica Ortodoxă. În ajunul războiului în Rusia nu 
mai era nicio mănăstire, rămăseseră mai puţin de do- 
uă sute de parohii şi doar patru episcopi pe scaunul 
arhieresc. Astfel, atitudinea arhiepiscopului Serafim 
față de regimul comunist ateu stabilit în Rusia poate 
fi considerată destul de clară şi justificată. Cu toate 
acestea, atitudinea sa față de Patriarhia Moscovei nu 
era la fel de limpede. 

Pe de o parte, arhiepiscopul Serafim nu fusese 
de acord cu politica compromisurilor. La şapte ani de 
la Declaraţia mitropolitului Serghie, în anul 1934, 
într-o scrisoare către arhiepiscopul Veniamin Fed- 
cenkov, care recunoscuse autoritatea comunistă, ar- 
hiepiscopul Serafim sublinia că recunoaşterea autori- 
tăţii ateiste este un păcat mai grav decât erezia. „Prin 
această recunoaştere, scria arhiepiscopul Serafim, tu 
autorizezi în mod liber şi conştient nenumăratele 
atrocități ale guvernului sovietic pentru distrugerea 
poporului nostru ortodox rus şi a Bisericii noastre 
Ortodoxe Ruse, tu condamni necuprinsa şi neînfrica- 
ta oştire de noi martiri şi mărturisitori, victime ale 
regimului sovietic, care reprezintă un persecutor sân- 

geros nu numai al credinţei noastre, ci şi al tuturor 
lucrurilor bune de pe pământ, tu predai întreaga 
noastră Biserică rusă în stăpânirea Satanei, căci pu- 
terea sovietică nu îi slujeşte lui Dumnezeu, ci Satanei, 
fiind o putere atee, fără credinţă, fără Dumnezeu (...) 
Tu, recunoscând puterea sovietică, arunci în pră- 
pastie întreaga zidire a Bisericii”188. 

Pe de altă parte, arhiepiscopul Serafim niciodată 
nu pusese crimele comuniştilor pe seama Patriarhiei 
Moscovei. Exprimându-şi dezacordul categoric faţă de 
poziţia arhiepiscopului Veniamin, Vlădica Serafim a 
continuat să-l considere un bun prieten şi rugător. Şi 
chiar după dezvăluirile sale, arhiepiscopul Serafim îi 
scria: „Priveşte la aceste rânduri ale scrisorii mele ca la 
o expresie a iubirii mele pentru tine, ca răspuns la 
dragostea sinceră şi prietenoasă pe care mi-ai arătat-o 
în anii noştri de studenţie şi chiar după aceea. Nu voi 
uita niciodată această iubire. Dacă cele înşiruite de 
mine nu vor găsi răspunsul potrivit în sufletul tău şi te 
vor mâhni, atunci iartă-mă. În fiecare zi din inimă mă 
rog pentru tine, dragul meu vlădică! Şi te rog să mă 
pomeneşti şi pe mine în rugăciunile tale. Cu dragoste 
ţi se închină şi fratele meu, care suferă foarte rău de 
dureri de cap şi de stomac după operaţie”.189 

Arhiepiscopul Serafim sublinia faptul că păcat 
era tocmai voluntara, „libera şi conştienta” recunoaş- 
tere a puterii bolşevice, şi nu spunea nimic despre 
recunoaşterea forţată a acestei puteri de către ierarhii 
aflaţi în Rusia. 

De asemenea, trebuie amintit faptul că în anii 
1920-1940, preoţii Patriarhiei Moscovei care reuşise- 
ră să scape din ghearele monştrilor sovietici şi să fugă 
în străinătate erau acceptaţi în Biserica din afara gra- 
niţelor nu numai în rangul lor, ci şi fără nicio pocăință. 


151 


Aceşti păstori, care suferiseră atâta durere, era con- 
sideraţi nu trădători, ci mărturisitori. O astfel de prac- 
tică a fost stabilită oficial de Sinodul Episcopilor Bise- 
ricii din afara graniţelor din 1938.:% La acest sinod a 
fost prezent şi arhiepiscopul Serafim Sobolev. 

Trebuie menţionat însă, că poziţia arhiepisco- 
pului Serafim era mult mai moderată decât cea adop- 
tată în general de Biserica Rusă din afara graniţelor. 
De exemplu, Exarhul Bisericii Bulgare, mitropolitul 
Ştefan Șokov, mărturisea că arhiepiscopul Serafim nu 
era de acord cu extremele Bisericii Ruse din afara 
graniţelor.:9: Despre faptul că arhiereul „nu împărtă- 
şea niciodată râvnele extreme” ale Sinodului din afa- 
ra graniţelor amintea şi mitropolitul Paisie de Vra- 
ţa:%. Important este şi faptul că arhiereul, fiind de 
fapt superiorul eparhiei ruseşti din Bulgaria, nu fuse- 
se oprit de la slujire de Mitropolitul Serghie în anul 
1934. Cert este faptul că, dacă arhiereul Serafim ar fi 
fost un adversar activ al Patriarhiei Moscovei, nu ar fi 
putut evita interdicţia de a sluji din partea autorităţii 
bisericeşti din Moscova. 

În anii '30, arhiepiscopul Serafim a menţinut 
contactul cu colegul său de studenţie, arhiepiscopul 
Veniamin Fedcenkov, şi cu mitropolitul Elefterie Bo- 
goiavlenski al Lituaniei, care se afla în jurisdicţia Pa- 
triarhiei Moscovei şi care nu punea la îndoială autori- 
tatea mitropolitului Serghie Stragorodski. 

Prin aceşti arhierei, precum şi prin Patriarhul 
Varnava al Serbiei, în anii 1935-1936, arhiepiscopul 
Serafim a trimis în Rusia mai multe exemplare ale 
cărții sale Noua doctrină despre Sophia - Inţelepciu- 
nea lui Dumnezeu, exemplare trimise direct mitro- 
politului Serghie:93. 

Arhiepiscopul Serafim intenţiona să avertizeze 
Biserica din Patrie despre o nouă doctrină periculoa- 
să, care fusese expusă în scrierile protoiereului S$. 
Bulgakov. Condamnarea acestor scrieri, mai întâi de 
către Patriarhia Moscovei, iar mai apoi şi de Biserica 
Rusă din afara graniţelor, devenise pentru Arhiepis- 
copul Serafim un semn al unităţii între Biserica din 
afara graniţelor şi Biserica din Patrie. 

Capitolul 6. 
La straja purității Ortodoxiei 


Arhiepiscopul Serafim împotriva 
învăţăturii mitropolitului Antonie 
despre răscumpărare 


Primele decenii ale guvernării comuniste au dus 
la distrugerea efectivă a şcolilor teologice din Rusia. 
Timp de câteva decenii, emigrația a devenit centrul 
dezvoltării gândirii teologice ruse. Un rol semnifica- 
tiv în acest sens l-a avut Institutul Sfântul Serghie din 
Paris, deşi mulţi teologi provin şi din alte şcoli 
teologice. Este destul de firesc ca pe calea dezvoltării 
învăţăturii teologice să apară greşeli şi rătăciri. Dar 
exact aşa se cristalizează învăţătura Bisericii, care 
de-a lungul istoriei sale, prin dezbateri teologice, a 
stabilit ce este adevărul, ce este opinia personală şi ce 
este erezia. 

Din păcate, ruperea de Biserica din Rusia nu 
le-a permis teologilor ruși din exil să-şi pună învăţă- 
turile lor în atenţia întregii Biserici ruse. Consecințele 
au fost triste. Căci în exil, în anii 1920-1930, s-au 
dezvoltat şi unele învățături care pot fi numite doar 
convenţional ortodoxe. 

Semnificativ este faptul că un rol important în 
confruntarea cu aceste idei dubioase l-a jucat însuşi 
arhiepiscopul Serafim Sobolev. 

Prima dintre aceste învățături, cea despre răs- 
cumpărare, i-a aparţinut întâistătătorului Sinodului 
Episcopilor Bisericii Ortodoxe Ruse din afara grani- 
ţelor, mitropolitului Antonie Hrapoviţki. Cea de-a 
doua, despre Sophia, a fost dezvoltată de protoiereul 
Serghei Bulgakov. 

Mitropolitul Antonie Hrapoviţki a dezvoltat 
doctrina sa despre răscumpărare chiar înainte de re- 
voluţia din Rusia. Mitropolitul şi-a expus teoria sa 
despre sensul jertfei lui Hristos în cartea Experienţa 
catehismului creştin ortodox, care a fost publicată în 
anul 1924, şi în Dogma răscumpărării, care a apărut 
în anul 1926. Această învăţătură a devenit o reacţie 
fără precedent faţă de învăţătura juridică despre răs- 
cumpărare, care fusese prezentată în teologia ortodo- 
xă până în secolul al XIX-lea. Întâistătătorul Sinodu- 
lui Bisericii Ruse din afara graniţelor, care a adus o 
contribuţie semnificativă în dezvoltarea teologiei pas- 
torale, s-a apropiat de fapta ispăşitoare a lui Hristos 
chiar din punct de vedere pastoral. Pentru mitropoli- 
tul Antonie, slujirea pastorală se manifestă prin dra- 
gostea plină de compasiune, în timp ce harul preoţiei 
îi dă păstorului darul „identificării spirituale” cu tur- 
ma:94. După mitropolitul Antonie, însăşi dragostea 
plină de compasiune renaşte omul la o nouă viaţă. 
Aceste concepţii mitropolitul Antonie le susţinea şi în 
dogmatică. Unirea lui Hristos cu sufletele noastre, 
potrivit mitropolitului, are loc prin iubirea Lui plină 
de compasiune pentru noi, prin chinurile Sale sufle- 
teşti. Întrucât Domnul, în opinia mitropolitului An- 
tonie, a experimentat cea mai înaltă suferinţă duhov- 
nicească în Grădina Ghetsimani, atunci lupta sufle- 
tească din Ghetsimani este punctul culminant în lu- 
crarea răscumpărării noastre. Chinurile de pe cruce 


155 


de la răstignirea Mântuitorului erau, pentru mitro- 
politul Antonie, pe planul al doilea. Potrivit ierarhu- 
lui, moartea pe cruce nu L-a înspăimântat pe Mân- 
tuitorul Hristos, dar suferința duhovnicească din 
Ghetsimani a fost chinuitoare pentru EI. Prin urma- 
re, tocmai „suferinţa duhovnicească a lui Hristos 
pentru păcatele lumii reprezintă răscumpărarea 
noastră”.19%5 

Despre moartea pe cruce a lui Hristos, mitropo- 
litul Antonie spunea că de ea a fost nevoie tocmai 
„pentru ca credincioşii să aprecieze valoarea chinuri- 
lor Sale sufleteşti ca fiind incomparabil mai mari de- 
cât chinurile Sale trupeşti”.196 

Între învăţăturile mitropolitului Antonie, cea 
despre păcatul strămoşesc originar este de asemenea 
una specială. EI scrie: „Adam nu a fost atât vinovatul 
pentru păcătoşenia noastră, cât primul păcătos în 
timp, şi, chiar dacă nu am fi fost fiii lui, oricum am fi 
păcătuit”:97. Sau: „Naşterea noastră din strămoşii 
păcătoşi nu este singurul motiv al condiţiei noastre 
păcătoase: Dumnezeu ştia că fiecare dintre noi va 
păcătui la fel ca şi Adam”.198 

Doctrina Mitropolitului Antonie s-a remarcat cu 
adevărat prin noutatea ideilor. Probabil tocmai din 
acest motiv unii ierarhi, cum ar fi mitropolitul 
Evloghie Gheorghievski, mitropolitul Pimen şi mulţi 
alţi arhierei au evitat să observe ispita care 
pătrunsese în scrierile mitropolitului Antonie.199 
Experienţa catehismului a fost tradusă în câteva 
limbi pentru predarea în instituţiile de învăţământ şi 
a fost aprobată chiar şi de Patriarhul Antiohiei 
Grigore al IV-lea.200 

Pe 9 aprilie 1926, la propunerea mitropolitului 
Evloghie, Sinodul Episcopilor a decis aprobarea 

introducerii  Experienţei  catehismului creştin 
ortodox în instituţiile de învățământ ruseşti din exil. 
S-a recomandat chiar înlocuirea Catehismului 
Sfântului Filaret al Moscovei cu  Catehismul 
mitropolitului Antonie. Curând, însă, învăţătura 
mitropolitului Antonie a fost combătută de ierarhii 
ruşi din Bulgaria, arhiepiscopul Teofan Bâstrov şi 
episcopul Serafim Sobolev. După toate probabilită- 
ţile, arhiepiscopul Teofan a jucat rolul principal în 
combaterea învățăturilor mitropolitului Antonie, deşi 
noua învăţătură fusese supusă analizei critice şi de 
către episcopul Serafim. 

Aceşti doi arhierei au cerut Sinodului Episcopi- 
lor să anuleze decizia privind aprobarea Catehismu- 
lui mitropolitului Antonie. Arhiepiscopul Teofan şi 
episcopul Serafim subliniau faptul că învăţătura mi- 
tropolitului Antonie nu corespundea învăţăturii Sfin- 
ţilor Părinţi. 

Sub presiunea acestor doi arhierei, pe 22 aprilie 
1926 mitropolitul Antonie a cerut anularea deciziei 
de înlocuire a catehismului Sfântului Filaret şi amâ- 
narea problemei până la examinarea ei de către înal- 
tul organ al administraţiei bisericeşti din Rusia. 
Drept urmare, Sinodul Episcopilor a luat o decizie 
controversată. S-a decis ca „părerea mitropolitului 
Antonie să fie notată şi executată”. În acelaşi timp, 
Sinodul a declarat că nu existau motive pentru 
anularea deciziei din o aprilie. 

Arhiepiscopul Teofan şi episcopul Serafim nu 
au fost satisfăcuţi de această decizie. Într-o nouă de- 
claraţie, aceştia au cerut o soluţie mai clară cu privire 
la Catehismul mitropolitului Antonie. 

Arhiereii au atras atenţia asupra faptului că ca- 
tehismul Sfântului Filaret fusese aprobat de autorita- 

tea întregii Biserici Ruse, iar Sinodul din afara grani- 
ţelor, ca autoritate inferioară şi temporară, nu avea 
puterea de a anula deciziile autorităţii Bisericii din 
întreaga Rusie. Arhiereii au remarcat că nu este 
nevoie urgentă de a înlocui un catehism cu altul, 
subliniind din nou că învăţăturile mitropolitului 
Antonie contraziceau învăţăturile Sfinţilor Părinţi ai 
Bisericii.20: 

Ca urmare, mitropolitul Antonie a declarat că 
nu insistă asupra corectitudinii poziţiilor sale. Acest 
lucru a fost menţionat chiar şi în Epistola de district a 
Bisericii Ruse din afara graniţelor.202 

Atitudinea ulterioară a arhiepiscopului Teofan 
şi a episcopului Serafim faţă de învăţăturile Mitropo- 
litului Antonie a fost diferită. 

Arhiepiscopul Teofan vorbea despre „teoria des- 
pre Ghetsimani” a mitropolitului Antonie ca despre o 
erezie care trebuia anatematizată. Curând, arhiepis- 
copul Teofan a întrerupt relaţiile cu Sinodul, şi-a dat 
demisia şi s-a retras în Franţa.203 Este clar că astfel 
de acţiuni ale sale nu au putut rezolva situaţia, ci mai 
degrabă au agravat relaţiile dintre el şi Sinod. 

Episcopul Serafim însă s-a comportat în această 
situaţie cu mai multă înţelepciune. Spre deosebire de 
arhiepiscopul Teofan, el s-a ferit să numească învă- 
ţăturile mitropolitului Antonie eretice, până la pro- 
nunţarea unei hotărâri sinodale. 

În scrisoarea sa către arhiepiscopul Veniamin 
Fedcenkov, episcopul Serafim scria: „Nu am declarat 
niciodată nimănui că eu consider învăţătura mi- 
tropolitului Antonie despre răscumpărare pe deplin 
ortodoxă. Dar nici eretic nu l-am declarat, aşa cum 
procedezi şi tu, şi Arhiepiscopul Teofan”.204 

Această poziţie a permis episcopului Serafim să 
evite un conflict cu Sinodul Episcopilor şi să influen- 
ţeze deciziile acestuia. În plus, episcopul Serafim a 
păstrat oportunitatea de a-i dovedi mitropolitului 
Antonie, în conversații private cu el, că poziţia sa nu 
corespundea teologiei patristice. O astfel de conver- 
saţie între ierarhi a avut loc în anul 1933.205 

Important este şi faptul că mitropolitul Antonie 
Hrapoviţki nu-i purta pică episcopului Serafim, con- 
ştientizând dorinţa lui sinceră de apărare a Orto- 
doxiei. La Sinodul Episcopilor din anul 1934, mitro- 
politul Antonie a fost cel care a insistat ca episcopul 
Serafim să fie ridicat la rangul de arhiepiscop. La a- 
cest Sinod, în şedinţa sa din 11 septembrie, a fost res- 
pinsă avansarea unuia dintre episcopi, ca fiind pre- 
matură. Cu toate acestea, a doua zi, pe 12 septembrie, 
mitropolitul Antonie a venit cu propunerea de a-l 
ridica pe episcopul Serafim la rangul de arhiepiscop 
nu sub forma unei recompense, ci „având în vedere 
poziţia sa înaltă de reprezentant al Bisericii Ruse în 
Bulgaria”. Sinodul a fost de acord cu propunerea 
mitropolitului, luând această decizie cu formularea 
propusă de acesta.20% Un martor, prezent la ridicarea 
episcopului Serafim la rangul de arhiepiscop, 
mărturisea că mitropolitul Antonie a spus atunci 
următoarele: „Preasfinţitul Serafim se distinge 
îndeosebi în rândul arhiereilor (...) în primul rând 
prin faptul că este un adevărat episcop ortodox, care 
pune Sfânta Tradiţie deasupra carierei sale”.207 

Cu toate acestea, arhiepiscopul Serafim totuşi a 
publicat lucrarea sa Distorsiunea adevărului ortodox 
în gândirea teologică rusă, care era îndreptată 
împotriva învățăturilor mitropolitului Antonie despre 
răscumpărare. Acest lucru s-a întâmplat după 

moartea mitropolitului Antonie. Și nu este nimic 
reprobabil în această întârziere. Publicarea unor 
astfel de lucrări în timpul vieţii mitropolitului l-ar fi 
putut discredita pe întâistătătorul Bisericii Ruse din 
afara graniţelor în ochii lumii ortodoxe şi ar fi dat apă 
la moară duşmanilor Sinodului Episcopilor, care erau 
destul de mulţi. În cele din urmă, pentru un ierarh 
destul de tânăr, cum era arhiepiscopul Serafim, 
publicarea unei astfel de lucrări în timpul vieţii 
mitropolitului Antonie ar fi putut părea un act lipsit 
de etică. Din acelaşi motiv, nici Sfântul loan 
Maximovici în articolul său Pentru ce S-a rugat 
Hristos în grădina Ghetsimani? din 1938 nu 
menţionase numele mitropolitului Antonie, care 
fusese chiar îndrumătorul său.208 Deşi după anul 
1927 mitropolitul Antonie nu şi-a apărat doctrina, 
acest lucru au început să-l facă urmaşii săi după 
moartea sa.20 

Astfel, de exemplu, la un an de la moartea mi- 
tropolitului Antonie, P.S. Lopuhin, în paginile revis- 
tei Viaţa Bisericii, editată de Sinodul Episcopilor, nu- 
mea cartea Dogma ispăşirii „o creaţie uimitoare”.210 
Este limpede că astfel de poziţii au devenit pentru 
arhiepiscopul Serafim baza unor noi intervenţii. 

Cartea Distorsiunea adevărului ortodox în 
gândirea teologică rusă a fost o contestare a 
învățăturilor mitropolitului Antonie. 

Meritul arhiepiscopului Serafim  Sobolev a 
constat în faptul că el şi arhiepiscopul Teofan au luat 
asupra lor lovitura dată de adepţii teoriilor 
mitropolitului Antonie,  dezvăluindu-le nuanțele 
neortodoxe, şi au rezistat cu succes. În mare măsură, 
datorită arhiepiscopului Serafim, Sinodul Episcopilor 
din afara graniţelor nu a mai înlocuit catehismul 

Sfântului Filaret Drozdov. Arhiepiscopul Serafim îl 
cinstea pe mitropolitul Filaret ca pe un sfânt. Încă cu 
jumătate de secol înainte de canonizarea oficială a 
acestuia, el scria că mitropolitul Filaret este „un prea- 
cuvios al lui Dumnezeu şi un mare Sfânt Părinte” 2: 

Ulterior, şi alţi ierarhi şi preoţi ai Bisericii din 
afara graniţelor s-au opus teoriei mitropolitului Anto- 
nie. Printre adversarii doctrinei mitropolitului Anto- 
nie despre răscumpărare se numărau şi mitropolitul 
Anastasie Gribanovski, protoiereul Mihail Pomazan- 
ski, protoiereul G. Florovski, profesorul I. Konţevici, 
stareţul athonit Teodosie de la Karoulia şi alţii. Împo- 
triva teoriilor mitropolitului Antonie au apărut mai 
multe luări de poziţie, mesajul de protest al călugărilor 
athoniţi din anul 10931, lucrările mitropolitului 
Elefterie Bogoiavlenski, incluse în colecţia „Despre 
răscumpărare” din 1937, un articol din 1938 al 
Sfântului loan Maximovici, Pentru ce S-a rugat 
Hristos în grădina Ghetsimani?, şi o serie de alte 
lucrări. În anii următori, împotriva învățăturilor 
mitropolitului Antonie s-au pronunţat episcopul 
Leontie Filipovici, episcopul Nectarie Konţevici, 
episcopul Sava Saracevici şi ieromonahul Serafim 
Rose22. 


Meritul arhiepiscopului Serafim în lupta 
împotriva „sofianismului” 


O altă învăţătură supusă criticii de către epis- 
copul Serafim a fost doctrina protoiereului Serghei 
Bulgakov despre Sophia. 

R Întrebarea privitoare la ceea ce se înţelege prin 
Înţelepciunea divină, sau Sophia, la care se face 

referire în Sfânta Scriptură, i-a preocupat pe 
înțelepţii cugetători cu mult înaintea părintelui 
Serghei Bulgakov. Ideea despre Sophia ca 
Înţelepciune, care apare ca un „suflet al lumii” o 
împărtăşea şi filosoful rus Vladimir Soloviov. Mai 
târziu, faţă de acest subiect au arătat interes şi 
preotul Pavel Florenski şi filosofii V.F. Er, S.L. 
Frank, L.P. Karsavin. 

O astfel de înţelegere a Sophiei era acceptată şi 
de protoiereul Serghei Bulgakov, care a promovat 
ideea Sophiei în scrierile sale dogmatice. Potrivit pro- 
toiereului Serghei, între Dumnezeu şi lumea creată 
există o anumită „creatură îngerească”, numită So- 
phia, care nu este Dumnezeu, dar este îngăduită înlă- 
untrul lumii închise a trinităţii şi dezvăluie „secretele 
Divinului”. Prin urmare, Sophia este un fel de „a pa- 
tra ipostază” a divinității. Natura Sophiei, conform 
lui Serghei Bulgakov, nu putea fi exprimată în 
categoriile filozofice obişnuite, ea fiind Chipul lui 
Dumnezeu, numele lui Dumnezeu, ideea lui 
Dumnezeu.213 

Fiind alături de Dumnezeu, Sophia, potrivit pro- 
toiereului S. Bulgakov, „se dăruieşte Dragostei Divine 
şi primeşte darurile sale, dezvăluirile tainelor sale”. 
De aici, protoiereul S. Bulgakov a ajuns la ideea So- 
phiei ca „Feminitate Eternă”, necesară pentru crearea 
lumii. Protoiereul Serghei a înţeles creaţia însăşi ca 
pe un fel de „concepţie”. 

Această „feminitate”, potrivit protoiereului Ser- 
ghei, a fost un atribut necesar la crearea universului. 
Sophia este „fundamentul lumii”, feminitatea, asupra 
căreia a fost îndreptată acţiunea creatoare a Creato- 
rului. Nu este surprinzător că, după ce şi-a permis o 
analogie între creaţie şi concepţie, protoiereul S. Bul- 

gakov a considerat că este permis să vorbească des- 
pre Sophia ca despre o „zeiţă” şi, după Platon şi 
Plotin, să o numească „Afrodita cerească”. În acelaşi 
timp, Sophia, pentru protoiereul Serghei, era atât 
„fiica lui Dumnezeu”, cât şi „mireasa Fiului”, şi „soţia 
Mielului”, şi Biserica, şi Maica Domnului, şi sufletul 
ideal al creaturii.2:4 

Întrucât în viziunea părintelui Serghei Bulgakov 
Sophia apare şi ca chip al Maicii Domnului, atunci 
par destul de justificabile afirmaţiile sale despre lipsa 
păcatului strămoşesc al Maicii Domnului.2:5 Mai mult 
decât atât, conform părintelui Serghei, dacă cea de-a 
Doua Ipostază s-a întrupat în Fiul lui Dumnezeu, 
atunci cea de-a Treia Ipostază, Duhul Sfânt, S-a 
arătat lumii prin Născătoarea de Dumnezeu, care a 
devenit singura purcezătoare a Duhului Sfânt, fără de 
care mântuirea nu ar fi fost deplină.2:6 

Protoiereul Serghei Bulgakov avea şi alte 
concepţii greşite. Este uşor de observat că aproape în 
orice subiect teologic pe care-l susţinea el exprima 
idei care, din punctul de vedere al Bisericii, erau dacă 
nu eretice, cel puţin controversate. În tâlcuirea la 
Apocalipsă, de exemplu, protoiereul S. Bulgakov s-a 
arătat a fi un susţinător al învățăturilor condamnate 
de Biserică: hiliasmul, doctrina despre „impărăția 
milenară a lui Dumnezeu pe pământ”, şi 
apocatastaza, doctrina potrivit căreia chinurile iadu- 
lui nu vor fi veşnice, nici măcar pentru Satana.2:7 În 
lucrarea Prietenul Mirelui, protoiereul S. Bulgakov 
susţinea că Ioan Botezătorul a fost fără de păcat şi că 
avea, pe lângă natura umană, şi pe cea îngerească 
etc.218 În anii '20, protoiereul S. Bulgakov visa să îm- 
pace Biserica Ortodoxă cu Roma, pe baza Sinodului 
mincinos de la Ferrara Florenţa (din 1438-1439), 


163 


acuzându-i pe ortodocşi pentru trista schismă. Cum 
se poate citi în jurnalul său, în viaţa părintelui Ser- 
ghei a fost o perioadă, la începutul anilor '20, când îl 
pomenea în taină pe papa la liturghie, conside- 
rându-se pe sine romano-catolic.2:9 Mai târziu, 
protoiereul Serghei chema la comuniunea euharistică 
cu anglicanii şi nu considera necesar să aştepte 
permisiunea Bisericii.220 

Cei mai activi adversari ai învăţăturii protoiere- 
ului Serghei Bulgakov au fost tot arhiepiscopul Te- 
ofan şi episcopul Serafim. Cel din urmă şi-a con- 
tinuat lupta cu noua învăţătură şi după ce Arhiepis- 
copul Teofan s-a retras şi s-a mutat în Franţa. 

Arhiepiscopului Serafim îi aparţin scrierile Noua 
doctrină despre Sophia, Înţelepciunea lui Dumnezeu, 
Susținerea ereziei despre Sophia de către protoiereul 
Serghei Bulgakov în faţa Sinodului Episcopilor 
Bisericii Ruse din afara graniţelor şi Protoiereul 
Serghei Bulgakov, ca tâlcuitor al Sfintei Scripturi. O- 
pera voluminoasă a Arhiepiscopului Serafim Noua 
doctrină despre Sophia, Înţelepciunea lui Dumnezeu, 
care cuprinde treizeci de capitole, a fost principala con- 
tribuţie a arhiereului în apărarea Tradiţiei Bisericii. 

Pe de altă parte, arhiepiscopul Serafim înţelegea 
că lupta cu protoiereul Serghei Bulgakov folosind 
propria lui armă, adică filozofând, putea să dureze la 
nesfârşit. Prin urmare, arhiereul şi-a asumat o 
singură sarcină, cea de a demonstra că învăţătura 
protoiereului Serghei despre Sophia are prea puţine 
în comun cu învăţăturile Bisericii. Arhiepiscopul 
Serafim nu încearcă să o facă pe filosoful, ci şi-a 
limitat sfera studiilor sale la Tradiţia Bisericii. 
Arhiereul nu s-a angajat nici în expunerea 
contradicţiilor din învăţăturile protoiereului Serghei 

Bulgakov, ci a atras atenţia asupra faptului că 
susţinătorii noii doctrine despre Sophia au încercat 
să îşi argumenteze gândurile cu ajutorul citatelor din 
Sfinţii Părinţi.221 

„Sofianismul” nu a fost singura învăţătură 
criticată de arhiepiscopul Serafim. O considerabilă 
atenţie a acordat şi altor probleme, cum ar fi Imiasla- 
via, închinarea la nume?22, învăţătură conform căreia 
numele lui lisus este identic cu esenţa sa. Arhiepisco- 
pul Serafim numea Imiaslavia „erezia închinării la 
nume”233, arătând pe baza Sfinţilor Părinţi înstrăina- 
rea acestei doctrine de Tradiţia Bisericii. În sofianism 
şi imiaslavia arhiereul vedea o bază comună, căci 
protoiereul Serghei spunea direct că Sophia este 
„Numele lui Dumnezeu”, că numele în sine nu este 
„un apelativ, ci o esenţă”224, că numele lui Dumne- 
zeu, precum energia Lui, este Dumnezeu235. Era clar 
că arhiepiscopul Serafim nu a putut ignora nici opi- 
niile protoiereului Serghei Bulgakov despre Sfântul 
Ioan Botezătorul226. 

În cartea sa, arhiepiscopul Serafim supunea 
unei critici minuţioase şi definițiile atribuite de către 
protoiereul Serghei Sophiei: „a patra ipostază”, „sub- 
stanţa divină şi ideală”, „ideea lui Dumnezeu”, 
„gândul lui Dumnezeu”, „zeiţa”, „viaţa unică”, 
„principiul divin ”, „Chipul lui Dumnezeu”, „sufletul 
lumii” şi altele. Arhiereul atrăgea atenţia asupra 
faptului că însuşirile pe care protoiereul Serghei 
Bulgakov i le atribuia Sophiei erau însuşiri ale lui 
Dumnezeu Însuşi.227 

Analizând referinţele protoiereului S. Bulgakov 
la Sfânta Scriptură (din Proverbe 8, 22—31 şi altele), 
unde se vorbeşte despre Înţelepciunea lui Dumnezeu, 
arhiepiscopul Serafim sublinia faptul că niciunul 

dintre Sfinţii Părinţi nu tâlcuise aceste locuri în 
modul în care a făcut-o părintele Serghei Bulgakov. 
Arhiepiscopul Serafim insista asupra faptului că prin 
Înţelepciune Sfinţii Părinţi au înţeles pe Dumnezeu 
Fiul, nu o altă persoană.228 

Arhiepiscopul Serafim menţiona pe bună drep- 
tate că protoiereul Serghei Bulgakov, atunci când 
avea nevoie, se referea la Scriptură şi la Sfinţii 
Părinţi, iar atunci când era în favoarea lui, se referea 
chiar și la Cabala evreiască.229 Arhiereul atrăgea 
atenţia asupra faptului că ideea prezentată de 
protoiereul Serghei Bulgakov despre un mijlocitor 
între Dumnezeu şi lumea creată era o idee gnostică. 
Arhipăstorul a prezentat o mulţime de mărturii ale 
Sfinţilor Părinţi că Dumnezeu nu avea nevoie de un 
mijlocitor pentru crearea lumii, iar atunci când 
Sfinţii Părinţi vorbesc despre un mijlocitor, 
întotdeauna se referă la cea de-a Doua Persoană a 
Sfintei Treimi, la Dumnezeu Cuvântul.230 

Astfel, polemica dintre arhiepiscopul Serafim şi 
protoiereul Serghie a fost o confruntare între un teo- 
log care se sprijinea pe învăţăturile Sfintei Tradiţii şi 
un filosof, pentru care una dintre principalele au- 
torităţi era propria sa opinie. Protoiereul Serghei 
Bulgakov nu putea polemiza în niciun caz cu un ase- 
menea cunoscător al învăţăturii Sfinţilor Părinţi cum 
era arhiepiscopul Serafim. În cadrul unei prelegeri 
ţinute la Universitatea din Sofia, istoricul şi teologul 
rus N.N. Glubokovski a afirmat: „Protoiereului 
Bulgakov îi mai trebuie cel puţin douăzeci de ani de 
studiu al învăţăturii Sfinţilor Părinţi pentru a-l 
contrazice pe arhiepiscopul Serafim ”.23: 

Prin urmare, cu siguranţă nimeni nu va 
contesta faptul că din perspectiva Sfintei Tradiţii 

protoiereul Serghei a pierdut fără îndoială în lupta cu 
ierarhul. Arhiepiscopul Serafim, nefiind filosof în 
sensul păgân al cuvântului, a făcut ceea ce a putut în 
această situaţie, adică a arătat că filosofia devine din 
armă creştină armă anti-creştină, dacă începe să fie 
influenţată de erezie. 

Arhiereul Serafim şi-a exprimat poziţia față de 
cercetările ştiinţifice în anul 1930, în timpul unei 
prelegeri ţinute la Congresul oamenilor de ştiinţă din 
Rusia, desfăşurat în clădirea Operei din Sofia. 
Arhiereul i-a condamnat public pe savanții care nu 
considerau necesar să pună credinţa ortodoxă la baza 
opiniilor lor ştiinţifice.232 Ulterior, la Sinodul din 
Întreaga Diasporă din 1938, arhiepiscopul Serafim a 
subliniat pericolul unor tendinţe antibisericeşti în 
cercetarea teologică, când unii savanţi o consideră „o 
autoritate externă în raport cu dogmele în sine”, deşi 
dogmele sunt „inspirate de Dumnezeu, deoarece 
provin din Însuşi Duhul Sfânt (...) şi, prin urmare, ca 
şi Sfânta Scriptură, nu pot fi schimbate”.233 

Rezultatul activităţii arhiepiscopului Teofan şi a 
arhiereului Serafim a fost condamnarea învăţăturii 
protoiereului Serghei Bulgakov. La 31 martie 1927, Si- 
nodul Episcopilor Bisericii Ruse din afara graniţelor a 
publicat un mesaj împotriva „spiritului modernist” al 
Institutului Teologic Sfântul Serghie. Mesajul a con- 
damnat învăţăturile protoiereului Serghei Bulgakov 
despre Sophia ca pe o „nouă învăţătură dogmatică”.234 
Învățătura protoiereului Serghei Bulgakov a avut şi 
alţi adversari în Biserica Rusă din afara graniţelor. 
Spre exemplu, noua doctrină a Sophiei a fost 
contestată atât de mitropolitul Antonie Hrapoviţki, cât 
şi de Sfântul Ioan Maximovici.235 

Cu toate acestea, Mitropolia vest-europeană, ca- 
re la acea vreme se afla sub jurisdicţia Patriarhului 
Constantinopolului, s-a ridicat în apărarea „sofianis- 
mului”. Pare ciudat că s-au închis ochii cu privire la 
concepţiile evident greşite ale protoiereului Serghei 
Bulgakov, deşi nimeni nu ceruse să fie dat anatemei. 
Era suficientă doar o declaraţie oficială că protoiereul 
Serghei greşise în anumite probleme. 

Studii asupra lucrărilor protoiereului Serghei au 
fost făcute nu numai în Biserica Rusă din afara gra- 
niţelor, ci şi în Rusia. 

Mitropolitul Serghie Stragorodski, adjunctul 
locţiitorului patriarhal, a aflat despre „sofianism” de 
la emigrantul rus A.V. Stavrovski. Din însărcinarea 
mitropolitului, o analiză critică a scrierilor protoiere- 
ului S. Bulgakov a fost făcută de către cunoscutul teo- 
log rus V.N. Lossky, căruia îi aparţine eseul Dezbate- 
rea despre Sophia236. 

Pe 24 august 1935, Patriarhia Moscovei a emis 
un decret potrivit căruia învăţăturile protoiereului 
Serghei Bulgakov despre Sofia erau recunoscute ca 
fiind străine de învăţăturile Bisericii, distorsionând 
dogmele credinţei ortodoxe, adesea repetând 
doctrine false, condamnate deja de Biserică şi 
periculoase pentru viaţa duhovnicească. Întrucât 
protoiereul Serghei Bulgakov se afla în afara 
jurisdicției Patriarhiei Moscovei, s-a luat decizia de a 
nu se pronunţa o hotărâre asupra lui, iar în cazul 
transferului său la Biserica Rusă, să i se ceară 
lepădarea în scris de învăţăturile sale false.237 

Curând, şi Biserica Rusă din afara graniţelor 
şi-a exprimat poziţia în această privinţă. 

În anul 1935, la Sinodul Episcopilor Bisericii 
Ruse din afara graniţelor a vorbit şi arhiepiscopul 

Serafim Sobolev. Şi aici el a afirmat din nou ne- 
cesitatea condamnării învățăturilor neortodoxe ale 
protoiereului Serghei Bulgakov. Pentru a se lua o 
decizie în acest sens, a fost creată o comisie specială, 
în componenţa căreia a intrat şi arhiepiscopul 
Serafim.238 În data de 30 octombrie, în anul 1935, la 
Sinodul Episcopilor s-a stabilit că învăţăturile 
protoiereului S. Bulgakov despre Sophia sunt eretice. 
S-a decis ca această hotărâre să fie adusă la 
cunoştinţa mitropolitului Evloghie, cu cererea de a-l 
chema pe protoiereul Serghei Bulgakov la pocăință şi 
la lepădarea publică la ideile sale.239 

Arhiepiscopul Serafim a considerat această de- 
cizie un triumf al Ortodoxiei. Arhiereul scria: „Slavă 
ţie, Preacurată Născătoare de Dumnezeu, Preasfântă 
Fecioară! Astăzi, la 8.30 seara, în prezenţa Icoanei 
făcătoare de minuni a Maicii Domnului «A Rădăcinii 
din Kursk», pe baza unui raport şi a unei cărţi 
pregătite de mine, Sinodul a condamnat doctrina 
părintelui Serghei Bulgakov ca erezie. Astfel, dorinţa 
mea s-a împlinit”240. 

După cum se ştie, însă, declaraţiile Patriarhiei 
Moscovei şi ale Bisericii din afara graniţelor nu au 
dus la pocăinţa părintelui Serghei. Mitropolitul Evlo- 
ghie și anturajul său l-au acoperit cu o încăpățânare 
de neînțeles. 

În Exarhatul vest-european, părerile părintelui 
S. Bulgakov au întâmpinat critici, de exemplu, din 
partea protoiereului Jacob Smirnov24, a protoiereu- 
lui Gheorghe Florovski şi a protoiereului Serghei Cet- 
verikov.242 Cu toate acestea, opinia acestor teologi nu 
a fost luată în considerare şi, în general, atitudinea 
față de opiniile protoiereului Serghei Bulgakov a fost 
destul de relaxată. O comisie pentru studierea scrie- 

rilor părintelui Serghie, înființată de către mitropo- 
litul Evloghie, a respins orice acuzaţie de erezie.243 

Este ciudat faptul că în anul 1935, când Patriar- 
hul Serbiei Varnava a încercat să adune toate 
ramurile ortodoxiei ruseşti de peste hotare, adică: Bi- 
serica Rusă din afara graniţelor, Mitropolia america- 
nă şi Exarhatul vest-european rus, acesta din urmă 
şi-a exprimat nemulţumirea faţă de aceasta, spunând 
că unificarea ar fi presupus şi lepădarea de 
învăţăturile protoiereului Serghei Bulgakov. Mitropo- 
litul Serghie Stragorodski considera că motivul 
principal pentru care Exarhatul vest-european nu s-a 
mai unit niciodată cu Biserica Rusă din afara 
graniţelor era ezitarea acestuia de a condamna „sofia- 
nismul”244. 

La începutul anului 1936, protoiereul Serghei 
Bulgakov i-a trimis mitropolitului Evloghie un „Me- 
moriu”, în care contesta decizia Sinodului Bisericii 
Ruse din afara graniţelor privitor la condamnarea în- 
văţăturilor sale. 

Între timp, arhiepiscopul Serafim şi-a reluat ac- 
tivitatea. Lucrările teologice necesitau multă muncă 
şi timp. Însă arhiereul avea nevoie de mult timp şi 
pentru pravila de rugăciune, pentru treburile curen- 
te, pentru primirea vizitatorilor şi citirea corespon- 
denţei, care conţinea, printre altele, multe cereri de 
sprijin în rugăciune. De aceea era nevoit să scrie mai 
mult noaptea. Cel mai bine arhiereul reuşea să scrie 
vara, când se muta la mănăstire. Dar şi aici scrisul 
mergea anevoios. „Cărţile mele sunt picături din sân- 
gele meu...”, spunea ierarhul. El aflat mult ajutor şi 
sprijin în rugăciune. Când apăreau greutăţi, arhiereul 
înceta imediat lucrul, se ridica la rugăciune, după ca- 
re revenea din nou la masa de scris. Într-o scrisoare 

către un fiu duhovnicesc, el scria că, în timp ce lucra 
la cartea O nouă învăţătură cu privire la Sophia, a 
simţit în mod constant ajutorul lui Dumnezeu.245 

Arhiepiscopul Serafim trebuia să pregătească 
contestarea „Memoriului” protoiereului S. Bulgakov 
într-un timp foarte scurt şi să o prezinte la şedinţa 
Sinodului Episcopilor, care urma să se întrunească în 
luna septembrie a anului 1936. 

Pentru toată această lucrare, arhiereul avea la 
dispoziţie doar o lună, de aceea nu este de mirare 
faptul că din cauza încordării şi a efortului depus, 
arhiepiscopul Serafim s-a îmbolnăvit. Truda lui însă 
a fost încununată de succes. În ajunul întrunirii 
Sinodului Episcopilor noul său eseu Apărarea ereziei 
despre Sophia de către protoiereul Serghei Bulgakov 
în faţa Sinodului Episcopilor Bisericii Ruse din afara 
graniţelor a fost finalizat. 

Sinodul Episcopilor din anul 1936, care a abor- 
dat numeroase probleme, inclusiv alegerea unui nou 
întâistătător al Bisericii din afara graniţelor în locul 
mitropolitului Antonie, care murise, a acordat totuşi 
atenţie şi analizării învățăturilor rătăcite ale 
protoiereului Serghei Bulgakov. Discuţia despre acest 
subiect s-a soldat cu următoarea rezoluţie: „Din 
moment ce învăţăturile  protoiereului Serghei 
Bulgakov contrazic Cuvântul lui Dumnezeu şi învăţă- 
tura patristică şi nesocotesc dogmele Bisericii Orto- 
doxe, din moment ce părintele Serghei Bulgakov de- 
monstrează o perseverenţă extremă în apărarea 
acestora nu numai din perspectiva unei persoane 
aparte, ci şi a întregului Sinod, îl considerăm pe 
protoiereul Serghei Bulgakov căzut în rătăcire, iar 
învăţăturile sale drept eretice, notificându-l despre 

acest lucru şi pe mitropolitul Evloghie. A se aduce 
acest lucru în atenţia Bisericilor autocefale.”246 

Bisericile autocefale, înştiinţate despre condam- 
narea sofianismului, au încercat să se abţină să inter- 
vină în această problemă. Reprezentanţii Bisericii 
Sârbe, de exemplu, au scris că nu se pot pronunţa 
asupra unui subiect filosofic. Reprezentanţii Bisericii 
Bulgare au menţionat că această problemă este o 
chestiune internă a Bisericii Ruse. Biserica din Grecia 
consemna faptul că învăţăturile părintelui Serghei 
Bulgakov vor fi analizate la Facultatea de Teologie a 
Universităţii din Atena, fără să se specifice când va fi 
luată o decizie legată de acest subiect. Biserica 
Română nu a răspuns la scrisoare. 

Evitarea unui răspuns nu era firească, deoarece 
învăţăturile  protoiereului Serghei Bulgakov 
ajunseseră un pretext pentru reproşuri la adresa 
Bisericii Ortodoxe din partea catolicilor şi a anglica- 
nilor. În presa Bisericii Romano-Catolice au început 
să apară articole împotriva „sofianismului”. Şi cei din 
Biserica Anglicană considerau  „sofianismul” o 
erezie.247 

Biserica Ortodoxă nu putea să tacă. În timpul 
unei dispute teologice dintre reprezentanţii Bisericii 
greceşti şi anglicani, aceştia din urmă le-au reproşat 
ortodocşilor că nu au condamnat învăţăturile proto- 
iereului Serghei Bulgakov. Delegaţia greacă a ieşit din 
această situaţie dificilă, făcând referire la faptul că în- 
văţăturile protoiereului Serghei fuseseră deja con- 
damnate de Biserica Rusă.248 

În cele din urmă, în anul 1937, Conferinţa epis- 
copală a Districtului Vest-European, convocată de 
mitropolitul Evloghie Gheorghievski, s-a pronunţat 
totuşi împotriva învăţăturii protoiereului Serghei. 

Desigur, nici de data aceasta episcopii nu au găsit ni- 
ciun fel de erezie în cărţile sale, dar au remarcat to- 
tuşi că opiniile sale teologice „provoacă obiecţii şi ne- 
cesită corecturi”. Participanţii la întâlnire au făcut un 
apel către părintele Serghei, cerându-i să elimine din 
scrierile sale ceea ce ar putea provoca tulburare. To- 
tuşi, după o atare decizie, aproape nimic nu s-a 
schimbat, iar protoiereul Serghei Bulgakov, în 
lucrările sale ulterioare, a continuat să urmeze cursul 
pe care pornise.249 

Pe 1 ianuarie 1938 (19 decembrie 1937 după sti- 
lul vechi), pentru scrierea sa O nouă învăţătură cu 
privire la Sophia, Înţelepciunea lui Dumnezeu, arhi- 
episcopul Serafim a fost onorat cu gradul academic 
de Magistru în Teologie. 

Consiliul ştiinţific, condus de arhiepiscopul Ti- 
hon Liaşcenko, a considerat că opera arhiereului era 
„pe deplin corespunzătoare învăţăturii Bisericii Orto- 
doxe şi foarte utilă pentru ea, pentru că respinge te- 
meinic învăţăturile neortodoxe ale protoiereului 
Serghei Bulgakov”.250 

În data de 4 ianuarie anul 1938, decizia a fost 
aprobată de Sinod, după care arhiepiscopul Serafim a 
fost inclus în componenţa Consiliului Științific care 
ţinea de Sinodul Episcopilor Bisericii Ruse din afara 
graniţelor.25: 

Cu aceasta, însă, lupta arhiepiscopului Serafim 
cu învăţăturile protoiereului Serghei Bulgakov nu s-a 
încheiat. La cel de-al doilea Sinod din Diaspora, din 
august 1938, arhiepiscopul Serafim a ţinut o 
prelegere despre Bazele morale ale sofianismului, 
unde a subliniat pericolul care se ascunde în această 
învăţătură. Arhiereul a remarcat că sofianismul nu a 
apărut de la zero, ci a devenit rodul umanismului 

ateu, popular printre intelectuali. Drept rezultat al 
referatului său, a fost luată decizia Consiliului, 
potrivit căreia păstorilor li s-a cerut monitorizarea 
răspândirii printre cei păstoriţi nu doar a 
învățăturilor condamnate ale protoiereului Serghei 
Bulgakov, ci şi a altor abateri de la ortodoxie similare 
sofianismului. 252 


Activitatea antisectantă a arhiepiscopului 
Serafim 


Printre sarcinile importante ale arhiepiscopului 
Serafim se numără şi lupta împotriva cultelor anti- 
creştine apărute în Bulgaria, cel mai cunoscut dintre 
ele fiind „dinovismul” sau „danovismul”, care repre- 
zintă o sectă păgână de natură ocultă. Liderul sectei, 
Danov, nega existenţa unui Dumnezeu personal şi-i 
învăţa pe adepţi că sufletul lui Hristos s-a întrupat 
mai întâi în Buddha, apoi în Iisus şi, în sfârşit, în 
Danov însuşi. Adepții se închinau la soare, ca la o 
sursă de viaţă, şi propovăduiau convieţuirea con- 
jugală cu oricine, „după îndemnul inimii”. Aşa cum 
se întâmplă adesea, cei ademeniţi în sectă renunţau 
la bunurile lor, oferindu-i-le lui Danov. În ciuda 
faptului că falsa doctrină a distrus familii şi i-a dus pe 
unii adepţi la nebunie, Danov se bucura chiar şi de o 
anumită atenţie din partea autorităţilor. Conform 
mărturiei arhiepiscopului Serafim, un ucenic al lui 
Danov, Luncev, care se ocupa cu prezicerea 
viitorului, îl vizita uneori chiar și pe Țarul Boris253. 

Destul de răspândită în Bulgaria era şi societa- 
tea „Bunul Samaritean”. Ideile acestei doctrine false 
au fost inspirate de hiliasm, credinţă mistică într-o 

împărăție de o mie de ani a lui Hristos pe pământ. 
Asemenea hiliaştilor, bunii samariteni credeau că în 
curând, chiar înainte de venirea lui Antihrist, împă- 
răţia lui Hristos va veni pe pământ. Bunii samariteni 
erau convinşi că în această împărăție ei vor deţine 
primele locuri. Liderul sectei era Ştefan Denev. Bunii 
samariteni aveau, de asemenea, şi propria lor „pro- 
rociţă”. Arhiepiscopul Serafim, care se angajase în 
lupta împotriva falsei doctrine, scria: „Cea mai im- 
portantă figură din această societate este «proroci- 
ţa», extrem de mândra «babă Bona», care are o foar- 
te mare influenţă, atât asupra oamenilor simpli, cât şi 
a celor inteligenţi. (...) Ea asigură pe toată lumea că 
primeşte revelații direct de la Dumnezeu. Oamenii se 
îndreaptă spre ea cu diverse întrebări, nedumeriri, în 
boli şi multe alte nenorociri (...) Aproape în fiecare 
noapte ea cade într-o transă şi îi apar diferiţi «sfinţi», 
fiecare dintre ei dându-i un răspuns la o întrebare 
sau alta. Cu toate acestea, baba Bona reacţionează cu 
răutate faţă de cei de altă credinţă, care nu împărtă- 
şesc doctrina hiliastă, care a fost condamnată de mult 
timp de Biserică.” „Ea, dimpreună cu adepţii săi, îi 
numeşte chiar şi eretici pe demascatorii bunilor 
samariteni”254.  Bunii  samariteni dădeau mare 
importanţă ritualului păgân de a merge pe cărbuni 
încinşi, ritual pe care-l săvârşeau după ce intrau în 
prealabil într-o stare de extaz. Bunii samariteni erau 
destul de activi în răspândirea doctrinei lor false. 
Spre exemplu, la Sofia ei publicau ziarul Delectarea, 
precum și cărţi cu interpretări hiliaste ale Bibliei. 
Problema în lupta împotriva acestui cult a fost 
faptul că adepţii săi luau parte şi la Sfintele Taine ale 
Bisericii Ortodoxe. Printre adepţii ereziei, se aflau, 
uneori, călugări şi chiar clerici. Arhiepiscopul 


175 


Serafim scria că o mică comunitate monahală 
feminină de lângă Biserica Sfânta Paraschiva din 
Sofia, precum şi o parte dintre maicile Mănăstirii 
Sfântul Ilie, din apropierea satului Derveniţa, 
fuseseră complet virusate de falsa doctrină. La 
Mănăstirea Preobrajenski, un susţinător al ereziei era 
ieromonahul  Tihon, iar la Mănăstirea Rila, 
ierodiaconul Teodosie. În total, conform estimărilor 
Arhiepiscopului Serafim, în Bulgaria erau peste 
douăzeci de mii de astfel de eretici.255 Arhiepiscopul 
Serafim aflase că bunii samariteni adunau dovezi 
incriminatoare împotriva episcopilor Bisericii 
Bulgare şi îi amenințau că le fac publice, dacă vor în- 
cerca să aplice măsuri canonice asupra lor, a ereti- 
cilor. Dar, se pare că problema nu a fost numai asta. 
Unii membri ai ierarhiei îi considerau pe bunii sama- 
riteni „oameni buni”. Astfel, potrivit mărturiei Arhie- 
piscopului Serafim, „unul dintre mitropoliți a 
invitat-o pe baba Bona în eparhia sa, pentru a ridica 
starea de spirit religioasă a turmei sale”.256 

Iar Arhiepiscopului Serafim şi sprijinitorilor săi 
nu le rămânea decât să continue lupta împotriva fal- 
sei doctrine cu ajutorul predicilor şi al cuvântului 
tipărit. Cu binecuvântarea  ierarhului, fiii săi 
duhovniceşti, episcopul Partenie Stamatov, arhiman- 
dritul Metodie Piperov şi arhimandritul Serafim 
Alexiev, au lansat în presa bulgară o serie de articole 
de analiză şi critică la adresa bunului samari- 
tanism.257 

Capitolul 7. 


Arhiepiscopul Serafim şi Biserica 
Ortodoxă Bulgară 


Orice studiu legat de viaţa şi opera arhiepisco- 
pului Serafim va fi incomplet fără a menţiona relaţia 
sa cu Biserica Ortodoxă Bulgară. La acea vreme, rela- 
ţia Bisericii Ortodoxe Bulgare cu restul lumii ortodo- 
xe era destul de complicată. 

Biserica Bulgară, care îşi are rădăcina în trecu- 
tul îndepărtat, ca urmare a pierderii independenţei 
Bulgariei a intrat în jurisdicţia Patriarhiei Constan- 
tinopolului. Încercările ierarhilor bulgari de a obţine 
autocefalia în secolul al XIX-lea au eşuat, iar 
declaraţia prin care s-a exprimat dorinţa de obţinere 
a autocefaliei a dus la faptul că pe 16 septembrie 1872 
Sinodul Local al Patriarhiei Constantinopolului a de- 
clarat că Biserica Bulgară este schismatică. Faptul că 
o astfel de decizie era nedreaptă a fost înţeles la acea 
vreme de mulţi ierarhi. Spre exemplu, Patriarhul 
Chiril al Ierusalimului a refuzat să recunoască decizia 
Patriarhiei din Constantinopol. Cu toate că ierarhii 
Bisericii din Antiohia au fost de acord cu decretul 
Sinodului Patriarhului lor, au declarat că opinia sa la 
Sinod nu a exprimat vocea Bisericii. Ortodocşii bul- 
gari au fost sprijiniți de Biserica Ortodoxă Sârbă, de 
Biserica Ortodoxă Română şi de Biserica Ortodoxă 
Rusă258. Acţiunile ierarhilor bulgari au fost conside- 
rate juste de Sfântul Filaret al Moscovei25. Un alt 
sfânt din acea vreme, Teofan Zăvorâtul, scria: „Bul- 

garii (...) nu sunt de vină. Ei înşişi nu puteau rămâne 
în urma patriarhatului, şi nici nu au rămas în urmă, 
ci au cerut autocefalia. Dar, atunci când au cerut-o, 
patriarhia de Constantinopol ar fi trebuit să-i lase să 
plece. Nu le-a dat drumul? Atunci ei şi-au găsit o altă 
cale de eliberare (...) Patriarhia de Constantinopol 
este de vină. Iar Sinodul ei, care i-a condamnat pe 
bulgari, este culmea indecenţei”260. Sfântul Sinod al 
Bisericii Ruse, în anii 1878 şi în 1915, a declarat că nu 
recunoaşte decizia Sinodului din Constantinopol din 
anul 1872 privind schisma Bisericii Bulgare.26: 

Biserica Bulgară primea mirul de la Biserica ru- 
să, de la Biserica Română şi de la Biserica Sârbă.262 
De asemenea, a fost admisă slujirea clerului Bisericii 
Ruse dimpreună cu clerul Bisericii Bulgare, mulţi vii- 
tori ierarhi ai celei din urmă făcând studii în instituţii 
de învățământ teologic din Rusia. Preoţii bulgari, 
care studiaseră în Rusia, participau la sfintele 
slujbele împreună cu clerul rus. 

În Bulgaria însă, pentru a evita un conflict cu 
Constantinopolul, clerul rus făcea tot posibilul să nu 
săvârşească liturghii comune. În acelaşi timp, clerul 
Bisericii Ruse oficia molebne împreună cu clerul bul- 
gar. Una dintre cele mai relevante confirmări ale bu- 
nelor relaţii dintre Biserica Rusă şi Biserica Bulgară a 
fost sfinţirea în comun, de către clerul rus şi cel bul- 
gar, a bisericii-memorial de pe vârful Șipka în anul 
1902.263 

Problema a devenit deosebit de relevantă după 
anul 1920. Biserica rusă din afara graniţelor, care a- 
vea parohii în întreaga lume, inclusiv în Bulgaria, a- 
vea nevoie de certitudine în problema „bulgară”. În 
mare, relaţia dintre Biserici era destul de caldă. Re- 
prezentanţii Bisericii Bulgare, conduşi de episcopul 

Ştefan, viitorul exarh264, au participat la Sinodul de la 
Karlovac din noiembrie 1921. Pe de altă parte, Bise- 
rica Ortodoxă Rusă din afara graniţelor nu putea 
anunţa comuniunea cu această Biserică, din frica de a 
nu strica relaţiile cu Constantinopolul. Deşi Biserica 
din afara graniţelor ar fi putut face referire la practica 
Bisericii Ruse, ierarhii ruşi din străinătate au preferat 
să acţioneze cu mai multă atenţie. Această problemă 
a fost pusă în discuţie la Sinodul de la Karlovac din 
anul 1921, la care s-a luat o decizie de compromis — 
se permitea slujirea episcopilor dimpreună cu preoţii, 
dar nu era îngăduită împreună-slujirea arhiereilor265. 

Această situaţie, desigur, împiedica comuniu- 
nea normală a Bisericilor, iar Episcopul Serafim So- 
bolev, care se afla în continuă legătură cu bulgarii, in- 
sista asupra unei cât mai grabnice aprobări de 
împreună-slujire a arhiereilor din cele două Biserici. 

Înţelegând caracterul provizoriu al „schismei” 
bulgare, arhipăstorul s-a adresat în mod repetat Si- 
nodului cu rapoarte despre acest subiect. Drept ur- 
mare, conducerea Bisericii Ruse din afara graniţelor 
a recunoscut argumentele episcopului Serafim drept 
convingătoare, iar pe 29 decembrie 1921, mitropolitul 
Antonie Hrapoviţki i-a binecuvântat pe ierarhii ruşi 
din afara graniţelor să slujească împreună cu ierarhii 
bulgari. 

Ziua de 9 ianuarie 1922 a fost ziua fericită a 
restabilirii comuniunii euharistice dintre Biserica 
Rusă din afara graniţelor şi Biserica Bulgară.256 În 
această zi a avut loc împreună-slujirea episcopului 
Serafim cu episcopii bulgari, în Biserica rusă Sfântul 
Nicolae.267 

Ulterior, relaţia dintre Biserica Ortodoxă Rusă 
din afara graniţelor şi Biserica bulgară s-a consolidat. 

De exemplu, pe 2 iulie 1922 mitropolitul Ștefan Şokov 
a slujit o liturghie împreună cu episcopul Serafim în 
Catedrala Mitropolitană Sfânta Nedelea.268 

Alături de arhiereii bulgari au slujit şi alţi epis- 
copi ai Bisericii Ruse din afara graniţelor. Pe data de 
5 martie 1922, în Duminica Ortodoxiei, la Plovdiv, 
mitropolitul Maxim al Plovdivului a slujit împreună 
cu episcopul Damian Govorov de Ţariţin26, iar la 8 
octombrie 1922 mitropolitul Simeon al Varnei a slujit 
împreună cu arhiepiscopul Alexandru Nemolovski270. 

Şi, totuşi, în pofida binecuvântării mitropolitu- 
lui Antonie, la nivel sinodal problema împreună sluji- 
rii episcopilor Bisericii Ruse din afara graniţelor şi a 
celor din Biserica Bulgară nu fusese încă rezolvată. 
Pe 18 octombrie 1922, Sinodul Episcopilor, răspun- 
zând unei solicitări a parohului bisericii ruse din 
Copenhaga, protoiereul N. Popov, a emis decretul nr. 
29-30, în care se repeta decizia Sinodului de la 
Karlovac: „Sinodul arhiereilor ortodocşi ruşi, care s-a 
întrunit în noiembrie 1921 în Sinodul Bisericii din 
Diaspora Rusă, ţinând seama de condiţiile 
excepţionale asociate cu prezenţa multor ruşi în 
Bulgaria, a permis preoţilor ortodocşi ruşi să 
slujească împreună cu episcopii ortodocşi bulgari în 
Bisericile bulgare, precum şi episcopilor ortodocşi 
ruşi să slujească împreună cu preoţii ortodocşi bul- 
gari, nefiind însă permisă împreună slujirea arhie- 
reilor bulgari şi ruşi” .271 

Astfel, deşi episcopii au slujit efectiv împreună, 
Biserica Ortodoxă Rusă din afara graniţelor a decla- 
rat oficial că o astfel de împreună-slujire este inac- 
ceptabilă. Situaţia devenise ambiguă. În ciuda decla- 
raţiei Sinodului din afara graniţelor, ierarhii Bisericii 

Ruse din afara graniţelor au continuat să slujească 
împreună cu ierarhii Bisericii Bulgare. 

Pe 9 ianuarie 1923 Episcopul Serafim împreună 
cu Mitropolitul Ștefan au săvârşit liturghia în 
Biserica Sfântul Nicolae.272 În acelaşi an, Episcopul 
Serafim a participat la hirotonia Episcopului Paisie 
de Znepol, viitorul Episcop de Vraceanski.273 

La scurt timp după aceea, Episcopul Serafim a 
cerut din nou Sinodului Episcopilor să rezolve pro- 
blema comuniunii liturgice.274 Cel mai probabil, mo- 
tivul deciziei finale în favoarea comuniunii cu Biseri- 
ca Bulgară s-a datorat deteriorării relaţiilor dintre Bi- 
serica Rusă din afara graniţelor şi Patriarhia Con- 
stantinopolului. În decembrie 1923, pe Tronul Con- 
stantinopolului s-a urcat Patriarhul Ecumenic 
Grigore al VII-lea, care a recunoscut de facto schisma 
renovaţionistă, sfătuindu-l pe Patriarhul Tihon să 
renunţe la demnitatea patriarhială. Patriarhul 
Grigore s-a pronunţat şi împotriva Sinodului 
Episcopilor ROCOR, declarând că activităţile sale 
într-o zonă bisericească străină nu sunt canonice.275 
Ierarhii Bisericii Ruse din afara graniţelor, Ar- 
hiepiscopul Anastasie Gribanovski şi Alexandru Ne- 
molovski, au fost expulzați din Constantinopol.275 În 
iunie 1924, Constantinopolul a declarat ilegalitatea 
drepturilor Mitropolitului Evloghie (prin gramota 
1748).277 În acelaşi an, Patriarhul Grigore s-a adresat 
Patriarhului Sârb Dimitrie cu o declaraţie potrivit 
căreia Sinodul Episcopilor Bisericii Ortodoxe Ruse 
din afara graniţelor nu avea dreptul de a-şi desfăşura 
activitatea nici pe teritoriul Serbiei, nici pe teritoriul 
altor zone bisericeşti.278 Din partea Bisericii Sârbe, 
care a venit în apărarea Sinodului Episcopilor 

ROCOR, Patriarhul Grigore a primit un răspuns 
foarte dur.279 

Este limpede că Sinodul Episcopilor nu mai 
simţea nevoia morală să-şi orienteze privirea spre 
Constantinopol nici în chestiunea Bisericii Bulgare. 

Pe 12-13 septembrie 1924, arhiereii bulgari, îm- 
preună cu arhiereii Bisericii Ortodoxe Ruse din afara 
graniţelor, au sfinţit Catedrala Sfântul Alexandru 
Nevski din Sofia. Episcopul Serafim nu a putut 
participa, din cauza bolii. Împreună cu episcopul 
Damian şi protoiereul G. Șavelski, la sfinţirea 
catedralei a luat parte chiar şi prudentul arhiepiscop 
Anastasie Gribanovski280, ceea ce sugerează că 
problema comuniunii  euharistice fusese deja 
rezolvată. 

Într-adevăr, în curând, pe 22 octombrie 1924, 
Sinodul Episcopilor a permis arhiereilor ruşi împreu- 
nă-slujirea cu arhiereii bulgari.28: Formularea acestei 
decizii suna astfel: „Nu rezolvând problema funda- 
mentală a schismei bulgare, ci doar ţinând cont de 
faptul că clerul grec însuşi a slujit în timpul războ- 
iului dimpreună cu clerul bulgar, hotărâm a permite 
episcopilor ruşi să slujească împreună cu episcopii 
bulgari”282. Din acel moment, împreună-slujirea ar- 
hiereilor ruşi şi bulgari a devenit permanentă. Perio- 
dicele Bisericii Bulgare din acea vreme raportau în 
mod regulat despre slujbele săvârşite de către ierarhii 
Bisericii Ruse din afara graniţelor împreună cu ierar- 
hii Bisericii Bulgare. Pe lângă ierarhii subordonați Si- 
nodului din afara graniţelor, la slujbele săvârşite îm- 
preună cu episcopii bulgari luau parte şi arhipăstori 
din alte jurisdicții străine. Spre exemplu, pe 25 
aprilie 1928, mitropolitul Ștefan a săvârşit Sfânta 
Liturghie împreună cu mitropolitul  Evloghie 

Gheorghievski283, care în acel moment era în juris- 
dicţia Patriarhiei Moscovei. 

În anul 1938, cu mitropolitul Ştefan a slujit 
episcopul Serghie Korolev284, subordonat de jure mi- 
tropolitului Evloghie, care, în acea perioadă, aparţi- 
nea Patriarhiei din Constantinopol. 

Ulterior, episcopatul bulgar a remarcat meritele 
arhiepiscopului Serafim în această chestiune. În anul 
1948, al doilea secretar al Ambasadei U.R.S.S. în Bul- 
garia, Bazanov, a raportat la Moscova că arhiepisco- 
pul Serafim se bucură de respect din partea clerului 
bulgar pentru ajutorul acordat în depăşirea schis- 
mei385. În anul 1950, la slujba de înmormântare a ar- 
hipăstorului, mitropolitul Paisie de Vraceanski a sub- 
liniat că arhiepiscopul Serafim ajutase Biserica Bul- 
gară să-şi ocupe locul cuvenit în familia Bisericilor 
Ortodoxe Locale.286 

Treptat, „schisma bulgară” devenise un subiect 
care ţinea de trecut, iar în anii '30 reprezentanţii Bi- 
sericilor Ortodoxe Locale slujeau destul de des îm- 
preună cu arhiereii bulgari. În anul 1933, s-a stabilit 
comuniunea euharistică între Biserica Ortodoxă Bul- 
gară şi Biserica Ortodoxă Română, iar în 1930 Patri- 
arhul Damian al Ierusalimului a propus medierea sa 
în materie de reconciliere între Patriarhia de Con- 
stantinopol şi Biserica Bulgară.287 În cele din urmă, 
în anul 1945, cu medierea Patriarhului Alexei I al 
Moscovei, Patriarhia Ecumenică a ridicat excomuni- 
carea care fusese pronunţată asupra Bisericii Bul- 
gare. 

Capitolul 8. 


Concepţia arhiepiscopului Serafim 
despre statul ortodox 


Mulţi dintre gânditorii emigranţi ruşi căutau să 
înţeleagă cum s-a întâmplat faptul că Rusia, care a dat 
lumii atâţia sfinţi, cuvioşi şi drepţi, a fost capabilă să 
dea naştere celor mai monstruoase forme de necre- 
dinţă în Dumnezeu din întreaga istorie a lumii. Mulţi 
dintre ei erau frământaţi de gândul cum o putere 
prosperă, care se pregătea să preia controlul asupra 
Constantinopolului şi să împartă lumea între puterile 
victorioase, fusese învinsă în anul 1917, iar apoi devas- 
tată şi acaparată de odioşii potrivnici lui Dumnezeu. 

Cum de s-a întâmplat să fie profanată Rusia? 
Unde fusese începutul căderii ei? Aceste întrebări 
l-au preocupat şi pe arhiepiscopul Serafim, care le-a 
abordat şi în scrierile sale Ideologia rusă şi Despre 
adevărata vedere monarhică a lumii. În încercarea 
de a găsi un răspuns, arhiepiscopul Serafim a formu- 
lat doctrina statului ortodox. 

Ca bază a bunăstării statului, arhiepiscopul Se- 
rafim considera simfonia dintre autoritatea biseri- 
cească şi cea regală. Această idee fusese formulată de 
împăratul Justinian I încă din secolul al VI-lea, şi 
consta în interacţiunea organică a două daruri ale lui 
Dumnezeu - preoţia şi domnia. Biserica, conform 
învățăturilor împăratului Justinian, trebuie să aibă 
grijă de starea spirituală a imperiului, în timp ce 
statul trebuie să aibă grijă de Biserică. 

Până acum, însă, nu s-a ajuns la un consens cu 
privire la cât de mult corespundea viaţa Bizanțului, 
precum şi a altor state ortodoxe, idealului acestei 
simfonii. Renumitul teolog al secolului XX, protoie- 
reul Alexandru Schmemann, de exemplu, era convins 
că în „învăţătura justiniană (...) în general nu era loc 
pentru Biserică”288. 

Arhiepiscopul Serafim, dimpotrivă, considera că 
o simfonie între cele două autorităţi a existat atât în 
Bizanţ, cu excepţia perioadei iconoclasmului, cât şi în 
alte ţări ortodoxe. Arhiepiscopul nu a acordat impor- 
tanţă cazurilor de amestec în treburile administrării 
Bisericii din partea împăraţilor, prinților şi regilor or- 
todocşi. Se poate presupune că în astfel de cazuri arhi- 
ereul nu a văzut o contradicţie cu părerea sa, deoarece 
o astfel de intervenţie nu a însemnat aplicarea de re- 
forme dăunătoare Bisericii și implementarea ereziei. 

Potrivit arhiepiscopului Serafim, ultima ţară în 
care a existat o astfel de simfonie a fost Rusia. Dar şi 
aici, în secolul al XVIII-lea, Biserica a fost definitiv 
subordonată statului. Arhiepiscopul Serafim conside- 
ra că Biserica Rusă a primit cea mai severă lovitură în 
timpul domniei lui Petru I (1689-1725). 

Arhiepiscopul Serafim recunoştea meritele aces- 
tui ţar pentru stat, însă considera că, în general, 
această guvernare fusese dezastruoasă şi pentru Bise- 
rică şi pentru ţară. Petru a încercat să transforme 
Biserica într-un departament al aparatului de stat. 
Situaţia a fost agravată de ruina materială a Bisericii. 
Dar nici aceasta nu a fost cel mai rău pentru Biserică. 
Mult mai gravă a fost subminarea autorităţii sale. „Da- 
torită lui Petru, scria arhiepiscopul Serafim, la noi a 
început să se răspândească gândirea liberă, sub formă 
de volterianism, franemasonerie, sectarism, umanism, 

socialism, nihilism şi alte concepţii greşite”. Fiind pri- 
vată de proprietate şi strivită de despotismul țarist, 
Biserica nu a putut să răspundă tuturor acestor pro- 
vocări. Distrugerea sprijinului spiritual al Rusiei, a 
monahismului, a devenit bomba pusă la temelia sta- 
tului. Rezultatul a fost răcirea în credinţă a oamenilor, 
răspândirea ateismului şi a sectarismului.289 

După părerea arhiepiscopului Serafim, ţarul 
Petru I distrusese însăşi temelia simfoniei dintre Bi- 
serică şi stat, adică cinstirea preoţiei de către stăpâni- 
rea ţaristă. În loc de o simfonie între preoţie şi împă- 
rat, el a oferit Rusiei o monarhie absolută, respin- 
gând astfel idealul unei Sfinte Rusii. „În distrugerea 
de către Petru a armoniei stăpânirii se ascunde moti- 
vul pieirii Rusiei”, a rezumat arhiepiscopul Serafim 
domnia lui Petru cel Mare. 

Cea de-a doua lovitură dată Bisericii a avut loc 
în timpul domniei Ecaterinei a II-a (1762-1796), când 
au fost închise 4/5 din numărul total de mănăstiri. 
Dregătorii din secolul al XVIII-lea nici nu s-au gândit 
că reformele lor împotriva armoniei stăpânirii vor 
duce, după căderea autorităţii Bisericii, la distrugerea 
monarhiei, tragedia Bisericii atrăgând după sine 
tragedia stăpânirii monarhice. Arhiereul considera că 
secolul al XIX-lea fusese mai favorabil pentru 
Biserica Rusă, cu toate acestea, însă, greşeala comisă 
în secolul al XVIII-lea nu a mai putut fi reparată.2% 

Astfel, potrivit arhiepiscopului Serafim, pieirea 
Rusiei Ortodoxe fusese inevitabilă. La începutul seco- 
lului XX, poporul a pierdut ideea de supremație a 
Țarului. Ultimului Țar, Nicolae al II-lea, nu i se mai 
supunea nu datorită conştientizării poziţiei sale, ci 
doar din motive secundare. Acesta a fost motivul uşu- 
rinţei cu care poporul rus şi-a abandonat suveranul. 

Căderea autorităţii monarhiei a mers la pas cu 
împuţinarea credinţei şi a evlaviei în ţară. Asemenea 
multora dintre contemporanii săi, arhiepiscopul Se- 
rafim a remarcat declinul credinţei şi al evlaviei po- 
porului rus cu mult înainte de revoluţie. În cele din 
urmă, la mulţimea de păcate a poporului s-a mai adă- 
ugat unul, cel mai înfricoşător, păcatul răzvrătirii îm- 
potriva Unsului lui Dumnezeu, pe care arhiepiscopul 
Serafim l-a numit „crimă monstruoasă”291. 

Dar este oare posibilă întoarcerea poporului la 
credinţă şi restabilirea împărăției ortodoxe? Arhie- 
piscopul Serafim era înclinat să răspundă afirmativ la 
aceste întrebări. 

Arhiereul considera că puterea comuniştilor nu 
va fi veşnică, iar creştinii ortodocşi vor înţelege în 
cele din urmă că împărăţia ortodoxă este absolut 
necesară. Arhiepiscopul Serafim considera firească 
întoarcerea la forma monarhică de cârmuire, pentru 
o societate formată din oameni profund evlavioşi.2%2 
Arhiereul era convins de faptul că singura formă de 
conducere bazată pe Sfânta Scriptură este monarhia: 
„Numai despre o astfel de putere ne vorbesc scriitorii 
luminaţi de Dumnezeu și Sfinţii Părinţi că este venită 
de la Dumnezeu.” Arhiepiscopul credea că cuvintele 
Scripturii nu este stăpânire decât de la Dumnezeu 
(Rom. 13,1) se referă exclusiv la autoritatea 
monarhică şi nicidecum la o alta. Tocmai acest sens, 
în opinia ierarhului, fusese pus în aceste cuvinte de 
Apostolul Pavel.293 

Arhiepiscopul Serafim insista asupra ideii că 
creştinii din primele veacuri nu erau deloc indiferenți 
sub ce fel de stăpânire urma să vieţuiască. Una dintre 
aspiraţiile primilor creştini a fost tocmai instituirea 
stăpânirii împăraţilor creştini. În lucrarea Despre 

adevărata concepție monarhică a lumii, arhiepis- 
copul Serafim aminteşte de profeția Sfântului Sfinţit 
Mucenic Apolinarie, potrivit căreia în locul împăraţi- 
lor păgâni vor veni împărați creştini.294 

Arhiereul sublinia faptul că "Ţarul, la încoro- 
nare, este sfinţit prin ungere, ceea ce conferă monar- 
hului harul special al Duhului Sfânt pentru slujire.295 

Ca răspuns la obiecţia că monarhia este demult 
depăşită, arhiereul amintea că Sfânta Scriptură este 
intangibilă. Și, prin urmare, a spune că sistemul mo- 
narhic ar fi astăzi depăşit echivala pentru arhiepisco- 
pul Serafim cu o opinie despre pierderea autorităţii 
Sfintei Scripturi.296 

Arhiepiscopul Serafim, la fel ca şi Sfântul Filaret 
Drozdov al Moscovei la vremea sa, considera că pu- 
terea monarhică provine de la Adam. Aşa cum fiii 
s-au supus tatălui, la fel şi popoarele, după răspândi- 
rea lor pe pământ, au simţit nevoia unui tată, ceea ce 
ulterior au şi devenit împăraţii.2%7 „Doctrina puterii 
împărăteşti face parte din însuşi principiul creştinis- 
mului şi nu este altceva decât doctrina lui Hristos 
sau, în general, o doctrină revelatoare.” Arhiereul Se- 
rafim, asemenea Sfântului Filaret Drozdov considera 
că astfel de forme ale puterii, precum puterea tatălui, 
puterea judecătorilor lui Israel şi alte forme similare, 
erau aspecte ale puterii monarhice.298 

Arhiepiscopului Serafim i se obiecta faptul că 
punerea peste poporul lui Israel a primului rege de 
către Samuel fusese o consecinţă a scăderii evlaviei 
evreilor (1 Regi 8, 4-19), că înainte de domnia regelui, 
evreii aveau o formă de guvernare mai înaltă, teocra- 
tică: puterea judecătorilor-profeţi. 

La toate acestea,, arhiereul răspundea că pune- 
rea unui rege peste evrei îi fusese arătată de Dumne- 

zeu lui Moise cu 400 de ani înainte de profetul Samuel 
(Deut. 17, 14-15). În refuzul judecătorilor în favoarea 
regelui, arhiepiscopul Serafim nu a văzut o lepădare, 
considerând că cuvintele lui Dumnezeu către Samuel 
căci nu pe tine te-au lepădat, ci M-au lepădat pe Mine 
nu se referă la o schimbare în sistemul de stat, ci la o 
altă împrejurare, şi anume la declinul general al 
credinţei lui Israel, care L-a respins pe Dumnezeu, ca 
să nu mai domnească peste e].299 

În definitiv, este prematur ca adepţii absolutis- 
mului să-l înscrie pe arhiepiscopul Serafim în rândul 
susținătorilor săi. Absolutismul şi despotismul în au- 
tocraţie i se păreau nu doar cu totul străine, ci şi dez- 
gustătoare. Arhiepiscopul Serafim îi aprecia profund 
pe arhipăstorii care luptaseră împotriva dictaturii ţa- 
riste care se amesteca în treburile Bisericii. Ca adept 
al monarhiei, arhiepiscopul Serafim era convins că 
monarhul ar trebui să-şi coordoneze toate acţiunile 
cu Biserica, pentru a nu se abate cu niciun pas de la 
legile ei. Arhiereul aducea în sprijinul acestei poziţii 
un citat din epistola Sfântului Ioan de Rila către Ţa- 
rul Boris cu apelul „de a se aşterne la picioarele mai- 
cii sale, Biserica, şi de a-şi pleca puterea supremă în 
treburile sale regale în faţa ierarhilor ei”. Arhiepis- 
copul Serafim insista asupra faptului că Biserica este 
mai presus decât împărăţia, la fel cum bunurile ce- 
reşti sunt mult mai de preţ decât bunurile pămân- 
teşti, primite de la stat. Atitudinea similară cu cea a 
arhiepiscopului Serafim fusese statornicită de autori- 
tatea unor sfinţi, precum Ioan Gură de Aur, Grigore 
Teologul şi Ioan Damaschin.30 În eseul Ideologia ru- 
să, arhiepiscopul Serafim a urmărit direct ideea că 
Biserica nu ar trebui să slujească statului, ci statul 
trebuie să slujească Biserica. Arhiepiscopul a tras 

această concluzie pe baza faptului că Biserica Îi slu- 
jeşte lui Dumnezeu, adică celor cereşti, în timp ce 
statul slujeşte omului, adică celor pământeşti.30: 

Dacă în viitor cârmuirea monarhică va fi restau- 
rată, atunci, potrivit arhiepiscopului Serafim, ea ar 
trebui fundamentată pe modelul trasat de împăratul 
Justinian.302 

Vorbind despre opiniile pro-monarhice ale ar- 
hiepiscopului Serafim, merită menţionate mai ales 
cele despre ultimul Țar-mucenic rus Nicolae al II-lea, 
care a fost împuşcat de comunişti împreună cu fami- 
lia sa pe 17 iulie 1918. Arhiepiscopul Serafim îl cin- 
stea mult pe Ţarul Nicolae, numindu-l în lucrarea sa 
„virtuos şi adevărat creştin ortodox”.393 

Timp îndelungat, arhiepiscopul nici n-a vrut să 
accepte moartea familiei ţariste. Sufletul ierarhului se 
opunea din răsputeri să primească vestea unei noi 
crime groaznice a regimului bolşevic. Arhiereul conti- 
nua să facă molebne pentru sănătatea familiei regale, 
chiar şi atunci când se ţineau slujbele de pomenire 
pentru martiri în Biserica din afara graniţelor.304 Fă- 
ră a se suprapune cu slujbele de parastas, episcopul 
Serafim continua să slujească aceste molebne, ceea ce 
a devenit prilej de ridiculizare şi atacuri din partea 
denigratorilor săi.305 

Totuşi, nu trebuie să uităm că despre soarta fa- 
miliei ţariste circulau diverse zvonuri nu numai între 
emigranţi, ci şi în Rusia. În anul 1921, la Sinodul de la 
Karlovac, emigranții ruşi erau pregătiţi chiar să 
anunţe numele noului Țar, dar nu au făcut-o. Motivul 
fusese soarta necunoscută a membrilor familiei ţa- 
riste.306 

Mulţi ruşi din ţară şi din emigrație credeau în 
salvarea miraculoasă a familiei ultimului Țar rus. În 

anul 1927, emigranții dădeau acatiste pentru sănăta- 
tea familiei ţariste, iar episcopul Tihon Liaşcenko al 
Berlinului, în timpul unui moleben din martie 1927, 
nu numai că se rugase pentru Țar şi familia acestuia, 
ci declarase că înţelege speranţele celor care cred în 
salvarea acesteia.307 

Nu este surprinzător faptul că astfel de stări de 
spirit au contribuit la apariţia unei varietăţi de zvo- 
nuri. Ba ici, ba colo, apăreau ştiri despre „miraculoa- 
sa salvare” a ţareviciului Alexei sau a prinţeselor, care 
s-ar fi ascuns în Rusia la oameni de încredere. Iar 
ştirile proveneau din „surse absolut autentice”. 

Pare destul de firesc ca veştile despre „supravie- 
ţuirea miraculoasă” a familiei regale să ajungă între 
emigranţi, inclusiv la arhiepiscopul Serafim. În orice 
caz, se ştie că în decembrie 1927 arhiereul a trimis o 
scrisoare către Sinodul Episcopilor referitor la soarta 
Țarului Nicolae al II-lea.308 

Pomenirea Țarului pentru sănătate nu era la 
acea vreme o greşeală canonică. Conform decretului 
Sinodului Episcopilor Bisericii Ortodoxe Ruse din 
afara graniţelor din 9 septembrie 1926, clericilor li se 
permitea să slujească molebne pentru sănătatea şi 
mântuirea Ţarului Nicolae al II-lea.309 Iar la sfârşitul 
anului 1927, doar arhiereilor Sinodului Episcopilor 
Bisericii Ortodoxe Ruse din afara graniţelor li se in- 
terzisese să mai slujească astfel de molebne.3:0 

Şi totuşi, se pare că în sufletul arhiepiscopului 
Serafim mai exista o scânteie de nădejde că Ţarul 
rămăsese în viaţă. În orice caz, în cartea Ideologia 
rusă, arhiepiscopul, vorbind despre crima poporului 
rus faţă de familia Ţarului, scoate la iveală doar ma- 
rea suferință morală la care au condamnat-o şi nu 
spune niciun cuvânt despre uciderea ei.3i: O astfel de 

speranţă era nutrită în adâncul sufletului şi de alţi 
emigranţi. Deşi despre membrii familiei Ţarului se 
vorbea din ce în ce mai mult ca despre martiri, Bise- 
rica Ortodoxă Rusă din afara graniţelor nu se grăbea 
să facă slujba de înmormântare a mucenicilor din fa- 
milia ţaristă. Aşadar, Sinodul Episcopilor din 1936 a 
refuzat săvârşirea slujbei de înmormântare a familiei 
regale, explicând acest lucru prin faptul că o parte 
din casa Romanovilor continuă să nădăjduiască în 
supraviețuirea acesteia3:2. Totuşi, Sinodul Episcopi- 
lor din 1938 a poruncit săvârşirea slujbei de înmor- 
mântare pentru familia Țarului în ziua de duminică, 
14 noiembrie 193833. Iar slujba de înmormântare 
pentru familia regală a fost săvârşită de către Biserica 
Rusă din afara graniţelor mai târziu. Probabil, abia 
spre sfârşitul anilor '30, arhiepiscopul Serafim s-a 
împăcat definitiv cu ideea morţii Țarului. În orice 
caz, în anii '40, ierarhul menţiona deja faptul că fa- 
milia regală fusese ucisă. P.I. Petkov îşi amintea că 
„vlădica vorbea întotdeauna despre Țar cu mult res- 
pect, dar despre executarea familiei Țarului nu putea 
vorbi niciodată fără emoție profundă”.3:4 

Revenind la ideologia arhiepiscopului Serafim, 
trebuie spus că principiul structurii de stat propus de 
el poate părea utopic. Pe de altă parte, se pare că 
lucrarea întreprinsă de arhiereu nu a fost zadarnică. 
EI a trasat o imagine ideală a relaţiilor Biserică - stat, 
şi realizarea ei este ireală doar în condiţiile actuale. 
Istoria însă cunoaşte o mulţime de schimbări neaş- 
teptate şi nu ne este dat să ştim ce rol poate încă juca 
Ideologia rusă a arhiepiscopului Serafim. Aşa încât 
este posibil să fie necesară la un moment dat. 


192 


Capitolul o. 


Poziţia arhiepiscopului Serafim în anii 
celui de-al doilea Război Mondial 


Emigranţii ruşi au perceput invazia Germaniei 
naziste în Rusia în anul 1941 în moduri diferite. O 
parte a emigrației considera acest război o continuare 
a războiului civil şi visa sincer să-şi elibereze patria 
de guvernul comunist cu ajutorul Germaniei. Cealaltă 
parte credea şi ea cu sinceritate că Rusia tot Rusia va 
rămâne, indiferent de regimul politic stabilit în ea. Și, 
prin urmare, pentru această parte a emigrației, acest 
război era de apărare a patriei. 

Biserica Rusă din afara graniţelor nu şi-a expri- 
mat oficial atitudinea față de război. Pe de o parte, 
întâistătătorul Bisericii Ruse din afara graniţelor, 
mitropolitul Anastasie Gribanovski, sprijinise mişca- 
rea de eliberare a Rusiei3:5, pe de altă parte, conduce- 
rea hitleristă nu a reuşit să-l convingă pe mitropolitul 
Anastasie să facă un apel către poporul rus referitor 
la ajutorarea armatei germane. Mitropolitul şi-a ex- 
plicat refuzul prin faptul că el nu cunoaşte adevăra- 
tele obiective ale Germaniei în raport cu Rusia.3:6 
Ceilalţi ierarhi au acţionat fiecare în felul său: unii 
episcopi s-au pronunţat în sprijinul Germaniei, alţii 
au evitat astfel de declaraţii. Au fost şi cazuri de spri- 
jin pentru trupele sovietice. Sfântul Ioan Maximovici, 
de exemplu, a făcut colectă pentru nevoile militare 

ale Rusiei. De asemenea, se ştie că arhiereul Ioan a 
săvârşit slujbe de mulţumire în legătură cu victoriile 
Rusiei.3:7 

Putem spune fără echivoc că ierarhii ruşi din 
afara graniţelor nu au fost în general susţinători ai 
Germaniei, deşi mulţi nutreau speranţa că războiul 
va duce la purificarea poporului rus şi la renaşterea 
sa spirituală. Pare corect să presupunem că, reali- 
zând totuşi esenţa satanică a fascismului rasial, epis- 
copii ruşi din afara graniţelor nădăjduiau că acesta 
poate deveni instrumentul lui Dumnezeu împotriva 
fascismului de clasă, adică a dictaturii comuniste. To- 
tuşi, cei din Biserica Rusă din afara graniţelor își ima- 
ginau destul de vag ce s-ar întâmpla cu Rusia dacă 
Germania va câştiga, mai ales că Hitler nu promisese 
niciodată să creeze o Rusie liberă şi independentă. 

Deşi pe teritoriile ocupate de Germania se des- 
chideau biserici, acest lucru se datora năzuinţei de a 
atrage populaţia locală de partea nemților. Pentru 
Hitler, la fel ca şi pentru comunişti, creştinismul era 
un duşman. Acesta este motivul pentru care Hitler a 
încercat, în orice mod posibil, împiedicarea activităţii 
misionare a Bisericii Ruse din afara graniţelor pe 
teritoriile ocupate. 

În scrisorile sale către mitropolitul Anastasie, 
arhiepiscopul Serafim îşi exprima speranţa că în cu- 
rând va putea să-şi revadă ţara, visând cu sinceritate 
la întoarcerea sa în patrie şi la renaşterea creştinis- 
mului în Rusia.318 

Arhiereul căuta să atragă preoţi ruşi, care se 
aflau sub jurisdicţia Bisericii Bulgare, ca să plece în 
Rusia, el însuşi căutând prilej de plecare în ţara 
natală. În data de 28 octombrie, arhiepiscopul s-a 
adresat vicepreşedintelui Sfântului Sinod cu cererea 

de a primi ajutor în vederea organizării vieţii 
spirituale pe teritoriile rusești ocupate de Germania. 
Sinodul Bisericii Bulgare a acceptat să acorde sprijin 
arhiereului, fiind gata să trimită o misiune specială în 
Rusia. Biserica Bulgară a promis să ajute și cu cărţi 
liturgice, odoare bisericeşti şi veşminte. 

Călătoria arhiepiscopului Serafim în Rusia, 
însă, nu a avut loc, şi aceasta din cauza opoziţiei 
autorităţilor germane. Arhiepiscopul Serafim nu a 
avut de ales, încercând să ajute Rusia doar cu litera- 
tură şi obiecte liturgice. De exemplu, în primăvara 
anului 1942, în Bulgaria au fost tipărite zece mii de 
cărți de rugăciune, pentru a fi distribuite în Rusia. 
Dar şi în acest demers, autorităţile germane îi pu- 
neau bețe în roate, iar arhiepiscopul Serafim era ne- 
voit adesea să trimită în mod ilegal tot ceea ce fusese 
colectat pentru Rusia.319 

Arhiepiscopul Serafim era departe de gândul de 
a-i binecuvânta pe emigranții ruşi să lupte împotriva 
Rusiei. El nu s-a putut ruga nici pentru înfrângerea 
patriei sale. 

Protoiereul Gheorghe Şavelski mărturiseşte că, 
deşi în biserica rusă de pe strada Țarului Kaloian se 
făceau rugăciuni pentru victoria Germaniei (activ în 
această privinţă fiind, de exemplu, protoiereul Ni- 
colae Vladimirski), arhiepiscopul Serafim nu a făcut 
astfel de rugăciuni. Protoiereul scria că se pare că 
arhiepiscopul nu prea simpatiza poziţia protoiereului 
N. Vladimirski, dar nu a îndrăznit să interzică astfel 
de rugăciuni.320 Cât despre liturghie, în timpul ei, 
chiar până în preajma intrării trupelor sovietice în 
Bulgaria se înălțau rugăciuni, la fel ca şi înainte de 
război, pentru Rusia, ţara suferindă. 

Important este faptul că în anii de război arhie- 
reul a refuzat să îi binecuvânteze pe emigranții ruşi în 
lupta împotriva Rusiei. „În timpul războiului, îşi 
aminteşte P.I. Petkov, vlădica Serafim nu a binecu- 
vântat să se meargă la război împotriva Rusiei, spu- 
nând că lupta împotriva patriei natale este un păcat. 
Emigranţii erau foarte nemulţumiţi de poziţia ierar- 
hului, dar nu puteau să i se opună."22: Faptul că ar- 
hiepiscopul Serafim se opusese intrării ruşilor în rân- 
durile unităţilor militare organizate de germani era 
binecunoscut în Rusia.322 

Viaţa însă a arătat că poziţia arhiereului fusese 
justă. Linia frontului se apropia tot mai mult de 
Bulgaria şi fiecare dintre cei care ar fi avut cumva 
vreo legătură cu puterea germană era ameninţat de 
represiuni brutale din partea statului sovietic. 

Mai mult, încercând să acţioneze mai activ pe 
scena mondială, conducerea sovietică a slăbit tempo- 
rar persecuția Bisericii. În anul 1943, episcopilor or- 
todocşi rămaşi în libertate li s-a permis alegerea for- 
mală a unui patriarh. Scaunul patriarhal urma să fie 
ocupat de către Mitropolitul Moscovei şi Kolomnei 
Serghie Stragorodski. Episcopii şi preoţii supravieţui- 
tori au fost eliberaţi imediat din exil şi lagăre. S-a 
îngăduit chiar şi deschiderea mai multor instituţii de 
învăţământ teologic. 

Este binecunoscut faptul că Sinodul de la Karlo- 
vac a refuzat recunoaşterea ca patriarh a mitropoli- 
tului Serghie Stragorodski. În anul 1943, la Viena a 
avut loc o Întrunire a Episcopilor, în cadrul căreia a 
fost declarată ilegalitatea alegerii patriarhului Ser- 
ghie. Cu toate acestea, Sinodul de la Karlovac s-a do- 
vedit a fi în minoritate, mitropolitul Serghie fiind re- 
cunoscut drept patriarh de Bisericile Ortodoxe Lo- 

cale, precum şi de o bună parte a episcopilor emi- 
granţi ruşi. 

Patriarhul Serghie a fost recunoscut şi de către 
arhiepiscopul Serafim Sobolev, care a refuzat să par- 
ticipe la Intrunirea de la Viena din 1943.33 Iar 
A. Boikikeva scrie că, în anul 1943, arhiepiscopul Se- 
rafim Sobolev a rupt legătura cu Sinodul ROCOR.324 
Deşi arhiepiscopul Serafim a continuat să poarte co- 
respondenţă cu cei din Sinodul Episcopilor Bisericii 
din afara graniţelor, după Întrunirea de la Viena re- 
laţiile sale cu acesta au fost reduse la minimum.325 

Luna martie a anului 1944 a fost ultima lună a 
şederii comunităţii ruse în Biserica Sfântul Nicolae 
de pe strada Ţarul Kaloian. 

În iarna anului 1944, Bulgaria a fost supusă 
bombardamentelor anglo-americane, care treptat au 
devenit din ce în ce mai vaste. În ziua de 10 ianuarie 
1944, în urma unei explozii cu bombă, a fost ucis 
preotul Leonid Leoncenko. Mulţi locuitori ai capitalei 
au rămas fără adăpost, fiind nevoiţi, după acea zi 
groaznică, să-şi afle un sălaș temporar în suburbiile 
oraşului Sofia.326 Unii dintre aceştia şi-au găsit refu- 
giu la Mănăstirea Rila.327 

În timpul atacurilor aeriene, Biserica Sfântul 
Nicolae de pe strada Ţarul Kaloian a fost grav dete- 
riorată, însă slujbele zilnice se săvârşeau în continua- 
re, în paralel desfăşurându-se şi lucrările de renovare 
a bisericii. Arhiepiscopul Serafim îşi încuraja fiii săi 
duhovniceşti, zicându-le: „Nădăjduiesc ca profeția 
starețului Aaron «de a afla meleaguri bune» să se îm- 
plinească şi asupra fiilor mei duhovniceşti, şi atunci 
vom vieţui cu toţii fericit în Bulgaria”.328 

Necazul, însă, nu a ocolit nici biserica rusă. În 
ziua de 30 martie 1944, în timpul unui bombarda- 

ment, biserica a fost distrusă definitiv. În flăcările in- 
cendiului a murit protoiereul Nicolae Vladimirski. 
Tot atunci a ars şi arhiva bisericii. Arhiepiscopul Se- 
rafim a săvârşit slujba de înmormântare a protoiere- 
ului în absenţa trupului, iar în luna septembrie 1944, 
când dărâmăturile au fost înlăturate la locul explo- 
ziei, trupul părintelui Nicolae a fost înmormântat în 
cimitirul central din Sofia.329 

În luna mai a aceluiaşi an, Biserica Bulgară a 
dat spre folosinţă comunităţii ruse o altă biserică. 
Aceasta era o mică bisericuţă a Sfintei Muceniţe Eca- 
terina de la cimitirul din Kniajevo. Desigur, această 
biserică era prea mică pentru întreaga comunitate 
rusă. Astfel încât, în luna august a anului 1944, ea a 
primit încă o biserică, destul de mică şi aceasta, şi 
anume Biserica Sfânta Muceniţă Parascheva 
„Samardjiiskaia”, de pe bulevardul Maria Louise. 

În amândouă aceste biserici slujea mai mult ar- 
hiepiscopul Serafim. Pe lângă înghesuiala din aceste 
micuţe biserici, s-a mai adăugat şi o altă problemă. 
Odată cu venirea la putere a comuniştilor şi 
separarea Bisericii de stat, a fost tăiată mica 
subvenție pe care parohia rusă o primea de la gu- 
vern.330 Însă, în ciuda aglomerării şi a sărăciei, paro- 
hia chiar şi în această perioadă dificilă a continuat să 
strângă şi să trimită bani călugărilor ruşi săraci din 
Sfântul Munte Athos.33: 

Astfel, se încheia încă o perioadă din viaţa ierar- 
hului. Mai departe îl aştepta slujirea sub omoforul 
Patriarhului Alexie I al Moscovei şi al întregii Rusii. 

Capitolul 10. 


Trecerea arhiepiscopului Serafim la 
Patriarhia Moscovei 


Arhiepiscopul Serafim nu a părăsit Bulgaria 
când trupele sovietice au intrat în ţară. Curând, însă, 
arhiereul a trecut sub jurisdicţia Patriarhiei Mos- 
covei. În inima sa, arhiereul era deja pregătit pentru 
aceasta. Arhiereul acceptase alegerea mitropolitului 
Serghie ca patriarh. Într-o scrisoare către Patriarhul 
Alexie I, care ajunsese pe tronul patriarhal în anul 
1945, arhiepiscopul Serafim făcea referire la Serghie 
Stragorodski ca la fostul patriarh. În mod firesc, nu 
era nevoie de acest lucru, deoarece, în primul rând, 
contextul scrisorii îi permitea nestingherit să nu 
folosească aceste cuvinte şi, în al doilea rând, pentru 
a se alătura Patriarhiei Moscovei pe la mijlocul anilor 
'40 nu era necesară recunoaşterea mitropolitului 
Serghie ca patriarh. 

Revenirea în Patriarhia Moscovei în acei ani 
presupunea loialitatea faţă de guvernul comunist. 
Desigur, adversarii politicii de compromis a Patriar- 
hului Serghie se pot întreba cum a putut arhiepisco- 
pul Serafim să accepte loialitate faţă de comuniştii 
care continuau să rămână potrivnici lui Dumnezeu. 

Se poate presupune că arhiereul a crezut propa- 
ganda comunistă, care trâmbiţa şi despre absenţa 
persecuției Bisericii, şi despre alegerea patriarhului și 
despre deschiderea de noi parohii. Într-adevăr, dacă 
în ajunul celui de-al Doilea Război Mondial existau în 

Rusia mai puţin de două sute de biserici şi nicio mă- 
năstire, după război situaţia se schimbase. În anii '40 
numărul de biserici a crescut până la 14500. Iar mă- 
năstiri, în anii de după război, erau peste o sută. 

Cu toate acestea, propaganda sovietică nu 
reuşise să îi inducă în eroare pe toţi. Guvernul co- 
munist şi-a schimbat doar aparent atitudinea faţă de 
Biserică. De fapt, numărul de parohii din Biserica 
Rusă în anii 1939-1948 a crescut din următoarele 
motive: anexarea la U.R.S.S. în anul 1939 a regiunilor 
vestice, care aveau aproximativ trei mii de parohii332, 
înfiinţarea de către autorităţile germane, pe terito- 
riile ocupate ale U.R.S.S., a aproximativ 9500 de pa- 
rohii, dintre care 2500 au fost închise de comunişti în 
timpul războiului333, şi trecerea forţată la Biserica 
Rusă a parohiilor greco-catolice în anul 1946 (erau 
aproximativ 3000 de parohii )334. 

Într-adevăr, pe la mijlocul anilor '40 se deschi- 
seseră unele biserici. Dar erau puţine, cam peste o 
mie de biserici (fără cele ale Bisericii Ruse din afară) 
şi doar o singură mănăstire. 

Majoritatea parohiilor se aflau în regiunile ves- 
tice ale U.R.S.S., în Ucraina, Belarus şi Moldova, în 
timp ce în marea parte a Rusiei numărul lor era foarte 
mic. Aşadar, dacă în unele regiuni ucrainene numărul 
bisericilor era de 400-500, în majoritatea ținuturilor 
din Siberia, Orientul Îndepărtat şi Regiunea Volga, 
numărul bisericilor nu depășea adesea 2-4335. 

Situaţia din Bulgaria confirma faptul că guver- 
nul comunist rămânea ateu. Începând cu anul 1944, a 
început arestarea clerului bulgar336, Biserica Bulgară 
fiind izgonită sistematic din viaţa publică. În acelaşi 
an, guvernul a făcut primii paşi pentru interzicerea 
predării religiei în şcoli. În paralel cu aceste eveni- 

mente, la sfârşitul anului 1944 comuniştii au creat 
organizaţia pentru copii „Septemvriiche”, similară or- 
ganizaţiei de pionieri din U.R.S.S., unul dintre obiec- 
tivele sale fiind educarea noilor generaţii atee. La în- 
ceputul anului 1946, statutul acestei organizaţii a fost 
aprobat oficial337, luând amploare propaganda ate- 
istă. În ianuarie 1945 a fost interzisă căsătoria religi- 
oasă. În mai 1946, liderul comuniştilor bulgari, 
Gheorghi Dimitrov, a trasat sarcina creării în Bulga- 
ria a unei biserici „cu adevărat populare, republicane, 
progresiste”, sugerând totodată că opoziţia Bisericii 
faţă de noul stat „contrarevoluţionismul”, putea duce 
la persecuția după modelul sovietic3$. Liderul de 
partid a subliniat, de asemenea, necesitatea sprijinirii 
ideilor comuniste de Biserică. „Preoţii, menţiona Di- 
mitrov în apelul său către cler, nu trebuie să fie mul- 
ţumiţi doar cu săvârşirea slujbelor, ci trebuie să se 
implice în viaţa de zi cu zi. (...) Biserica nu poate fi 
apolitică, adică să se opună politicii, să fie îndreptată 
împotriva binelui public. Biserica trebuie să fie de 
partea democraţiei şi a progresului”.339 

Nu este de mirare faptul că în curând Sinodul 
Bisericii Bulgare a fost de acord şi cu „Declaraţia de 
loialitate”, care presupunea dorinţa de a sprijini noul 
guvern. „Forma republicană de guvernare, se spunea 
în document, este perfectă faţă de cea monarhică, şi 
este capabilă să stabilească o guvernare democratică 
mai largă. Cu o astfel de republică, cu adevărat po- 
pulară, Biserica se va putea bucura de o libertate şi 
independenţă şi mai mare în viaţa sa interioară, va 
putea să-şi îndeplinească misiunea slujirii sale stator- 
nice pentru dezvoltarea spirituală a poporului nostru 
la o scară şi mai largă (...) Biserica poporului bulgar 
va saluta și va binecuvânta expresia voinţei populare 

în vederea creării unei republici a poporului şi, cu 
toată râvna sa, va acţiona moral în numele consoli- 
dării şi prosperării republicii”.340 

În anul următor, 1947, proprietăţile Bisericii au 
fost naţionalizate, iar Bisericii i s-a interzis să se an- 
gajeze în lucrări de caritate. 

Era clar că atât în sistemul de stat din Bulgaria, 
cât şi în cel din U.R.S.S., nu exista loc pentru Dumne- 
zeu, iar arhiepiscopul Serafim nu putea trece cu ve- 
derea aceste fapte evidente. Fiica duhovnicească a ar- 
hiepiscopului Serafim, stareţa Serafima Liven, poves- 
tea că, chiar şi după trecerea sa la Patriarhia Mosco- 
vei, arhiereul a continuat să numească puterea co- 
munistă o putere satanică32. 

Desigur, arhiepiscopul Serafim nu credea într-o 
schimbare a ideologiei comuniste. Veşti despre înce- 
tarea persecuției Bisericii apăreau periodic și în exil. 
Aşa a fost şi pe la mijlocul anilor '20, aşa a fost şi în 
anul 1936. De fiecare dată, însă, Sinodul Episcopilor 
Bisericii Ruse din afara graniţelor avertiza că comu- 
niştii nu vor renunţa la ideile lor, iar slăbirea perse- 
cuţiei era doar o mişcare tactică de natură temporară. 
Și s-a dovedit că Sinodul avea dreptate.343 Atât la 
sfârşitul anilor '20, cât şi după 1936, persecuția s-a 
intensificat brusc. Anii postbelici nu au făcut ex- 
cepţie. 

Motivul potrivit căruia arhiereul a trecut la Pa- 
triarhia Moscovei nu a fost încrederea lui în propa- 
ganda stalinistă, ci grija de a nu-şi părăsi turma. Mii 
de bulgari şi emigranţi ruşi aveau mare nevoie de ar- 
hiepiscopul Serafim ca rugător şi îndrumător. Prin 
urmare, de dragul turmei, ierarhul era gata să rămâ- 
nă în Bulgaria şi să se plece sub jugul celor fără de 
Dumnezeu. 

De ajutorul arhiepiscopului Serafim avea nevoie 
turma sa. Arhiereul a fost adesea îndemnat să se roage 
pentru emigranții din armata albă, care fuseseră are- 
staţi în Bulgaria după intrarea în ţară a trupelor sovie- 
tice. După cum se ştie, în statul sovietic, pe aceşti oa- 
meni îi aşteptau lagărele de concentrare şi, adesea, 
moartea. P.I. Petkov îşi amintea că unii foşti ofiţeri din 
armata albă chiar se sinuciseseră în timpul arestări- 
lor344. 

Arhiereul avea cunoştinţă de ceea ce se petrecea 
în jur. Serafima, fiica duhovnicească a arhiepiscopu- 
lui, povestea cum în urma arestării unuia dintre 
membrii consiliului eparhial, soţia acestuia l-a implo- 
rat pe arhiereu cu lacrimi să se roage pentru soţul ei. 
După rugăciunea către Născătoarea de Dumnezeu (în 
biroul arhiepiscopului erau întotdeauna două icoane 
deosebit de cinstite ale Maicii Domnului — Bogoliub- 
skaia şi Kursk-Korennaia), arhiepiscopul Serafim s-a 
întors către femeie şi i-a spus ferm că nu i se va în- 
tâmpla nimic rău soţului ei. Două zile mai târziu, s-a 
aflat că generalului care conducea cazul şi care era 
considerat un om foarte dur, îi murise subit fiul în 
Rusia. În locul generalului, care a zburat spre Mosco- 
va, cazul a fost transmis unui alt anchetator, mult 
mai blând, care l-a şi achitat de acuzare pe acest 
membru al consiliului parohial. În Sofia, mulţi oa- 
meni cunoşteau şi alte cazuri de ajutor dat celor 
arestaţi prin rugăciunile arhiepiscopului.345 

Trebuie adăugat şi faptul că noţiunile de „Patri- 
arhia Moscovei” şi „puterea comunistă” nu erau iden- 
tice pentru arhiepiscopul Serafim. Trecerea la Patri- 
arhia Moscovei nu a însemnat că arhiereul era de 
acord cu natura bestială a regimului instaurat în 
Rusia. 

La jumătatea lunii februarie a anului 1945, ar- 
hiepiscopul Serafim, prin mitropolitul Ştefan al Sofiei, 
care pleca la Moscova, a trimis salutul său către Sino- 
dul Local, care fusese convocat pentru alegerea unui 
nou patriarh în locul răposatului patriarh Serghie. 

Tot atunci, arhiepiscopul Serafim a transmis 
cărțile sale locţiitorului Tronului Patriarhal, mitropo- 
litului Alexie Simanski, viitorul patriarh.346 

În data de 2 martie 1945, arhiepiscopul Serafim 
i-a trimis o scrisoare Patriarhului Alexie I, în care îl 
felicita pentru alegerea sa ca patriarh. În aceeaşi 
scrisoare, arhiepiscopul Serafim îi cerea Patriarhului 
Alexei I să rezolve problema doctrinelor rătăcite ale 
protoiereului Serghei Bulgakov.347 

Pe 15 aprilie 1945, arhiepiscopul Serafim i-a 
scris Patriarhului Alexie o altă scrisoare, în care îi 
prezenta pe scurt biografia sa, cerând să fie primit în 
jurisdicţia Patriarhiei Moscovei. „Trebuie să adaug, 
îşi încheia arhiepiscopul scrisoarea către Patriarhul 
Alexie, că în anul 1937348 nu mi-a fost interzisă sluji- 
rea de către regretatul patriarh, pe atunci mitropoli- 
tul Serghie, când aproape tuturor arhiereilor ruşi din 
afara graniţelor li s-a interzis să slujească”349. Aceste 
cuvinte certifică totodată şi dorinţa de a se separa de 
Sinodul din afara graniţelor şi recunoaşterea mitro- 
politului Serghie ca patriarh şi, în sfârşit, evaluarea 
decretului său restrictiv din 22 iunie 1934 ca un posi- 
bil obstacol în calea unificării cu Biserica din Patrie. 

Arhiepiscopul Serafim cerea totodată şi accep- 
tarea în Patriarhia Moscovei a clericilor ruşi din 
Bulgaria, aflat în subordinea sa, şi lista cu numele lor 
fusese anexată scrisorii. 

În acelaşi timp, arhiepiscopul cerea să fie lăsat 
ca reprezentant al Patriarhiei Moscovei în Bulgaria, 

explicându-şi dorinţa prin faptul că avea o strânsă le- 
gătură cu turma pe care o păstorea, subliniind şi ne- 
voia de a avea grijă de fratele său bolnav, arhiman- 
dritul Serghie. 

Un eveniment important în momentul trecerii 
arhiepiscopului Serafim în jurisdicţia Patriarhiei 
Moscovei a fost vizita delegaţiei Bisericii Ortodoxe 
Ruse în Bulgaria. O delegaţie formată din patru per- 
soane, condusă de arhiepiscopul Grigore Ciukov, a 
mers în Bulgaria în perioada 6-23 aprilie 1945. 

Nu se ştie ce urmări ar fi putut avea această vi- 
zită pentru arhiepiscopul Serafim, căci astfel de dele- 
gaţii îndeplineau nu doar o funcţie bisericească, ci şi 
una politică. În anul 1947, spre exemplu, după vizita 
unei astfel de delegaţii, din care făcea arhiepiscopul 
Grigore Ciukov și un angajat al patriarhiei, L. Pariski, 
mitropolitul Veniamin Fedcenkov fusese demis din 
postul de exarh al Bisericii Ruse din Statele Unite350. 
Desigur, acest lucru se datora faptului că în condiţiile 
începutului războiului rece dintre URSS şi Occident, 
mitropolitul Veniamin nu putea fi acceptat de guver- 
nul sovietic în demnitatea pe care o avusese anterior. 

Şi delegaţia care a vizitat Bulgaria putea, de ase- 
menea, să tragă o concluzie defavorabilă pentru arhi- 
episcopul Serafim. Mai ales că la Moscova, în 1945, 
fuseseră primite mai multe denunţuri împotriva arhi- 
episcopului Serafim, el fiind acuzat de predici antiso- 
vietice şi convingeri monarhice. 

Cu toate acestea, arhiepiscopul Grigore a vorbit 
în raportul său cu multă căldură despre arhiepiscopul 
Serafim, menţionând faptul că este respectat și iubit 
de turma pe care o păstoreşte.35: 

Raportul arhiepiscopului Grigore, precum şi 
scrisorile arhiepiscopului Serafim către Patriarhul 

Alexie I, sunt datate în aprilie 1945. Patriarhul, însă, 
nu se grăbea cu acceptarea cererii arhiepiscopului Se- 
rafim. 

Exarhul Bisericii Bulgariei, mitropolitul Ștefan, 
a intervenit şi el în favoarea arhiepiscopului Serafim. 
În scrisoarea sa din 4 octombrie 1945, el îi reamintea 
Patriarhului Alexie I următoarele: „Exprimându-și 
supunerea deplină către Sfinţia Voastră, arhiepisco- 
pul Serafim așteaptă permisiunea Voastră de a fi lă- 
sat ca administrator al comunităţilor ortodoxe ruse 
din Bulgaria”352. Două zile mai târziu, Exarhul a tri- 
mis o altă scrisoare Patriarhului Alexie I, în care a 
subliniat din nou necesitatea lăsării arhiepiscopului 
Serafim în Bulgaria, atrăgând atenţia asupra atitudi- 
nii sale sincere şi calde faţă de Patriarhia Moscovei. 
Mitropolitul Ştefan scria: „Situaţia incertă a arhiepis- 
copului Serafim, care, îndrăznesc să vă asigur, nu a 
simpatizat niciodată tendinţele de la Karlovac, mă in- 
teresează şi pe mine, şi rog rezolvarea acesteia”.353 

Situaţia a fost rezolvată abia la 30 octombrie 
1945, când cele şapte parohii ruseşti din Bulgaria au 
fost acceptate în jurisdicţia Patriarhiei Moscovei, 
conducerea acestora fiind încredinţată arhiepiscopu- 
lui Serafim, cu subordonare directă Patriarhului 
Moscovei și întregii Rusii.354 

De fapt, exista doar o singură parohie rusă cu 
drepturi depline în Bulgaria, cea de la Sofia. Restul 
parohiilor la acea vreme erau fie contopite cu paro- 
hiile bulgare, fie erau puţine la număr. Spre exemplu, 
parohiile din Ruse, Varna, Pernik sau Ţarebrod nu 
aveau deloc biserici, iar enoriașii acestor parohii 
mergeau la bisericile bulgare. În Plovdiv, preotul 
avea în păstorire vreo patruzeci de familii de ruşi, să- 
vârşind temporar slujbele într-o biserică bulgară. 

Starea bisericii de pe Şipka era şi ea incertă, parohia 
fiind formată din locuitorii ruşi ai unei case de inva- 
lizi. Deşi parohia din Kniajevo avea biserică, enoriaşii 
proveneau tot din case de invalizi. Foarte puţine la 
număr erau și mănăstirile ruseşti.355 Din acest motiv, 
în 1952, după moartea arhiepiscopului Serafim, toate 
parohiile rusești, cu excepţia celei din Sofia, fuseseră 
transferate Bisericii Ortodoxe Bulgare. 

Deşi intrarea arhiepiscopului Serafim sub juris- 
dicţia Patriarhiei Moscovei avusese deja loc, totuşi au 
continuat să-l trateze cu neîncredere, din cauza ra- 
poartelor referitoare la declaraţiile antisovietice ale 
ierarhului356. Conform documentelor disponibile, nu- 
mirea arhiepiscopului Serafim ca administrator al pa- 
rohiilor ruse din Patriarhia Moscovei era considerată 
temporară. Nici chiar în luna aprilie a anului 1946 
poziţia arhiepiscopului Serafim nu se clarificase.357 

Atitudinea Patriarhului Alexie faţă de arhiepis- 
copul Serafim s-a schimbat, se pare, în urma a două 
evenimente care au avut loc în anul 1946, primul 
dintre acestea fiind asociat cu adoptarea cetăţeniei 
sovietice de către arhiereu. Prin decretul Prezidiului 
Sovietului Suprem al U.R.S.S. din 14 iunie 1946, ar- 
hiepiscopul Serafim primise cetăţenia URSS. Împre- 
ună cu arhiepiscopul, cetăţenia sovietică a fost acor- 
dată şi arhimandritului Pantelimon Stariţki şi proto- 
iereului Vsevolod $piller358. 

Cel de-al doilea eveniment era vizita în Bulgaria 
a Patriarhului Alexie I, unde acesta avusese posibi- 
litatea să comunice personal cu arhiepiscopul Se- 
rafim. Cu puţin timp înainte de această vizită, în pri- 
măvara anului 1946, comunitatea rusă s-a întors la 
Biserica Sfântul Nicolae de pe bulevardul Ţarul Eli- 
berator, care nu fusese încă restaurată în întregime 

după bombardament. În Sâmbăta lui Lazăr, biserica 
a fost sfinţită, iar în Duminica Floriilor s-a ţinut pri- 
ma slujbă arhierească de după restaurare.359 

Curând, la Sofia a sosit o delegaţie a Bisericii 
Ruse, condusă de Patriarhul Moscovei Alexie I. Pe 20 
mai, pe aeroportul din Sofia, alături de oficialii gu- 
vernamentali şi mai marii Bisericii care-l întâmpinau 
pe Patriarhul Alexie se afla şi arhiepiscopul Serafim 
Sobolev.360 Iar la 22 mai, în ziua mutării moaştelor 
Sfântului Nicolae, patriarhul a săvârşit Sfânta Litur- 
ghie în Biserica Sfântul Nicolae de pe bulevardul Ţa- 
rul Eliberator. P.I. Petkov îşi aminteşte că acea 
slujbă, condusă de patriarhul Alexie, fusese deosebit 
de solemnă.36: 

La această slujbă istorică, arhiepiscopul Serafim 
a ţinut o predică, în care a prezentat şi motivele pen- 
tru care arhipăstorul trecuse la Patriarhia Moscovei. 
„Douăzeci şi cinci de ani am fost rupţi de mama 
noastră, de Biserica Rusă. Dar această ruptură a fost 
un fenomen pur extern, căci în inimile noastre exista 
o unitate deplină cu voi, cu toţi fraţii patriei noastre, 
cu cei care recunosc Biserica Patriarhală din Rusia. 
Cu noi a fost exact ceea ce se observă la suprafaţă și 
în adâncurile oceanului. La suprafaţa acestuia, din 
cauze externe şi aleatorii, există diverşi curenţi, iar în 
adâncurile oceanului există întotdeauna şi invariabil 
un singur curs. Aşa şi în adâncul fiinţei noastre, în 
adâncul inimilor noastre a existat şi există o dorinţă 
neschimbătoare pentru mama noastră Biserica, pen- 
tru Biserica cea glorioasă şi triumfătoare, pentru 
Biserica limpede cum e cristalul prin credinţa sa 
ortodoxă. În acest sens, am fost întotdeauna alături 
de voi. Suferințele voastre duhovniceşti, venite din 
partea moderniştilor, renovatorilor, adepților «bise- 

ricii vii», le-am împărtăşit şi noi, neacceptând şi 
nepermiţând nicio inovaţie în Biserică. Aşa cum voi 
aţi fost împotriva tuturor ereziilor, la fel şi nouă 
ne-au fost întotdeauna dezgustătoare toate abaterile 
dogmatice. Atât pentru voi, cât şi pentru noi, credinţa 
ortodoxă este cel mai de preţ bun”.362 

Aceste cuvinte explică dorinţa arhiepiscopului 
Serafim de unitate cu Biserica din Rusia. Arhiepisco- 
pul a văzut că nu exista nicio diferenţă în dogmă, că 
Biserica Rusă nu era molipsită de erezii. Prin urmare, 
arhiereul nu a găsit motive să rămână în afara unită- 
ţii cu ea. Prin urmare, trecerea la Patriarhia Moscovei 
a fost pentru el firească. 

Însă, după ce a părăsit Biserica Rusă din afara 
graniţelor, arhiepiscopul Serafim a arătat o decenţă 
profundă şi nu a aruncat cu pietre în ea, cum făcu- 
seră alţi ierarhi din Biserica din afara graniţelor după 
ce trecuseră la Patriarhia Moscovei. Mitropolitul Se- 
rafim Lukianov, de exemplu, a scris un articol în Jur- 
nalul Patriarhiei Moscovei, în care a acuzat Biserica 
Rusă din afara graniţelor că este necanonică.363 Acest 
articol însă nu l-a ajutat pe mitropolit. La scurt timp 
după transferul său în Patriarhia Moscovei, mitro- 
politul Serafim Lukianov a fost trimis la retragere, 
trăindu-şi ultimii ani în Mănăstirea Gârbovăţ din 
Moldova. În pofida numeroaselor cereri, mitropolitul 
Serafim Lukianov nu a primit niciodată o nouă func- 
ţie. Cât despre arhiepiscopul Serafim Sobolev, sluji- 
rea sa ulterioară pe pământ bulgar a continuat nu 
fără durere şi necaz, lucru despre care vom aminti 
mai jos. Dar chiar şi într-o situaţie dificilă pentru el, 
arhiereul rămânea mereu acelaşi, așa cum erau obiş- 
nuiţi fiii săi duhovniceşti să-l vadă, adică un păstor 
binevoitor, rugător şi plin de lumină. În luna decem- 

brie a anului 1946, protoiereul Vsevolod $Șpiller scria: 
„Zilele trecute ne aflam la (...), unde scumpul nostru 
Vlădica Serafim săvârşea un moleben. Are şi el des- 
tule probleme și necazuri, acestea însă nu-i umbresc 
şi nici nu-i diminuează acea lumină şi acea minunată 
bucurie a Duhului Sfânt, care vine către noi toţi prin 
el şi de la el... Astfel, ca şi întristările şi necazurile 
noastre să le prefacă în bucurie”.364 

Capitolul 11. 


Arhiepiscopul Serafim şi Conferinţa de 
la Moscova din 1948 


Un eveniment de importanţă generală pentru 
Biserică, la care a participat şi arhiepiscopul Serafim 
Sobolev, a fost Conferinţa panortodoxă din 1948. 

Această acţiune a fost concepută de conducerea 
sovietică ca un pas important pe calea transformării 
Patriarhiei Moscovei într-un centru al ortodoxiei 
mondiale. Fără îndoială, o astfel de dorinţă nu a fost 
asociată cu grija faţă de Biserică, ci cu posibilitatea de 
a o folosi pentru planurile ei politice, transformând-o 
într-o structură dominantă printre celelalte Biserici 
Ortodoxe. 

Este cunoscut faptul că perioada celui de-al 
Doilea Război Mondial şi primii ani postbelici a fost 
etapa de divizare activă a sferelor de influenţă în lu- 
me între URSS şi puterile occidentale. Ca instrumen- 
te pentru această confruntare regimurile politice fo- 
loseau adesea organizaţii religioase. 

Bisericile locale, împotriva voinţei lor, intrau în 
sfera de influenţă a celor două puteri politice menţio- 
nate. Constantinopolul s-a dovedit a fi unul dintre 
avanposturile lumii occidentale, în timp ce Patriarhia 
Moscovei şi Bisericile din ţările taberei socialiste se 
aflau de cealaltă parte a baricadei. Conducerea sovie- 
tică a decis să creeze la Moscova un centru ortodox, 
care să poată concura cu Constantinopolul. În anii 
postbelici, au fost făcute propuneri pentru întrunirea 

Sinodului Panortodox la Moscova. Una dintre decla- 
rațiile de acest gen a fost făcută de profesorul iugo- 
slav Radovan Kazimirovici, doctor în drept la Univer- 
sitatea din Tibingen, licenţiat în teologie, membru al 
Societăţii pentru cooperare culturală între Iugoslavia 
şi URSS. „La Moscova, îi scria Kazimirovici Patriar- 
hului Alexie I în octombrie 1946, trebuie să existe o 
autoritate centrală superioară asupra tuturor Biseri- 
cilor autocefale. Aici trebuie să existe o stăpânire 
bisericească, (...) la fel cu cea care există deja în 
Biserica Romană”365. 

Deşi la Moscova erau conştienţi de eşecul unor 
astfel de propuneri, în general, ideea poziţiei domi- 
nante a Patriarhiei Moscovei era foarte aproape de 
năzuinţele conducerii politice a URSS. Unul dintre 
primii paşi către acest obiectiv a fost Conferinţa pan- 
ortodoxă. Problema ecumenismului, care a fost 
examinată în cadrul ei în acea conjunctură, nu a fost, 
evident, întâmplătoare. 

Dacă susţinătorii părţii anglo-americane tin- 
deau către ecumenism, către contacte şi prietenie cu 
lumea protestantă, Uniunea Sovietică, care nu avea 
nicio influenţă asupra Patriarhiei Constantinopolu- 
lui, a luat o poziţie diametral opusă. Prin urmare, 
conducerea sovietică în acel moment s-a opus partici- 
pării Bisericii Ortodoxe la mişcarea ecumenistă. 

Cu toate acestea, conducerea sovietică nu a reu- 
şit să transforme Moscova în „Vaticanul ortodox”. 

Conferinţa panortodoxă din 1948 nu a avut au- 
toritatea dorită, parţial din cauza faptului că nu toţi 
întâistătătorii şi reprezentanţii Bisericilor Locale au 
luat parte la ea. Patriarhia de Constantinopolul nu a 
trimis reprezentanţi. Patriarhii răsăriteni se temeau 
că Patriarhia Moscovei va sta în fruntea ortodoxiei 

mondiale. Prin urmare, Conferinţa panortodoxă nu 
şi-a îndeplinit sarcina care îi fusese stabilită la Krem- 
lin366. La scurt timp după încheierea Conferinţei, Bi- 
serica Rusă a fost supusă unor noi prigoniri. 

Deşi semnele unei persecuții iminente au deve- 
nit vizibile încă din 1947, noua campanie anti-biseri- 
cească a căpătat amploare abia în anul 1048. 
Conducerea stalinistă şi-a arătat din nou adevărata 
faţă. Pe 25 august 1948, Sfântul Sinod, sub presiunea 
Consiliului pentru Afacerile Bisericii Ortodoxe Ruse, 
a luat o decizie gravă, prin care a interzis procesiunile 
religioase din sat în sat, slujbele de rugăciune pe 
câmpuri, cântările duhovniceşti în biserici în afara 
slujbelor şi publicarea în eparhii a acatistelor şi a 
mesajelor arhiereşti367. Din nou au început să trimită 
în lagăre de concentrare clerici de diferite ranguri şi 
opinii. În anii de după război, în lagărele de concen- 
trare se aflau şi preacuvioşii mărturisitori Leontie 
Stasevici, Gabriel Igoşkin, Rafail Şeicenko, mitropoli- 
tul Nestor Anisimov, episcopul Veniamin Noviţki, vii- 
torul stareţ-arhimandrit, şi cel ce pe atunci preotul 
paroh Ioan Krestiankin, împreună cu mulţi alţii. În 
ciuda tuturor „concesiilor”, începând din anii '20 şi 
până în 1954 episcopul Atanasie Saharov rămăsese în 
închisori şi lagăre. De pe la mijlocul anului 1948 şi 
până la moartea lui Djugaşvili Stalin în 1953 nu fu- 
sese deschisă oficial nicio biserică. În schimb, lua 
amploare închiderea bisericilor, astfel încât până la 1 
ianuarie 1953 Biserica Rusă a pierdut 1.055 de bise- 
rici şi mai mult de 40 de mănăstiri368. Din nou fusese 
promovată propaganda ateistă. În aceşti ani a fost 
pregătită baza pentru persecuțiile viitoare, care au 
luat amploare în perioada anilor 1950-1960, în tim- 
pul conducerii lui Hruşciov. 

Cu toate acestea, Conferinţa panortodoxă a de- 
venit un eveniment semnificativ în istorie. Aici s-a 
dat răspuns la unele întrebări care preocupau lumea 
ortodoxă asupra validității hirotoniilor anglicane, 
asupra noului calendar bisericesc, precum și asupra 
participării Bisericii la mişcarea ecumenică. Deşi unii 
reprezentanţi ai Bisericilor Locale nu au participat la 
Conferinţa panortodoxă, totuşi, au participat repre- 
zentaţi din opt Biserici Ortodoxe: Rusă, Georgiană, 
Sârbă, Română, Bulgară, Albaneză, Poloneză şi Anti- 
ohiană. 

Conferinţa panortodoxă s-a opus participării Bi- 
sericilor Ortodoxe la mişcarea ecumenică, a decis că 
noul calendar iulian, adoptat de unele Biserici Locale, 
nu poate sta la baza separării şi, de asemenea, a hotă- 
rât că ierarhia anglicană nu este validă din cauza 
îndepărtării vizibile a Bisericii Anglicane de Sfânta 
Tradiţie369. 

Deşi rezultatele conferinţei în ansamblu fusese- 
ră oarecum predeterminate, totuşi, rapoartele, pre- 
zentate la eveniment de către arhiepiscopul Serafim, 
au jucat un anumit rol. 

Principala problemă discutată la Conferinţa 
panortodoxă a fost cea referitoare la participarea Bi- 
sericii Ortodoxe la mişcarea ecumenistă. 

La începutul secolului XX, ecumenismul era 
privit ca o modalitate de dialog cu lumea heterodoxă, 
pentru a o familiariza cu ortodoxia. În unele cazuri, 
calea de dialog, fusese oarecum justificată. Din păca- 
te, în timp, dialogul făcuse loc indiferenţei religioase, 
a cărei expresie au fost cuvintele, rostite încă în 
secolul al XIX-lea de Mitropolitul Platon Gorodeţki al 
Kievului, că „despărțţiturile pe care oamenii le-au ri- 
dicat în biserică nu ajung până la cer”370. De dragul 

unităţii imaginare, au devenit posibile cele mai largi 
compromisuri pe probleme dogmatice, când „dialo- 
gul iubirii” a început să preceadă dialogul teologic 
sau chiar să-l şi înlocuiască. Protoiereul Vasile Zen- 
kovski, unul dintre purtătorii de cuvânt ai unei astfel 
de căi, scria, de exemplu, că pentru mântuire este 
suficient să credem în Hristos şi în mântuirea prin 
propria confesiune37:. Potrivit protoiereului V. Zen- 
kovski, pentru mântuire nu este deloc necesar să 
aparţinem Bisericii Ortodoxe. Această abordare era 
destul de acceptabilă pentru multe confesiuni protes- 
tante, dar pentru un creştin ortodox părea absurdă, 
ba chiar o blasfemie. Nu este surprinzător faptul că 
însuşi conceptul de „ecumenism” s-a discreditat în 
ochii ortodocşilor printr-o astfel de abordare a pro- 
blemei şi a început să sune aproape ca o insultă, 
presupunând indiferența unora din autorităţile bise- 
riceşti faţă de puritatea învățăturilor Bisericii. 

Criza mişcării ecumeniste a atins punctul culmi- 
nant în secolul XX, când au început să aibă loc nu 
numai rugăciunile comune cu neortodocşii, ci chiar și 
cu necreştinii, care nu aveau de gând să renunţe la 
convingerile lor religioase. 

La Conferinţa de la Moscova, arhiepiscopul Se- 
rafim a prezentat trei rapoarte referitor la mişcarea 
ecumenică, la calendarul bisericesc şi la ierarhia an- 
glicană. Datorită acestor rapoarte, arhiepiscopul Se- 
rafim a intrat în istoria Bisericii ca un adversar al 
ecumenismului, dar şi ca un adversar al adoptării 
calendarului pe stil nou de către Biserică. Opinia pre- 
dominantă despre arhiepiscop este în mare măsură 
adevărată, deşi atitudinea arhiereului faţă de aceste 
probleme ale ortodoxiei moderne nu este atât de 
simplă şi necesită o examinare separată. 

Înainte de a vorbi despre atitudinea arhiepisco- 
pului Serafim faţă de mișcarea ecumenică, va trebui 
să ţinem cont de atitudinea arhiereului față de con- 
fesiunile neortodoxe. 

Momentul definitoriu în poziţia arhiepiscopului 
Serafim faţă de creştinii heterodocşi a fost fidelitatea 
acestora faţă de Sfânta Tradiţie. În scrierile sale, arhie- 
reul a atras atenţia asupra faptului că protestantismul, 
care s-a îndepărtat de toate autorităţile bisericeşti, a 
ajuns în secolul al XIX-lea să fie împărţit în cinci sute 
de confesiuni şi secte. Baza protestantismului şi a sec- 
telor care provin din el arhiepiscopul Serafim o consi- 
dera umanismul, pe care-l consideră una dintre cele 
mai periculoase învățături, care-şi duce adepţii, mai 
devreme sau mai târziu, la ateism. „Umanismul, scria 
arhiepiscopul Serafim, nu numai că oferă minţii uma- 
ne o libertate deplină pe tărâmul credinţei, ci o distru- 
ge din rădăcină, căci în esenţă el reprezintă neîncrede- 
rea în existenţa Fiinţei Dumnezeiești Supreme, pe care 
umanismul o consideră a fi însuşi omul, propovăduind 
zeitatea umană, care este acelaşi lucru cu nevrednicia. 
Umanismul nu recunoaşte pentru om nicio autoritate 
în afară de propria sa minte”.372 

Arhiepiscopul Serafim era convins că protestan- 
tismul a ajuns în starea sa mizerabilă din cauza înlo- 
cuirii Tradiţiei cu propria cugetare. „Sfinţii Părinţi, 
scria arhiereul, sunt pentru noi nemincinoşii tâlcui- 
tori ai Sfintei Scripturi şi singurul criteriu pentru 
adevărata ei înţelegere. Fără a face apel la autoritatea 
Sfinţilor Părinţi (...), singurul criteriu al adevărului 
pentru noi va fi mintea noastră cea slabă, limitată şi 
păcătoasă”333. 

Pierzând succesiunea apostolică şi pierzând Sfin- 
tele Taine, protestanții, potrivit arhiepiscopului Sera- 

fim, au pierdut şi harul transfigurator al Duhului 
Sfânt, care, după cum se ştie, se dăruia doar de apos- 
toli prin punerea mâinilor, iar în timpul nostru este 
dăruit de către urmaşii apostolilor prin mirungere374. 

Arhiepiscopul Serafim a fost mai blând cu ro- 
mano-catolicismul decât cu protestantismul. Dar 
spunea că harul de la catolici nu este mântuitor și 
transfigurator-regenerator, şi prin urmare în această 
confesiune nu poate exista desăvârşire morală. În 
acelaşi timp, arhiereul crede că cea mai mare parte a 
responsabilităţii în faţa lui Dumnezeu revine nu tur- 
mei Bisericii Romane, ci ierarhilor ei, care îi îndepăr- 
tează pe oameni de Împărăţia lui Hristos375. Trebuie 
adăugat că unul dintre motivele atitudinii negative a 
arhiereului faţă de catolicismul roman fuseseră toc- 
mai acţiunile acestuia din anii 1920-1930 faţă de or- 
todoxie. „Dacă papa ar fi fost un adevărat adept al lui 
Hristos, spunea arhiepiscopul Serafim în legătură cu 
persecuția Ortodoxiei în Polonia, nu ar fi permis 
episcopatului polonez, preoţilor şi laicilor, ca şi fii ai 
lui duhovniceşti, să comită asemenea atrocități, care 
au transformat viaţa ortodocşilor din Polonia într-un 
chin continuu, într-un iad adevărat. Eventual, papa 
nu poate acţiona altfel în virtutea naturii morale a 
mărturisirii sale eretice, adică în virtutea aceleiaşi 
mândrii extreme, atât de caracteristice catolicismu- 
lui, care nu are nicio legătură cu credinţa ortodoxă 
sau cu adevărata moralitate creştină”376. 

Cu toate acestea, în unele cazuri arhiepiscopul 
Serafim găsea de cuviinţă să facă referire la exemplul 
Bisericii Romane. Arhiereul, obiectând faţă de decre- 
tul nr. 348 privitor la supunerea Bisericii faţă de stat, 
făcea referire la situaţia din Biserica romano-catolică 
din timpul domniei lui Napoleon. În cuvintele ierar- 

hului se putea observa chiar o oarecare admiraţie 
pentru poziţia fermă a papei Pius al VII-lea şi a 
episcopilor care i-au fost fideli. 

Aşadar, atitudinea arhiepiscopului Serafim faţă 
de creştinii heterodocşi era în funcţie de fidelitatea 
lor faţă de Sfânta Tradiţie, iar atitudinea de dialog cu 
ei depindea de dorinţa lor sinceră de adevăr. 

Arhiepiscopul Serafim considera că dialogul cu 
heterodocşii este justificat doar dacă reprezentanţii 
credințelor neortodoxe îşi declară dorinţa sinceră de 
a se apropia de adevăr. Din acest motiv, la Conferinţa 
panortodoxă arhiepiscopul Serafim a vorbit cu căl- 
dură despre reprezentanţii Bisericii Anglicane, care 
intraseră într-un dialog, teologic serios cu Biserica 
Ortodoxă. Poziţia Bisericii Ruse despre dialogul cu 
anglicanii a fost evaluată pozitiv de arhiepiscop377. 

În secolele XIX-XX existau perspective pentru o 
unitate euharistică cu Biserica Anglicană, care în 
multe aspecte se afla mai degrabă pe poziţii ortodoxe 
decât pe poziţii romano-catolice şi protestante. Piatra 
de poticnire pe calea spre unitate a fost problema ie- 
rarhiei anglicane, pe care unii teologi o considerau 
total legitimă, în timp ce alţii susțineau că anglicanii 
au pierdut succesiunea apostolică. Cea de a doua 
opinie se datora în mare măsură faptului că anglica- 
nii nu considerau preoţia o taină. Problema ierarhiei 
anglicane s-a pus în discuţie şi la Conferinţa panorto- 
doxă din 1948, în cadrul căreia și arhiepiscopul Sera- 
fim şi-a exprimat opinia în acest sens. 

În principiu, arhiereul nu s-a opus recunoaşterii 
succesiunii apostolice la anglicani, dar a condiţionat 
recunoaşterea acesteia printr-un şir de factori. 

Arhiepiscopul Serafim vedea tragedia Bisericii 
Anglicane în existenţa diverselor sale curente, inclu- 

siv a celor protestante extreme. Reprezentanţii unora 
dintre aceste mişcări s-au exprimat chiar într-un 
spirit antiortodox şi uneori anticreştin, ceea ce, de- 
sigur, nu a putut facilita negocierile. Astfel, arhiepis- 
copul considera că lipsa de unitate în interiorul Bi- 
sericii Anglicane era un obstacol major în calea dia- 
logului teologic. 

Arhiepiscopul considera faptul că anglicanii nu 
au recunoscut taina preoţiei, la fel ca şi toate celelalte 
taine, cu excepţia Botezului şi a Euharistiei, ca al doi- 
lea obstacol pentru o posibilă unitate378. 

Arhiepiscopul Serafim considera drept soluţie 
ideală pentru Biserica Anglicană „hirotonia diaconilor, 
a preoţilor şi a episcopilor lor de către Biserica noastră 
Ortodoxă”. Înţelegând, însă, că Biserica Anglicană nu 
va fi de acord să facă un astfel de pas, arhiepiscopul a 
considerat posibilă recunoaşterea ierarhiei lor, dar nu- 
mai în cazul unei mărturisiri privind fidelitatea ulte- 
rioară faţă de dogmele ortodoxe379. Totodată, arhie- 
piscopul Serafim considera că trecerea anglicanilor la 
ortodoxie se poate realiza prin pocăință. 

Exemplul atitudinii faţă de Biserica Anglicană 
arată că arhiepiscopul Serafim era pregătit pentru un 
dialog, cu heterodocşii numai dacă acest dialog pro- 
mitea rezultate. Pe de altă parte, el devenea un adver- 
sar categoric al dialogului, dacă acesta acoperea indi- 
ferenţa religioasă a participanţilor şi implica o aba- 
tere de la credinţă pentru cei din Biserica Ortodoxă. 
O asemenea comunicare cu heterodocşii arhiepisco- 
pul o percepea ca pe o umilire a Bisericii380. „În pro- 
bleme de credinţă nu-l poţi clinti”, spunea despre ar- 
hiereu una dintre fiicele sale duhovniceşti, monahia 
Casiana.38: 

Şi totuşi, arhiereul era gata să coopereze şi să 
rezolve probleme comune cu creştinii neortodocşi. 
De exemplu, la Sinodul de la Karlovac din 1921, epis- 
copul Serafim, alături de Departamentul misionar 
condus de el, îndemna Biserica Rusă din afara grani- 
ţelor să creeze un front creştin unificat pentru a lupta 
cu ateismul comunist.382 

Se ştie, de asemenea, că la Conferinţa panorto- 
doxă din 1948 au participat reprezentanţi ai Bisericii 
Armene non-calcedoniene, care au semnat unele do- 
cumente, însă nu există nicio dovadă a vreunui pro- 
test împotriva acestei prezenţe din partea arhiepisco- 
pului Serafim. 

Şi totuşi, acceptând ideea dialogului cu hetero- 
docşii, arhiepiscopul Serafim nu era de acord ca acest 
dialog să depășească limitele canonice. Spre deose- 
bire de statul sovietic, pentru care mişcarea ecume- 
nistă era doar un duşman temporar şi care şi-a 
schimbat în scurt timp atitudinea faţă de ea, pentru 
arhiepiscopul Serafim ecumenismul reprezenta un 
pericol global, care nu trebuia acceptat. 

În mişcarea ecumenistă pe arhiepiscopul Sera- 
fim îl alarma acea periculoasă stare căldicică a creşti- 
nului prezentată în Apocalipsă (3, 15-16), care poate 
duce în cele din urmă la o apostazie reală, când 
Hristos devine doar unul dintre „zeii” din panteonul 
religios al lumii. Arhiereul arăta pe bună dreptate că 
ideile ecumeniste se substituie dogmei că Biserica 
Ortodoxă este singura Biserică adevărată.383 Din acest 
motiv, arhiepiscopul Serafim avea o atitudine negativă 
faţă de expresii precum: „conferință a tuturor 
Bisericilor”, „întâlnire a Bisericilor creştine” etc.384 

Datorită indiferenţei lor religioase, arhiepisco- 
pul Serafim a fost un adversar al mai multor mişcări 

internaţionale, precum „Uniunea Tineretului Creştin” 
şi „Maiak”, „Farul”, împotriva cărora a fost încă de la 
Sinodul Karlovac din 1921385, precum şi al asociaţiei 
YMCA.386 Această organizaţie, care pe de o parte fă- 
cuse multe lucruri bune pentru Biserica Ortodoxă, 
manifesta în acelaşi timp indiferenţă faţă de dezacor- 
durile confesionale. Se ştie că YMCA cheltuia fonduri 
nu numai pentru Institutul Teologic Ortodox Sfântul 
Serghie din Paris, ci şi pentru sprijinul altor confesi- 
uni, inclusiv a celei baptiste şi a celei adventiste, şi îi 
accepta în rândurile sale nu numai pe cei care-L 
mărturiseau pe Hristos ca Dumnezeu, ci şi pe cei care 
considerau că fusese doar un mare om moralist. Exis- 
tă dovezi că YMCA publicase la un moment dat chiar 
şi literatură de natură revoluţionară. Este clar că, 
dacă ortodocşii au acceptat ajutorul acestei organiza- 
ţii, atunci trebuiau să accepte şi condiţiile acesteia. 
Istoricul N.D. Talberg scria că YMCA şantajase Insti- 
tutul Sfântul Serghie din Paris, una dintre condiţiile 
sale pentru oferirea ajutorului financiar fiind nu- 
mirea protoiereului Serghei Bulgakov ca profesor de 
teologie dogmatică387. 

Răspândirea în întreaga lume a ruşilor oferise 
celorlalţi ocazia de a face cunoştinţă cu creştinismul 
ortodox şi a contribuit la răspândirea învățăturilor lui 
Hristos. Potrivit protoiereului Ștefan Liaşevski, la 
începutul anilor '20 Patriarhul Tihon spunea că epis- 
copii care sunt în exil au o sarcină foarte importantă, 
cea de luminare a popoarelor prin lumina adevăratei 
credinţe în Hristos388. Totuşi, activitatea YMCA, care 
părea binevoitoare, nu contribuia la propovăduirea 
creştinismului ortodox în lume, ci la introducerea în 
conştiinţa maselor a convingerii că Ortodoxia este 
doar una dintre multele credinţe egale şi adevărate. 


221 


Astfel de idei, din păcate, se înrădăcinau şi în conşti- 
inţa ortodocșilor. 

Activităţile desfăşurate de YMCA nu au putut 
obţine aprobarea unui astfel de apărător zelos al or- 
todoxiei, cum a fost arhiepiscopul Serafim. EI şi-a ex- 
primat poziţia chiar în faţa liderului YMCA, John 
Mott, în perioada în care acesta venise în Sofia.389 

În anul 1933, episcopul Serafim a trimis două 
scrisori către Sinodul Episcopilor prin care îşi expri- 
ma protestul împotriva participării arhiepiscopului 
Nestor Anisimov la o conferinţă interreligioasă pen- 
tru combaterea necredinţei, unde era prevăzută să- 
vârşirea rugăciunii în comun a ortodocșilor nu numai 
cu creştinii heterodocşi, ci şi cu musulmanii, cu iudeii 
şi chiar cu păgânii.3%0 

Faptul că Sinodul Episcopilor îngăduise totuşi 
participarea arhiepiscopului Nestor la acest eveni- 
ment a provocat un nou protest din partea arhiereu- 
lui Serafim. La Sinodul Episcopilor din 1934, arhiere- 
ul menţiona că participarea reprezentanţilor Bisericii 
Ortodoxe la astfel de conferinţe este contrar Scriptu- 
rilor şi canoanelor. Astfel, Vlădica Serafim a reuşit să 
anuleze decizia de participare la conferinţa inter- 
religioasă a reprezentanţilor Bisericii Ruse din afara 
graniţelor3e. 

Adeseori, poziţia fără compromisuri a arhiereu- 
lui stârnea nemulțumiri chiar şi din partea mem- 
brilor Sinodului conservator din afara graniţelor. 

După cum se ştie, în 1932 Sinodul Episcopilor a 
condamnat francmasoneria, în a cărei activitate vă- 
zuse o legătură directă cu încercările ecumeniste de a 
crea o „supra-Biserică”. În acelaşi timp, Sinodul din 
afara graniţelor s-a pronunţat în mod repetat împo- 
triva mitropolitului Evloghie, acuzându-l de colabo- 

rare cu structuri apropiate celor masonice. O altă 
acuzaţie împotriva mitropolitului Evloghie a fost toc- 
mai faptul că primise ajutor material din partea 
asociaţiei YMCA3%2. 

Pronunţându-se împotriva mitropolitului Evlo- 
ghie, arhiereii ROCOR nu se aşteptau să treacă în 
curând şi ei prin ispite asemănătoare. Conform măr- 
turiei arhimandritului Pantelimon Starițki, în anul 
1938 Sinodul Episcopilor Bisericii din afara graniţe- 
lor era gata să accepte asistenţă materială din partea 
unei organizaţii dubioase, numite „Mişcarea Creştină 
a Muncii”. Conducătorii mișcării, fraţii Lodijenski, 
promiseseră ajutor material Sinodului Episcopilor în 
schimbul unei binecuvântări oficiale pentru „Mişca- 
rea Creştină a Muncii”. Sinodul Episcopilor era gata 
pentru această colaborare, în pofida faptului că fraţii 
Lodijenski refuzaseră să adauge la numele organi- 
zaţiei lor cuvântul „ortodox”, nedorind niciun control 
asupra organizaţiei lor din partea Sinodului. Proble- 
ma cooperării ulterioare cu „Mişcarea Creştină a 
Muncii” a fost pusă în discuţie la Sinodul Episcopilor 
din 1938. Potrivit arhimandritului Pantelimon Stariţ- 
ki, arhiepiscopul Serafim Sobolev s-a opus colabo- 
rării cu Lodijenski, şi fusese susţinut de majoritatea 
membrilor Sinodului.393 

„Caracteristic este faptul, îşi amintea arhiman- 
dritul Pantelimon, că la sfârşitul Sinodului, mitro- 
politul Anastasie şi membrii Sinodului l-au mustrat 
pe arhiepiscopul Serafim pentru că îi împiedicase să 
primească fonduri de la Lodijenski, care părăsise 
demonstrativ Sinodul”.39 

Din relatările arhimandritului Pantelimon, pu- 
tem trage concluzia că de la sfârşitul anilor '30 ad- 
versarii franemasoneriei şi ecumenismului îl perce- 

peau pe arhiepiscopul Serafim ca pe un ierarh model. 
„În anul 1938, seria arhimandritul Pantelimon către 
Patriarhia Moscovei în anul 1948, la Sinodul din Kar- 
lovac, deşi în mod privat, o întreagă delegaţie de acti- 
viști anti-masonici din Paris, Geneva şi alte centre, 
conduse de protoiereul Alexandru Şabaşev, parohul 
bisericii din Bruxelles, a venit la arhiepiscopul Sera- 
fim al Bulgariei, plângându-se că asistenţa financiară 
masonică nu era respinsă de către cei din Exarhat, 
aşa cum ar fi trebuit să fie”.39%5 

Probabil că membrilor Bisericii Ruse din afara 
graniţelor le era destul de greu a se orienta în diverse 
situaţii, mai ales în condiţiile în care trebuiau să tră- 
iască într-un mediu heterodox şi să intre în contact 
cu organizaţii publice cu o ideologie neclară. Din a- 
cest motiv, reprezentanţii diferitelor eparhii ale 
ROCOR, în cadrul aceluiaşi Sinod, s-au adresat în 
mod special către arhiepiscopul Serafim cu cererea 
„de a le oferi informaţii despre ideologia rusă şi, în 
special, despre fundamentarea puterii autocratice ţa- 
riste”. Rezultatul acestor cereri au fost scrierile arhie- 
piscopului Serafim Ideologia rusă şi Despre adevă- 
rata viziune monarhică a lumii. Putem spune că 
aceste lucrări, în care ierarhul apăra forma de guver- 
nare ortodox-monarhică, au devenit baza platformei 
politice a Bisericii Ruse din afara graniţelor. Pe lângă 
apologia monarhiei ortodoxe, în cartea Ideologia 
rusă era prezentată ideea imposibilității categorice 
pentru Biserică a compromisurilor în problemele 
dogmatice3%. 

Arhiepiscopul Serafim era foarte îngrijorat de 
situaţia care începuse să prindă contur în Biserica 
Bulgară pe la sfârşitul anilor '40. Cu mult înainte de 
Conferinţa panortodoxă, arhiepiscopul Serafim atră- 

sese atenţia asupra faptului că în Bulgaria dialogul 
ecumenic îi adusese pe unii clerici la indiferenţă reli- 
gioasă. Potrivit ierarhului, în Bulgaria aveau loc con- 
grese ale bulgarilor convertiți de la ortodoxie la pro- 
testantism. Participanţii la aceste evenimente nu as- 
cundeau faptul că scopul congreselor era consolida- 
rea propagandei protestante. La astfel de congrese 
participau chiar şi unii ierarhi ortodocşi ai Bisericii 
Bulgare, binecuvântându-le.397 

În raportul său către Patriarhul Alexie 1 din 18 
iulie 1947, arhiepiscopul Serafim descria cu indignare 
cazuri în care relaţiile cu heterodocşii treceau cu mult 
dincolo de hotarele canoanelor: „Într-o duminică di- 
mineaţa, un pastor protestant (...) a organizat o slujbă 
de rugăciune pentru ploaie. În alt caz, prin ordinul mi- 
tropolitului, corul său mitropolitan a cântat la o slujbă 
de rugăciune săvârşită de un pastor protestant în pre- 
zenţa protestanților și a ortodocșilor. Iar atunci în Ca- 
tedrala Mitropolitană Sfânta Liturghie se slujise fără 
cor. Autoritatea bisericească supremă locală nu a acor- 
dat nicio atenţie acestei triste manifestări a vieţii bise- 
riceşti”. 

Şi mai indignat fusese arhiepiscopul Serafim în 
cazul săvârşirii unei slujbe de rugăciune în oraşul Sli- 
ven. „Aici un preot ortodox a ţinut o slujbă de rugă- 
ciune pentru ploaie împreună cu un pastor protes- 
tant, cu un preot armean-gregorian, cu un mulah ture 
şi cu un rabin evreu. Astfel, manifestarea comunicării 
ecumenice a depăşit aici orice limite. 398. 

Nu este de mirare că la Conferinţa panortodoxă 
din 1948 arhiepiscopul Serafim şi-a menţinut poziţia 
sa anterioară, care de data aceasta a găsit expresie în 
raportul care avea tema: „Are oare nevoie Biserica 
Ortodoxă Rusă să participe la mişcarea ecumenistă?” 

Arhiereul era convins că heterodocşii nu fac 
parte din Biserică. Confirmarea acestui lucru arhie- 
piscopul Serafim o găsise în hotărârile Sfintelor Si- 
noade Ecumenice, care îi îndepărtau pe eretici din 
Biserică. Potrivit arhiepiscopului Serafim, abordarea 
protestantă a învăţăturii Bisericii duce la negarea au- 
torităţii Sinoadelor Ecumenice şi la recunoaşterea, ca 
unic criteriu, a propriei minţi.399 

Arhiepiscopul menţiona că definirea Bisericii ca 
„una”, „sfântă”, „sobornicească” şi „apostolească” con- 
trazicea scornelile protestanților şi ale ecumeniştilor 
ortodocşi. Arhiereul respingea cu hotărâre şi noua 
învăţătură care susţinea că, prin har şi „dragoste de 
părtăşie”, în Biserică pot intra şi comunităţi heterodo- 
xe, aşa cum intră orice păcătos. Iar arhiereul consi- 
deră că există o diferenţă între comunităţile eretice şi 
membrii păcătoşi ai Bisericii. Păcătoşii căzuţi din 
Biserică pentru păcatele lor pot intra în ea prin taina 
pocăinţei şi chiar pot ajunge la sfinţenie, în timp ce 
neortodocşii trebuie să renunţe mai întâi la erorile 
dogmatice şi abia apoi pot să se alăture Bisericii. 

Comparând argumentele ecumeniştilor orto- 
docşi despre har cu învăţătura patristică, arhiepisco- 
pul Serafim susţinea că harul, aşa cum fusese descris 
de Părinţii Bisericii, nu are nimic comun cu „harul”, 
care, chipurile, i-ar introduce pe heterodocşi în Bise- 
rică fără ca ei să condamne învăţăturile lor false. Ar- 
hiereul scrie că harul, după învăţăturile Părinților 
Bisericii, ar trebui să contribuie la unirea cu Biserica, 
nu la mântuirea în afara ei.400 

În ceea ce priveşte „zidurile” sau „despărţituri- 
le” care nu ajung până la cer, aceste ziduri, potrivit 
arhiepiscopului Serafim, au apărut la Sinoadele Ecu- 
menice, ale căror decizii arhiereul le mărturisea ca 

fiind inspirate de Dumnezeu. Biserica însăşi a ridicat 
aceste ziduri, pentru a se proteja de amestecarea cu 
ereziile. Confirmarea faptului că graniţele dintre con- 
fesiuni ajung totuşi la cer, arhiepiscopul Serafim o 
afla în cuvintele Mântuitorului: oricâte veți lega pe 
pământ, vor fi legate şi în cer (Matei 18, 18). Arhie- 
piscopul Serafim scria că dacă Biserica din cele mai 
vechi timpuri nu ar fi luptat împotriva ereziilor, 
atunci „adevărul ortodox, prin amestecul cu minciu- 
nile eretice, ar înceta să mai existe şi odată cu el ar 
dispărea şi Biserica Ortodoxă de pe faţa pămân- 
tului”.401 

În lucrarea sa Ideologia rusă, arhiepiscopul Se- 
rafim atrăgea atenţia şi asupra faptului că motivele 
separării dintre Biserică şi heterodocşi sunt de natură 
fundamentală. „Noi nu trebuie să uităm, scria arhie- 
piscopul, că diferenţele de credinţă nu sunt doar niş- 
te despărţituri vremelnice, care nu au semnificaţie 
veşnică nici pentru noi, nici pentru creştinii neorto- 
docşi în raport cu problema mântuirii veşnice. Aceste 
diferenţe sunt extrem de importante pentru noi, căci 
numai adevărata credinţă ortodoxă dă adevăratul har 
mântuitor, în care constă întreaga noastră mân- 
tuire”.402 

Prin urmare, concluzia arhiepiscopului Serafim 
era fără echivoc: ortodocşii nu pot participa la mişca- 
rea ecumenistă. 

Afirmațiile arhiepiscopului Serafim cu privire la 
mişcarea ecumenistă pot părea cam dure. Și totuşi, 
poziţia antiecumenistă a arhiepiscopului Serafim ara- 
tă mult mai logic decât poziţia ecumenistă însăşi. 
Încă din secolul al XVII-lea, gânditorul creştin Blaise 
Pascal spunea că, într-o dispută dintre un credincios 
şi un ateu cu privire la existenţa lui Dumnezeu, 

credinciosul nu va fi păgubit nimic în cazul în care ar 
pierde pariul, în schimb în cazul înfrângerii sale ateul 
va pierde totul (aşa-numitul „pariu al lui Pascal”). 
Dacă acest principiu s-ar aplica unei dispute dintre 
susţinătorii purității Ortodoxiei şi susţinătorii com- 
promisurilor, ar deveni clar că poziţia apărătorilor 
Sfintei Tradiţii este mai avantajoasă. Cei care mărtu- 
risesc adevărul Ortodoxiei cu siguranţă vor fi în câş- 
tig. Şi dacă chiar ar greşi, totuşi, conform teoriei ecu- 
meniştilor că „despărţiturile de pe pământ nu ajung 
la cer”, ei oricum ar fi salvaţi. 

Declaraţia referitoare la mântuirea în egală mă- 
sură a tuturor religiilor şi confesiunilor aplică o lovi- 
tură zdrobitoare ascetismului ortodox şi-l scuteşte pe 
creştin de restricţiile pe care le implică „calea îngus- 
tă” către mântuire, arătată de Mântuitorul Hristos 
(cf. Matei 7, 14). Într-adevăr, dacă susţinătorii ideilor 
ecumeniste despre mântuirea tuturor religiilor au 
dreptate, atunci la ce bun să mai „încrucişaţi săbiile” 
şi să vă osteniţi cu îndatoririle creştinului ortodox, de 
care sunt scutiţi, de exemplu, protestanții şi, cu o pri- 
vire „mai largă”, chiar musulmanii şi păgânii? Ideile 
ecumeniste, în continuarea lor logică, mai devreme 
sau mai târziu duc la doctrina posibilităţii mântuirii 
fără Hristos, la doctrina mântuirii în iudaism şi în is- 
lam, ideea de care s-a apropiat conducerea Bisericii 
Romano-Catolice la Conciliul Vatican 11.403 

O altă problemă importantă, discutată la Confe- 
rinţa panortodoxă din 1948, a fost cea legată de noul 
stil calendaristic. Un raport pe această temă a fost 
prezentat de către arhiepiscopul Serafim Sobolev. Ar- 
hiereul a atras atenţia asupra faptului că până în pre- 
zent nimeni nu a anulat nici condamnarea repetată a 
noului calendar de către unii patriarhi ortodocşi, nici 

hotărârea Sinodului Patriarhilor de Răsărit din 1583, 
care condamnase introducerea noului calendar de că- 
tre Biserica Romană şi îi anatemizase pe susţinătorii 
calendarului gregorian. 

Un alt argument al ierarhului viza ţinerea datei 
Sfintelor Paşti după tradiţie, şi această practică fuse- 
se încălcată de Papa Grigore al XIII-lea. În Biserica 
romano-catolică Paştele este adesea sărbătorit, con- 
trar canoanelor, fie împreună cu paştele evreiesc, fie 
chiar mai devreme. Arhiepiscopul Serafim vedea în 
aceasta o încălcare directă a canoanelor, care pentru 
el reprezentau nu doar nişte decrete legale, ci hotă- 
râri ale Bisericii, inspirate de Dumnezeu. 

Arhiereul atrăgea atenţia şi asupra faptului că 
schimbarea calendarului nu va rezolva problemele Bi- 
sericii, ci va crea o serie de probleme noi. „Acceptarea 
noului calendar, spunea arhiepiscopul Serafim în ca- 
drul Conferinţei, contrar voinţei Sfintei Biserici, chiar 
şi doar într-o formă de compromis, nu ne poate duce 
decât la faptul că noi înşine vom contribui la apariţia 
tulburărilor și dezordinilor în viaţa noastră biseri- 
cească, vom distruge cu propriile noastre mâini auto- 
ritatea Sfintei Biserici Ortodoxe”. Va avea loc o con- 
fuzie cu rânduiala liturgic anuală, multe capitole din 
Tipic vor deveni inutile, vor dispărea din utilizare 
(cum este praznicul Kiriopasca şi alte aspecte tradi- 
ţionale ale vieţii liturgice), iar în anumiţi ani nu va mai 
exista Postul Sfinţilor Apostoli Petru şi Pavel. Iar după 
încălcarea Predaniei, pe care arhiereul o numea glasul 
Bisericii Mamă, vor urma exagerări şi mai grave.404 

Arhiepiscopul Serafim mai remarca faptul că 
problema noului stil fusese deja discutată în Rusia 
înainte de revoluţie, un susţinător al stilului vechi 
fiind pe atunci faimosul profesor V.V. Bolotov, care 

în mod strălucit dovedise eşecul reformei calenda- 
ristice495. 

Şi totuşi, poziţia sa dură nu l-a condus pe arhie- 
piscop la paşi extremi, cum ar fi justificarea schisme- 
lor care au apărut din cauza schimbării calendarului. 
În caz contrar, arhiepiscopul Serafim s-ar fi despărţit 
de Biserica Rusă încă din anii '20. 

Este cunoscut faptul că Patriarhul Tihon al 
Moscovei nu considera noul stil calendaristic drept 
erezie şi nici nu s-a opus trecerii la noul stil a parohii- 
lor ortodoxe din Finlanda, socotind posibilă o astfel 
de trecere şi pentru alte eparhii ortodoxe din exil. „În 
Finlanda, scria Patriarhul Tihon către Patriarhul 
Gherman al Constantinopolului pe 21 ianuarie 1919, 
de mult timp s-a stabilit un obicei, ca în timpul unor 
sărbători luterane, Crăciunul, Buna Vestire şi altora, 
chiar dacă acestea cădeau în zi de lucru, să se să- 
vârşească o slujbă şi pentru ortodocşi, pe de o parte, 
pentru a le oferi posibilitatea de a-şi petrece timpul 
liber cu folos duhovnicesc, pe de altă parte, pentru a-i 
proteja pe aceştia de tentaţia de a participa la slujbele 
luterane. După lovitura de stat din 1917, la cererile 
insistente ale finlandezilor ortodocşi, Sfântul Sinod a 
fost nevoit să permită parohiilor ortodoxe finlandeze 
a ţine sărbătorile ortodoxe pe stil nou. În aceeaşi si- 
tuaţie pot fi şi creştinii ortodocşi din alte părţi, unde 
acum se formează noi state separate, cum ar fi, de 
exemplu Polonia, Lituania, Letonia, mai bine zis aco- 
lo unde creştinii ortodocşi vor fi în minoritate. Dar 
chiar şi în Rusia centrală, sau în alte zone pur ortodo- 
xe, nimeni nu poate garanta că legea va ţine în conti- 
nuare cont de rânduielile Bisericii Ortodoxe şi că nu 
va veni timpul când clasa care a preluat puterea în 
Rusia va găsi de cuviinţă, tocmai sub forma de luptă 

împotriva credinţei majoritare şi în scopul limitării 
influenţei Bisericii Ortodoxe asupra poporului, să 
construiască, intenţionat, un mod de viaţă în contra- 
dicţie directă cu rânduielile Bisericii”406. 

În anii următori, mitropolitul Antonie Hrapo- 
viţki a acceptat împreună-slujirea cu reprezentanţii 
Bisericilor care trecuseră la stilul nou. În februarie 
1930, Sinodul Episcopilor Bisericii Ruse din afara 
graniţelor a permis oficial preoţilor săi din America 
de Sud să slujească pe stil nou, motivul fiind faptul că 
aici arabii şi grecii locali slujeau conform noului ca- 
lendar.407 În anul 1931, Sinodul Episcopilor acceptase 
împreună-slujirea cu Bisericile care trecuseră la noul 
calendar, dacă acestea păstrau Paştele pe stilul 
vechi.408 Nu deţinem informaţii dacă arhiepiscopul 
Serafim Sobolev s-ar fi opus sau nu tuturor acestor 
hotărâri. Iar la Conferinţa panortodoxă din 1948 s-a 
hotărât că diferenţa de stiluri calendaristice nu poate 
împiedica unitatea ortodoxă.409 Deşi potrivit unor 
surse arhiepiscopul Serafim nu a fost prea mulţumit 
de o asemenea îngăduinţă faţă de noul calendar,4:0 
totuşi nu a protestat activ împotriva lui. 

Timpul s-a scurs, şi în 1968, la 18 ani de la 
moartea arhiereului, Biserica Ortodoxă Bulgară a tre- 
cut la noul calendar bisericesc. A apărut şi în Bul- 
garia schisma ortodocșilor de stil vechi. Din păcate, 
stindard al stiliştilor schismatici a fost considerat 
chiar arhiepiscopul Serafim, chiar dacă trecuse la 
Domnul, iar unii dintre ucenicii săi au părăsit Biseri- 
ca Bulgară. S-a retras din subordonarea Bisericii Or- 
todoxe Bulgare Mănăstirea Pokrov din Kneajevo, 
care fusese ctitorită cu binecuvântarea arhiepiscopu- 
lui Serafim. Pe de altă parte, mulţi dintre ucenicii 

arhiepiscopului Serafim au acceptat adoptarea noului 
calendar de către Biserica Bulgară. 

Acum se poate doar presupune cum ar fi acţio- 
nat arhiepiscopul Serafim dacă ar fi fost în viaţă în 
1968. Cu toate acestea, aflarea sa mai întâi în Biserica 
Rusă din afara graniţelor, apoi în Patriarhia Mosco- 
vei, care ambele au fost în comuniune cu Bisericile 
care primiseră noul calendar, ne dă motive să credem 
că păstrarea unităţii Bisericii ar fi fost un argument 
decisiv pentru arhiereu. Aşa credea şi unul dintre 
ucenicii arhiepiscopului Serafim, episcopul Partenie 
Stamatov Lefkiski. 

În anul 1970, episcopul Partenie scria despre 
poziţia bulgarilor de stil vechi: „La Conferinţa panor- 
todoxă de la Moscova din 1948, Vlădica Serafim a 
fost împotriva reformei calendaristice, şi basta! Iată 
mentalitatea lor! Fără argumente, fără raţionament, 
fără multă logică! Le spun că sfinţenia nu este perfec- 
ţiune, infailibilitate. În caz contrar, va fi necesar să 
fim de acord cu Roma, deoarece au existat şi papi 
sfinţi, ale căror nume apar în calendarul ortodox (...) 
Oricât le-ai vorbi, ai senzaţia că vorbeşti la pereţi!”.2:: 

Protoiereul Vsevolod Şpiller, unul dintre cei mai 
apropiaţi ucenici ai arhiepiscopului Serafim, şi epis- 
copul Partenie erau convinşi de faptul că, dacă ar fi 
fost în viaţă, arhiepiscopul Serafim nu ar fi fost de 
acord cu schisma în Bulgaria din cauza schimbării 
calendarului bisericesc. 

„Desigur, îi scria episcopul Partenie părintelui 
Vsevolod, aveţi dreptate, Vlădica Serafim nu ar fi 
aprobat comportamentul lor. În procesul de dezbate- 
re a oricărei probleme, evident, vlădica avea să stea 
ferm pe poziţia sa, dar după decizia finală este de 
neconceput să-şi fi permis să ajungă la schismă. EI ar 

fi procedat în felul următor (...): ar fi cerut mai întâi 
instrucţiuni Patriarhiei Moscovei, de unde i s-ar fi 
răspuns să urmeze calendarul Bisericii Locale. În a- 
ceastă situaţie, dacă nu s-ar fi supus jurisdicției sale, 
ar fi făcut o schismă nu numai faţă de Biserica Bulga- 
Tă, ci şi faţă de Patriarhia Moscovei. Iar acest lucru 
era de neconceput pentru Vlădica Serafim, nu numai 
în opinia celor care l-au cunoscut bine, dar şi în 
opinia celor care au locuit cu el tot timpul şi nu l-au 
cunoscut deloc. Este de neconceput cum aceşti nesă- 
buiţi posluşnici vor să îl ducă pe răposatul vlădica 
spre schismă în loc de canonizare!”42. 

Episcopul Partenie a vorbit chiar despre un vis 
pe care l-a avut, în care arhiepiscopul Serafim le ce- 
rea celor care s-au separat să „asculte de Biserica 
Mamă, altfel întreaga lor cauză se va prăbușşi”. Dar, 
deşi mesajul primit în acest vis fusese transmis de 
către episcopul Partenie călugăriţei Serafima Lieven, 
care deja se separase de Biserica Bulgară, a rămas 
fără niciun răspuns43. 


233 


Capitolul 12. 
Ultimii ani ai vieţii sale 


În pofida legăturii arhiepiscopului Serafim cu 
Patriarhia Moscovei, relaţiile dintre el şi ierarhii din 
Rusia erau departe de a fi ideale. 

„Relaţiile vlădicii cu Patriarhul Alexie, îşi amin- 
teşte P.I. Petkov, aşa cum mi se părea mie, erau des- 
tul de calde. Însă, în timp, iarăşi după părerea mea, 
un fior a început să se strecoare în relaţia dintre vlă- 
dica şi arhiereii din Rusia. Acest lucru nu mă surprin- 
de deloc, căci Vlădica Serafim, nefiind atât de înspăi- 
mântat de regimul sovietic, gândea altfel decât epis- 
copii care locuiau în Rusia. Căci şi trecerea la un nou 
mod de viaţă în Bulgaria comunistă a fost foarte difi- 
cilă pentru vlădica”4:4. 

Fiind obişnuit cu libertatea, arhiepiscopul Sera- 
fim nu s-ar fi putut adapta vieţii din URSS. La fel 
cum nu au reuşit s-o facă mulţi alţi episcopi, întorşi 
din străinătate, mult mai loiali regimului sovietic, 
precum mitropolitul Veniamin Fedcenkov, mitropoli- 
tul Nestor Anisimov sau mitropolitul Serafim Lu- 
kianov. Cu toate acestea, în 1948, Patriarhia Mosco- 
vei făcea planuri pentru a-l implica pe arhiepiscopul 
Serafim Sobolev într-o ascultare mai responsabilă. În 
acel an, era prevăzută înlăturarea din funcţie a exar- 
hului Bisericii Ruse din Europa de Vest, mitropolitul 
Serafim Lukianov, care nu se bucura nici de încrede- 
rea Moscovei, nici de respect din partea Bisericii Ru- 
se din afara graniţelor şi a exarhatului vest-european. 

În locul mitropolitului Serafim Lukianov urma să fie 
numit arhiepiscopul Serafim Sobolev. 

În vara şi toamna anului 1948, arhiepiscopul 
Serafim se pregătea pentru plecarea la Paris4:5. Ca 
îndrumător al parohiilor ruse din Bulgaria, Biserica 
Rusă luase în considerare candidatura protoiereului 
Vsevolod $piller+6. 

Însă numirea arhiepiscopului Serafim în Euro- 
pa nu a avut loc, motivul fiind, în primul rând, neîn- 
crederea faţă de ierarh din partea autorităţilor comu- 
niste. Cei de la Moscova nu au putut da uitării idealu- 
rile sale monarhice şi declaraţiile făcute împotriva 
celor fără de Dumnezeu. Prin urmare, comuniștii nu 
aveau încredere în arhiepiscopul Serafim, văzând în 
acţiunile sale o manifestare de ostilitate”. 

Împotriva transferului arhiepiscopului Serafim 
la Paris s-a pronunţat Ambasada URSS din Franţa, 
care se temea că, ajuns în Franţa, arhiereul va lua 
contact cu monarhiştii+:8. Astfel, pentru ei arhiepis- 
copul Serafim nu era de încredere. În a doua jumă- 
tate a lunii decembrie a anului 1948, Patriarhul 
Alexie I trimite o telegramă arhiereului, informân- 
du-l că transferul său la Paris fusese anulat+:9. 

În această perioadă arhiepiscopul Serafim era 
cam bolnav, mai având de trăit mai puţin de un an. 
Transferul într-un loc atât de dificil, precum era Pa- 
risul, unde se duşmăneau între ele diferite jurisdicții 
ale Bisericii Ruse, nu putea decât să agraveze starea 
ierarhului. În anul 1948 arhiepiscopul suferise o ma- 
re pierdere, moartea fratelui său mai mic şi însoţito- 
rului său constant, arhimandritul Serghie. 

Toată iarna lui 1948/49 arhiepiscopul Serafim 
fusese grav bolnav. I se agravase tuberculoza, pe care 
o avea încă din tinereţe. În mai 1949, preotul V. 

Spiller scria că arhiereul „a fost bolnav toată iarna şi 
de-abia a scăpat cu viaţă”420. 

Totuși, arhiepiscopul Serafim şi-a continuat ac- 
tivitatea pentru binele Bisericii. Situaţia din Biserica 
Bulgară se agrava din an în an, amintind uneori de 
Rusia anilor '20, când puterea cea fără de Dumnezeu 
sprijinea preoţii reformatori, creând o schismă reno- 
vaţionistă, numită „Biserica vie”. 

În anii postbelici, unii reprezentanţi ai clerului 
bulgar cereau înlocuirea în biserică a limbii slavone 
cu cea bulgară, „simplificarea” portului preoţesc şi 
scurtarea slujbelor bisericeşti. Se propunea îngădui- 
rea celei de a doua şi a treia căsătorii pentru preoţii 
divorţaţit=i. Exarhul Bisericii Bulgare, mitropolitul 
Ştefan, fiind indignat de astfel de propuneri, se plân- 
sese Patriarhului Alexie I că susţinătorii reformei 
bulgare merseseră chiar mai departe decât renovaţio- 
niştii ruşi422. O parte din clerul de rând căuta nu 
numai simplificarea slujbelor divine, ci şi restricţio- 
narea drepturilor ierarhilor. 

Spre exemplu, în octombrie 1948, la cel de-al 
30-lea congres al preoţilor bulgari, s-a luat decizia ca 
ziarul Păstorul poporului să treacă sub conducerea 
aparatului de stat. Potrivit unui martor ocular, în sala 
unde avea loc congresul nu exista nicio icoană, un zid 
întreg fiind ocupat doar de un portret imens al lui 
Dimitrov, liderul partidului comunist bulgar433. 

În acei ani, preoţii radicali veneau cu propuneri 
de transformare a mănăstirilor în instituţii de învăţă- 
mânt sociale şi culturale, iar pentru monahii intelec- 
tuali, unii lideri ai Bisericii propuneau modelul „pas- 
torului german iluminat”. Protoiereul Vsevolod $pi- 
ller scria: „Mănăstirea Rila a fost grav deteriorată, fi- 
ind transformată într-o «staţiune turistică» (...) Toa- 

te slujbele de noapte şi de dimineaţă, care-i «oboseau 
fără rost» pe fraţi, au fost anulate (...) Au rămas doar 
doi-trei călugări nevoitori, dar şi aceştia au plecat pe 
la schituri "424. 

Arhiepiscopul Serafim făcea tot posibilul pentru 
a preveni apostazia în Biserica Bulgară. Protoiereul 
V. Şpiller a adus la cunoştinţa mitropolitului Grigore 
Ciukov că tabăra conservatorilor din Biserica Bulgară 
era formată în mare parte din ucenicii arhiepisco- 
pului Serafim435. 

În 1949, publicaţia Sinodului Bisericii Bulgare 
Foaia Bisericească a publicat un articol al arhiepis- 
copului Serafim împotriva ecumenismului şi a mo- 
dernismului bisericesc, împotriva celei de-a doua că- 
sătorii a clericilor şi a diminuării rolului Sinodului în 
administraţia Bisericii prin înaintarea clerului ce- 
lib426. Ierarhii Bisericii Bulgare au remarcat ulterior 
că apariţia articolului arhiepiscopului Serafim în pre- 
sa bulgară a contribuit la încetarea tulburărilor reno- 
vaţioniste care izbucnieră în Biserica Bulgară+27. Con- 
ducerea sovietică fusese nemulțumită de curajul ar- 
hiereului Serafim, procedând imediat demersurile 
pentru demiterea arhiereului. 

Treptat, forţele au început să-l părăsească pe 
vlădica. Cei care l-au cunoscut îndeaproape mărturi- 
sesc că, cu un an înainte de a muri, vorbea tot mai 
des despre sfârşitul său. Cu câteva luni înainte de 
moarte, arhiepiscopul a spus: „Am deja 68 de ani, iar 
evenimentele cele mai semnificative din viaţa mea au 
avut loc pe data de 14. Acum suma numerelor vârstei 
mele, adică 6+ 8, este egală cu 14. Anul acesta voi 
muri. Mă întristez mult pentru voi, dar vă îndemn să 
urmaţi neabătut calea aleasă”428. Cu puţin timp îna- 

inte de moartea sa, arhiepiscopul Serafim a prezis cu 
exactitate ziua în care se va întâmpla acest lucru42. 

„Păstraţi-vă sufletul curat, îşi povăţuia arhiereul 
fiii duhovniceşti. Feriţi-vă de orice legătură cu ecu- 
menismul. Ţineţi-vă cu tărie de credinţa ortodoxă şi 
de învăţăturile Domnului nostru lisus Hristos ”. 

Unul dintre fiii duhovniceşti ai arhiepiscopului, 
arhimandritul Alexandru Petranov, îşi aminteşte că, 
cu puţin timp înainte de moarte, Vlădica Serafim îl 
sfătuia ca după ce va muri să-i scrie scrisori, ca şi 
cum ar fi în viaţă. „Când vă va fi greu, zicea vlădica, 
să-mi scrieţi o scrisoare (...) şi să o lăsaţi la mor- 
mântul meu. Dacă voi afla milă de la Domnul, vă voi 
mângâia şi vă voi ajuta”430. 

Pe 26 februarie 1950, în Duminica Ortodoxiei, 
la ora 15.00, arhiepiscopul Serafim Sobolev şi-a 
încheiat călătoria pământească într-un apartament 
de pe strada Veliko Târnovo. A doua zi, trupul 
arhipăstorului a fost dus la Biserica Sfântul Nicolae. 
Până noaptea târziu, locuitorii din Sofia au mers să-şi 
ia rămas bun de la ierarhul care trecuse la Domnul. 

Pe 1 martie a avut loc slujba de înmormântare a 
arhiepiscopului Serafim, condusă de vicepreședintele 
Sfântului Sinod al Bisericii Bulgare, mitropolitul Pai- 
sie Vraceanski, însoţit de cinci arhierei. Alţi doi ie- 
rarhi se rugau la altar, împreună cu şapte arhiman- 
driţi, un egumen, trei ieromonahi, doi protoierei, doi 
preoţi şi trei diaconi43:. La sfârşitul slujbei de înmor- 
mântare a fost citită telegrama de condoleanţe a 
Sanctităţii Sale Alexei, Patriarhul Moscovei şi al 
întregii Rusii. 

În aceeaşi zi, în conformitate cu decizia Sinodu- 
lui Bisericii Bulgare, arhiepiscopul Serafim a fost în- 
mormântat în cripta Bisericii Sfântul Nicolae. 

Capitolul 13. 


Cinstirea și canonizarea 
arhiepiscopului Serafim 


Volumul de faţă a fost tipărit în anul 2011, 
fiind o încercare de susținere a canonizării Sfântului 
Serafim în Biserica Ortodoxă Bulgară şi în Biserica 
Ortodoxă Rusă. Mult-aşteptata canonizare a avut 
loc abia în anul 2016. Informaţiile prezentate în 
acest capitol sunt anterioare acestei canonizări... 

Cinstirea arhiepiscopului Serafim a început a- 
proape imediat după moartea sa. În cripta arhipăsto- 
rului au început să vină cei necăjiţi şi suferinzi, a- 
flând acolo mângâiere şi vindecare prin rugăciuni în 
faţa mormântului său. Arhimandritul Alexandru 
scrie, că la scurt timp după moartea sa, arhiepiscopul 
Serafim i-a apărut în vis şi i-a spus: „Deşi am murit, 
pentru voi însă voi fi mereu viu!”432 

Şi totuşi, cinstirea arhiereului nu era pe placul 
tuturor. Protoiereul Serghei Kazanţev, numit în 1952 
paroh al Bisericii Sfântul Nicolae, a fost surprins să 
afle că enoriașii aruncă bileţele cu cererile lor în nişte 
deschizături speciale de lângă mormânt. Parohul a po- 
runcit ca aceste găuri să fie cimentate, ceea ce nu a 
ajutat, căci bileţelele erau deja lăsate chiar lângă mor- 
mântul vlădicii. Atunci parohul a oprit accesul la mor- 
mânt, ceea ce a dus la proteste şi plângeri la Consiliul 
pentru afacerile Bisericii Ortodoxe Ruse. Curând, pro- 
toiereul S. Kazanţev a fost transferat la Moscova. 
Părăsind Sofia, protoiereul i-a poruncit adjunctului 
său, ieromonahului Serghie Konobeiev, „să nu permită 
a sluji în Biserica Sfântul Nicolae cinstitorilor arhie- 

piscopului Serafim şi, în special, clerului bulgar, dar 
mai ales, călugărilor fostei Mănăstiri Kokalian”433. 

Desigur, această restricţie nu a dat niciun rezul- 
tat. Numărul închinătorilor arhiepiscopului Serafim 
creştea în fiecare an, iar succesorii protoiereului S. 
Kazanţev, în calitate de parohi, nu mai repetau gre- 
şelile sale. Ajutorul primit prin rugăciunile ierarhului 
răposat nu a fost singurul motiv pentru cinstirea lui. 
La fel de importante erau învăţăturile ortodoxe ale 
arhiepiscopului Serafim. Numele arhiepiscopului a 
devenise astfel un stindard pentru oponenții moder- 
nismului atât în Patriarhia Moscovei, cât şi în Bise- 
rica Rusă din afara graniţelor şi în alte Biserici Orto- 
doxe. Având în vedere ortodoxia învățăturilor arhie- 
piscopului Serafim, precum şi ajutorul primit de cei 
care se îndreptau către el în rugăciune, Biserica a ri- 
dicat problema canonizării sale. Mai întâi, arhiepis- 
copul Serafim, deşi fusese ierarh al Patriarhiei ruse, a 
fost canonizat în anul 2002 în Biserica Ortodoxă de 
Stil Vechi din Bulgaria, care pe atunci se afla în co- 
muniune liturgică cu Biserica Rusă din afara grani- 
ţelor. 

„Printre sfinţii proslăviţi de Biserică a strălucit 
de curând un nou luminător, Sfântul Serafim, făcăto- 
rul de minuni din Sofia, care anul acesta a fost cano- 
nizat de Biserica Ortodoxă de Stil Vechi din Bulga- 
ria”, scria în revista Rusia ortodoxă, publicaţia oficia- 
lă a Bisericii Ortodoxe Ruse din afara graniţelor434. 0 
altă revistă, Viaţa ortodoxă, anexă la revista Rusia 
ortodoxă, a pus icoana arhiepiscopului pe coperta sa. 
În acelaşi număr al revistei au fost publicate troparul, 
condacul şi o rugăciune către Sfântul Serafim435. 
Câţiva ani mai târziu, numele arhiepiscopului Sera- 
fim de Bogucear a fost inclus în rândul sfinţilor 

Bisericii Ruse din afara graniţelor46. Pe atunci, 
Biserica Rusă din afara graniţelor era deja reunită cu 
Patriarhia Moscovei. 

Pentru milioane de locuitori ai Bulgariei şi nu- 
meroşi pelerini, care vin încontinuu la mormântul ar- 
hiepiscopului Serafim pentru ajutor, sfinţenia sa este 
de necontestat. Putem spune că arhiepiscopul Sera- 
fim este în prezent unul dintre cei mai veneraţi sfinţi 
ai lui Dumnezeu care s-au nevoit vreodată pe pământ 
bulgar. Cazurile de ajutor prin rugăciunile arhiereu- 
lui sunt consemnate la Biserica Sfântul Nicolae din 
Sofia, iar unele dintre aceste mărturii au fost deja pu- 
blicate437. Din păcate, nu sunt înregistrate toate cazu- 
rile de săvârşire a minunilor. Mulţi dintre cei care au 
primit ajutor nu lasă mesaje scrise, dar adesea locui- 
torii din Sofia povestesc cu multă evlavie despre 
grabnicul ajutor primit în diverse situaţii de la Sfân- 
tul Serafim. Numărul închinătorilor arhiereului este 
mare şi în Rusia, unde mulţi oameni cunosc atât me- 
ritele sale în apărarea Ortodoxiei, cât şi învăţăturile 
lui. În prezent, o problemă arzătoare este studierea 
moștenirii arhiepiscopului Serafim. Biserica poate să 
fie deschisă faţă de dialogul cu heterodocşii și chiar 
rezolvării unor probleme comune cu aceştia. Dar este 
necesar ca prin toate mijloacele posibile să evităm, 
după cum ne-a avertizat arhiepiscopul Serafim, căile 
de compromis în problemele de credinţă, care inevi- 
tabil, mai devreme sau mai târziu, vor duce la conto- 
pirea într-o singură grupare de confesiuni şi la indife- 
rență religioasă. Nu mai puţin valoroase sunt şi scrie- 
rile arhiepiscopului Serafim cu privire la relaţiile Bi- 
serică-stat. Nu există nicio îndoială că moştenirea ar- 
hiepiscopului Serafim va fi revendicată şi folosită în 
mod repetat pentru întărirea Bisericii... 

ACATISTUL SFÂNTULUI IERARH 
SERAFIM AL SOFIEI, 
FACATORUL DE MINUNI 


(prăznuit pe 13/26 februarie) 


Condacul 1: 

Veniţi, binecredincioşilor creştini, să îi 
aducem laude Sfântului Serafim, arhiereul pe 
care Dumnezeu l-a chemat din Rusia pe pă- 
mântul bulgar, ca să propovăduiască dreapta 
credinţă în faţa rătăcirilor de tot felul, şi vă- 
zând mulţimea minunilor sale să îi cântăm în- 
tr-un glas: Bucură-te, Sfinte Ierarh Serafim, 
clopot care chemi sufletele la Biserica lui 
Hristos. 


Icosul 1: 

În toată viaţa ta ai primit ajutorul lui 
Dumnezeu, sfinte, şi ai fost un dar ceresc 
pentru cei din jurul tău, iar la sfârşitul vieţii 
tale ai putut spune ca Marele Pavel, apostolul 
neamurilor: „Lupta cea bună m-am luptat, că- 
lătoria am săvârşit, credinţa am păzit”. Şi 
pentru aceasta primeşte de la noi aceste sme- 
rite cântări de laudă: 

Bucură-te, Sfinte Serafim, cel ce eşti ma- 
re făcător de minuni; 

Bucură-te, că sub omoforul tău arhieresc 
pe toţi ne aduni; 

Bucură-te, că ai dus viaţă bineplăcută 
Domnului din copilărie; 

Bucură-te, că păzindu-ţi sufletul de pă- 
cate ai ajuns la sfinţenie; 

Bucură-te, că ai ales crucea monahală şi 
Hristos te-a binecuvântat; 

Bucură-te, că defăimând bucuriile lu- 
meşti în bucuria veşnică ai intrat; 

Bucură-te, că pe Sfântul Serafim de Sa- 
rov cu evlavie l-ai cinstit; 

Bucură-te, că el te-a ocrotit şi numele lui 
la călugărie l-ai primit; 

Bucură-te, înger care veghezi asupra ce- 
lor care aleg calea mănăstirii; 

Bucură-te, că pentru cei care trăiesc în 
lume ești far al mântuirii; 

Bucură-te, că Dumnezeu te trimite la cei 
care au nevoie de ajutor; 

Bucură-te, că pe calea cea îngustă a mân- 
tuirii le eşti povăţuitor; 

Bucură-te, Sfinte Ierarh Serafim, clopot 
care chemi sufletele la Biserica lui Hristos. 


Condacul 2-lea: 

Ai vrut să pătimeşti pentru Hristos şi i-ai 
cerut arhiepiscopului Dimitrie binecuvânta- 
rea pentru a rămâne în Rusia, care era înro- 
şită de sângele mucenicilor, însă din rânduia- 
la lui Dumnezeu ai ajuns pe pământul bulgar, 
împlinind profeția bătrânului stareţ Aaron. 
Dar ai rămas tare în credinţă, vorbind cu cu- 
raj împotriva fiarei roşii şi a slujitorilor ei și, 
stând împotriva rătăcirilor acestora, I-ai cân- 
tat fără frică Domnului cântarea: Aliluia. 

Icosul 2-lea: 

La începutul păstoririi tale pe pământul 
bulgar te-ai îmbolnăvit, fiind în primejdie de 
moarte, şi cu smerenie ai cerut ajutorul ce- 
resc, zicând: „Doamne, lisuse Hristoase, Tu 
deja mă chemi la Tine, dar eu nici nu am apu- 
cat să mă curăţesc de păcatele mele.” Dar 
atunci Însuşi Domnul a răspuns în cugetul 
tău: „Tu nu vei cădea de la Mine niciodată, tu 
totdeauna Îmi vei fi credincios”, iar noi, vă- 
zând că împlinind acest cuvânt ai intrat în ce- 
tele sfinţilor, îţi zicem: 

Bucură-te, că în toate încercările prin 
care ai trecut Hristos te-a păzit; 

Bucură-te, că ai iubit pătimirea şi de cu- 
nună te-ai învrednicit; 

Bucură-te, că împotriva înnoirilor refor- 
matorilor credinţei ai stat; 

Bucură-te, că învăţăturile Bisericii cu 
multă râvnă le-ai predicat; 

Bucură-te, cinstitorule al noilor muce- 
nici şi mărturisitori; 

Bucură-te, că în lucrarea ta roditoare 
ţi-au fost ocrotitori; 

Bucură-te, că ai cerut rugăciunile lor şi 
în încercări te-au sprijinit; 

Bucură-te, că văzând vieţuirea ta Dum- 
nezeu talanţii ţi i-a înmulţit; 

Bucură-te, că pe cei care erau biruiţi de 
frică i-ai încurajat; 

Bucură-te, că prin cuvintele tale au pri- 
mit putere şi s-au ridicat; 

Bucură-te, că pe părinţii săraci de la 
Sfântul Munte i-ai miluit; 

Bucură-te, că de bolnavi, de bătrâni şi de 
săraci te-ai îngrijit; 

Bucură-te, Sfinte Ierarh Serafim, clopot 
care chemi sufletele la Biserica lui Hristos. 


Condacul 3-lea: 

Au ajuns până la noi cuvintele tale, sfin- 
te: „Când vom muri, atunci vom înţelege cât 
de aproape au fost de noi Mântuitorul, Maica 
Domnului şi toţi sfinţii, cum cercetau și vin- 
decau neputinţele noastre și cum ascultau ru- 
găciunile noastre”. Simţind această cercetare 
sfântă, inima ta a ars ca o candelă, aducân- 
du-l lui Dumnezeu lauda: Aliluia. 


Icosul 3-lea: 

Ţi s-au arătat în vedenie Sfântul Ioan 
Teologul, Sfântul Ioan de la Rila şi Sfântul 
Ioan de Kronstadt, iar tu ai îngenuncheat în 
faţa lor şi ei te-au binecuvântat. Şi ai trăit 
până la sfârşitul vieţii tale păzit de această bi- 
necuvântare, iar după trecerea ta la Domnul 
L-ai lăudat împreună cu toţi sfinţii care te-au 
ocrotit în timpul vieţii tale pământești, şi de 
aceea îţi aducem aceste laude: 

Bucură-te, că Maicii Domnului viaţa ta 
i-ai încredinţat-o smerit; 

Bucură-te, că sfântul ei acoperământ tot- 
deauna te-a acoperit; 

Bucură-te, că ai căutat harul Duhului 
Sfânt şi ai primit mult ajutor; 

Bucură-te, că te-ai învrednicit de cerceta- 
rea minunată a sfinţilor; 

Bucură-te, că Sfântul Apostol și Evanghe- 
list loan te-a călăuzit; 

Bucură-te, pentru rugăciunile lui tainele 
Scripturilor ţi s-au desluşit; 

Bucură-te, că Sfântul Ioan de la Rila te-a 
întărit să-i urmezi în nevoinţă; 

Bucură-te, că a primit acatistul scris de 
tine şi te-a răsplătit cu prisosinţă; 

Bucură-te, că spre Sfântul Ioan din Kron- 
stadt Domnul te-a îndrumat; 

Bucură-te, că binecuvântarea lui cu pu- 
tere în sufletul tău curat a lucrat; 

Bucură-te, că acum împreună cu soborul 
sfinţilor te rogi pentru noi; 

Bucură-te, că ne izbăveşti prin darul lui 
Hristos din necazuri şi din nevoi; 

Bucură-te, Sfinte Ierarh Serafim, clopot 
care chemi sufletele la Biserica lui Hristos. 


Condacul 4-lea: 

„O, dacă aş putea să mă întâlnesc în 
această viaţă cu un sfânt adevărat”, îşi zicea 
băiatul care, citind Vieţile Sfinţilor, râvnea să 
cunoască o icoană vie a credinţei şi a evlaviei. 
Iar Dumnezeu a plinit dorinţa sa, căci cres- 
când te-a cunoscut şi s-a hrănit din cuvintele 
şi din pilda ta, ducând cu jertfelnicie crucea 
monahală. Și, primind ajutorul tău minunat 
în multe ispite şi încercări, I-a adus Domnu- 
lui cântarea: Aliluia. 


Icosul 4-lea: 
Ai venit în întâmpinarea noastră, Sfinte 
Serafim, când am simţit că vrei să ne acoperi 

cu norul rugăciunilor tale, căci floarea nă- 
dejdii a înflorit în inimile noastre, risipin- 
du-ne întristarea și deznădejdea, și pentru 
aceasta te lăudăm, zicând: 

Bucură-te, că ai vrut să urmezi cuvioşilor 
pe calea smereniei; 

Bucură-te, că încă din tinereţea ta ai cău- 
tat icoane vii ale credinţei; 

Bucură-te, că la Mănăstirea Optina ţi-ai 
aflat iscusit îndrumător; 

Bucură-te, că Sfântului Anatolie „cel tâ- 
năr” i-ai fost ucenic ascultător; 

Bucură-te, că de la el multe harisme du- 
hovniceșşti ai moştenit; 

Bucură-te, că prin deasa descoperire a 
gândurilor de căderi te-ai ferit; 

Bucură-te, că în nevoinţă şi priveghere 
te-ai ostenit a-i urma; 

Bucură-te, că Mântuitorul Hristos S-a să- 
lăşluit în inima ta; 

Bucură-te, că ai ajuns la sfinţenie hrănin- 
du-te cu scrierile sfinţilor; 

Bucură-te, că ai dobândit dreapta so- 
coteală în lucrarea nevoinţelor; 

Bucură-te, că prin sfaturile tale pe mulţi 
pe calea filocalică i-ai călăuzit; 

Bucură-te, că ei s-au lepădat de patimile 
lor și Duhul Sfânt L-au dobândit; 

Bucură-te, Sfinte Ierarh Serafim, clopot 
care chemi sufletele la Biserica lui Hristos. 


Condacul 5-lea: 
„Deşi am murit, voi fi pentru voi mereu 
viu”, i-ai spus în vis părintelui care se rugase 

mult timp lângă sicriul tău. Noi vrem să sim- 
ţim că eşti viu şi pentru noi, cei care îţi cerem 
ajutorul cu evlavie, dar ştiind puţinătatea cre- 
dinţei noastre te rugăm să nu te îndepărtezi 
de noi, ca să Îi cântăm Domnului care te-a 
proslăvit cântarea: Aliluia. 


Icosul 5-lea: 

„Atunci când veţi avea greutăţi, scrie- 
ţi-mi o scrisoare şi lăsaţi-o la mormântul 
meu. Dacă voi afla milă de la Domnul, vă voi 
mângâia şi vă voi ajuta”, le-ai spus ucenicilor 
tăi, şi după moartea ta aceştia au ascultat cu- 
vântul tău. lar nu după multă vreme au 
primit ceea ce îţi ceruseră, şi pentru aceasta 
mormântul tău s-a umplut de mulţimea 
scrisorilor prin care oamenii îţi cereau ajutor 
în necazurile lor, şi pentru aceasta te lăudăm 
zicând: 

Bucură-te, cel ce îi chemi la viaţa cea 
adevărată pe cei care te cinstesc; 

Bucură-te, că eşti viu în sufletele celor 
care cheamă ajutorul tău ceresc; 

Bucură-te, că în împărăţia cerurilor 
Domnul te-a primit între sfinţii Săi; 

Bucură-te, că moartea ta nu i-a putut lip- 
si de ajutorul tău pe ucenicii tăi; 

Bucură-te, cel ce primeşti scrisorile 
noastre şi le răspunzi fără amânare; 

Bucură-te, că ştiind minunile tale oame- 
nii necăjiţi caută la tine mângâiere; 

Bucură-te, că cei care dobândesc cele ce- 
rute se întorc să îţi mulţumească; 

Bucură-te, că te rogi pentru ei, ca Dum- 
nezeu în credinţă să îi întărească; 

Bucură-te, că mulţimea necazurilor prin 
care trecem o risipeşti; 

Bucură-te, cel ce prin felul în care ne 
arăţi iubirea ta ne uimeşti; 

Bucură-te, că rugându-se în faţa icoanei 
tale păcătoşii vor să se pocăiască; 

Bucură-te, că schimbându-și vieţile încep 
să ducă viaţă duhovnicească; 

Bucură-te, Sfinte Ierarh Serafim, clopot 
care chemi sufletele la Biserica lui Hristos. 


Condacul 6-lea: 

„Toată nădejdea noastră e în mâinile ta- 
le. Oraşul e foarte departe şi nu avem timp să 
chemăm un doctor”, ţi-a spus mama ta, ce- 
rându-ţi să te rogi pentru sora ta Varia, care 
era grav bolnavă. Şi prin rugăciunile tale sora 
ta s-a tămăduit, iar tu ai cunoscut puterea lui 
Hristos, care mai apoi a adus prin tine 
vindecare multor bolnavi, iar ei L-au lăudat 
pe Dumnezeu, Cel ce ţi-a înmulţit harismele, 
zicându-I: Aliluia. 


Icosul 6-lea: 

„Ai trecut de linia morţii. O minune s-a 
întâmplat cu tine, pentru că niciunul dintre 
doctori nu credea că vei supravieţui”, a spus 
doctorul care îl operase pe monahul care ţi-a 
cerut ajutorul cu credinţă și l-a primit, iar 
acesta, tămăduindu-se, a dat mărturie despre 
darul tău, vorbind altora despre minunile tale, 
şi pentru aceasta îţi aducem cântări de laudă: 

Bucură-te, că încă din tinereţe ai primit 
darul de a vindeca bolnavii; 

Bucură-te, că ai adus sănătate celor care 
se aflau în faţa morţii; 

Bucură-te, că prin rugăciunile tale mulţi 
bolnavi de cancer ai vindecat; 

Bucură-te, că prin tămăduirile tale cre- 
dinţa în Hristos ai predicat; 

Bucură-te, că văzându-le doctorii necre- 
dincioşi au rămas fără glas; 

Bucură-te, că ei au cunoscut că eşti al lui 
Dumnezeu ales vas; 

Bucură-te, că lepădându-şi necredinţa pe 
calea mântuirii au pornit; 

Bucură-te că prin tine bolnavii şi doctorii 
pe Domnul L-au mărturisit; 

Bucură-te, cel ce ai arătat că prin cre- 
dinţă rânduiala firii poate fi biruită; 

Bucură-te, că femeia care nu putea avea 
copii a rămas însărcinată; 

Bucură-te, că în toată lumea s-a dus ves- 
tea minunilor tale celor multe; 

Bucură-te, că împlineşti degrabă lucruri- 
le care nu pot fi împlinite; 

Bucură-te, Sfinte Ierarh Serafim, clopot 
care chemi sufletele la Biserica lui Hristos. 


Condacul 7-lea: 

„Doamne, trimite niște pește pentru pă- 
rintele Serafim, slujitorul Tău”, s-a rugat pes- 
carul credincios și a prins un peşte mare, 
spre bucuria mamei tale. Noi Te rugăm, 
Doamne, trimite cât mai mulţi peşti duhovni- 
ceşti în plasa Sfântului Serafim, ca izbăvin- 

du-se ei din adâncul păcatelor şi al rătăcirii să 
cunoască viaţa cea adevărată şi să Te laude 
împreună cu noi, cântându-Ți în toate zilele 
vieţii lor: Aliluia. 


Icosul 7-lea: 

Cum ai putut, sfinte, să ajungi la sufletul 
tânărului rătăcit, care primise putere de la 
diavoli şi înşela oamenii, trăgându-i pe calea 
rătăcirii? Şi cum l-ai adus la lumina botezu- 
lui, ridicându-l din noroiul rătăcirii? O, sfin- 
te, mare este darul tău, şi de aceea avem nă- 
dejde că îi vei ajuta şi pe cei pentru care ne 
rugăm, ca să vină la dreapta credinţă şi să îţi 
aducă mulţumiri, cântând împreună cu noi: 

Bucură-te, că te lupţi pentru izbăvirea ce- 
lor prinşi în cursele diavolilor; 

Bucură-te, că prin chemarea numelui tău 
se risipesc lucrările vrăjitorilor; 

Bucură-te, că prin binecuvântarea ta se 
topeşte lucrarea vrăjmaşului; 

Bucură-te, că aduci la Hristos sufletele 
prinse în lanţurile întunericului; 

Bucură-te, că prin propovăduirea ta ai 
ruşinat cinstirea idolilor; 

Bucură-te, cel ce primeşti rugăciunile pă- 
rinţilor pentru fiii lor; 

Bucură-te, rugător pentru cei pe care în- 
văţătorii minciunii i-au robit; 

Bucură-te, că mulţi s-au lepădat de ră- 
tăcire când ajutorul tău l-au primit; 

Bucură-te, că sufletelor râvnitoare le tri- 
miţi duhovnici iscusiţi; 

Bucură-te, că prin baia spovedaniei să se 
curăţească îi ajuţi; 

Bucură-te, cel ce îi fereşti de ispita de a 
se întoarce la rătăcirile lor; 

Bucură-te, cel ce îi păzeşti pe credincioşi 
de amăgirea ereziilor; 

Bucură-te, Sfinte Ierarh Serafim, clopot 
care chemi sufletele la Biserica lui Hristos. 


Condacul 8-lea: 

Pescar de oameni ai ajuns, prin darul lui 
Dumnezeu, căci bărbatului care a mers în 
Israel fără să aibă credinţă în Hristos tu i-ai 
răsturnat planurile, pentru rugăciunile 
verişoarei sale, şi el a mers de la Tel Aviv la 
Ierusalim, după care viaţa lui s-a schimbat, şi 
întorcându-se în Rusia a cerut să fie botezat, 
cântându-l Domnului: Aliluia. 


Icosul 8-lea: 

Te-a văzut în chip minunat studentul de 
la medicină, care venise la cripta ta să se 
roage pentru ajutor la examene, stând în faţa 
lui și zicându-i: „Botează-te şi posteşte”. Iar 
după aceasta a cerut să fie botezat, spunând 
că nici dacă ar fi chinuit pentru Hristos până 
la moarte nu s-ar clinti în credinţa în viaţa 
veşnică, și dând mărturie despre puterea ta 
ţi-a adus cântări de laudă, iar noi îţi zicem: 

Bucură-te, dreptar al credinţei, care ai 
apărat predaniile Părinților; 

Bucură-te, cel ce mult ai vorbit și ai scris 
împotriva rătăcirilor; 

Bucură-te, că la lumina botezului multe 
suflete ai chemat; 

Bucură-te, că mulţimea ucenicilor tăi 
sporeşte neîncetat; 

Bucură-te, păstor înţelept, care ai dat în 
vileag minciunile ereticilor; 

Bucură-te, că prin rugăciuni jertfelnice 
ai spulberat uneltirile lor; 

Bucură-te, că Biserica lui Hristos vreme 
îndelungată o ai apărat; 

Bucură-te, că pe necredincioșşi spre 
dreapta credinţă i-ai îndrumat; 

Bucură-te, dascăl al înfrânării, care ai 
mărturisit puterea postului; 

Bucură-te, că îi îndemni pe credincioşi să 
îşi strunească pornirile trupului; 

Bucură-te, că îi înveţi smerenia pe cei iu- 
bitori de nevoinţă; 

Bucură-te, că ai ajuns la sfinţenie prin 
smerenie şi pocăință; 

Bucură-te, Sfinte Ierarh Serafim, clopot 
care chemi sufletele la Biserica lui Hristos. 


Condacul 9-lea: 

„Această ispită este îngăduită de Domnul 
pentru întoarcerea la credinţă”, a spus vecina 
credincioasă când a aflat de necazul bărbaţi- 
lor care fuseseră bătuţi cu sălbăticie şi care 
puteau rămâne fără loc de muncă. Dar, când 
unul dintre ei a căzut în deznădejde, fiind 
bântuit de ispita sinuciderii, tu ai întors lu- 
crurile în bine şi el s-a cununat cu femeia sa, 
care mai înainte fusese necredincioasă, şi 

pentru izbăvirea de necazuri I-au mulţumit 
Domnului, cântând cu evlavie: Aliluia. 


Icosul 9-lea: 

Când fetele credincioase l-au rugat pe 
tatăl lor să le dea bani pentru a-și cumpăra 
încălţările de care aveau nevoie, acestea le-a 
refuzat cu dispreţ, iar ele s-a mâhnit. Dar, ve- 
nind la biserica ta, ţi-au cerut ajutorul şi, pri- 
mindu-l degrabă, ţi-au adus mulţumiri, iar 
noi te lăudăm împreună cu toţi cei pe care i-ai 
ajutat la vreme de necaz: 

Bucură-te, că prin tine cei lipsiţi primesc 
cele de trebuinţă; 

Bucură-te, că în ceasul ispitei îţi cerem 
ajutorul cu credinţă; 

Bucură-te, că eşti prieten care ușurezi 
poverile celor întristaţi; 

Bucură-te, cel ce ne ştergi lacrimile când 
suntem mâhniţi; 

Bucură-te, că la vreme de durere ne ajuţi 
să fim răbdători; 

Bucură-te, că la vreme de bucurie ne în- 
demni să fim mulţumitori; 

Bucură-te, cel ce vindeci rănile noastre 
sufleteşti şi trupeşti; 

Bucură-te, că sub acoperământul rugă- 
ciunilor tale ne primeşti; 

Bucură-te, mustrare a oamenilor care 
erau iubitori de păcate; 

Bucură-te, că prin rugăciunile tale multe 
familii au fost întemeiate; 

Bucură-te, că îi ajuţi pe soţi să se fereas- 
că de ispita divorțului; 

Bucură-te, că îi înveţi să poarte fără câr- 
tire crucea familiei; 

Bucură-te, Sfinte Ierarh Serafim, clopot 
care chemi sufletele la Biserica lui Hristos. 


Condacul 10-lea: 

„Maică îndurerată, vino la mine și te voi 
ajuta”, i-ai spus în vis necredincioasei mame 
a soldatului care fusese condamnat la moarte 
prin împușcare. Şi fiului ei i-a fost schimbată 
pedeapsa, fiind condamnat la închisoare pe 
viaţă, dar după câteva luni a fost eliberat, şi 
de aceea ea s-a întors din tot sufletul la Dum- 
nezeu, Căruia I-a cântat: Aliluia. 


Icosul 10-lea: 

Vrând să îşi curme viaţa, pentru că fuse- 
se acuzată pe nedrept că furase mulţi bani, fe- 
meia credincioasă ţi-a cerut cu credinţă 
ajutorul, căci şi-a adus aminte de minunea pe 
care ai făcut-o cu soldatul căruia i-ai salvat 
viaţa. Izbăvind-o de ceața deznădejdii, tu i-ai 
vădit nevinovăția, şi pentru aceasta îţi zicem 
cântări de laudă: 

Bucură-te, că din primejdia morţii mulţi 
oameni ai izbăvit; 

Bucură-te, că ai apărut ca o rază de soare 
şi întunericul l-ai gonit; 

Bucură-te, că aduci linişte în suflete și 
durerile le potolești; 

Bucură-te, că de la cei deznădăjduiţi is- 
pita sinuciderii o risipeşti; 

Bucură-te, că oamenii care se roagă ţie 
primesc ajutor neașteptat; 

Bucură-te, că prin vise şi vedenii pe mulţi 
la biserica ta i-ai chemat; 

Bucură-te, cel ce nu te scârbeşti de pă- 
cătoşii care se roagă ţie; 

Bucură-te, că aceştia încep să trăiască în 
virtute şi evlavie; 

Bucură-te, că se leapădă de poftele lor şi 
se călesc prin nevoinţă; 

Bucură-te, că lepădând mândria dobân- 
desc adevărată umilinţă; 

Bucură-te, că unii dintre ei devin măr- 
turisitori ai credinţei în Hristos; 

Bucură-te, cel ce trimiţi fiecăruia lucru- 
rile care îi sunt de folos; 

Bucură-te, Sfinte Ierarh Serafim, clopot 
care chemi sufletele la Biserica lui Hristos. 


Condacul 11-lea: 

Mult s-a întristat femeia săracă, neavând 
bani pentru plata studiilor fiicei sale, dar 
venind la racla ta tu ai ajutat-o să găsească 
portmoneul cu banii de care avea nevoie, şi 
ea, întorcându-se la biserică, ţi-a mulţumit 
pentru ajutorul primit, iar lui Dumnezeu I-a 
cântat: Aliluia. 


Icosul 11-lea: 

Mulţime mare de elevi și de studenţi dau 
mărturie despre ajutorul pe care l-au primit 
de la tine la examene şi în timpul studiilor. 
Că, aşa cum Dumnezeu te-a ajutat pe tine să 
faci faţă examenelor dificile şi să termini cu 
bine studiile teologice, aşa i-a ajutat şi pe cei 
pentru care te-ai rugat să îşi folosească ta- 
lanţii spre mântuire. Şi pentru aceasta la 

racla ta neîncetat vin copii, tineri, părinţi şi 
bunici care îţi mulţumesc: 

Bucură-te, sprijinitor al celor care se ne- 
voiesc cu învăţătura; 

Bucură-te, că pe mulţi i-ai ajutat să îşi 
înţeleagă chemarea; 

Bucură-te, că pe cei care se luptă cu le- 
nevia îi ajuţi să dea bun răspuns; 

Bucură-te, văzând cum unii de pe urmă 
între cei dintâi au ajuns; 

Bucură-te, că îi înveţi ca pentru notele 
bune să nu se mândrească; 

Bucură-te, sfătuitor al celor care nu au 
cu cine să se sfătuiască; 

Bucură-te, că îi înveţi ca numai în Dum- 
nezeu nădejdea să şi-o pună; 

Bucură-te, că la vreme de cumpănă ne 
ajuţi să luăm hotărârea cea bună; 

Bucură-te, că primeşti rugăciunile părin- 
ţilor pentru luminarea copiilor lor; 

Bucură-te, că veghezi asupra învăţători- 
lor şi eşti sprijinitor al profesorilor; 

Bucură-te, cel ce pe tineri de prieteniile 
stricătoare de suflete îi fereşti; 

Bucură-te, că de căderea în păcate îi pă- 
zeşti şi pe calea virtuţii îi călăuzeșşti; 

Bucură-te, Sfinte Ierarh Serafim, clopot 
care chemi sufletele la Biserica lui Hristos. 


Condacul 12-lea: 

„Cărţile mele sunt sângele meu”, ai spus, 
sfinte, ca să înţelegem că tot ce ai scris e udat 
cu sângele nevoinţei tale, şi de aceea, vrând să 
rămânem până la sfârşitul vieţii noastre în 

dreapta credinţă pe care ai mărturisit-o şi 
apărat-o cu jertfelnicie, te rugăm să ne fereşti 
de rătăcire, de înşelare şi de erezie, ca să îi 
putem aduce Domnului cu inimă curată 
cântarea: Aliluia. 


Icosul 12-lea: 

„Eu nu vă sunt doar tată, ci şi mamă”, le 
spuneai de multe ori ucenicilor tăi, iar noi, 
deşi nu am auzit cu urechile noastre aceste 
cuvinte, credem că şi pe noi ne iubeşti cu ace- 
eaşi iubire binecuvântată, şi de aceea te ru- 
găm să ne fii ceresc ocrotitor, ca să-ţi putem 
cânta din toată inima: 

Bucură-te, arhiereu slăvit, laudă a sobo- 
rului ierarhilor; 

Bucură-te, călăuză a preoţilor şi pavăză a 
credincioşilor; 

Bucură-te, că familiile credincioase cu 
credinţă te cinstesc, 

Bucură-te, rugător pentru cei care pe ca- 
lea mântuirii se ostenesc; 

Bucură-te, că învăţăturile şi canoanele 
Sfintelor Sinoade le-ai păzit; 

Bucură-te, că rătăcirile înaintemergăto- 
rilor Antihristului le-ai vădit; 

Bucură-te, cel ce îi ridici pe cei care de 
înșelare au fost amăgiţi; 

Bucură-te, leac pentru cei care în răz- 
boiul duhovnicesc au fost răniţi; 

Bucură-te, că de ispite grele şi de noroiul 
patimilor îi izbăveşti; 

Bucură-te, că pe cei care cu evlavie cin- 
stesc icoana ta îi ocroteşti; 

Bucură-te, cel ce aduci bucurie sufletelor 
aflate în viforul ispitelor; 

Bucură-te, întărindu-ne în lupta pe care 
o ducem împotriva diavolilor; 

Bucură-te, Sfinte Ierarh Serafim, clopot 
care chemi sufletele la Biserica lui Hristos. 


Condacul 13-lea: 

O, Sfinte Serafim, mare făcătorule de 
minuni, care ai primit darul de a-i întoarce pe 
cei rătăciţi la Biserica cea adevărată şi de a-i 
călăuzi pe cei credincioşi pe calea spre împă- 
răţia cerurilor, primește această puţină rugă- 
ciune pe care o aducem ţie ca pe o scrisoare 
lăsată la mormântul tău şi, citind cuvintele 
însemnate cu cerneala rugăciunii pe hârtia 
inimilor noastre, ajută-ne să ne lepădăm de 
voia noastră şi de păcatele noastre şi să pu- 
nem început bun mântuirii, cântându-l lui 
Dumnezeu: Aliluia. 


Acest Condac se zice de trei ori. Apoi se zice 
iarăşi Icosul întâi: În toată viaţa ta ai primit ajutorul 
lui Dumnezeu, sfinte, şi Condacul întâi: Veniţi, 
binecredincioşilor creştini, să îi aducem laude... Apoi 
se zice această 


Rugăciune 


Sfinte Ierarh Serafim al Sofiei, ascultă 
acum puţina noastră rugăciune şi vino în aju- 
torul nostru. Am auzit de mulţimea minuni- 
lor tale şi ştim că eşti grabnic făcător de mi- 
nuni. Ştim că femeia care voia să îşi ia viaţa, 
pentru că fusese învinuită pe nedrept că 

furase bani, şi-a adus aminte cum l-ai izbăvit 
de pedeapsă pe soldatul condamnat la moar- 
te, şi când ea ţi-a cerut ajutorul tu ai scos la 
iveală dreptatea ei. Ştim, sfinte, că pe mulţi 
i-ai ajutat, atunci când nu mai aveau nicio 
scăpare în încercările lor. De aceea te rugăm, 
îndură-te de noi şi arată-te şi acum sprijinitor 
al celor care se roagă ţie. 

Ştim puţinătatea credinţei noastre, sfinte, 
dar ştim și puterea rugăciunilor tale. Ştim rău- 
tatea şi păcatele noastre, dar ştim şi că te-ai 
rugat pentru mulţi păcătoşi şi prin harul lui 
Dumnezeu ei au pus început bun mântuirii. Te 
rugăm, Sfinte Serafim, roagă-te pentru noi, cu 
darul dat ţie de sus, să primim iertare de păca- 
te, să primim puterea de a cunoaşte şi de a fa- 
ce voia lui Dumnezeu. Ştim că pe mulţi bolnavi 
i-ai ajutat să se tămăduiască. Aşa ajută-ne şi pe 
noi să primim tămăduire sufletească şi tru- 
pească. Pe mulţi elevi şi studenţi i-ai ajutat la 
examene. Aşa ajută-ne și pe noi la examenele 
vieţii. Pe mulţi i-ai rupt de rătăciri de tot felul 
şi i-ai atras la Biserica lui Hristos. Așa ajută-ne 
şi pe noi, sfinte, să ne rupem de tot păcatul şi 
de toată minciuna. Pe mulţi i-ai ajutat să rabde 
furtuna încercărilor și au ajuns la limanul li- 
niştii. Aşa ajută-ne şi pe noi să avem răbdare 
în necazurile prin care trecem, ducându-ne 
crucea fără să cârtim. Vino în ajutorul nostru, 
Sfinte Serafim, ca primind cele pe care le ce- 
rem să îţi aducem mulţumiri şi să Îl lăudăm în 
vecii vecilor pe Dumnezeu care te-a proslăvit, 
pe Tatăl, pe Fiul şi pe Duhul Sfânt. Amin. 

Rugăciune pentru cel aflat 
în înşelare sau erezie 


Sfinte Serafim, vrednicule urmaș al sfin- 
ţilor mari dascăli ai lumii şi ierarhi, care prin 
învăţăturile lor au propovăduit dreapta cre- 
dinţă şi au risipit întunericul rătăcirilor, pri- 
meşte acum puţina mea rugăciune pentru 
(numele). Tu știi, sfinte, că mulţi au ajuns în 
chinurile iadului pentru că au fost înșelaţi de 
învățături mincinoase. De aceea vezi durerea 
inimii mele și ridică-l din adâncul rătăcirii. 
Dezleagă-l de toată legătura cu care l-au legat 
puterile întunericului, rupe zapisul păcatelor 
sale și cheamă-l la Biserica lui Hristos. 

Am auzit, Sfinte Serafim, de cei care au 
părăsit rătăcirile în care căzuseră şi s-au în- 
tors la dreapta credinţă, chiar dacă fuseseră 
vătămaţi şi trupeşte şi sufleteşte. Am auzit şi 
de mulţimea necredincioșilor care pentru ru- 
găciunile tale au cerut să fie botezați. Cred că 
la Dumnezeu toate sunt cu putinţă și de aceea 
te chem, cu zdrobire de inimă, în ajutorul lui. 
Scapă-l de prieteniile stricătoare de suflet şi 
îndepărtează-l de toţi cei care îl ţin în mrejele 
amăgirii. Nu lăsa ca diavolul să îl mai ţină le- 
gat cu lanţurile sale, nici nu îngădui să cadă 
în deznădejde şi să îşi piardă mântuirea. 

Roagă-te pentru el, sfinte, să aibă râvnă 
în căutarea adevărului. Roagă-te pentru el, să 
îi dea Domnul puterea să priceapă învăţături- 
le Sfintei Biserici şi să renunţe la învăţăturile 
mincinoase. Să înţeleagă rătăcirea în care se 
află cei care l-au învăţat lucrurile potrivnice 

adevărului. Să îşi înţeleagă îndepărtarea de 
Dumnezeu și să alerge la biserică, căutând 
ajutorul unui preot iscusit. Să ducă lupta cea 
bună cu patimile şi cu poftele, lepădând tot ce 
este păcătos în sufletul lui. Să iubească 
rugăciunea, să iubească slujbele Bisericii, să 
aibă iubire de Dumnezeu şi de aproapele. Ca 
până la sfârşitul vieţii sale să ducă lupta cea 
bună şi să îţi aducă laude şi mulţumiri, slă- 
vindu-L pe Dumnezeu, Cel ce a ajutat atâtea 
suflete pentru mijlocirile tale. Amin. 


Rugăciunea celui care are examen 


Sfinte Serafim din Sofia, primeşte, te 
rog, puţina mea rugăciune, şi vino în ajutorul 
meu. Credinţa mea este slabă și rugăciunea 
mea este lipsită de putere. Dar am auzit că ai 
venit nu doar în ajutorul celor tari în credinţă 
şi virtuoși, ci şi al multor păcătoşi, care s-au 
rugat ţie după ce au auzit de minunile tale. 
Am aflat de vindecările pe care le-ai făcut şi 
de oamenii pe care i-ai ajutat să vină la 
Biserica lui Hristos. Mărturiile despre elevii 
şi studenţii care au primit de la tine ajutor la 
examene m-au ajutat să înţeleg că eşti mare 
făcător de minuni şi că mă poţi ajuta în a- 
ceastă încercare a vieţii mele. 

Ajută-mă, Sfinte Serafim, că am nevoie 
de ajutor, aşa cum ai avut şi tu în tinereţea ta. 
Pentru sufletul tău curat şi pentru evlavia ta 
tu ai primit atunci degrabă ajutor de la Dum- 
nezeu. Eu te rog, sfinte, ajută-mă să învăţ cât 

mai mult şi mai bine, ajută-mă să scap de le- 
nevie şi de nerăbdare. 

Cred, sfinte, că dacă te vei ruga pentru 
mine, Dumnezeu va lumina mintea mea şi îmi 
va da spor la învăţat. Ajută-mă, sfinte, să trec 
cu bine de această încercare, aşa cum au 
trecut elevii și studenţii care au venit să se 
roage la biserica ta din Sofia. Primeşte aceas- 
tă rugăciune a mea ca pe o scrisoare și răs- 
punde-i fără întârziere. 

Dă-mi putere, sfinte, să duc o viaţă cura- 
tă şi să stau departe de păcatele tinereţii. 
Fereşte-mă de rele și de prietenii stricătoare 
de suflet şi ajută-mă să duc o viaţă bineplă- 
cută lui Dumnezeu. Ca primind ajutorul tău 
să îţi mulţumesc şi pe Dumnezeu să Îl slăvesce 
în toate zilele vieţii mele. Amin. 





285 


Nota editorului 


În anul 1992, am plecat în Bulgaria, la Sofia, pentru 
o conferinţă a maestrei Swami Shivamurti Saraswati, de la 
şcoala de yoga Bihar din India. Acolo am primit numele 
yoghin (un fel de nume de botez indian) şi, în urma acestei 
iniţieri, i-am cerut maestrei să îmi dea voie să intru în 
ashram-ul ei din Grecia. Ea a acceptat, dar mi-a spus că 
trebuia să mă întorc în ţară, pentru a obţine aprobarea 
scrisă a tatălui meu, întrucât nu împlinisem încă 18 ani. 
Poate că, dacă nu era ajutorul Sfântului Serafim, aş fi fost 
şi acum în acel ashram, practicând yoga şi sperând că voi 
ajunge, la rândul meu, un mare maestru. Dar Sfântul 
Serafim mi-a schimbat viaţa... Ca să ne „umplem de ener- 
gie”, o yoghină ne-a dus la Catedrala Sfântul Alexandru 
Nevski şi la mormântul Sfântului Serafim Sobolev, care pe 
atunci încă nu fusese canonizat. Am rămas uimit să văd 
mulţimea de scrisorele prin care oamenii îi cereau cu 
credinţă ajutorul. Impresionat, am scris pe un bileţel, în 
limba română, o rugăciune care era aproape absurdă 
pentru un yoghin fanatic cum eram eu: „Sfinte Serafim, 
ajută-mă ca în viaţă să nu fac voia mea, ci voia lui Dumne- 
zeu cu mine.” Şi am plecat. Dar, viaţa mea s-a schimbat 
brusc. În câteva luni am cunoscut un sfânt al închisorilor, 
pe părintele Ioan Iovan de la Recea, care a văzut cu duhul 
că făceam yoga, fără să îi spus eu nimic, și el m-a certat 
pentru că mergeam spre iad. Dar, nu a mai durat mult şi 
m-am lăsat de yoga, pornind pe calea Bisericii. Când am 
fost la biserica rusă din Sofia nu ştiam că Sfântul Serafim 
Sobolev avea harisma de a-i chema la Ortodoxie pe cei 
rătăciţi. M-am convins însă din proprie experienţă că are 
acest dar. Aşa că vă recomand să îi cereţi cu credinţă 
ajutorul, dacă aveţi cunoscuţi vătămaţi de înşelări de tot 
felul. Imi doresc ca, pe viitor, să scriu eu însumi o altă 
carte despre acest mare sfânt al secolului XX. Acum, după 
atâţia ani de când l-am cunoscut, nu pot decât să scriu cu 
multă emoție, cu cerneala inimii mele: „Îţi mulțumesc...” 


Danion Vasile 

